
ĮVADAS 


Generolo Jono Žemaičio Lietuvos karo akademijos Humanitarinių mokslų 
katedra nuo 2000-ų metų tiria edukacinius procesus, vykusius Lietuvos kariuo- 
menėje 1918-1940 m. 2007 m. išėjo pirmoji to tyrimo metu parengta kolekty- 
vinė monografija apie karinės pedagogikos raidą Lietuvoje nagrinėjamuoju lai- 
kotarpiu'. Dėl įvairių priežasčių į šią monografiją nebuvo sudėta visa, kas buvo 
sumanyta iš pradžių. Kadangi karinio rengimo klausimai dabar vėl labai aktu- 
alūs, buvo sumanyta išleisti dar vieną, kiek plonesnę, bet išsamią monografiją“. 

Tragiška Aldonos Mackevičienės (1960-2004) mirtis neleido iki galo iša- 
nalizuoti dar poros aktualių tuo metu problemų — Lietuvos kariuomenės ka- 
rininkų valstybinės lietuvių kalbos mokėjimo tobulinimo, lietuviškos pedago- 
ginės karybos terminijos kūrimo. Kadangi savo vos pradėtus tyrimus ir api- 
bendrinimus A. Mackevičienė nusinešė su savimi į Anapilį, suspėjusi paskelb- 
ži vos vieną straipsnį" ir perskaityti pranešimą konferencijoje (Marijampolė, 
2004), laikėme būtinu išanalizuoti šiuos klausimus. Analizės metu gimė vėl 
nauja monografija. Beje, dabartinė Lietuvos kariuomenė gali naudotis visa 
grupele karybos terminijos žodynų“. Šie žodynai buvo parengti remiantis lie- 


' Ažubalis A., Kazlauskaitė-Markelienė R., Petrauskaitė A., Puzinavičius B., 
Žigaras E. Karo pedagogika Lietuvoje (1918-1940 m.). Vilnius, 2007. 

2 Ažubalis A., Kazlauskaitė-Markelienė R., Žilėnienė V. Karinis rengimas Lietuvos 
mokykloje (1929-1940 m.). Vilnius, 2009. 

3 Mackevičienė A. Literatūros skyriaus veikla pirmaisiais Nepriklausomos Lietuvos 
metais//Ugdymo problemos realijų ir retrospektyvų kontekste. Marijampolė, 2004. 
* Civilinės aviacijos terminų žodynas. Vilnius, 1996; Kisinas E. Apsaugos nuo 
naikinimo priemonių enciklopedinis žodynas. Vilnius, 2002; Kisinas E. Artilerijos 
ir raketų enciklopedinis žodynas. Vilnius, 2003; NATO terminų žodynas. Vilnius, 
2006; Smetona A. Karybos žodynas. Vilnius, 1995; Čiočys P. A., Janukevičius J., 
Jasiulionis E., Kisinas E. S., Kopūstas R., Lapinskas R., Norgėla J., Venckus A., 
Žarys P. Enciklopedinis karybos žodynas. Vilnius, 2008. 

ruvių bendrinės kalbos, tarptautinių žodžių ir kai kuriais specialiaisiais žo- 
dynais?. Atrodytų, ką čia bereikia tyrinėti. Tačiau visada svarbu pažvelgti į 
bet kurio reiškinio genezę. Taigi šios monografijos tyrimo objektas — valstybi- 
nės lietuvių kalbos skleidimas Lietuvos kariuomenėje 1918-1940 m. 

Tyrimo tikslas: Ištirti, kaip Lietuvos kariuomenės kūrimosi ir stiprėjimo 
laikotarpiu buvo diegiama į jos veiklą valstybinė lietuvių kalba, kaip buvo 
kuriama lietuviška karybos terminija, kas buvo pagrindiniai jos kūrimo ini- 
ciatoriai ir vykdytojai, kokios yra to meto ir dabartinių lietuviškos termini- 
jos kūrėjų veiklos sąsajos. 

Tyrimo metodai: 

1. Karinės lietuviškos periodinės spaudos, skirtos Lietuvos kariuomenės 
karininkams, straipsnių apie lietuvių kalbos įdiegimą į kariuomenės veiklą 
analizė. 

2. Archyvinių dokumentų analizė. 

3. 1918-1940 m. kūrusių lietuvišką karybos terminiją, besirūpinusių 
kalbos grynumu Lietuvos kariuomenėje asmenų biografijų paieška. 

4, Interviu su kai kuriais dabartinių karybos terminijos žodynų autoriais, 
monografijoje aprašytų asmenų artimaisiais. 

Naudojantis šiais metodais ir buvo parengta skaitytojo dėmesiui pateikia- 
ma monografija. Joje yra 3 skyriai. Pirmajame, pavadintame „Valstybinės lie- 
uvių kalbos įsigalėjimas Lietuvos kariuomenėje (1918-1940 m.)“, yra du 
poskyriai: 1) „Karybos lietuviškos terminijos kūrimas“ ir 2) „Kaip valstybi- 
nės lietuvių kalbos buvo mokomi karininkai“. Pirmasis poskyris skirtas lie- 
zuviškos karybos terminijos kūrimo istorijai apžvelgti. Antrajame aptaria- 
ma, kaip buvo realizuojamas Lietuvos kariuomenės karininkų, pirmajame 
Nepriklausomybės dešimtmetyje silpnokai mokėjusių bendrinę ir rašytinę lie- 
zuvių kalbą, nes jie mokslus buvo baigę ne lietuvių kalba, arba kitataučių, 
valstybinės kalbos mokymas, kaip tas mokymas buvo tobulinamas ir antra- 


* Chemijos terminų aiškinamasis žodynas. Vilnius, 2003; Elektrotechnikos terminų 
žodynas. Kaunas, 1999; Fizikos terminų žodynas. Vilnius, 1979; Kartografijos ir 
geodezijos terminų žodynas. Vilnius, 2000; Matematikos terminų žodynas. Vilnius, 
1994; Radioelektronikos terminų žodynas. Vilnius, 2000; Ryšių technikos terminų 
penkiakalbis žodynas. Vilnius, 1994. 

jame Nepriklausomybės dešimtmetyje. Antrajame skyriuje „1918-1940 m. 
lietuviškos karinės periodikos straipsniai apie karybos terminus ir lietuvių 
kalbą“ aptariami visi „Mūsų žinyno“ ir „Kardo“ straipsniai, kuriuose ra- 
šoma apie karybos lietuviškos terminijos kūrimo problemas (pirmasis posky- 
ris) bei apie bendrinės rašomosios lietuvių kalbos vystymąsi (antrasis posky- 
ris). Trečiajame skyriuje „Asmenys, aktyviausiai kūrę lietuviškąją karybos ter- 
miniją ir diegę valstybinę lietuvių kalbą kariuomenėje“ aptarta skyriaus pa- 
vadinime įvardytų 73 asmenų biografijos, visos šios biografijos apibendrintos. 
Pateiktos asmenvardžių ir vietovardžių rodyklės, yra sutrumpinimų sąrašas. 

1. VALSTYBINĖS LIETUVIŲ 
KALBOS ĮSIGALĖJIMAS LIETUVOS 
KARIUOMENĖJE (1918-1940 M.) 


1.1. Karybos lietuviškosios terminijos kūrimas 


Jau XIX a. pradžioje stebimos lietuvių nacionalinio susipratimo, atgi- 
mimo užuomazgos, spėjusios ryškiai pasireikšti caro valdžios po 1831 m. 
sukilimo uždaryto Vilniaus universiteto auklėtinio Simono Daukanto 
(1793-1864), vėliau vyskupo Motiejaus Valančiaus (1801-1875) ir kitų 
darbuose. Uždarius Vilniaus universitetą, lietuvių jaunimas stengėsi stu- 
dijuoti kituose Rusijos imperijos universitetuose, tarp jų — ir artimiausia- 
me Lietuvai Tartu (Estija) universitete!, būrėsi į ratelius, draugijas, akty- 
viai dalyvaudami lietuvių nacionalinio atgimimo veikloje, bendradarbiau- 
dami lietuviškoje spaudoje, nors ji po 1863 m. sukilimo ir buvo uždraus- 
ta, tačiau M. Valančiaus ir jo sekėjų pastangomis imta leisti Prūsijoje ir 
knygnešių gabenta į Lietuvą bei slaptai joje platinta. Kadangi buvo už- 
draustas ir mokymas mokykloje lietuvių kalba, steigtos slaptosios „darak- 
torių“ mokyklos, joms rašyti vadovėliai. Šioje veikloje aktyviai dalyvavo 
lietuviai studentai ir mokslus baigę inteligentai?. Tačiau neturint valsty- 
bingumo bendrinė lietuvių kalba, lietuviškoji terminija kūrėsi nelengvai. 

Aprimus Nepriklausomybės įtvirtinimo kovoms, Lietuvos vyriausy- 
bė susirūpino lietuvių bendrinės valstybinės kalbos grynumu. Apie tai 
rašė Antanas Vireliūnas (1887-1925), pabrėždamas, kad buvo sudaryta 
„Komisija <...> Ministerių Kabineto įsakymu <...> visų mokslo sričių ir 
visų praktikos gyvenimo reikalų terminams nustatyti ir suvienodinti. 


1 Axky6anuc A., byiinene JĮ. Tapryckui ynuBepcuTeT u JluTBa // Matemaatika 6pe- 
tamine ja 6petajate koolitamine. Tartu, 1997, p. 5-6. 

Ž Ažubalis A. Iš Lietuvos matematinio švietimo praeities. Kaunas, 1993; Ažubalis A. 
Iš Lietuvos matematinio švietimo praeities (2-as papild. leid.). Kaunas, 1997; Ažu- 
balis A. Matematika lietuviškoje mokykloje (XIX a. pr. - 1940 m.). Vilnius, 1997; 
Ažubalis A., Builienė D. Pirmoji lietuviška matematinė knyga // Lietuvių katalikų 
mokslo akademijos suvažiavimo darbai. T. 17. Vilnius, 1999, p. 349-354. 

Kiek atsimenu, iniciatyvą tokiai komisijai sudaryti yra pakėlęs 
J. Jablonskis, turbūt paragintas tokios Latvių komisijos pavyzdžio““. 
Pirmasis šios komisijos posėdis ir įvyko 1921 m. balandžio 21 d. Jono 
Jablonskio (1860-1930) bute. Pirmieji komisijos nariai buvo Kazimieras 
Būga (1879-1924), Aleksandras Dambrauskas-Adomas Jakštas (1860— 
1938), Pranas Dovydaitis (1863-1940), J. Jablonskis, Pranas Mašiotas 
(1863-1940), Antanas Smetona (1874-1944), Juozas Tumas-Vaižgantas 
(1869-1933), Adomas Varnas (1879-1979) ir A. Vireliūnas. Jau per porą 
metų komisijos sudėtis pakito. Į ją buvo pakviesti kun. Morkus Morkelis 
(1893-1957), Izidorius "Tamošaitis (1889-1943), Jonas Avižonis, 
M. Zinkevičaitė, Jonas Martynas Laurinaitis. Iš komisijos išėjo J. Tumas- 
Vaižgantas (išėjimo priežastis neaiški), A. Varnas (dvi priežastys: prastas 
komisijos darbo organizavimas ir nepakankamas atlyginimas už darbą 
joje), J. Avižonis (dėl sveikatos būklės), J. Jablonskis (dėl lėto komisijos 
darbo). Tačiau, kaip rašė A. Vireliūnas, J. Jablonskis iki pat 1923 m. sau- 
sio 18 d. „visuomet dalyvaudavo Komisijos ir ruošiamųjų darbų komisi- 
jėlės (vadinamosios „Darbo komisijėlės“ — DK) posėdžiuose. Tačiau sau- 
sio 18 d. jis visai atsisakė dalyvauti tiek DK, tiek komisijos darbuose, mo- 
tyvuodamas maždaug tuo, kad iš jos darbo nematąs naudos, kad laikraš- 
čių kalbai pagerėti terminai vis tiek nepadėsią, kad šių dienų laikraštinin- 
kams kalbos grynumas nerūpįs ir k.“* Toliau A. Vireliūnas rašė: „Įsakyme, 
kuriuo sudaryta Komisija, numatyta visa eilė komisijėlių, kaip antai: a) fi- 
losofijos ir teologijos; b) fizikos-matematikos ir gamtos mokslo; c) tech- 
nikos ir kt., jos turi būti sudaromos suinteresuotų valstybės įstaigų. Jų 
tikslas sudaryti projektuojamųjų terminų sąrašai, kurie paskiau turi būti 
svarstomi Komisijos pilnaty. Lig šiol tik viena Kr. Apsaugos M-ja buvo su- 
darius tokią komisijėlę telefonijos terminų reikalams. 

Komisija iš savo pusės buvo sudariusi komisijėles matematikos, litera- 
tūros, geografijos reikalams. Praktika parodė, kad Komisijos pilnaties po- 
sėdžiuose tik tie terminų sąrašai mažiau „sukliūva“, kuriems svarstyti prieš 


3 Vireliūnas A. Apie terminologijos komisiją // Lietuva, 1923, Nr. 23, p. 5. 
* Ten par, p. 5. 

tai yra dalyvavęs katras nors iš kalbininkų — J. Jablonskis arba K. Būga. 

Todėl buvo sudaryta vadinamoji „DK“ iš abiejų įvardytųjų kalbininkų 
ir Komisijos sekretoriaus A. Vireliūno. Tai „DK“, kartu su atitinkamosios 
šakos ar įstaigos referentu, ir buvo pavesta apdoroti duodamųjų Komisijai 
terminų sąrašai. Praktika parodė, kad ta „DK“, posėdžiaudama kas savaitė 
ne mažiau kaip po du kartu, gali visai pakankamai paruošti darbo savaiti- 
niams Komisijos posėdžiams“". 

Pirmasis straipsnis“ mus labiausiai dominančia tema — apie karybos 
terminijos kūrimą — pasirodė „Mūsų žinyne“ 1923 m. Jo autorius — ma- 
joras J. M. Laurinaitis. Kadangi šiame straipsnyje aptariama daug dalykų, 
kurių dabar jau nebegalima tiesiogiai patikrinti, nes kai kuriuos jame mi- 
nimus šaltinius turėjo tik pats straipsnio autorius, tai pasistengsime atpa- 
sakoti itin nuosekliai. Kartu šis straipsnis yra labai informatyvus, apžvel- 
giantis pačias karybos lietuviškos terminijos ištakas. 

Straipsnyje rašoma, kad poreikis turėti lietuvišką karybos termini- 
ją iškilo Rusijoje 1917 m., kai pradėjo organizuotis atskiri lietuviški ka- 
riniai daliniai. Pabrėžiama, kad tas organizavimasis vyko stichiškai, nes 
Rusijoje tuomet susikūręs Lietuvių karininkų sąjungos Centro komitetas 
dirbo nerangiai ir tokių dalinių organizavimu ėmė rūpintis tik 1917 m. 
liepos mėnesį, o pirmą leidimą suorganizuoti „Lietuvių atsargos batalio- 
ną“ Smolenske šis komitetas gavo jau iš vyriausiojo bolševikų kariuome- 
nės vado praporščiko Nikolajaus Krylenkos (1885-1938). Kiti lietuviški 
daliniai: „I Atskiras lietuvių batalionas“, lietuvių kavalerijos eskadronas, 
„Atskiras lietuvių abazų" batalionas“, „I atskiras Sibiro Lietuvių Batalionas 
Vytauto Didžiojo vardo“ ir Kaukazo lietuvių batalionas (teturėjęs tik vie- 
ną kuopą) buvo suorganizuoti pačių lietuvių karių iniciatyva. Visi tie da- 
liniai buvo tik atskiros lietuviškos salelės Rusijos kariuomenėje, neturėjo 
bendros lietuviškos vadovybės. Todėl oficialiai juose buvo vartojama rusų 


> Ten pat, p. 5-6. 

6 Laurinaitis J. M. Terminologijos darbas mūsų kariuomenėje. 1917-1923 // Mūsų 
žinynas, T. 6, Nr. 16. 

" Gurguolių 

kalba, o lietuvių kalba buvo tik vidaus kalba. J. M. Laurinaitis teigia, kad 
tik du priešpaskutiniai daliniai rašė įsakymus lietuviškai. Žinant to meto 
Rusijos valstybės ir kariuomenės būklę, savaime aišku, kad „tokiose pakri- 
kusiose situacijose niekas nesirūpino iškovoti visoms dalims teisę varto- 
ti lietuvių kalbą, niekas nesirūpino ją ginti, niekas nesirūpino karo raštų 
išleisti lietuvių kalba ir sudaryti karo terminologiją, kad lietuvių kariuo- 
menė galėtų lietuviškai mokytis ir įsakymus leisti. Negeriau tuo atžvilgiu 
pradžioje buvo, rodos, ir pas estus, latvius, musulmonus ir ukrainiečius 
<...>. Vien tik lenkai bene bus vartoję oficialiai savo kalbą ir savo statutus 
leidę“*. Čia J. M. Laurinaitis turėjo galvoje Rusijos kariuomenės genero- 
lo leitenanto Juzefo Dovboro-Musnickio (Dowbor-Musnicki, 1867-1937) 
1917 07 Baltarusijoje suformuotą I lenkų korpusą, vėliau sėkmingai ko- 
vojusį prieš bolševikus. Kadangi gen. J. Dovboras-Musnickis buvo Juzefo 
Pilsudskio (Pikudski, 1885-1935) politinis priešininkas, po 1920 m. iš 
Lenkijos kariuomenės jis atsistatydino“. 

Nesulaukdami pagalbos iš viršaus, lietuviai kariai vietose patys ėmė- 
si iniciatyvos. Pirmieji žingsniai buvo žengti Voroneže 1917 m. vasarą: 
„Čia podporučikas J. Šarauskas su praporščiku Variakoju surašė kiek ri- 
kiuotės mokymo terminų ir kartu su J. Jablonskiu juos nustatė <...>. Tuos 
pirmuosius terminus J. Šarauskas nuvežė į Arskirą lietuvių batalioną (jam 
esant Vitebske). Bet kadangi čia įsakymai buvo rašomi rusų kalba, o mo- 
kymo beveik nebuvo — tie terminai šviesos nepamatė. Pirmą ir paskuti- 
nį kartą lietuvių komanda čia buvo pavartota 1918 m. pradžioj (vasa- 
rio gale), kai batalionas gynė rusų cerkvę nuo plėšikų gaujos, kuri norėjo 
„nusavinti“ cerkvės turtus.“!? Beje, šis batalionas anksčiau buvo dislokuo- 
tas Galicijoje ir žygiuodamas dainuodavo lietuviškai, sukeldamas didelį 
gyventojų susidomėjimą. „Lietuvių atsargos batalione“ Smolenske, nors 
ten buvo daug dėmesio skirta kareivių švietimui, lietuvių kalbos įvedimo 


Š Laurinaitis J. M. Terminologijos darbas mūsų kariuomenėje. 1917-1923 // Mūsų 
žinynas, T. 6, Nr. 16, p. 81. 

> VLE. T. 5, p. 100, 105. 

V Laurinaitis J. M. Terminologijos darbas mūsų kariuomenėje. 1917-1923 // Mūsų 
žinynas, T. 6, Nr. 16, p. 81-82. 

klausimu nieko padaryta nebuvo. Tą patį galima pasakyti apie kavalerijos 
eskadroną. „Atskirame lietuvių abazų batalione“, esant jam Raudonojoje 
armijoje, įsakymai matyt buvo rašomi lietuviškai. J. M. Laurinaitis apta- 
riamame straipsnyje pateikė galbūt pirmą išlikusį lietuvišką karinį doku- 
mentą (skliaustuose — išblukusios ir jo paties atkurtos teksto dalys): 


„ĮSAKIMAS 
Atskiram Lietuvių Abazų Batalionui. 
N3 
14/1 vasario diena 1918 metų. 
Eiliniam Skyriuj. 


S1. 


(Ske)lbiu, kad šia diena aš stojau Batalijono viršininku. 
(Pa)matas: batalijono vyru visatino susirinkimo šios dienos protokolas. 


s2. 

Priede skelbiu ištrauką iš protokolo, pavestojo man (ba)talijono vyrų 
visotino susirinkimo, apie admini(stra)cijos (rinki)mą: mane - batalijono 
viršininku, Bronisla(vo) Vasiliausko I transporto viršininku. 

(P)riedas: Ištrauka iš visotino Batalijono susirinkimo protokolo. 


2.2: 

Atvykusi Batalijono komplektavimui veterinarijos (gy)ditoja Justina 
Kancleri-Drapa, įtraukti į batali(jon)o saraša ir užrašyti pinigų mokėjimui 
prie Batali(jo)no štabo sulig atestato, o visoms kitoms maiti(nim)o rušims 
I transporte nuo 15 sausio dienos š/m. 


$4. 


Veterinarijos gydytoja Kancleri-Drapa skiriu (v)iresniuoju batalijono 
veterinarijos gydytoju. 

S5. 

Viresniajam veterinarijos gydytojui Kanclerui-Drapui (įsa)kau ry- 
toj sausio 2 diena, dalyvauti kaipo ekspertui komisijoj paskirtoje (įsaki- 
mu) etapiniam ukes skyriuj „Echo“ sausio 30 diena š/m, priėmimui iš 74 
Inžinerines darbo družinos arklių, vežimų, pa(kinktų), ir kito ukes turto. 


$6. 


Keičiant įsakimo Batalijonui Ne 2, $ 3 paliepiu Voldemara Carnecki ir 
Alfona Deksni užrašyti maitinimos: - pinigais prie batalijono štabo, visomis 
kitomis maitinimo rušims I transporte nuo (sau)sio 12 dienos 1918 metų. 


Ukio Skyrius 


$7. 

Tris tukstančius rublių (3000 r.) gautu nuo 124 abazų batalijono vir- 
šininka prie rašto Ne 185 nuo sausio 31 dienos š/m. sulig paliepimo eta- 
pines transporto dalies užveizdetojo nuo sausio nuo sausio 29 dienos š/m. 
No 89160, užrašyti pinigi(n)ei knygoi įeigosna į ukes sumas. 

Pasiraše laikinai pildas Batalijono 

Viršininko pareigas Čarneckis. 

Raštvedis Deksnis.“!! 

Taigi matome, kad, lyginant su šiandiena, lietuvių kalba sunkiai skynėsi 
kelią į kariuomenę. Jau šio pirmojo dokumento autoriai buvo gerokai pra- 
silenkę ne tik su dabartine, bet ir su tuometine lietuvių kalbos gramatika ir 
sintakse. Bet tai buvo pirmosios pastangos vartoti lietuvių kalbą kariuome- 
nėje ir jų niekinti nevalia! „Kita vertus, — rašo J. M. Laurinaitis, — pavartę 
ir šių dienų (1924 m. — 4. A., D. B., R. K.-M.) kariuomenės dalių įsaky- 
mus, daug panašiai rašytų rastumėm, ypač rašybos ir sintaksės atžvilgiu.“!? 
Daugiau apie šio bataliono veiklą diegiant lietuvių kalbą žinių nėra. 

Daugiausia toje srityje, J. M. Laurinaičio nuomone, nuveikė „I Atskiras 

Sibiro Lietuvių Batalijonas Vytauto Didžiojo vardo“: „1919 m. gegu- 
žės 27 dieną (Novo-Nikolajevske) lietuvių karininkų grupė, — poručikas 
Linkevičius, poručikas Tomkus, podporučikas Navakas, karužas (straips- 
nio autorius paaiškina, kad tai — praporščikas — A. A., D. B., R. K.-M.) 
Podgaiskis, karužas Kasakaitis, — rašydami Lenkų kariuomenės Vadui 
Rytų Rusijoje sutarties projektą dėl lietuvių kariuomenės dalies (batali- 
ono, pulko) organizavimo lenkų kariuomenėje, įrašo punktą: „komanda 
ir kalba dalyje priverstinai lietuvių“. Lenkai, priimdami visas sąlygas, pri- 
ėmė ir šitą. Birželio mėnesį pradėjo organizuotis batalionas.“ Terminai 
buvo verčiami iš lenkų kalbos. Komandos buvo panašios į 1924 m. varto- 
tas Lietuvoje. Kuopa vadinta būriu, būrys — skyrium, rikiuotė — „rinda“, 
dalis - kuopa. Podopručikas Pranas Klimaitis ir poručikas Juozas Tomkus 
išvertė rikiuotės statutą, poručikas Kazys Navakas — drausmės statutą. Šie 
karininkai nustatė komandas ir rikiuotės terminus, juos net išspausdino. 
Buvo suprojektuoti kulkosvaidžio terminai. Taigi šiame batalione buvo 
padaryta daugiausia, nes jame jau nebebuvo jaučiama rusų įtaka. Tačiau, 
žinant liūdną šio bataliono likimą, tikėtis, kad koks nors rašytinis jo do- 
kumentacijos palikimas būtų išlikęs, sunku. 

Apie bataliono likimą rašė jo vadas ats. mjr. Petras Linkevičius. 
1919 11 25 Čerepanovo geležinkelio stotyje, traukiantis į Tolimuosius 
Rytus, bataliono karininkus apsupo apie 30 bolševikų infiltruotų jo ka- 
reivių, pasipriešinimo metu žuvo karininkas Petras Černeckis, kiti buvo 
paimti į nelaisvę, uždaryti į kalėjimus ir lagerius, 12 09 penki karinin- 
kai: Alfonsas Navikas (kilęs iš Panevėžio apskr.), Vytautas Kasakaitis (iš 
Kauno), Steponas Malioris (iš Rygos), Bronius Šukevičius (iš Šiaulių) ir 
Jonas Eidukas (iš kur kilęs, nežinoma) ir 3 kareiviai buvo užkapoti kar- 
dais. Kareiviai, pasinaudoję bolševikine betvarke, pamažu išsibėgiojo ir 
daugelis grįžo į Lietuvą. Pavyko grįžti ir gyviems likusiems karininkams, 
jie buvo iškeisti į bolševikus, laikytus Lietuvos kalėjimuose. Beje, daliai 
karininkų gyvybę išgelbėjo kareivių lietuviškai parašyti laidavimo raštai: 
„Čekos pirmininkas klausė mus, ką reiškia tie kareivių parašai ir kas tuose 

lapuose lietuviškai parašyta. Turiu priminti, kad Steponaičiui (infiltruo- 
tų bolševikų vadeivai — 4. A., D. B., R. K.-M.) reikalaujant, buvo surašy- 
tas atskiras kiekvienam karininkui laidavimo lapas. Surašytas jis buvo lie- 
tuviškai, kaip ir visas kitas susirašinėjimas kad buvo vedamas batalione. 
Ši aplinkybė, galima sakyti, stebuklingai išgelbėjo likusiųjų karininkų gy- 
vybes. Čekos nariams paaiškinau, kad tai laidavimas. Nesiteiraudami, ko- 
kios rūšies tas laidavimas, čekos nariai savo tarpe, mums girdint, pradė- 
jo aiškinti, kad tai esąs kareivių laidavimas, kad mes esame lojalūs raudo- 
niesiems, nes, girdi, tikrieji kontrrevoliucionieriai jau sukapoti. Iš tokio jų 
pasikalbėjimo supratome esą išsigelbėję.“'* 

Kritiškai pasisakė J. M. Laurinaitis apie Lietuvių karininkų sąjungos 
Centro komiteto veiklą, kuris stokojo veiklumo kalbant ne tik apie lie- 
tuvių kalbą, bet ir pačių karinių lietuviškų dalinių kūrimą. Tik 1917 m. 
pabaigoje buvo sudaryta lietuviškų karybos terminų komisija. Į ją įėjo 
pirmininkas podporučikas J. M. Laurinaitis ir du civiliai, rekomenduo- 
ti Rusijoje gyvenusių lietuvių inteligentų, kaip geriausiai mokėję lietu- 
vių kalbą: Vladas Požėla (1879-1960) ir Antanas Purėnas (1881-1962). 
Pradžioje imtasi kurti rikiuotės mokymo terminus. Tačiau dėl bolševiki- 
nės betvarkės komisijai buvo sunku susirinkti — tai pavyko padaryti tik 2 
kartus. Apsvarstyta ir priimta apie 30 terminų. Tačiau per suirutes jų rin- 
kinėlis dingo. Taigi į Lietuvą buvo sugrįžta tuščiomis rankomis. 

1918 m. pabaigoje Lietuvos kariuomenės kūrimo darbas prasi- 
dėjo Vilniuje. Dar net nesant Apsaugos ministerijos štabo, buvo įkur- 
ta Literatūros komisija: pirmininkas J. M. Laurinaitis, nariai — Stajė 
Naginskas, Petras Ruseckas ir Pranas Tvaronas. Šią komisiją pavedė 
J. M. Laurinaičiui sudaryti Stasys Šilingas Valstybės tarybos komisijos, 
kuriai buvo pavesta ginti Lietuvą, vardu. Komisija pradėjo darbą, svars- 
tydama pėstininkų rikiuotės komandas ir terminus. Kad darbas būtų sė- 
kmingas, į talką buvo pasikviestas pripažintas autoritetas — kalbininkas 
J. Jablonskis. Jis dirbo labai atsakingai, neprašydamas jokio atlyginimo. 
Jau gruodžio mėnesį buvo išleistas pirmas karinis lietuviškas leidinys — 

„Pėstininkų rikiuotės kamandos ir terminai“. Tai buvo pagrindas rikiuo- 
tės mokymui (taisykles imant iš rusiško statuto) ir tolesniam darbui ku- 
riant karybos terminiją. Nemaža terminų buvo tebevartota ir 1924 m., 
nors kai kas ir buvo pakitę: naujininkas virto naujoku, domė! — ramiai!, 
maldai kepures šalin! - maldai kepures nusiimk!, ištiesta rikiuotė — tiestinė 
rikiuotė, kuopa - būrys, rata, pusratė - kuopa, puskuopė, atsarga — rezervas, 
kamanda — komanda. J. M. Laurinaitis prisimena ir Literatūros komisi- 
jos savotišką savavaliavimą dėl rezoliuciją pasirašiusiojo asmens pavardės: 
„Viceministeris, kaip žinom, buvo generolas Kondratavičius. Jis tuos ter- 
minus patvirtino ir rezoliuciją rusiškai parašė, be abejo, pasirašydamas. 
Literatūros Komisija, matydama didelį jo nepopuliarumą, pati jo negerb- 
dama ir lyg nujausdama, kad jo valdžios dienos jau suskaitytos, nepadė- 
jo po rezoliucija jo pavardės; ji kažkaip lyg pati dingo pirmame mūsų ka- 
riuomenės leidiny, kad daugiau nebepasirodytų.“"? Kadangi niekas taip ir 
nepaklausė, kodėl nėra tos pavardės, 1919 m., leidžiant II leidimą, buvo 
pasavavaliauta dar daugiau: paliekant tą pačią rezoliuciją, kai kas jau buvo 
knygutėje pakeista. Knygutėje buvo 97 komandos ir apie 40 terminų. 

Be pėstininkų rikiuotės komandų ir terminų, Vilniuje buvo sukurti 
įgulos tarnybos terminai. Kaip šio darbo rezultatas 1918 m. Kaune buvo 
išleistas „Laikinasis garnizono (įgulos) statutas“, o patobulinus šį leidi- 
nį, 1920 m., — „Laikinasis įgulos statutas“. Vilniuje buvo svarstomi dar 
„Laikinasis drausmės (disciplinos) statutas“ ir „Laikinasis kariškų santykių 
ir pareigų statutas“. Jie buvo vėliau išspausdinti Kaune. 

Netekus Vilniaus, Lietuvos kariuomenės kūrimo ir stiprinimo darbai 
vyko laikinojoje sostinėje — Kaune. Vietoje Vilniuje sukurtos Literatūros 
komisijos Kaune buvo sukurtas Krašto apsaugos ministerijos Literatūros 
skyrius. Jame karinių leidinių leidimu pradžioje rūpinosi tik vienas žmo- 
gus — karininkas P. Ruseckas. J. M. Laurinaitis pateikia P. Rusecko atsimi- 
nimus: „Jokios terminologijos komisijos, kaip dabar, nebuvo. Nebuvo ko 
ir pasiklausti, su kuo pasitarti, juo labiau, kad nebuvo ir laiko tam daly- 
kui nei man, nei kitiems. Daugybę terminų prisieidavo „sudaryti“ tiesiog 

susitikus su kuo nors štabo koridoriuje, gatvėje ir t. t., nes aš buvau pasi- 
daręs tų terminų „autoritu“ (autoritetu. — 4. A., D. B., R. K.-M.), nesant 
tikriems kalbos bei terminų autoritams. Staiga pašaukdavo į štabą ir pa- 
klausdavo, kaip tokį ar tokį dalyką pavadinti. Pasižiūrėjęs į lubas pavadin- 
davau, nes kito išėjimo nebuvo, todėl kad reikėjo keisti rusų kalbą į lietu- 
vių kalbą. Tuo būdu kūrėsi „Kariškas lietuviškai-rusiškas ir rusiškai-lietu- 
viškas žodynėlis“, nes kiekvieną žodį, terminą, kur tik pagaudavau, įrašy- 
davau į judamąjį (kortelių) žodyną. Daug netobulumų turėjo ta mano po 
visą Lietuvą medžiojama terminologija, nes kiekvienai progai pasitaikius 
klausdavau kiekvieno, kas galėjo daugiau manęs žinoti, betgi tas darbas 
tada užkišo vieną mūs kariuomenės spragų — iš tada dažnai iš oro pagau- 
tų terminų, kaip dabar matyti, didesnė dalis ligi šiai dienai laikosi ir dar- 
gi tvirtai prigijo.“!* Pamažu P. Ruseckas gavo pagalbininkų. Pirmiausia — 
besimokiusį Voroneže ir baigusį gimnaziją Kaune Jurgį Štuopį, kuris grei- 
tai „pasidarė <...> dešiniąja ranka, perrašinėdamas <...> skubotai rašytus 
ir todėl neaiškius rankraščius, net ištaisydamas kalbos paklaidas, išdavinė- 
damas į dalis knygas ir t. t. Žodžiu, tai buvo uolus, niekam nematomas 
darbininkas“. Studentas Saliamonas Antanaitis daug prisidėjo prie arti- 
lerijos terminų rinkinio, kuris iš pradžių išėjo šapirografuotas, parengimo. 
Muzikas studentas Kazimieras Viktoras Banaitis irgi daug čia pagelbėjo. 
Taigi 1919 m. šapirografu buvo išspausdinti: 1) artilerijos terminai; 2) šau- 
tuvo ir kulkosvaidžio terminai — 162 žodžiai; 3) šautuvo terminai — 118 
žodžių (sudarė komisija, kurios pirmininkas buvo P. Ruseckas, o nariai — 
karininkai Marijonas Jagučanskas ir S. Dirmantas; 4) laikinos komandos 
šaudymui iš kulkosvaidžio; 5) raitelių rikiuotės 28 komandos (pasirašė 
Krašto apsaugos ministerijos komisija — karininkai Pranas Liatukas (pir- 
mininkas) ir nariai Stasys Nastopka ir Edvardas Adamkavičius. Tų leidi- 
nėlių 1924 m. J. M. Laurinaitis nebeužtiko, bet jų terminai buvo surinkti 
„Kariškame lietuviškai-rusiškame ir rusiškai-lietuviškame žodynėlyje“, iš- 
leistame 1919 m. Jame buvo apie 1500 terminų, buvo sudėti visi terminai 

iš aukščiau minėtų šapirografuotų leidinėlių, taip pat pridėti karo tech- 
nikos (automobilizmo) ir karo teisės terminai. Tai „buvo brangus darbas, 
kurio vaisiais daug kas pasinaudojo. Kadangi 1920 m. terminologijos sri- 
tyje nieko nebuvo atskirai padaryta, tai <...> to karo žodynėlio pasirody- 
mu pasibaigė pirmasis laikotarpis, kada terminologijos darbas ėjo pusiau 
organizuotai ir labai sunkiose sąlygose. Taigi to pirmojo laikotarpio dar- 
bus sumesdami matome, kad buvo paliestos karo dalykų sritys: 

1) pėstininkų (rikiuotės mokymas), 

2) artilerijos (patranka, kulkosvaidis, šautuvas), 

3) kavalerijos (rikiuotės komandos), 

4) technikos kariuomenė (automobilis), 

5) karo teisė. 

Buvo paliestos, bet toli gražu nepabaigtos. Tam nebuvo laiko ir jėgų. 
Buvo duota tai, kas mokėta ir galėta duoti. Darbas turėjo eiti toliau, bet 
jau organizuotai“!'Š. Augant, tobulėjant kariuomenei, pradėjo augti ir 
karinių spaudinių (vadovėlių, instrukcijų) skaičius. Jei 1919-1920 m. 
Literatūros skyrius pats rašė, vertė, leido, tai 1921 m. to darbo nebegalė- 
jo aprėpti jį pakeitęs Karo mokslo skyrius, kuriame buvo daugiau ir pro- 
fesionalesnių darbuotojų. Bet spaudiniams rengti reikėjo turėjo turėti ter- 
miniją. Jai toliau rengti 1921 10 01 įsakymu kariuomenei Nr. 236 suda- 
roma „Krašto Apsaugos Ministerijos Centralė Terminologijos Komisija“ 
iš karo mokslo skyriaus karininkų: pirmininko — kpt. J. M. Laurinaičio, 
ir narių — ltn. Kazio Kepalo ir ltn. Juozo Bukotos. Šiai komisijai buvo iš- 
keltas uždavinys — parengti kariuomenei karo ir technikos terminiją. Kaip 
rašo J. M. Laurinaitis, „Ta viena Komisija negalėjo dirbti paskirtąjį dar- 
bą, nes šių dienų karo mokslas ir technika yra labai išaugę, turi daugybę 
šakų — specialybių, kurių terminams nustatyti reikia ne tik kalbos, bet ir 
karo specialistų. Taigi tuo pačiu įsakymu buvo sudaryta dar padedamo- 
sios specialės Terminologijos Komisijos šiose Kr. Aps. Ministerijos valdy- 
bose ir skyriuose: 1) Technikos, 2) Artilerijos, 3) Aviacijos, 4) Tiekimų, 
5) Sanitarijos, 6) Veterinarijos, 7) Armijos Teisme ir 8) prie Kariuomenės 

inspektoriaus“!?. Darbo tvarka buvo numatyta tokia: specialiosios ko- 
misijos turėjo suprojektuoti sau reikalingus terminus ir siųsti centrinei 
komisijai, o pastaroji, apsvarsčiusi, pataisiusi — Švietimo ministerijos 
Terminologijos komisijai. Tik pastarosios komisijos patvirtinti terminai 
turėjo tapti privalomi kariuomenei. Ši darbo tvarka nelabai pasiteisino: 
prastai dirbo arba visai nedirbo specialiosios komisijos, labai ilgai truk- 
davo terminų tvirtinimas Švietimo ministerijos komisijoje. Mat pastaro- 
ji rinkdavosi kartą per savaitę ir sugebėdavo per vieną posėdį apsvarstyti 
tik apie 100 terminų. Visi rekomenduoti priimti terminai dar buvo skel- 
biami „Lietuvos“ dienraštyje ir po mėnesio, sulaukus atsiliepimų iš skai- 
tytojų, svarstomi dar kartą ir tada galutinai paskelbiami „Švietimo darbo“ 
(toliau — ŠD) žurnale. Taigi darbas vyko labai lėtai. O reikalingų spau- 
dinių leidyba sustoti negalėjo. Todėl 1923 02 19 įsakymu kariuomenei 
Nr. 30 „Krašto Apsaugos Ministerijos Centralė Terminologijos Komisija“ 
buvo pavadinta „Krašto Apsaugos Ministerijos Terminologijos Komisija“. 
Ji buvo pavaldi Karo mokslo skyriaus viršininkui. Ši komisija gavo tei- 
sę spręsti, kuriuos terminus siųsti Švietimo ministerijos terminologijos 
komisijai, o kuriuos tvirtinti pačiai. Tokiu atveju terminai buvo skelbia- 
mi „Kario“ bei „Mūsų žinyno“ žurnaluose ir tapdavo privalomi. Į komi- 
siją vietoje ltn. J. Bukotos buvo paskirtas kpt. P. Ruseckas. Nauja tvarka 
paspartino terminų kūrimo ir tvirtinimo darbą, bet komisijai teko dides- 
nė atsakomybė. Bet, kadangi du komisijos nariai — mjr. J. M. Laurinaitis 
ir vyr. ltn. Kazys Kepalas — priklausė ir Švietimo ministerijos komisijai, 
tad galėjo nuolat bendradarbiauti su didžiaisiais Lietuvos kalbininkais. 
Aukščiau minėtuose žurnaluose paskelbtieji terminai buvo skelbiami su 
sąlyga, kad juos visą mėnesį nuo paskelbimo galima buvo kritikuoti. 
Pagalbinės specialiosios terminologijos komisijos irgi veikė, sudarius 
jas priede prie minėto įsakymo. Jų skaičius ir sudėtis parodyti 1 lentelėje. 

1 lentelė 


Specialiosios terminologijos komisijos Krašto 


apsaugos ministerijos valdybose ir skyriuose 


(1921 m.j?? 

REaė Lies Komisijos pirmininkas Komisijos nariai 

komisija 
Artilerijos Plik. tn. Jeronimas Plk. ltn. Vaclovas Janavičius, 
viršininko Vyšniauskas vyr. ltn. Leonas Valkūnas, 
valdyba ltn. Juozas Vėbra 
Kavalerijos Vyr. ltn. Petras Gužas Karo vald. Alfonsas Kundrotas, 
divizijos štabas vyr. ltn. Antanas Žilys 
Aviacijos Vyr. ltn. Antanas Gustaitis | Vyr. ltn. Juozas Pranckevičius, 
viršininko vyr. ltn. Domas Šidlauskas 
valdyba 
Karo technikos | Mjr. Povilas Žadeikis Kpr. Juozas Gabrys, 
valdyba karo vald. Alfonsas Jurskis 
Kariuomenės | Karo vald. Pranas Karo valdininkai Jonas Vėžys ir 
intendantūra | Žebrauskas Voldemaras Vachauzas 
Karo Gyd. plk. Vladas Gyd. kpt. J. Brundza, 
sanitarijos Ingelevičius karo vald. Jarošekas 
skyrius 
Karo Vet. gyd. plk. ltn. Petras Vet. gyd. kpt. Pranas Kvedaras, 
veterinarijos | Mironas vet. gyd. kpt. Justinas 
skyrius Kandleris-Drapas 
Kariuomenės |Plk. ltn. Emilis Vimeris Kpr. Petras Budrevičius, 
teismas vyr. ltn. Mikas Mataitis 


Šių komisijų parengtus terminus arba tvirtindavo centrinė terminolo- 


gijos komisija, arba siųsdavo tvirtinti Švietimo ministerijos komisijai. 


Darbas smarkiai pasistūmėjo į priekį ir 1923 m. jau buvo patvirtinti 5 


sričių terminai (2 lentelė). 


20 Ten pat, p. 90. 

2 lentelė 
1923 m. patvirtinti kariniai terminai?! 


Terminijos sritis Linea Kur terminai buvo paskelbti 
skaičius 
Ryšiai (telefonizacija) 349 MŽ Nt. 10, 11; Kr Nr. 10-15; ŠD Nr. 3-4 
Transportas (keliai) 207 MŽ Nr. 12; Kr Nr. 17-19 
Aviacija 278 MŽ Nr. 12; Kr Nr. 20-22 
Artilerija 831 MŽ Nr. 13; Kr Nr. 28-30, 32 
Karo teisė 563 MŽ Nr. 14 


Iš viso: 2228 


Pastaba: čia Kr - „Karys“, MŽ- „Mūsų žinynas“, ŠD — „Švietimo dar- 
bas“. 

Baigdamas šį išsamų straipsnį, J. M. Laurinaitis pabrėžė: „Mūsų termi- 
nai yra padaryti iš rusų kalbos, kuri yra lyg ir pagrindinė kalba. Visai retai 
kur pavartota vokiečių kalba ir visiškai mažai prancūzų kalba. Taigi, imda- 
mi pagrindinius terminus iš rusų kalbos, kuri yra mūsų kartai prieinames- 
nė ir suprantamesnė, neturėtumėm pamiršti, kad terminai yra daromi ne 
vienai šiai dienai, kad jie pasiliks ir kitoms kartoms, kurioms rusų kalba 
jau bus labai tolima. Todėl būtų labai naudinga, kad terminologijos ko- 
misijos, kur tik galėdamos, greta rusų kalbos termino teiktų ir kitų (pran- 
cūzų, vokiečių, lenkų ir latvių kalbų) bent po vieną terminą. Iš to būsimas 
mūsų karo žodynas pasidarytų daug turtingesnis.“?? Beje, terminai svars- 
tymui buvo pateikti „Mūsų žinyne““?. Lietuvos centriniame valstybės ar- 
chyve (toliau — LCVA) yra storoka byla“, kurioje susegti dokumentai apie 


2! Ten pat, p. 90. 

22 Ten pat, p. 91. 

3 Artilerijos terminai // 1923, Nr. 13, 16, 17; Kariuomenės Intendantūros tiekiamų 
dalykų terminai // 1923, Nr. 18; Kavalerijos terminai // 1923, Nr. 19; Minosvaidžių 
technikos terminai // 1923, Nr. 18; Terminai aviacijos reikalams // 1923, Nr. 10; 
Terminai Kariuomenės Teismo reikalams // 1923, Nr. 14; Terminai kelių reikalams // 
1923, Nr. 10; Terminai telefonijos reikalams // 1923, Nr. 10, 11. 

24 LCVA. E. 929. Ap. 6. B. 73. 

aukščiau minėtų komisijų sudarymą ir veiklą. Įdomesnius apžvelgsime. II 
karo apygardos viršininkas 1924 02 23 raštu Nr. 382 iš A. Panemunės ka- 
riuomenės vadui rašo: 

„Pranešu Tamstos, Ponas Vade, žiniai, jog kariuomenės dalys esančios 
priverstos vartoti barbarizmus rašomuose aktuose, reikalavimuose ir įvai- 
riuose susirašinėjimuose, kaip antai: komandirovka, išbrokojimas, ploščius, 
kurtka, rancas, brička, šėpa, lenciūgas, napilnikas, cvekas, liktarnia, lopeta, 
viedras, lineika (kursyvas dokumentuose mūsų. — A. A., D. B., R. K.-M.) 
ir t. t., kadangi ligi šiol dar nėra oficialiai nustatytų terminų daugiau ūkio 
srityje. Iš man pavestos Apygardos dalių vadų negaliu reikalauti vartoti 
tikslesnius terminus, juo labiau kad kariuomenės Intendantūros nustaty- 
ti terminai <...> nėra tikslūs ir jūjų dauguma - barbarizmai. Kariuomenės 
Intendantūros išduodamose turto knygose terminai taipogi nevienodi. 
Tokiu būdu kariuomenės dalys neturi kuo pastoviai vadautis ir kiekviena 
savarankiai vartoja savotiškus barbarizmus. 

Prašau Tamstos parėdymo. 

Pulkininkas (neįskaitomas parašas) 

Karo valdininkas 

Tiekimo Sk. Viršininkas (Grigaliūnas).“* 

Raštas vizuotas neįskaitomai pasirašyta rezoliucija: „Term. Kom. 
Pagreitinti terminų nustatymo darbą. 24 III 7.“ 

Krašto apsaugos ministerijos Terminologijos komisijos pirmininkas 
mjr. J. M. Laurinaitis savo 1924 08 24 raporte Karo mokslo valdybos vir- 
šininkui rašė: „K. A. M. Terminologijos Komisija turi dabar surinkusi arti 
4500-5000 terminų, surašytų atskirose kortelėse. Tas skaičius gali dvigu- 
bai padidėti šių metų pabaigoj, nes visos karo įstaigų terminologijos ko- 
misijos yra prašytos baigti darbą š. m. spalių mėn. 1 d. Iš tos medžiagos 
turės susidaryti mūsų karo žodynas. Be to, tam žodynui reikės daug termi- 
nų išrinkti iš Šv. Min. Termin. Komisijos paskelbtų terminų. Numatau, 
kad bendras žodžių skaičius gali išaugti ligi 15 000. Tokio dydžio žody- 
nui sutvarkyti ir parašyti reikia didelis darbas padėti. Tas darbas dar sun- 


5 LCVA. E 929. Ap. 6. B. 73. L. 33. 

kėja tuo, kad pagrečiui manau rašyti du žodynus: vieną rusiškai lietuvišką, 
o kitą lietuvišką su 2-5 lyginamomis kalbomis (rusų, vokiečių, prancūzų, 
latvių, lenkų), kiek tik bus galima jų prižvejoti. Rusiškai lietuvišką žody- 
ną reikėtų surinkti šiais metais. To padaryti nei vienas, nei vyr. leitenan- 
tui Kepalui padedant aš negaliu, nes reikia redaguoti leidiniai, posėdžiauti 
K. A. M. Term. Komisijoj ir žodynai galima dirbti tik pripuolamai. O rei- 
kia, kad žodynui dirbtų mažiausia du žmonės, nes kitaip tektų laukti žo- 
dyno dar metus kitus. Kad žodyno darbas nestovėtų ir tuo nedarytų ža- 
los mūsų karo kultūrai, prašau komandiruoti man į talką 2-3 mėnesiams 
2 p. pulko vyr. leit. Majų, kuris jau yra įpratęs spaudos darbe ir pakanka- 
mai moka lietuvių kalbos. Manau, kad jis turėtų gauti tokią pat (batalio- 
no vado) algą, kaip dabar gauna. Vyr. leit. Majus pareiškė, kad jis mielai 
pasidarbuotų karo žodynui.“?* 

Kai kuriuose „Kardo“ straipsniuose irgi nagrinėti bendrieji lietuvių 
kalbos tobulinimo klausimai. Kpt. Juozas Jakubėnas?? pasisakė prieš ru- 
siškų posakių „pereda! (soobčil) po telefonu“ pažodinio vertimo vartoseną 
Lietuvoje: „perdaviau (pranešiau) per telefoną.“ Siūlė paskutinius du žo- 
džius pakeisti vienu — „telefonu“. Posakį, kuris irgi yra tiesioginis verti- 
mas iš rusų kalbos, „kas čia maišo, nemaišykit“ siūlė keisti posakiu „kas 
čia kliudo, nekliudykit“. 

„Kardo“ žurnale kriptonimu N. N. pasirašęs asmuo rašė: „Nors gyve- 
name jau kelintus taikos metus, tačiau iki šiol nesulaukiame savo raštve- 
dybos vadovėlio. Tiesa, turime kelis kariuomenei įsakymus, kuriais mėgi- 
nama kiek paaiškinti kai kurie atskiri klausimai, liečią raštvedybą, bet ka- 
dangi tie įsakymai nesistematizuoti, o patys klausimai neužtenkamai iš- 
plėsti, tai kiekviena dalis aiškina kaip išmanydama. Kai kurios dalys net 
pačios išleido savo raštvedybos taisykles, ir todėl susidarė tokia painia- 
va, jog toliau apie tai tylėti nebegalima, nes kariuomenei tat nesveika.“** 
Kritikavo „saviveiklą“ gaminantis dalių ir jų padalinių kampinius spau- 


26 LCVA. E 929. Ap. 6. B. 73. L. 34. 
* Jakubėnas J. Kalbos mažmožiai // Kardas, 1925, Nr. 6, p. 11. 
2š N. N. Raštvedybos vadovėlio belaukiant // Kardas, 1926, Nr. 18. 

dus, karininkų ir karo valdininkų asmeninius spaudus... Nebuvo nuro- 
dymų, kaip rašyti karių tarnybos lapus, įsakymus, lydraščius, raportus. 
Beveik netvarkomi buvo dalių archyvai. Todėl raštvedybos vadovėlis buvo 
tiesiog nepaprastai būtinas. Deja, jo teko laukti gana ilgai — tokie vadovė- 
liai ar mokymo priemonės pasirodė tik po 1990 metų. 

Rengiantis Lietuvos nepriklausomybės 20-mečiui karinės kalbos rai- 
dą apžvelgė plk. ltn. J. M. Laurinaitis: „karine kalba vadinsiu tą kalbą, 
kuri liečia karybą, kariuomenės organizaciją, jos vidaus tvarką, mokymą 
ir aprūpinimą. Tai labai platūs dalykai. Iš vienos pusės, jie turi daug ben- 
dros reikšmės žodžių, iš kitos pusės — reikalauja saviško galvojimo, atski- 
rų sąvokų ir žodžių, kurių kitoms tautos gyvenimo, mokslo ar darbo ša- 
koms nė nereikia. Taigi karinė sritis tautos kalbą turtina. Bet tautos ka- 
rinė kūryba ir kartu jos bendrinės kalbos turtinimas tegali eiti tautoje, 
kuri turi savo kariuomenę. Tauta, kuri jos neturi, ne tik negali kurti ka- 
rinės kalbos, bet ir savo gyvąją kalbą užteršia neišvengiamomis svetimy- 
bėmis, ateinančiomis iš svetimų kariuomenių, kuriose tenka tarnauti vy- 
rams. Ar seni tie laikai, kad ir mūsų tauta vertėsi tokiais žodžiais, kaip ši- 
nielius, pulemiotas, vzvodnas komandyras, okopas, feltfebelis, kara- 
ūlas ir panašiomis rusybėmis ar pusiau rusybėmis, ėjusiomis iš rytų; ir 
mašinpučkė, krygė, regimentas, liuoduoti ir daugybė kitų vokietybių, 
ėjusių iš vakarų. Netrūko ir pietų kaimyno žodžių — živnastis, karužas 
(chorąžy), užprovyti, strielba ir p. Tokį palikimą mes gavome, pradėda- 
mi steigti savo tautinę kariuomenę. Iš senosios Lietuvos kariuomenės be- 
veik nieko nepaveldėjome. Tada raštas dar nebuvo įsigalėjęs, o ėmus var- 
toti raštą nukrypta į svetimas kalbas - gudų, lotynų, lenkų. Iš senesnių lai- 
kų dabartinei savajai kalbai tegavome raitininką, lotyniškos kilmės sta- 
tutą ir bendresnės reikšmės karą, kariauti, karį, vadą ir t. t. Antra ver- 
tus, jei senoji kariuomenė ir būtų turėjusi savo tautinę kalbą, mes vis tiek 
maža tebūtume laimėję: per daug didelis laiko tarpas mus nuo jos skiria, 
ir patys karybos dalykai kinta, reikalaudami vis naujų žodžių, naujų ap- 
tarimų. Todėl, pradėdami steigti savo kariuomenę, turėjome kartu kur- 
ti ir savo karinę kalbą — terminus, komandas, sąvokas, perlaužti sveti- 
mą galvojimą, įprastą svetimose kariuomenėse ir įkaltą svetimose moky- 

klose. Tas darbas, pasireiškęs 1917 metais, tebeina ligi šių dienų ir nieka- 
da nesustos.“?? J. M. Laurinaitis aptarė 20 metų, praėjusių nuo Lietuvos 
nepriklausomybės atkūrimo, karinės kalbos formavimosi pasiekimus dar 
vykstant Nepriklausomybės kovoms: „per 2-jus karo metus kariuomenei 
išleista 78 knygelės, kurios jau pajudino tokius pagrindinius kariuomenės 
dalykus: bendruosius statutus, kautynes, šaudybą; ginklų rūšis — pėsti- 
ninkus, kavaleriją, artileriją, inžineriją; kariuomenės organizaciją ir tarny- 
bas — teismą, sanitariją, intendantūrą; toliau eina auklėjimas, propagan- 
da, istorija, dailioji literatūra ir t. t. Nors tai buvo mažutės, plonutės kny- 
gelės, bet jų daugumą turėjo išversti iš svetimų kalbų, kai kurias parašyti, 
o visas parengti spaudai Literatūros skyriaus 2—3 žmonės. Dėl to galima 
numatyti, kad gilintis į kalbos grynesnę kūrybą nebuvo nei laiko, nei tin- 
kamų aplinkybių. Žodinei šio laikotarpio, ypač 1919 metų, kūrybai atsto- 
vauja „Kariškas lietuviškai-rusiškas ir rusiškai-lietuviškas žodynėlis“. Čia, 
be kitų žodynų medžiagos ir šiaip žinomų žodžių, duota ir naujų. Tarp tų 
naujų yra ir tokių: antpulti —- mes dabar sakome pulti, apsišarvavimas — 
dabar tai mūsų apranga, bukšas — dabar jau įvaras, dežuras, dežuruo- 
ti — dabar tik budėtojas, budėti, liakieruoti — sakome lakuoti, medici- 
nos piaustymas — mūsų skrodimas, momonėlis — tegali būti tik mome- 
nėlis (iš 72x0mu0, kaip akmuo — akmenėlis), palikti ant laido — dabar sa- 
kome laiduoti, paišelis — virto pieštuku, pasiuntmenė (ra2sy/ka) — ne- 
suprantamas ir neteisingas padaras, sąstata — mūsų sąstatas, parako už- 
taisa — dabar užtaisas, sąskaituoti — tik skaičiuoti, įnešas — tegali būti 
įnašas ir t. t. Čia turime daug ir įvairių žodžių darybos ir kitokių klaidų. 
Laimei, ne visi tokie žodžiai pateko į raštus, o kas pateko — vėliau palaips- 
niui išnyko. <...> Nepasižymėdama gražumu ir taisyklingumu, tų leidinių 
kalba turėjo kitą svorį, būtent paprastumą ir tautos dvasios galybę, <...> 
kuri tada turėjo lemiamos reikšmės.“?* 

1921 m. prasidėjo taikaus darbo etapas. „Kiek visas kariuomenės dar- 
bas nepriklausomybės karo laiku pasižymėjo dvasiniu veržlumu (ekspan- 


> Laurinaitis J. M. Karinės kalbos brendimas // Karys, 1938, Nr. 10, p. 235. 
30 Ten pat, p. 256. 

sija), — rašė J. M. Laurinaitis, — tiek taikos laiku ėmė reikštis gilesnis tyri- 
mas, specialėjimas, našesnis darbų pasiskirstymas. “*! Karo metu daugiau- 
sia buvo verčiama, stengiantis kaip galima viską lietuvinti, mintis reikšti 
lengvai, suprantamai. „Taikos metu ėmė daugiau atsirasti savų veikalų, — 
tęsė J. M. Laurinaitis, - pagrįstų naujesniais šaltiniais. Tik pradžioje buvo 
rašoma nelietuviškai arba labai blogai lietuviškai. Dabar kalbos taisytojai 
susidūrė su gyvais autoriais, kurie įkyriai reikalaudavo laikytis jų galvoji- 
mo. Nuo to laiko ėmė skambėti karininkų lūpose dar daugiau svetimybių, 
laikytų tarptautinėmis neliečiamomis šventenybėmis; atsirado sieksninių 
sakinių, kuriuose sunku būdavo sugaudyti mintį.“?? Tačiau buvo ir kuo 
pasidžiaugti: pagerėjo žodžių daryba išplėtus karybos terminijos kūrimo 
darbą ir jį derinant su valstybine komisija. Visame šiame reikale aktyviai 
reiškėsi žymiausieji mūsų kalbininkai J. Jablonskis ir K. Būga. „Rašomieji 
veikalai žymiai pagerėjo, karininkai, tikrieji karinės kalbos kūrėjai, 
ėmė labai domėtis gimtąja kalba, patys pradėjo galvoti apie svetimų, ka- 
reiviams nesuprantamų žodžių prastinimą ir lietuvinimą, o karo vadovy- 
bė, norėdama sustiprinti tą kalbinį kultūrėjimą, įvedė į aukštąją karo mo- 
kyklą, generalinio štabo kursus, lietuvių kalbos lektūrą, kurioje bendra- 
darbiauja ir mūsų universitetinės jėgos — daktarai Salys ir Skardžius. Yra 
dar blogybių. Girdime kariuomenėje sakant kad užimti, kad padarius, 
prašau parėdymo ir t. t., bet tokių blogybių yra ir tarp kitų specialybių 
žmonių. Tačiau greta tų blogybių auga ir gerų vertybių. <...> Jei pirmiau 
mes tenkinomės šiaip taip žodį nusikalę ar iš gyvosios kalbos šiaip taip pri- 
sitaikę ir žodyno rinkinyje (kartotekoje) tenkinomės viena rusų palygina- 
mąja kalba, tai dabar elgiamės apdairiau ir renkamės visų kaimynų kalbas, 
pridedant prancūzų <...>: 

neprielėkis,-io s7., coup m. court, Kurzchuss m., nedoliot m., sztral 
m. krėtki, tūvlidums m. 

pėrlėkis,-io s72., coup m. long, Weitschuss m., pereliėt m., sztral m. 
dlugi, parlidums m. <...> 


3! Ten pat, p. 256. 
32 Ten pat, p. 256. 

"Tai būsimas žodynas, kuris kada nors pasirodys ir apvainikuos nema- 
tomą ilgų metų karinės kalbos darbą. 

Baigiant tenka pasakyti, kad beūdros kalbos negerovės, — kaip štai 
valstybinio terminologijos darbo stoka, rašybos, kirčiavimo, tarties ir kitų 
bendrinės kalbos dalykų nesutvarkymas ir dėl viso to tinkamos kalbinės 
literatūros neturėjimas, - kenkia ir karinės kalbos spartesnei pažangai. 
Šiuos reikalus sutvarkius, visuomenėje išnyktų svyravimas, abejingumas 
dėl kalbos dalykų, o kariai pirmieji tą žygį pasveikintų ir vykdytų.“?? 

Deja, kiekviena sritis neišvengia skaudžių praradimų. Ne išimtis buvo ir 
lietuvių kalba. Labai gražų ir dalykišką nekrologą parašė J. M. Laurinaitis: 
„Ar buvo atgijusios Lietuvos laikais civilio asmens laidotuvės, kur taip 
gausiai ir gyvai būtų dalyvavusi kariuomenė, kaip prof. Jablonskį lydint 
į amžinybę? Ne. O per tą laiką mirė Žemaitė, prof. K. Būga, inž. Petras 
Vileišis... Jie turėjo didžių nuopelnų, ir kariuomenė jiems visiems, ypač 
prof. Būgai, pareiškė savo pagarbą. Bet tokio masinio susikaupimo, kaip 
prof. Jablonskio laidotuvėse, nebuvo. Tai kas jungė tą paliegusį, prometė- 
jišką lietuvių kalbos Sokratą su mūsų ginkluotąja jėga? Tą ir noriu čia pa- 
liesti trumpais bruožais.“?* Toliau J. M. Laurinaitis apžvelgė J. Jablonskio 
nuopelnus Lietuvos kariuomenei: „Lietuvos kariuomenės gyvybė, kaip ži- 
nome, pradėjo rodytis Rusijoj 1917 m., revoliucijos gaisre. Tarp įvairių 
organizacinių klausimų ten kilo ir reikalas pritaikyti gimtąją kalbą ka- 
riuomenės mokymo reikalams. Pirmas žingsnis — sudaryti lietuviškas ko- 
mandas, bent pėstininkams. Ir to darbo iniciatyva kilo ne kur kitur, bet 
Voroneže, kur gyveno J. Jablonskis. Čia pirmieji lietuvių kariškųjų ko- 
mandų iniciatoriai, paporučikis Juozas Šarauskas ir praporščikas Jonas 
Variakojis, anų metų vasarą kartu su Jablonskiu sudarė pirmąjį lietuviš- 
kų komandų rinkinėlį. Komandos buvo patekusios į atskirą lietuvių ba- 
talioną. Bet panaudoti jas teko tik vienintelį kartą ir ypatinga proga, kada 
batalionas gynė ir apgynė Vitebske rusų pravoslavų cerkvę nuo revoliu- 
cinių plėšikų. Komandos nebuvo išspausdintos. Nepasiekė jos ir besifor- 


33 Ten pat, p. 256-257. 
** Laurinaitis J. M. Prof. Jono Jablonskio atminimui // Kardas, 1930, Nr. 4, p. 50. 

muojančios Lietuvos kariuomenės vadovybės Vilniuje 1918 m. ir termi- 
nų kūrimo darbas pradėtas buvo iš naujo. Reali pradžia - aukščiau minė- 
tieji „Pėstininkų rikiuotės kamandos ir terminai“ (27 komandos ir apie 40 
terminų). Šis leidinėlis pradžioje atstojo pėstininkų rikiuotės statutą. „Tas 
pirmutinis kariuomenės leidinys pažodžiui buvo aptartas su J. Jablonskiu, 
neėmusiu už darbą jokio atlyginimo, — rašė J. M. Laurinaitis. — Su 
Jablonskiu Vilniuj buvo tariamasi ir kitų sričių terminais, nors ir pati li- 
teratūros komisija turėjo narį kalbininką St. Naginską. Susidariusį glau- 
dų kontaktą tarp krašto ap. minist. literatūros komisijos ir Jablonskio su- 
ardė 1919 m. pr. įvykiai: rusų raudonosios armijos antplūdis, mūsų val- 
džios persikėlimas į Kauną.“?? Kaune literatūros skyrius turėjo dirbti labai 
intensyviai, nors jau nebeturėjo St. Naginsko, nebuvo Kaune ir K. Būgos, 
ir J. Jablonskio. „Santykiavimas su Jablonskiu Kaune atgijo tik 1921 m. 
gale, — toliau rašė J. M. Laurinaitis, - kada buvo sudaryta kr. aps. m-jos 
terminologijos komisija su 8 specialiom komisijom. Ministerių kabine- 
to nustatyta tvarka kr. apsaugos m-jos terminologijos komisija turėjo pri- 
klausyti švietimo term. ministerijos komisijos, kur Jablonskis dirbo dviem 
atvejais: 1921-1923 ir 1925-1926 m. Šiais laikotarpiais Jablonskis yra 
susidūręs su mūsų telefonijos, artilerijos, sanitarijos, veterinarijos, admi- 
nistracijos ir k. terminais. Greta šito oficialaus darbo su juo buvo daug 
kartų tariamasi kariuomenės ir jai reikalingais bendrosios kalbos klausi- 
mais. Kariuomenės spaudos asmenų santykiavimas su Jablonskiu pasibai- 
gė 1926 m., kada jam jau reikėjo duoti poilsio prieš amžinybės kelionę.“?* 
J. M. Laurinaitis rašė: „jo daugiausia esu mokytas, patartas“. 

„Taigi matome, kad prof. Jablonskis dirbo Lietuvos kariuomenei tiek, 
kiek ji iš jo reikalavo, beveik visą jos gyvavimo laikotarpį: Rusijoj bandant 
gimti, Vilniuj gimstant, Kaune stiprėjant ir tobulėjant. Susilpnėjęs gydėsi 
tarp karių ir mirė kariuomenės įstaigoje. Ar bereikia didesnio bendrumo? 
<...> Prof. Jablonskis davė kalbos gramatikų ir įvairių kalbos dalykų, ku- 
riais mito ir minta mūsų kariškasis žodis, kaip ir visa lietuvių literatūra. 


3 Laurinaitis J. M. Prof. Jono Jablonskio atminimui // Kardas, 1930, Nr. 4, p. 50. 
36 Ten pat, p. 50-51. 

Štai dėl ko 1920 m. literatūros skyrius savo iniciatyva subūrė periodi- 
nės spaudos veikėjus, kad šie pasveikintų prof. Jablonskį 60 m. sukakties 
proga, ir pats aktyviai dalyvavo reikšdamas didį džiaugsmą. 

Štai dėl ko šių metų vasario 25 d. jo laidotuvėse gedėjo visa 
kariuomenė.“*" Tikrai prasmingas nekrologas. 


1.2. Kaip valstybinės lietuvių kalbos buvo 
mokomi karininkai 


Kadangi nemaža dalis Lietuvos kariuomenės karininkų, tarnavusių 
kariuomenėje pirmajame Nepriklausomybės dešimtmetyje, išsilavini- 
mą buvo įgiję rusiškose gimnazijose, aukštosiose ir karo mokyklose, kai 
kuriems kildavo sunkumų dėl lietuviškos rašybos, prastai jie išmanė ir 
Lietuvos istoriją bei geografiją. Be to, dalis karininkų buvo ir nelietuviai. 
Nelietuviškai dalis karininkų kalbėjo ir šeimose: žmonos buvo rusės, len- 
kės. Tai kartais sukeldavo net jaunesnių karininkų - lietuvių — pasipikti- 
nimą. Plk. ltn. Juozas Listopadskis, baigęs IV Lietuvos karo mokyklos lai- 
dą, tarnaudamas Anykščiuose, rašė: „Tuo metu prie pulko buvo prisišlie- 
ję nemaža svetimų elementų, pavyzdžiui rusų: Lapuchinas, Zmychovas 
ir dar keletas, vokiečių — Jeneris, Varšukas, kurie nemokėjo lietuviškai, o 
savo šeimose kalbėjosi vien savo kalba. Šios svetimybės pasireikšdavo veik 
visur, o ypač viešuose susiėjimuose. Kapitono Lapuchino žmona net juok- 
davosi: esą „kas iš tos lietuvių kalbos? Su ja nuvažiuosi tik nuo Anykščių 
iki Virbalio, ir viskas. 

Mes, IV laidos karininkai, buvome sudarę tvirtą lietuvininkų būre- 
lį ir nebuvome linkę tūpčioti prieš svetimtaučius. Buvome įsipareigoję 
nekalbėti kitaip, tik lietuviškai. O kas lietuviškai nemoka, tegu išmoks- 
ta arba važiuoja ten, iš kur atvažiavo. Šitaip elgdamiesi turėjome net ne 
vieną tarnybinį nesusipratimą, dėl kurio teko įsikišti net vyriausiajam 
štabui.“?* Laimė, kad jau buvo kitokia situacija, negu 1812 m. Rusijoje, 


> Ten pat, p. 51. 
38 Listopadskis J. Laisvės ir vergijos metai. Vilnius, 1993, p. 23. 

aprašyta Levo Tolstojaus (1828-1910) „Kare ir taikoje“: partizanaujan- 
tys rusų valstiečiai užpuolė rusų karininkus-aristokratus, nes jie kalbė- 
jo tarpusavyje prancūziškai. „Bet šis reiškinys buvo trumpalaikis, — tęsia 
J. Listopadskis. - 1924 m. įvyko pirmoji Lietuvos kariuomenės demobi- 
lizacija. Daug netinkamų karininkų buvo atleisti. Kariuomenė atsikratė 
svetimų elementų.“?? Apie tai liudija archyvų dokumentai, panaudoti kitų 
autorių“". Tie nelietuviai, kurie stengėsi išmokti lietuvių kalbos ir buvo 
perspektyvūs karininkai, aišku, kariuomenėje buvo palikti. Tačiau kraš- 
to apsaugos ministras dr. Leonas Bistras (1890-1971) 1925 m. patvirtino 
programas iš lietuvių kalbos, Lietuvos istorijos ir geografijos, pagal kurias 
tokie karininkai turėjo išlaikyti įskaitas. Šių programų turinys buvo toks: 

Lietuvių kalba. 

Diktantas. 

Lietuvos istorija. 
„ Lietuvos valstybės pradžia. 
„ Lietuva unijos laikais. 
„ Lietuvių tautos pastangos išsivaduoti iš rusų jungo. 
„Lietuvių tautos atgimimas. 


"SN RP 


„Nepriklausomos Lietuvos atkūrimas. 
Lietuvos geografija. 
Rašoma viena iš šių temų: 
1. Nepriklausomos ir okupuotos Lietuvos teritorija ir jos sienos. 
2. Lietuvos keliai. 
3. Lietuvos gyventojai. 
4. Lietuvos ūkis ir pramonė. 
5. Lietuvos kaimynai“!. 
Šių egzaminų rezultatai buvo tiesiogiai siejami su karininkų atestavi- 
mu: „1926 m. balandį buvo pradėtas jų tinkamumo Lietuvos ginkluoto- 
sioms pajėgoms atestavimas: visi karininkai (net gydytojai ir karo valdi- 


>? Ten pat, p. 23-24. 
* LKK. T. 2-8. 
*! LCVA. E 929. Ap. 6. B. 111. L. 14. 

ninkai) privalėjo išlaikyti lietuvių kalbos, Lietuvos istorijos ir geografi- 
jos egzaminus. Reikalavimai buvo gana aukšti (gimnazijos kurso), todėl 
beveik visose kariuomenės dalyse susidarė <...> besimokančių karininkų 
grupės.“* 

Todėl jau 1926 m. „Karde“ randame žinutes: „Lietuvių kalbos kur- 
sai. 2. (antro, — taip tada rašyta, nusižiūrėjus į vokiečius ir latvius. — 4. A., 
D. B., R. K.-M.) ulonų pulko karininkų ir karo valdininkų suorganizuoti 
lietuvių kalbos kursai š. m. vasario mėn. 27 d. baigėsi. Kursai intensyviai 
veikė nuo 1925 m. spalių mėn. Kursų klausytojai suspėjo išeiti lietuvių 
kalbos kursą gimnazijos programos ribose.“** „Lietuvių kalbos egzaminai 
karininkams tuo tarpu vyksta Kauno įguloje. Iš lietuvių kalbos buvo rašo- 


4 irt t. 


mas diktantas“ 

Lietuvos centrinio valstybės archyvo bylose yra nemaža aktų, ku- 
riuose nurodoma, kad atitinkamos komisijos priiminėdavo šias įskaitas. 
Štai, pvz., 1929 m. sausio 10 d. Panevėžyje komisija, kurios pirminin- 
kas buvo I Karo apygardos štabo viršininkas gen. št. plk. ltn. Kazys Tallat- 
Kelpša, o nariai: Kėdainių apskr. komendantas plk. ltn. Mikas Rėklaitis, 
Lietuvos didžiojo kunigaikščio Mindaugo IV pėstininkų pulko kari- 
ninkas gen. št. mjr. Vaclovas Žadeika ir Karo mokslo valdybos atstovas 
mjr. J. M. Laurinaitis, priėmė įskaitas iš šių karininkų: plk. ltn. Juozo 
Skorulio (1893-1972), adm. kpt. Martyno Huffo (?—?), adm. kpt. Zacharo 
Kuznecovo (1895-?), adm. kpt. Jokūbo Trečioko, vyr. ltn. Afanasijaus 
Kazano (1898-1953), vyr. ltn. Jono Jurašo (1899-1941), ltn. Juozo 
Būtėno (1898-1976). Komisijos protokole nurodyta, jog šie karininkai 
sėkmingai šias įskaitas išlaikė“. Pažymėsime, kad kur kas sudėtingesnius 
egzaminus kai kuriems iš šių karininkų teko laikyti gyvenime. Štai kas 
rašoma apie vieną iš jų neseniai paskelbtuose memuaruose. Dailininkas 
Jonas Mackonis (1922-2002) juose apie savo žmoną rašo: „Jos tėvas, 


* Laukaitytė R. Dr. Leonas Bistras // Lietuvos krašto apsaugos ministrai ir kariuome- 
nės vadai. T. 2. Vilnius, 2009, p. 111. 

4 S, St. Lietuvių kalbos kursai // Kardas, 1926, Nr. 7, p. 107. 

*4 Lietuvių kalbos egzaminai // Kardas, 1926, Nr. 10, p. 160. 

“> Ten par. L. 10. 

Afanasijus Kazanas, Nepriklausomybės kovų savanoris, Lietuvos kariuo- 
menės kapitonas dabar kali lageriuose. Motina taip pat nuteista dešimčiai 
metų katorgos. Vyresnysis brolis Igoris keturiasdešimt trečiaisiais žuvo 
kautynėse su sovietų diversantais. Kitas brolis, Mykolas, „Lokio“ būrio 
partizanų vadas, su dviem bendražygiais vienoje sodyboje netoli Dusetų 
buvo išduotas ir enkavėdistų apsuptas. Trys vyrai iki paskutinio šovinio 
atsišaudė, paskui granata susisprogdino.“*“ Kitur J. Mackonis rašo: „Iš 
vieno kalinio sužinojome, kad Afanasijus Kazanas jau prieš metus, tai yra 
1953-iųjų rugpjūčio 1 dieną, per Vorkutos kalinių streiką-sukilimą kri- 
to nuo enkavėdistų kulkos. Taigi mano uošvis, Zarasų rusas, nepriklauso- 
mybės kovų savanoris, Gedimino ordino kavalierius atidavė savo gyveni- 
mą ir gyvastį Lietuvai, paaukojo ant jos švento aukuro abu savo sūnus — 
Įgorį ir Mykolą.“* 

Taigi karininkas Afanasijus Kazanas ir jo pėdomis nuėję sūnūs Igoris 
(1924-1943) ir Mykolas (1925-1945) gyvenimo egzaminą išlaikė nepa- 
prastai garbingai, nors tai kainavo jiems brangiausia, ką žmogus turi, — 
gyvybę... Sibire pabuvojo J. Skorulis, JAV atsidūrė J. Būtėnas, nežinomas 
M. Huffo ir Z. Kuznecovo likimas, karo pradžioje žuvo J. Jurašas, įžymaus 
režisieriaus Jono Jurašo tėvas. Taigi ir jų gyvenime buvo rūsčių ir tragiš- 
kų egzaminų... 

Ne viskas iš karto ėjosi sklandžiai. Kriptonimu M. pasirašęs au- 
torius piktinosi, kad Aukštuosiuose DLK Vytauto karininkų kursuo- 
se dėstomos vokiečių ir prancūzų kalbos, bet nedėstoma lietuvių kalba: 
„Nesiteisinkime, kad reikalingos mums tik karo žinios; Lietuvos karinin- 
kams ne mažiau turėtų būti svarbu, kad tos karo žinios būtų lietuvišku 
rūbu apvilktos. Nors A. D. L. K. Vytauto Kursai ne tam, kad kalbos mo- 
kytų, bet lietuvių kalbos mokymas visumet gali būti pateisinamas. Štai, 
kad ir karininkui, išėjusiam A. D. L. K. Vytauto Kursus dar stovi prieš 
akis lietuvių kalbos egzaminai. Siurprizas netikėtas. Vadinasi, kursai ne- 
davė karininkui to, ką jis pirmoj eilėj turėjo įgyti. 


“9 Mackonis J. Boružės odisėjos. Vilnius, 2003, p. 105. 
“7 Ten pat, p. 134. 

Tatai turėtų būti atitaisyta, ir A. D. L. K. Vytauto Kursuose turi būti 
įvesta pakartoti ne tik karo mokslas, bet ir lietuvių kalba, be jau dėstomos 
Lietuvos istorijos ir geografijos.“** Beje, aukščiau minėtas J. Listopadskis, 
taip pat mokęsis tuose kursuose, prisimena, kaip kursų klausytojai kovo- 
davo su svetimybėmis dėstytojų kalboje: „Vieną kartą generolas Jackus, 
dėstydamas pėstininkų taktiką, pasakė rusiškai: „Klin klinom vyšibai“. 
Plk. ltn. Sprangauskas šį jo posakį užfiksavo ant popieriaus taip: didelis 
nupjauto medžio kelmas jau gerokai įskeltas, jo plyšyje buvo pleištas, o 
generolas Jackus trumpu kiteliuku, trumpomis rankovėmis, bet ilgais ran- 
kogaliais, plikas, riesta nosimi (jo būdingi bruožai), paėmęs didžiausios fi- 
gūros ltn. Jodaugą, jo sėdyne kala pleištą į kelmą. Apačioje užrašyta: „Taip 
klausytojai suprato dėstytojo posakį: „Klin klinom vyšibai“. Nors ten jo- 
kios pavardės nefigūravo, bet generolas Jackus sužinojo ir sukėlė triukšmą, 
tačiau nieko nelaimėjo.“*? Lietuvių kalbos taisyklingumui dėmesio buvo 
skiriama vis daugiau ir daugiau. 


4 M. Klaida // Kardas, 1926, Nr. 11, p. 175. 
*? Listopadskis J. Laisvės ir vergijos metai. Vilnius, 1993, p. 49. 

2. 1918-1940 M. LIETUVIŠKOS 
KARINĖS PERIODIKOS STRAIPSNIAI 
APIE KARYBOS TERMINUS IR LIETUVIŲ 
KALBĄ 


2.1. Straipsniai apie karybos terminus 


J. Laurinaitis savo straipsnyje! aptarė terminus: karininkas, vadyba 
ir žinyba, liuosas, pasiliuosuoti, kariūnas, parubežinis ar pasienio pulkas, 
Zarasai, Ežerėnai, sąstatas ir sudėtis, organizuotė, komplikuotė, eikvoti pini- 
gus, pėstija, pėstininkai. 

Žodis karininkas gimė Rusijoje 1917 m., prasidėjus tarnaujančių jos 
kariuomenėje lietuvių tautiniam judėjimui. Pirmoji tautinė lietuvių orga- 
nizacija Rusijos kariuomenėje buvo pavadinta „Lietuvių karininkų sąjun- 
ga“. Taigi žodis karininkas buvo ne filologų sukurtas, jis pats savaime atsi- 
rado ir įsigalėjo. Šis žodis reiškė visus kariškius. Kadangi Rusijoje lietuvių 
daliniai greitai buvo išformuoti ar išblaškyti, šio termino koks nors toles- 
nis vartojimas toje šalyje tapo neaktualus. 

1918 12 02 Krašto apsaugos ministerijoje, Vilniuje, buvo nuspręsta 
karininkų (ofžcierių) organizuojamoje Lietuvos kariuomenėje neturėti, o 
vadovauti turėtų vadai, karo dalykų specialistai. Kaip juos kitaip pava- 
dinti, nuspręsta nebuvo. Trumpai galiojo terminas žnstruktorius, netrukus 
buvo pradėtas vartoti terminas karininkas. Jis galutinai įsigaliojo Kaune. 
Oficialiuose dokumentuose buvo rašoma: „kuopos vadas, karininkas N.“, 
„Krašto apsaugos ministras, karininkas N.“ ir t. t. Po kurio laiko įvedami 
ir laipsniai, o bendroji sąvoka karininkas, kuriai subordinuoti visi kariniai 
laipsniai nuo leitenantų iki generolų, išliko ir kalboje įsigalėjo. Beje, la- 
tviai irgi išvengė ofcieriaus ir įsivedė terminą virsnieks. 

Taigi Rusijoje karininkas buvo vartojamas kaip dabar vartojamos są- 
vokos karys (kariškis) ekvivalentas, vėliau ši sąvoka susiaurėjo iki dabarti- 
nės jos apimties. 


! Laurinaitis J. Kalbos reikalai // Mūsų žinynas, 1923, t. 4, Nr. 10. 

Panašiai sudarytų žodžių lietuvių kalboje yra labai daug: giesmininkas, 
nuomininkas, ūkininkas ir t. t. Jie nereiškia jokios viršenybės prieš ati- 
tinkamos specialybės ar žmonių grupės kokius nors kitus jų narius. Taigi 
ir karininkas nereiškia jokios viršenybės prieš kareivius, puskarininkius. 
Todėl straipsnio autorius siūlo tarptautinį žodį ofžcierius, beje, ne primyg- 
tinai. Siūlymas neprigijo. 

Terminą vadyba siūlo taikyti vietoje žmonių nelabai vartojamos žiny- 
bos. Pirmasis terminas irgi neprigijo. 

Terminas /iuosas kildinamas iš vokiškojo /ėsen, atėjo per Mažąją 
Lietuvą, buvo vartojamas Vakarų Lietuvoje. 1918 m. neatsargiai priimtas 
pirmuosiuose karybos terminijos darbuose, ėmė plisti kariuomenėje („pa- 
liuosuoju nuo tarnystės“ ir pan.). Pasiūlyti terminai /aisvas, išsivadavo, pa- 
leistas, atleistas. Jie visi įsigalėjo ir kariuomenėje, ir bendrinėje kalboje. 

Terminas kariūnas imtas vartoti 1922 m. Juo pasirūpino Karo moky- 
kla, kurioje pradėta suprasti, kad suaugusius besimokančiuosius vadin- 
ti mokiniais netinka. Siūlyti terminai kadetas, junkeris ir karužas buvo at- 
mesti. Vokiečių 4er Junker ir prancūzų cadet reiškia tą patį — jauną bajo- 
rą, kandidatą į karininkus. Rusijoje šiems žodžiams buvo suteikta tokia 
prasmė: kadetas - uždarų sukarintų mokyklų (kadetų korpusų) auklėtinis, 
junkeris - karo mokyklos klausytojas. Karužas - taip kurį laiką buvo vadi- 
nami Lietuvos karo mokyklos auklėtiniai - buvo pirmasis karininko laips- 
nis. Įvedus plačią karininkų laipsnių skalę, bandyta karužais vadinti karo 
mokyklos auklėtinius, bet greitai atsisakyta, nes tai buvo vertinys iš lenkų 
kalbos žodžio cho7ąžy (vėliavininkas). Pasitarus su prof. Kazimieru Būga, 
terminas kariūnas buvo priimtas, nes yra gana skambus, rodo ryšį su ka- 
riuomene, atitinka lietuvių kalbos darybos modelius (Jydžnas - lydi, lai- 
vūnas — valdo laivą ir pan.). 

Pagal vokišką Grenzregiment ar rusišką noepanuunoni ir kai kada žmo- 
nių pavartojamą 7vbežių („jų rubežiai sueina“, Jono Mačiulio-Maironio 
(1862-1932): „eina garsas nuo rubežiaus“) kurį laiką trumpai vartota są- 
voka parubežinis pulkas. Nors būta pasipriešinimo, siejant terminą siena 
tik su pastatu, bet vis dėlto imtas vartoti terminas pasienio pulkas. 

Daugelis mūsų Lietuvos miestų ir miestelių įvairių svetimtaučių valdo- 

vų buvo pavadinti nelietuviškai (Virbalis - lenk. Wierzbolėw, Klaipėda — 
vok. Memelir t. t.). Tokia lemtis buvo ištikusi ir Zarasus (carinėje Rusijoje — 
HogoanekcanOpoBck). J. M. Laurinaitis rašė: „Jei tai daro svetimi elemen- 
tai — tiek to: jų primesti vardai žmonių kalboje neprigyja. Bet kai patys 
lietuviai prasimano, tai jau blogiau: kad ir prasimanymas, bet nesveti- 
mas lietuvių kalbai, ima ir pradeda įsigalėti“? Taip kurį laiką buvo atsiti- 
kę su vietoje Zarasų bandytais vartoti Ežerėnais. O imta šį vietovardį var- 
toti bijantis lenkiško vietovardžio Jeziorosy. Garsus lietuvių kalbininkas 
Kazimieras Jaunius (1848-1908) apie 1900 m., bijodamas lenkiškumo, 
vartojo net Ežeriūnus. O miesto vardas Zarasai yra sėliškos kilmės. Jie sa- 
kydavo ezeras, apsuptą ežerų miestą pavadino Ezerasais, kurie laikui bė- 
gant virto aukštaitiškais Azarasais, vėliau — Zarasais. Tad Ežerėnų pavadi- 
nimas buvo nebūtinas, nes aplinkinių vietovių gyventojai vartojo Zarasus. 
J. Laurinaitis pasisakė irgi už tai. Pamažu Ežerėnų buvo atsisakyta. Beje, 
prof. Zigmas Žemaitis (1884-1969), karštas lietuvis patriotas, kilęs nuo 
Tverečiaus, nors dar sunkiau prigyjant jo pirštiems Šventėnams (vietoje 
Švenčionių), šio pavadinimo atkakliai laikėsi iki pat gyvenimo pabaigos?. 

Pagal rusiškąjį cocmae, vokiškuosius der Bestand, die Kriegsgliederung, 
die Kriegstūrke Lietuvoje imtas vartoti sąstatas: „bataliono sąstatas: trys šau- 
lių kuopos, viena kulkosvaidžių kuopa“ bei pan. Žodžio sąstaras etimolo- 
gija (kilmė) — iš žodžių (sv)statyti, panašiai, kaip sąrašas (surašyti). Tad lo- 
giškai aukščiau minėta frazė turėtų skambėti „batalionas sustatytas iš trijų 
šaulių kuopų ...“. Lietuviškai geriau skamba „bataliono sudėtis: trys šaulių 
kuopos ...“ (remiantis, kad ir žodžiu padėtis ir pan.). Taip dabar kalboje ir 
priimta. O išliko, pvz., traukinio sąstatas. 

J. Laurinaitis kritikavo Nepriklausomybės pradžios laikraščius, bru- 
kusius skaitytojams priesagą -w0tė: darbuotė, manifėstuotė, okupuotė, mo- 
bilizuotė ir t. t. Rėmėsi prof. K. Būga, pažymėdamas, kad kai kur žmonės 
tą priesagą vartojo: 1) važiuotė (Dusetose, Aluntoje: „Kokia žydo važiuo- 
tė (= vežimas, rogės)! vysk. Motiejus Valančius: „Pradėjo visokias važiuo- 


2 Ten pat, p. 139. 
3 Profesorius Zigmas Žemaitis. Vilnius, 2008, p.13. 

tes dirbti“); 2) kapotė - bulvėms, lapams ir t. t. kapoti (Pažėrai); 3) paklo- 
tė - paklodė (Kvėdarna, Linkmenys); 4) mazgotė — indams plauti skudu- 
ras (Plokščiai, Žemaitija); 5) mešiorė — mažų vaikų auklė (Žagariškiai prie 
Kauno); 6) niekotė — gelda (Rygiškių Jonas); 7) žvejotė — žvejyba; 8) šie- 
nautė — šienapjūtė (Kvėdarna); 9) pagautė (pagautis): „Daug darbo su li- 
nais, ale už tat labai gera pagautis gaspadoriui“ (Kupiškis); 10) bėgiė - bė- 
gimas; 11) linų grįžrė (Kupiškis), tačiau „Šie pavyzdžiai paimti iš seno- 
vės laikų“. XX a. pradžioje naujiems žodžiams sudaryti priesaga —u0tė 
nebevartota, ją pakeitė: 1) —imas (bėgimas, važiavimas); 2) —:0jas, —toja 
(nešiotojas, nešiotoja); 3) —:uvas, —:žuvis (leistuvas, mazgotuvis). „Taigi 
prof. Būga išveda, kad tų vienuolikos pavyzdžių nepakanka pateisinti mi- 
nėtiems naujoviškumams, o priesaga -žė, kaip mirusi, nebetinka naujiems 
žodžiams daryti. 

Beje, čia pat Būga užkliudė Rygiškių Jono Lietuvių Kalbos Gramatikos 
terminus /mksniuotė asmenuotė, žodį vaizduotė ir mūsų terminą (iš 
„Lietuvos“ paimtą) rikiuotė. Gramatikos dalykus paliekam pačiam 
Rygiškių Jonui ginti, o dėl mūsų rikiuotės tik pasigailėsim, kad nedavė 
tinkamesnio termino“?. J. Laurinaitis šį pasigailėjimą sieja su tobuliau, 
anot jo, sudarytais terminais: rusišku cmpoū, vokiškais das Exercieren, die 
Formation, latviškais ierinda, rinda. „Vartodami rikiuotę, betgi rašysim 
mobilizacija, organizacija, okupacija, kombinacija, kaip ir mūsų kaimynai 
daro“, — baigė J. Laurinaitis“. Beje, šalia rikiuotės ir dabar vartojame skan- 
duotę, tatuiruotę. 

Pasisakė J. Laurinaitis ir prieš posakio zikvoti pinigus vartojimą to- 
kiuose sakiniuose: „Jono Pagirio įsšaikvotus pinigus x sumoje įrašyti į išlai- 
dų žurnalą“, „Gautąjį avansą išaikvojau švietimo reikalams“, „Pinigų ai- 
kvojimo taisyklės to reikalo nenurodo“ ir t. t. „Kiek man yra žinoma, — 
rašė J. Laurinaitis, - žodis „aikvoti“ žmonių kalboje reiškia peiktiną ir ne- 
normalų dalyką. „Petras visą savo turtą pavedė Jonui, o jį išaikvojo, vėjais 


* Laurinaitis J. Kalbos reikalai // Mūsų žinynas, 1923, t. 4, Nr. 10, p. 140. 
> Ten pat, p. 140-141. 
6 Ten par, p. 141-142. 

paleido“. „Kaimynas visus pinigus įšaikvojo (ištekšliojo), be kepurės pali- 
ko“ irt. t. 

Todėl manau, kad „aikvoti, aikvojimas“ normalioms gyvenimo sąly- 
goms netinka. Kas 2/4voja (tekšlioja), tas blogai daro. O valstybės pinigai 
ne tam duodami, kad iša/kvojęs dar įrašytum į išlaidų žurnalą ir pasitei- 
sintum. Svetimo turto aikvojimas yra kriminalis dalykas“7. Šiuos termi- 
nus siūlo keisti terminais /eisti, leidimas, išlaidos, naudoti. Beje, dabar ra- 
šoma: eikvoti, eikvojimas. 

Kurį laiką Nepriklausomybės pradžioje vartotas terminas pėstija (rus. 
nexoTa, vok. die Infanterie). „Bet <...> pasirodė, kad tokie žodžiai, kaip 
pėstija, yra padaryti tik iš daiktavardžio: iš žmogus - žmonija, iš draugas — 
draugija ix t. t. Panašios konstrukcijos <...> buvo pasirodęs žodis bendyi- 
ja (iš bendras), bet jo šiandien jau niekas nebevartoja (dabar vėl vartoja 
ir gana plačiai. — A. A., D. B., R. K.-M.). Taigi nepatogu vartoti ir pėsti- 
ja, nors tas žodis trumpas ir skambus. <...> Tuo labiau, kad pėstininkai yra 
ir Juškos dainų rinkiny. Taip yra pasidarę ir latviai sau terminą kajnieki ir 
kajnieks. Tuo dėsniu einant, reikės atsisakyti ir nuo raitijos, vartojant rai- 
tininkai <...> it raitininkas <...>. Nieko negalima pasakyti ir prieš tarptau- 
tinius žodžius Aavalerija ir kavaleristas. 

Reikia dar pasakyti, kad Juškos liaudies dainų rinkiny yra žodis ark/- 
ninkas. Bet šiandien arklininkas jau kitaip suprantamas: tai žmogus kuris 
gano arklius“, — rašė J. M. Laurinaitis“. Dabar arklininku suprantame ir 
žmogų, kuris prižiūri arklius, plačiai vartojame r27:e/į, o norėdami skam- 
biau išsireikšti pavartojame ir pėstiją, raitiją. 

Antrojoje straipsnio dalyje mjr. J. M. Laurinaitis aptarė terminus: ž7- 
žinierius, sekretorius, užduotis, uždavinys, puolimas, apšaudomasis plotas, 
techniškoji ar medžiaginė dalis, Kaišiadorys, Kazlų Rūda, Šeštokai, siūlė, 
kaip reikia ištaisyti Povilo Matulionio (1860-1932) žemėlapio terminus 
ir kaip vartoti trtumpinį įr. 

J. M. Laurinaitis dėl pirmųjų dviejų terminų rašybos pasisakė: „štai 


" Ten pat, p. 141. 
Š Ten pat, p. 141. 

kalbos „modernistai“ paleidžia laikraščiuose 2utoris, inžineris, sekretoris, it 
tie padarai paplinta, jau kaip terminai, ir kariuomenės raštuose. 

Čia, matyti, suklaidino panevėžiečių tarmė, kur iš tikrųjų yra sakoma 
gaspadoris, liktoris. "Tačiau ir ši tarmė pateisinti čia -žs negali, nes ten kilmi- 
ninko lytis yra ne gaspadorio, bet gaspadorios, liktorios. O tai visiškai atstoja 
visų vartojamą kilmininko lytį gaspadoriaus, nes panevėžiečių tarmėje žo- 
džio galo dvibalsis av virsta vienbalsiu o: aš ėjo (ėjau) <...>, aš buvo (buvau) 
<...>, aš 7ašio (rašiau) ir t. t.“?. Taigi J. M. Laurinaitis siūlė rašyti taip, kaip 
rašome dabar: autorius, inžinierius, inspektorius, instruktorius, sekretorius ir 
t. t. Toliau jis rašė: „kai kas gali pasakyti: jei tariame ir rašome inspektorius 
(ancnekKTOp), gubernatorius (ry6epHaTop), tai turėtume rašyti ir motorius 
(morop). Nors taip ir reikėtų, bet rašysime, ir turbūt paliks motoras“ !*. 

Aptardamas terminus vžduotis ir uždavinys, J. M. Laurinaitis rašė: „Kurį 
laiką mūsų raštai vartojo žduotį reikalui sanaua: „N pulkui duota užduo- 
tis paimti tą ir tą poziciją“ ir p. Kadangi šios reikšmės 3a7aua (BoeHHaa) 
eina lygiagrečiai su matematikos terminu 3a7a4a, tai ir mums reikia imti 
mūsų lietuvių matematikos terminas. Z. Žemaičio „Geometrijos ir trigo- 
nometrijos terminų rinkinėlis“ ir M. Šikšnio „Aritmetikos ir algebros ter- 
minų žodynėlis“ tam reikalui vartoja terminą uždavinys: geometrinis, tri- 
gonometrinis uždavinys; uždavinio sprendimas; uždaviniai laikui skaičiuo- 
ti ir t. t.“!. Taigi „Uždavinys yra įsigalėjęs terminas, jį priimam karo termi- 
nologijai ir nebejudinam. Tik mes vartosime taktikos, taktiškas, strategijos, 
strategiškas, karo, kariškas, geometrijos, geometriškas ix t. t. uždavinys. Šiam 
reikalui galūnė —7s (geometrinis, trigonometrinis) kaip ir netinka, todėl 
ją atmetam“!*. Dabar vartojama taktinė užduotis"? Toliau J. M. Laurinaitis 
rašo: „Betgi karo kalba turi dar kitą panašų terminą, su kuriuo mes turi- 


? Laurinaitis J. M. Kalbos dalykai // Mūsų žinynas, 1924, t. 6, Nr. 18, p. 675. 

B Ten par, p. 675. 

5 Čiočys P. A., Janukevičius J., Jasiulionis E., Kisinas E. S., Kopūstas R., Lapins- 
kas R., Norgėla J., Venckus A., Žarys P. Enciklopedinis karybos žodynas. Vilnius, 

me susidurti, tai 39/įaHKe, pvz., BBICINHH HauaJIBHHK INOJYYUEHHOS 32/AHHE 
pacnpejenaeT Ha acTHBIE 397a4H. Iš prasmės ir konstrukcijos 3ajanue ir 
aaa yra labai artimi žodžiai. Ir sunku net spręsti, kada vienas ir kada ki- 
tas reikia vartoti <...>. Bet juos reikia skirti, kaip kai kurie karo specialis- 
tai sako, tai tinkamesnio žodžiui saxanne lietuviško draugo negalima ras- 
ti kaip užduotis: aukštesnysis viršininkas gautąją užduotį skirsto į atski- 
rus uždavinius (atskirais uždavinius); iš užduoties viršininkas daro atski- 
rus uždavinius“!“. Taigi nors ir nelabai sklandžiai, straipsnyje abu šie ter- 
minai pavartoti labai tiksliai. Toliau J. M. Laurinaitis rašė: „Užduotis - žo- 
dis taisyklingas, nors dirbtinis, bet turi giminaičių: pagautis, papiūtis ir k. 
<...>. Užėjus kalbai apie uždavinį ir užduotį, prašosi aptarti ir jų lydūnas — 
peuraTb. Vienur kitur raštuose matyti vartojant, o kalboje dažniausiai ten- 
ka girdėti žodžiai rišti, išrišti: jis to uždavinio (klausimo) nemoka rišti, ne- 
mokėjo, negalėjo isrišti. Z. Žemaičio terminų rinkiny randame tam reika- 
lui spresti, išspręsti (iš čia sprendimas — pemenne [pats veiksmas] — ir spren- 
dinys — išvada): „aš sprendžiu uždavinį, jis savo uždavinį jau išsprendė“. 
Metais anksčiau išleistame M. Šikšnio žodynėlyje randame dar ir daryti. 
Šie terminas matematikoje turbūt mažiau yra įsigalėjęs už pirmąjį. Mūsų 
raštuose jo visai nematyti. Tačiau gal nevertėtų visiškai bijoti žodžio daryti, 
nes jis visiems galams tinka. O spręs:?, kurį mes šiandien vartojam, kai kada 
rodos, kaip ir sunkoka vartoti: „kariuomenė uždavinius sprendžia karo lau- 
kuose“ ir „kariuomenė uždavinius da70 laukuose“ — kas būtų geriau, pasa- 
kyti nemoku. Šiandien vartojam spręsti, sprendimas (sprendinys). Gal vertė- 
tų pabandyti vartoti daryti, darymas, bet rišti, rišimas - laukan!“?. Dabar 
„laukan“ yra išmestas ir daryti, darymas, nors kai kurių mokytojų matema- 
tikos pamokose vis dar girdėti: „Darom, darom". 

Toliau J. M. Laurinaitis rašė: „Pirmieji mūsų raštai <...> vartojo 221- 
pulti - KacTyraTs. Iš čia antpuolis - macrynneKKe. „Antpuolant, kol žmo- 
nės dar judesyje, šaudyti neleidžiama“. <...> „Juo labiau laukiamas prie- 
šo antpuolis, juo daugiau kariuomenė saugojama“. Šios ištraukos paim- 


4 Laurinaitis J. M. Kalbos dalykai // Mūsų žinynas, 1924, t. 6, Nr. 18, p. 675. 
5 Ten par, p. 675-676. 

tos iš 1919 metų „Laikinojo Rikiuotės Statuto“ 70 psl. Šie terminai, ma- 
tyti, buvo pasidaryti einant analogija atkristi — atkritys (ligonis buvo pa- 
sveikęs, bet nuo atkričio mirė). <...> Analogija, mano išmanymu, nevy- 
kusi ir antpulti su antpuoliu, kaip nevykę nauji kaltiniai žodžiai, netinką 
prasmei turi išnykti. Dabar vartojama pulti ir puolimas. <...> Iš to turime 
dar pasidarę puolamąsias kautynes“!“. Beje, čia J. M. Laurinaitis kiek ne- 
teisus — 275puolis lietuvių kalboje išliko ir yra gana plačiai vartojamas. „Be 
to, <...>, — rašė J. M. Laurinaitis, - kurį laiką, labai neilgą, buvo vartojama 
puolis vietoj senojo antpuolio ir šių dienų puolimo. Bet dabar tas žodis įso- 
dintas į tikrąją vietą. Ps0/žo giminėlė gausinga: šuolis, dūžis, bliūvis, kirtis, 
smūgis, mūšis, šūvis — ką jie reiškia kiekvienam <...> aišku, t. y. momen- 
to veiksmas, trumpas, staigus ir kai kada skaudus. Taigi pwo/is teko pa- 
vartoti kaip tik savo reikalui — nane7: belaisviams pagauti daroma pasalos 
(sacana) arba pw0/is (naneT) <...>. Todėl reikia puolis ir puolimas skirti“ V. 
Puolis neprigijo, dabar vartojamas antpuolis". 

„Iki šiol tebevartojam terminus apšaudomasis plotas, apšaudomas lau- 
kas: reikia žiūrėti, kad priešo prieigos būtų apšaudomos; renkant seki- 
mo (sekamuosius) punktus, reikia vengti apšaudomų vietų ir t. t., — rašė 
J. M. Laurinaitis, — tai yra ne kas kita, kaip tik rusų terminų pamėgdžioji- 
mas. Rusas sako „00pa60ambieaemoe none“, bet lietuvis tesako dirbamas(is) 
laukas, pjaunamos pievos. Mūsų žodžiai apdaužyti, aptrankyti, apjuokti — 
nereiškia visiškai, kaip reikiant sudaužyti, sutrankyti, išjuokti, o tik kiek. 
Taigi ir apšaudomas laukas bus nevisiškai šaudomas, o tik dalinai“?. Tad 
siūlė vartoti šaudomas(is). Dabar vartojamas šaudymo laukas“. 


16 Ten par, p. 676. 

Kėlė J. M. Laurinaitis ir klausimą, kaip reikia sakyti: „Techniškoji ar 
medžiaginė (kulkosvaidžio statuto, aprašymo) dalis?“?!. Terminą „medžia- 
ginė kulkosvaidžio dalis“ jis laikė nesąmone. Tai nevykusio rusiško ter- 
mino „WMamepuanbHaa uacmb“ vertimas: „Medžiaginis reiškia tą pat, kaip 
medinis, geležinis, akmeninis, kaulinis ir t. t., kas iš ko padaryta. <...> O 
mokslas, kalbėdamas apie kulkosvaidį, turi galvoj ne jo medžiagą, bet pa- 
čią techniką: kaip sudarytas, kokios dalys, dalelės, ką jos daro kulkosvai- 
džiui šaudant. Taigi tą mokymo šaką reikėtų vadinti techniškąja dalimi, 
kaip ir vokiečiai vadina Zėcbnikteil, arba stačiai „kulkosvaidžio technika“, 
kaip ir „kulkosvaidžio taktika“. 

Tuo pat keliu eidami turėsime artilerijos pabūklų, minosvaidžių ir kitų 
karo technikos dalykų mokymo techniškąsias dalis, techniką“?2. Dabar 
vartojama techninė dokumentacija, techninės sąlygos". 

Toliau J. M. Laurinaitis svarstė, kaip reikia rašyti — „Kaišedoris“ ar 
„Kaišiadorys“: „Tas sudurtinis vardas įvairiai tariamas ir įvairiai rašomas. 
Jis turi du dalyku, kurie klaidina žmones. Pirmas — tai jungiamasis balsis, 
o antras - galūnė. Dažniausiai yra rašoma Kaišedoris(iai). Bet mūsų kal- 
ba jungiamojo balsio e neturi. Turi tik 2 (saldžiarūgštis, variakojis, virva- 
galis ir t. t.); ė (žemėlapis, upėtakis i k.); ž (žvakžgalis, arkligonis ir k.); y 
(brangymetis, saldymedis, dailyraštis ir k.); 0 (šikšnosparnis, galvosūkis ir 
k.); v (pasturgalis ir k.); ž (kojūgalis, viršžgalis ir k.) <...>. Taigi gali būti 
tik Kaišiadoris, kaip tuščiaviduris, ne tušteviduris. 

Kitas dalykas painesnis, nes nežinia, kaip vietos žmonės galūnę taria: 
ar Kaišiadoris (kaip Kupiškis, Kvietiškis, Joniškis), ar Kaišiadorys (kaip 
Panevėžys, Pasvalys, Švenčionys), ar Kaišiadoriai (kaip Batakiai, Daukšiai, 
Kamajai). Šios visos galūnės, mano supratimu, galimos, bet kuri jų tikro- 
ji - pasakyti nemoku. Mes rašysime Kaišiadorys, kaip yra parašyta Šviet. 
Ministerijos išleistame P. Matulionio Lietuvos žemėlapy, kurio vardus yra 


2! Laurinaitis J. M. Kalbos dalykai // Mūsų žinynas, 1924, t. 6, Nr. 18, p. 676. 

2 Ten pat, p. 676. 

2 Čiočys P A., Janukevičius J., Jasiulionis E., Kisinas E. S., Kopūstas R., Lapins- 
kas R., Norgėla J., Venckus A., Žarys P. Enciklopedinis karybos žodynas. Vilnius, 
2008, p. 617. 

žiūrėjęs ir prof. K. Būga. Bet šio vardo įvairus vartojimas sako, kad būtų 
pravartu, jei vienas kitas karys ar šiaip inteligentas įsiklausytų vietoje žmo- 
nių kalbos, kaip jie ten taria, ir, jei pasirinktoji galūnė būtų netikra, viešai 
pasakytų spaudoj“**. Taigi kolegos buvo skatinami talkininkauti, įsijung- 
ti į lietuvių literatūrinės kalbos tobulinimą. 

Įdomūs buvo samprotavimai: „Kazlų Rūda ar Kazlai? Šeštakavas ar 
Šeštokai?“: „Spaudoj ir šiaip tarnybos reikaluose buvo vartojama Kazlų 
Rūda. Kartą „Lietuvoj“ mačiau barantis, kad be reikalo esąs vartojamas 
dvilypis vardas, kad žmonės tesaką Kazlai. Dar kuriam laikui praėjus toj 
pačioj „Lietuvoj“ skaičiau korespondenciją iš Ožiy Rūdos. P. Matulionio 
žemėlapy parašyta Kazlų Rūda. Taip mes ir vartosime. <...> Vietos žmo- 
nės, kiek žinau, sako Šeštakavas. Taip parašyta ir Matulionio žemėlapy. 
Bet Geležinkelių Valdyba, tiesdama naują geležinkelį, pavadino jį „Kazlų 
Rūda — Šeštokai“. 

„1923 metų gale, kai reikėjo siųsti Lietuvos žemėlapį su lietuviškais 
vietų vardais vokiečių geografijos įstaigai „Justus Perthes“ (Gothoje), buvo 
sudaryta komisija iš trijų ministerijų atstovų: Švietimo Ministerijos — 
prof. K. Būga, Žemės Ū. ir V. T. — prof. P. Matulionis ir Kr. Ap. 
Ministerijos — majoras J. M. Laurinaitis. Ši komisija, pasiremdama vie- 
tų žmonių nurodymais, pataisė kai kuriuos P. Matulionio žemėlapio 


26 


vardus“*“, — rašė J. M. Laurinaitis. 3 lentelėje pateikti tie pataisymai. 


2 Laurinaitis J. M. Kalbos dalykai // Mūsų žinynas, 1924, t. 6, Nr. 18, p. 677. 
5 Ten pat, p. 677. 
26 Ten pat, p. 677. 

3 lentelė 


P. Matulionio žemėlapio vietovardžių taisymai 


Kaip išspausdinta 


Kaip pataisyti 


Popės ež. 
Budendyčiai 
Aleksandrija 
Skaistgiris 
Šipiliai 
Kuža 
Grūzdžiai 
Šiladis 
Gegedžiai 
Brūnaviškis 
Suostas 
Suvainiškiai 
Oniškis 
Pakriaunys 
N. Ulyčia 
Beinaravas 
Šilgalis 
Vadaktai 
Dotnuvėlė 
Būbiai 
Nevaičiai 
"Iūbiniai 
Upynas 
Graužiai 
Didkiemė 
Ukmergė 
Graužiečiai 
Bakšėnai 
Nemaniūnai 


Skersabaliai 


Popos ež. (dabar Papio ež.) 
Būtingė 

Truikinai (Aleksandrija) 
Skaisgirys (dabar — Skaistgirys) 
Šiupyliai 

Kūra (dabar — Kura) 

Gruzdžiai 

Šiladys (dabar - Šiladis) 
Gegiedžiai (dabar - Gegedžiai) 
Brunava 

Suostai 

Suvainiškis 

Onuškis 

Pakriauniai 

Naujaulyčiai 

Balnarava (dabar — Beinorava) 
Šilagalis (dabar - Šilagalys) 
Vadaktėliai 

Dotnuva 

Bubiai 

Nevočiai 

"Tūbinės 

Upyna 

Graužai (dabar — Graužiai) 
Didkiemis 

Vilkmergė (Ukmergė) 
Graužėčiai (dabar — Graužiečiai) 
Bakšionys (dabar — Bakšėnai) 
Nemajūnai 


Skersabalis (dabar — Skersabaliai) 

Kalbėdamas apie žodžio majoras trumpinimą, J. M. Laurinaitis pasi- 
sakė už santrumpas mįr., mr., m., bet prieš santrumpą maj. Dabar varto- 
jame mjr. 

Dar viename aptariamojo straipsnio tęsinyje J. M. Laurinaitis aptarė 
terminų 7adiotelegrafas ir radijas vartojimą: „Pastebėta, kad radiotelegrajas 
mūsų raštuose ir kitur yra įvairiai rašomas: 72do-telegrafas, radio telegra- 
Jas, radijo-telegrafas ir radijo telegrafas.<...> Mes rašome ir rašysime 7adi- 
otelegrafas. <...> Kur būtinai reikia panaudoti radio, reikėtų vartoti radi- 


ją <...> , tik iš to nereikėtų eiti toliau ir nereikėtų rašyti „radijotelegrafas“, 
„radijo telegrafas“ ir t. t.“?/. 

Toliau J. M. Laurinaitis peikė rezoliuciją „Sulig prigulmybės“: „Taip 
skamba dabar ne viena rezoliucija. Seniau ji dar labiau skambėjo, buvo la- 
biau paplitusi. Tai yra labai trumpas ir lengvas būdas viršininkui pažymėti 
savo sprendimą ar nuomonę. Toks trumpas posakis kiek palengvina ir raš- 
tinėms darbą. Tik ne taip reikėtų ta mintis reikšti. Posakis „sulig prigul- 
mybės“ <...> yra kiaurai rusiškos dvasios padaras, nevykęs vertimas iš „po 
prinadliežnosti“. Prielinksnis „sulig“ mūsų kalboj eina tik su įnagininku. 
<...> Taigi reikėtų rašyti „sulig prigulmybe“. Bet „prigulmybė“ yra nevar- 
totinas žodis. Todėl visas posakis niekai. 

Kad būtų galima iš „sulig prigulmybės“ išsisukti, nurodysiu keletą pa- 
vyzdžių. 1. Bylą nusiųsti am pridera, kur reikia <...>. 2. Prašymą įteikti 
kam reikia, kur reikia, kam pridera <...>. 3. Daiktus, pinigus atiduoti kam 
pridera, kam reikia, kieno yra <...>. 4. <...> Kaip pridera, kaip reikia; Jums 
pridera, Jums priklauso, Jūsų reikalas <...>. 5. Siunčiama Jums, grąžinama 
Jums <...>. Kai kada galima ir be to <...>: 1. bataliono vadui, Rikiuotės sky- 
riaus viršininkui, kapitonui Vaitkui“*. 

„Posakiai „atkreipti domę“, „kreipti domę“, „atkreipti dėmesį“ ir „kreipti 
dėmesį“ yra labai dažnai vartojami, — rašė J. M. Laurinaitis. - <...> . Domė 
yra nevartojamas ir ujamas žodis. Jį šiandien atstoja dėmesys. <...> taigi, 
domę atmetant, galima būtų sakyti kreipti, atkreipti dėmesį. Bet įsižiūrėjus 


* Laurinaitis J. M. Kalbos dalykai // Mūsų žinynas, 1924, t. 6, Nr. 21, p. 534-535. 
28 Ten pat, p. 536. 

į vartojamus pavyzdžius, kad tas posakis dažnai vartojamas be reikalo ir 
gadina mūsų kalbos dvasią“?, J. M. Laurinaitis siūlė vartoti įvairesnių žo- 
džių: „primenu“, „įspėju“, „žiūriu“, „ūkinu“. 

Pasisakė J. M. Laurinaitis ir prieš posakį „turėti omeny“, siūlė keisti į: 
„teikia žinoti, atsiminti, turėti galvoje“. 

Dar vienas J. M. Laurinaičio straipsnis buvo skirtas karybos žodyno 
rengimo problemoms nagrinėti. „Kalbėdami apie karišką žodyną, — rašė 
jis, — turime galvoje dvi žodyno rūšis: 1) kalbų lyginamąjį bei gretinamą- 
jį, kur greta pagrindinės kalbos žodžių statomi tokios pat reikšmės kitos 
ar kitų kalbų žodžiai ir 2) žodžių reikšmės aiškinamąjį bei enciklopedinį, 
kur ta pačia kalba yra aiškinama žodžių reikšmė. 

Mes teturime pirmosios rūšies žodynėlį — „Karišką lietuviškai-rusišką 
ir rusiškai-lietuvišką žodynėlį“, išleistą 1919 metais. Šis žodynėlis yra la- 
bai mažutis ir labai netobulas mūsų laikams“??. Tuo metu egzistavo dvi 
nuomonės: 1) nedaug karininkų teigė, kad paprastas lyginamasis žodynas 
jau nebereikalingas; 2) daugiau buvo teigiančių, kad toks žodynas reika- 
lingas. Žodynas pradėtas rengti 1921 m. 1927 m. jau buvo pririnkta ke- 
letas tūkstančių žodžių (7 dėžutės po 50 cm ilgio). Kortelės tvarkomos to- 
kiu būdu: 

„artilerija, -jos sf. 27. — r. artillėrija f, vk. Artillerie f, pr. artillerie f., / 
artylerja f, /r. artilerija f 

apkasų artilėrija f. — r. tanšeinaja artillerija f, vk. Grabenartillerie f, pr. 
artillerie f de franchėe, /. artylerja f. okopova, /. ierakumu artilerija f 

apsiaustiės artilerija ir t. t. 

(Čia sf ar. reiškia „sfera — artilerija“, 7. — „rusiškai“, £ — moteriška gi- 
minė, vk. — „vokiškai“, / — „lenkiškai“, /:. — „latviškai“). Beje, dabar pri- 


2 Ten pat, p. 536-537. 
> Laurinaitis J. M. Kariškojo žodyno reikalu // Mūsų žinynas, 1927, t. 13, Nr. 37, 
p. 82. 

imta žranšėjinė artilerija?!, apsupimo artilerija“? 

„Čia duoti tokie pavyzdžiai, kaip iš tikrųjų turėtų būti parašytas vi- 
sas žodynas. Tik taip idealiai surašyti visus žodžius ir terminus nepasiseks. 
Bus tokių žodžių, kurie teturės gal tik vieną svetimų kalbų kaimyną “** 
rašė J. M. Laurinaitis. Tai jis aiškino kitų kalbų karybos terminų nepa- 
stovumu, žodynų netobulumu. Žodyne buvo siekta atspindėti šias kary- 
bos sferas: 1) artilerija, 2) elektra, radijas, telefonas, telegrafas, 3) fortifi- 
kacija, 4) gimnastika, sportas, 5) įgulos tarnyba, 6) jūra, laivynas, 7) ko- 
mandos, 8) kulkosvaidis, 9) minosvaidis, 10) mokymas, 11) oreivystė, 
aviacija, 12) pionieriai, 13) pėstininkai, 14) rikiuotė, 15) ryšiai, susisie- 
kimas, 16) raštinė, administracija, 17) raiteliai, 18) sanitarija, 19) šaudy- 
ba, 20) šautuvas, 21) taktika, 22) technika, 23) tiekimas, 24) topografi- 
ja, 25) teisė, 26) veterinarija. Be specialių terminų, bus ir bendros reikš- 
mės žodžių. „Ne visos specialybės yra vienodai aprūpintos terminais: vie- 
nos turi daugiau, kitos mažiau, — rašė J. M. Laurinaitis. - Pagrindą žody- 
nui sudarė Krašto Apsaugos M-jos ir Švietimo Ministerijos terminologijos 
komisijų nustatytieji terminai, mūsų kariuomenės pirmieji raštai ir prak- 


tikos keliu susidarę žodžiai“4 


„ Deja, dabartiniams karybos terminijos kū- 
rėjams surinktosios medžiagos likimas yra nežinomas?? 

1925 m. kariniam gyvenimui plačiau nušviesti pradėjo eiti populia- 
rus žurnalas karininkams „Kardas“. Jame irgi nemažai rašyta tiek bendrai- 
siais, tiek karybos terminijos klausimais. Kriptonimu St. Č. pasirašęs au- 
torius siūlė vietoje komandų „Žengre marš! Bėgte marš!“ vartoti „Žengte 
(žingsniais) ženk! Bėgte bėk!“: ,,Kam čia reikalingas svetimas žodis, jei tu- 


rim savą, kuris dargi geresnis už tą svetimąjį, nes suprantamesnis, skam- 


3! Čiočys P, A., Janukevičius J., Jasiulionis E., Kisinas E. S., Kopūstas R., Lapins- 
kas R., Norgėla J., Venckus A., Žarys P. Enciklopedinis karybos žodynas. Vilnius, 
2008, p. 635. 

32 Ten pat, p. 32. 

33 Laurinaitis J. M. Kariškojo žodyno reikalu // Mūsų žinynas, 1927, t. 13, Nr. 37, p. 83. 
34 Ten par, p. 83. 

3 Algirdo Ažubalio asmeninis archyvas (toliau — AAAA). Interviu su E. S. Kisinu 
medžiaga. 

besnis, aštresnis už jį? Tatai suprantama buvo pirmomis mūsų nepriklau- 
somo gyvenimo dienomis, kada mes per daug tebebuvome prisigėrę rusų 
raugo. Bet šiandien, po septynerių metų nepriklausomo gyvenimo, metas 
jau atstatyti tą žodį. <...> tasai „marš“, rėkaujamas per visas viešas ir patri- 
otingas iškilmes, kur tiktai dalyvauja kariuomenė, šauliai, skautai, gadina 
visą patriotingąją nuotaiką, žadinamą tų iškilmių, nes primena rusų sal- 
dotus su aficieriais, ir apskritai ima dvelkti rusų dvasia“““. 

Šis straipsnis greitai susilaukė atsakymo. Jį parašė J. M. Laurinaitis. 
Pirmiausia jis pabrėžė, kad „jaustuko <...> reikšmę įgijęs „marš“ eina iš 
prancūzų „marcher“ — eiti žengti, žygiuoti, važiuoti ir t. t.; iš Čia ir „2a7- 
che“ ėjimas, žygis ir t. t. Tas žodis yra taip supasaulėjęs, kaip nė vienas ki- 
tas: jis kaip komanda kariuomenei rikiuoti yra vartojamas visoj Europoj 
(pranc. marche, vok. marsch, rus. mapu, latv. mars, lenk. marsz ir t. t.), 
gal tik vienų čekų nebevartojamas, ir yra toli nukeliavęs už Europos sie- 
nų. Ir į mūsų kalbą „marš“ įsiveržė ne per pirmuosius karo raštus, bet 
kur kas anksčiau; jis irgi yra labai žinomas žmonėms (karių ir nebemi- 
niu) ir turi kur kas platesnes kalbines šaknis, kaip slaviško atspalvio“??. 
Toliau straipsnyje rašoma, kad St. C. paėmė tik dvi komandas, kuriose 
vartojamas „marš“. Tačiau tų atvejų yra daugiau, ir vien siūlomų žodelių 
„ženk“ ir „bėk“ nepakaks. Antai komandoje „aplink marš!“ jau reikėtų žo- 
delio „suk“. J. M. Laurinaitis teigė, kad iš viso reikėtų vietoje „marš“ net 8 
žodžių: „ženk“, „bėk“, „suk“, „jok“, „traukis“, „skersuok“, „tankėk“, „va- 
žiuok“. Taigi: „1) „marš“ nėra joks rusicizmas ir mūsų kalbai jis tekenkia 
tiek, kiek kenkia armija, batalionas, divizija, maršas, ponas, prezidentas, res- 
publika ir t. t. — taip vadinami skolintiniai žodžiai, net dar mažiau, nes tėra 
vartojamas tik rikiuotėje ir tam tikrais atvejais; 2) galima būtų tas „marš“ 
išvyti lauk, bet tam prireiktų daug savų žodžių įvairiems rikiuotės veiks- 
mams tiksliai nustatyti, dar daugiau joms iškalti, o kokia būtų nauda?“**. 


36 St. Č. Žengre ženk! (arba: Žingsniais ženk). Bėgte bėk! // Kardas, 1925, Nr. 14, p. 17. 
*7 (Laurinaitis J. M.) J. M. Ls. Ar „marš“ gadina mūsų kalbą // Kardas, 1925, Nr. 17, 
p. 11. 

38 Ten pat, p. 12. 

Dar viename straipsnyje J. M. Laurinaitis aptarė sąvokas naikintojas 
ir naikintuvas: „Šitą klausimą svarstant pirmiausia reikia atmesti nuomo- 
nę, kad tą daiktą, kurio vardas ginčijamas, sudarą du elementai; žmogaus 
buvimas čia lyg turįs nulemti vardą. Tokios dvilypės sąvokos daikto var- 
dui ieškoti negali būti: ir tobuliausia mašina neveikia be žmogaus valios 
ar jo jėgos. <...> Žmogus veikėjas čia bus naikintojas, o jo naikinamajam 
prietaisui, visam aparatui labai tinka naikintuvo vardas. <...> To klausi- 
mo gal ir nebūtų, jei mes neturėtumėm tų kalbų dvasios, kur nėra priesa- 
gų gyviems ir negyviems daiktams vadinti (pvz., sčiotčik ir prikazčik, ra- 
diateur ir gouverneur). Ir man atrodo, kad „lygintojas“, „arėjas“, „kūlėjas“ 
(kuliamosios mašinos dalis), kaip prietaisai yra atsiradę iš negrynų lie- 
tuviškų lūpų. <...>. Taigi ir manau, kad turėdami /ėktuvą (patys orinin- 
kai vartodavo /akstytuvą, tik ne /akstytoją) neturime jokio pagrindo at- 
sisakyti nuo 7aikintuvo. Mašina nėra veikėjas ir jai priesaga -0jas nega- 
li „mačyti“?. Bet toliau autorius teikia mums dabar nebepriimtinus pata- 
rimus: „Nesklandus pasakymas išeitų /ėktuvas — naikintuvas. Kada reikia 
pasakyti šias abi sąvokas, galima sakyti naikinamasis lėktuvas. Lėktuvų yra 
žvalgomųjų, bombarduojamųjų, naikinamųjų ix t. t“. 

Toliau J. M. Laurinaitis nagrinėjo problemą „skaitmenys (čia neteisin- 
gai vartojamas terminas, reikia sakyti „skaičiai“. — A. A., D. B., R. K.-M.) 
su taškais“: „Vokiečiai yra įpratę visuose raštuose skirti kiekinius ir kelin- 
tinius (arabiškus ir romėniškus) skaitmenis (kai sakome vienas, du, trys ... 
ir pirmas, antras, trečias ...), kelintinius skaitmenis rašo su taškais, o kie- 
kinius be taškų. Jie rašo: <...> Praėjo 1 (<...> viena) diena. Praėjo 1. (pir- 
ma) diena. <...> Latviai irgi kuo griežčiausiai skiria kiekinius ir kelintinius 
skaitmenis“*!. Karo mokslo valdyba irgi kai ką buvo išleidusi su taip rašo- 
mais skaičiais. Siūlė taip rašyti visur, taip sutaupant vietos, nes kelintinius 
skaitvardžius galima pakeisti skaičiais su taškais. Tačiau šis siūlymas nebu- 
vo išgirstas. O latviai — tai jie juk buvo veikiami vokiečių taip pat, kaip ir 


39 (Laurinaitis J. M.) J. Lts. Šis tas iš kalbos // Kardas, 1927, Nr. 7-8, p. 112-113. 
*0 Ten par, p. 113. 
*! Ten par, p. 114. 

lietuviai savo laiku — lenkų. 

Jaun. ltn. Jonas Valiulis rašė apie reikalą suvienodinti šaunamųjų gin- 
klų dalių pavadinimus. Šalia vamzdžio kai kurie karininkai ir net spaus- 
dinti šaltiniai vartojo ržrą, kiaurymę. Šalia dužiklio buvo vartojamas sĄi/- 
tuvas, skeltuvas. Saugiklis dažnai buvo vadinamas aisarga, saugikliu-regu- 
letoriu. Nuleidžiamoji svirtis kai kada buvo pavadinama šuniuku, spyna — 
užraktu, stabdiklis - spynakabliu, įgrąžas — išdroža, graižtva ir +. t. Tai ne- 
normalu, „kareiviui neturi kilti abejojimų, kuri jo ginklo dalis dužiklis, 
kuri skeltuvas <...>, išleidžiant naujas statutų laidas, reikėtų suvienodinti 
vienos paskirties dalių pavadinimus <...> visiems <...> ginklams“*?. 

Slapyvardžiu Puskalbininkis pasirašęs autorius pasisakė prieš kreipi- 
nius „Tamsta viršila“, „Tamsta kapitone“, siūlė vietoje „tamsta“ vartoti 
„ponas““?*. Jam greitai atsakė J. M. Laurinaitis. Jis teigė, kad dar 1919 m. 
Vidaus tarnybos statuto laikinoji „užuomazga“ buvo nustačiusi tokį krei- 
pimąsi: „Visi kariškiai <...> vienas kitą vadina „tamsta“. Jaunesnieji, kalbė- 
dami su vyresniaisiais, turi juos vadinti „ponais viršininkais“ ir „tamsta“. 
Viršininkai jaunesniuosius vadina „tamsta“ arba „kareivi“, „viršila“ ir t. t. 
<...> Jei viršininkas žodžiu sveikina kareivius, šie atsako: „Sveikas, tamsta!“ 
<...> Duota progos vengti žodžio ,,ponas“, jei kas nenorėtų jo vartoti. <...> 
Tik prisiminkime 1918 ir vėlesnių metų visuomeninius ir politinius vyks- 
mus. Juk dėl jų mūsų karininkai Vilniuje buvo atsižadėję parsivežto „api- 
cierio“ vardo ir net laipsnių““*. Toliau J. M. Laurinaitis rašė: „1921 metais, 
rengiant Vidaus tarnybos statutą, vėl buvo užkliūta už minėtojo kreipimo- 
si. Gal savaime, o gal į prancūzus nusižiūrint, tuo laiku buvo paskleista po- 
sakis „mano pulkininke“, „mano generole“ ir t. t. Atsirado to posakio mė- 
gėjų, kurie norėjo jį įstatutinti. Man, laisvam statuto vertėjui, tas reikalas 
parūpo ir tris kartus tariausi su Jablonskiu ir Būga. Abu kalbininkai nebu- 
vo linkę „poniuotis“; Būga karščiavosi dėl tarnybinio kreipimosi „mano 


* Valiulis J. Reikėtų suvienodinti pavadinimus // Kardas, 1931, Nr. 7, p. 102. 

*3 Puskalbininkis. Dėl vieno netaisyklingo kariuomenės kalbos posakio // Kardas, 
1931, Nr. 8, p. 115. 

“ Laurinaitis J. M. Dėl karių tarnybinio kreipimosi // Kardas, 1933, Nr. 3, p. 44. 

<...>“ <...> (čia gerų bičiulių, šeimynos, maldos kalba) ir, pagaliau, buvo 
paliktas tas kreipimasis, kurį dabar turime. Jablonskis net kablelį pastatė, 
kad pagrindinis kreipimosi žodis ryškiau būtų atskirtas nuo kaitomo pri- 
dėtinio. <...> Tokį kreipimąsi pateisina ir mūsų gyvoji kalba. <...> Tamsta, 
kunige (-ėli), tikrą teisybę sakai!““. Toliau J. M. Laurinaitis rašė: „Laiko 
dvasia pasikeitė. Jau seniai visi poniuojamės. Kovoti su tuo reiškiniu nėra 
prasmės. Jis įsigalėjo visoje mūsų valstybėje, oficialiuose ir privačiuose san- 
tykiuose. <...> Todėl <...> reikėtų „poną“ įstatutinti. Tada turėtumėm vie- 
ną kreipimąsi vietoj dabartinių dviejų <...>. Mažiau būtų painiavos“““. 

J. L. Bukota pasisakė dėl terminų brusiveras, traversas, avangardas, 
ariergardas. Pirmasis yra per rusų kalbą atėjęs iš vokiečių kalbos, likusie- 
ji- iš prancūzų kalbos“. Šie terminai, jo nuomone, keistini, bet tai daryti 
reikia atsargiai, nes jie jau yra įėję į kariuomenės žodyną. 

Jaun. ltn. Antanas Krasnickas (Audronis) svarstė, koks terminas geres- 
nis: parrulininkas ar žvalgas? Siūlė apsistoti ties antruoju“. 

Viktoras Kamantauskas rašė: „Rusai daugybėje iš graikų ar lotynų kal- 
bų per Vakarų Europos kalbas pasiskolintų žodžių garsą A, kurio neturėjo 
savo kalboje, pavadavo garsu g <...>. Kai kurie lietuviai, kuriems teko iš- 
eiti mokslas rusų mokykloje ir turėti reikalo daugiau su rusų, kaip su ki- 
tomis kalbomis, irgi buvo pasekę šį rusų įprotį ir buvo pradėję lietuviškai 
<...> rašyti: garmonija, gidrantas, gigiena, gotentotas, Gaga... 

Bet kalbininkams sudraudus šį beprasmišką mūsų kalbos rusinimą, 
ir tos nelemtosios lytys su g (vietoj 4) ėmė nykti ir dabar <...> skolinius 
iš svetimų kalbų su 5 dabar <...> visi kiek nusimaną žmonės ir rašo su 4 
<...>, nors yra viena kita išimtis <...> (abitas, angaras, eretikas, erezija, is- 
terija, istorija). <...> Tačiau dvi nelemtos lytys su g <...> mūsų kariuome- 
nėje yra taip stipriai įsikerėjusios <...> — gusaras ir gaubica. Jos yra tokios 
pat rusybės, kaip ir kitos lytys su g <...>, kuriomis vienu laiku mūsų kalba 


“> Ten pat, p. 44. 

*6 Ten pat, p. 45. 

* Bukota J. L. Dėl kariškų terminų keitimo // Kardas, 1931, Nr. 10, p. 146. 
*8 Krasnickas A. Patrulininkas ar žvalgas? // Kardas, 1931, Nr. 11, p. 164-165. 

mirguliuote mirguliavo. Jau būtų metas ir jos išimti iš apyvartos ir padėti 
į mūsų kalbos senienų muziejų“?. 

Prie šio klausimo dar buvo grįžta niekieno nepasirašytame straipsnyje: 
„1. Iki šiol laimingai tarpo gusaras. Tačiau pastaruoju metu mūsų žymiau- 
sieji kalbininkai (dr. Skardžius, dr. Salys) ėmė jį uiti. Apie tai rašyta Važre, 
Lietuvos Aide ir Gimtojoje Kalboje. Reikalaujama rašyti ne gusaras, bet hu- 
saras (arba dar busaras, uzaras). 

Husaras yra atkeliavęs net iš Vengrijos. XV amžiaus pabaigoje Vengrijos 
karalius Mabias Corvinus išleido įsakymą, pagal kurį 20 ūkininkų turė- 
jo duoti valstybei vieną raitininką. Vengriškai busz — dvidešimt, huszar — 
dvidešimtasis. Kai kas įrodinėja, kad Ausaras yra kilęs iš italų corsare — plė- 
šikas (slavų Aursar, gursar, gusar, chusar), bet tai netiesa. 

1546 m. busaras jau sutinkamas ir Vokietijoje. Ten jis vadinamas Huser, 
Husser arba Huusseer. O apie 1600 m. jau Husar. 

Iš pradžių husarai buvo šarvuoti ir sunkiais ginklais ginkluoti raitinin- 
kai, o paskui lengvieji raitininkai. 

Iš vokiečių 4usa74 pasiskolino rusai. Kadangi bendrinėje rusų kalboje 
nėra 4 garso, tai rusai rašė ir tarė gusa7. Šį žodį iš rusų pasiskolinome mes 
<...>. Ir jis mums tiko, nes mes taip pat neturime J. Tačiau rašome: Aim- 
nas, bigiena, herbas, hetmonas, bektaras, nors bet visi lietuviai taria: gim- 
nas, gigiena, gerbas, getmonas, gektaras. 

Todėl savaime suprantama, kad dėl vienodumo reikia rašyti Ausaras, o 
ne gusaras. Bet jeigu kas tars gusaras, per daug nenusidės. 

Huzaras tebevartojamas tik Mažojoje Lietuvoje. Čia šakninis s pavirto 
z dėl vokiečių kalbos įtakos. Bendrinei kalbai jis netinka. 

Usaras labai retai tesutinkamas liaudies dainose ir labai mažai kam pa- 
žįstamas. Nesakome: įmnas, igiena, erbas, etmonas, ektaras, taigi nevarto- 
tinas ir u547a5. 

2. Ulonas yra kilęs iš turkiško žodžio oblan (ogblan) - jaunikaitis, jau- 
nuolis, tarnautojas. XVI amžiuje lenkai iš Lietuvos totorių sudarė lengvų- 
jų, ietimis ginkluotų, raitininkų pulkus. Tų pulkų kariai buvo vadinami 


* Kamantauskas V. Gusaras, gaubica // Kardas, 1933, Nr. 15, p. 296. 

totorių pasiskolintu iš turkų skoliniu 1/onais. Tuo būdu šis žodis u/am pa- 
teko į lenkų kalbą. Iš lenkų jį pasiskolino vokiečiai, rusai ir lietuviai. 

Tačiau šis žodis lietuviškai turi būti rašomas ne u/anas, bet ulonas, nes 
slaviškų skolinių priesaga -27 lietuvių kalboje —072s, pvz.: pan — ponas, 
baran - baronas, pagan — pagonas, balvan - balvonas ir t. t. 

Tiesa, vienoje rytiečių aukštaičių tarmėje (Svėdasų — Užpalių apylin- 
kėje) tariama v/anas, bet ten tariama ir žmagus, kaja, bralis ir t. t., nes jų 
tarmėje nėra 0 garso. 

3. Dragūnas yra kilęs iš graikiško drakon — gyvatė, slibinas. Iš drakon 
yra kilęs lotynų draco ir prancūzų dragon. 

Iš pradžių dragūnai buvo sunkieji raitininkai, ginkluoti ilgu šautuvu, 
dviem pistoletais ir tam tikru kardu. Tai buvo tarytum raitieji pėstinin- 
kai. Pvz., Eridricho Vilhelmo I laikais vokiečių dragūnai turėdavo mokė- 
ti tiek pėstinę, tiek raitinę rikiuotę ir būdavo ginkluoti šautuvais su dur- 
tuvu. Jų vėliavose būdavo išsiuvinėtas slibinas. Paskui dragūnai virto len- 
gvaisiais raitininkais. 

Dragūnai buvo paplitę visoje Europoje ir visur buvo vadinami prancū- 
ziniu skoliniu. Mes, lietuviai, dragūną esame pasiskolinę iš slavų (dragun). 
Taigi turime rašyti ir tarti dagūnas, bet ne dragunas, kaip kai kurie vis dar 
rašo ir taria. Slavų priesaga -17 atitinka mūsų priesagą -ž72as, pvz.: svogū- 
nas, bizūnas, kaip bėgūnas, atskalūnas, atėjūnas, palaidūnas ir «. t. 

Seniau ir husarai, ulonai ir dragūnai skyrėsi apranga ir ginklais. Ilgainiui 
jie visi virto lengvaisiais raitininkais ir vieni nuo kitų tesiskyrė tik drabu- 
žiais ir tradicijomis. Didysis karas parodė, kad toks raitininkų skirstymas 
nebeturi jokios prasmės. Taigi po Didžiojo karo beveik visose valstybėse 
jie ir išnyko“??. Beje, šiuo metu žodžio „ulonas“ kilmė aiškinama kiek ki- 
taip: Abiejų Tautų Respublikos kariuomenės gretose yra buvęs narsus rai- 
telių kariuomenės pulkininkas Aleksandras Ulanas, kilęs iš Lietuvos toto- 
rių. Jo garbei ir buvusi pavadinta raitelių kariuomenės rūšis. 

Kapitonas Juozas Žlabys, atsiliepdamas į šį straipsnį, rašė: „vienu tar- 
pu kariuomenės įsakymuose (1923 m.) stačiai buvo vadinama ir rašoma 


*9 Husaras, ulonas, dragūnas // Kardas, 1938, Nr. 15, p. 348. 

„usarai“. Bet paskum tų pačių įsakymų pradėta vėl vadinti ir rašyti „gu- 
sarais“. <...> Žinoma, <...> suspėta paklausti ir mūsų didžiojo kalbininko 
a. a. Jablonskio. Atsakyta, kad gusaras galįs būti su „g“. (Aš čia visų smul- 
kmenų nepamenu, bet klausė tada pulko kapelionas kun. Kirvelaitis). 

Man pačiam teko klausti prof. Balčikonio. Čia gavau tokį atsakymą: 
gusaras — nelietuviškas, bet jis dabar plačiai pasklidęs žodis, taip kad „bė- 
dos nebūsią“, jei vadinsime, tarsime, rašysime su „g“. taigi tuo ir vėl buvo 
nusiraminta“?!. 

Dar viename straipsnyje V. Kamantauskas aptarė pulkų pavadinimus, 
susijusius su Lietuvos kunigaikščių vardais: „Du mūsų kariuomenės pul- 
kus, rodos, dar ir šiandien kai kas vadina „Butegeidžio“ ir „Vaidato“ var- 
dais. Bet tos mūsų kunigaikščių vardų lytys nėra teisingos. Taisyklingoji 
pirmojo vardo lytis yra Butigeidis, o antrojo Vaidotas. Štai kodėl. 

Mūsų dvikamienių asmenvardžių kamienus pirma dažnai jungdavo 
tam tikru jungiamuoju balsiu (i). Tas jungiamasis balsis yra gražiai išli- 
kęs mūsų Didž. Kunigaikščio Gedimino varde: Ged-i-minas (paskum jis 
iškrito, ir šiandien iš to asmenvardžio išriedėjusi pavardė jau yra tariama 
Gedmina). Tokį pat jungiamąjį balsį turime ir iš senovės išlikusiame var- 
de Alg-i-mantas (yra žinoma ir lytis Alg-mantas). Plg. dar.: Gin (i)-tautas, 
Taut(i)-ginas, Vis(i)-kantas, Vis(i)-kintas. 

„Butegeidžio“ varde turime tą patį jungiamąjį balsį ir todėl tą vardą tu- 
rime rašyti Butigeidis. <...> 

Netaisyklingoji „Vaidato“ lytis yra atsiradusi iš netaisyklingai atlietu- 
vintos slaviškosios to vardo lyties. Slavai, kaip žinoma, liet. kalbos 0 nuo 
senų senovės verčia 2 (1445 m. akte jau randame rašant go70d Radynia 
(Rodūnė), Birštan (Birštonas) <...>). Galimas dalykas, kad rytų lietuviai 
XII — XIV šimt. tarė o kaip ilgą a, kaip daug kur dar ir šiandien taria. 
Kad narsiojo Kauno gynėjo vardas reikia rašyti su o: Vaidotas, pirštu pri- 
kišamai rodo kiti panašiai padaryti vardai: Giniotas, Miniotas, Taujotas, 


Viliotas ir t. t.“?? 


31 Žlabys J. Gusaras dėl „gusaro“ // Kardas, 1934, Nr. 2, p. 3. 
*2 Kamantauskas V. Butegeidis, Vaidatas // Kardas, 1934, Nr. 3, p. 59. 

Leitenantas J. Būtėnas siūlė vietoje „viršilos“ termino naudoti 
„kuopininką“?3. Siūlymas neprigijo. 

Aviacijos majoras Antanas Mačiuika rašė: „Vienas aktualių dalykų yra 
<...> subendrinimas kariškosios terminologijos kariuomenėje. <...> Ar 
tinka sakyti kraštutinai lietuvinant karo terminus, pvz.: Ofėnziva — puo- 
limas — defėnziva — gynimasis (ofenzyvoje gali būti puolimo ir gynimosi, 
taip pat ir defenzyvoje) ir t. t. 

Ar visai tas pat, pvz.: sulaužyti, nugalėti moraliai ir sulaužyti, nugalėti 
dvasia; karo menas - karyba; užtikrinti -— laiduoti; pastarajame kare — pa- 
skutiniame kare; bendrai — apskritai; prašau at prašom it t. t. 

Nemažai užtinkame kariuomenės dalių susirašinėjimuose bei įsaky- 
muose tokių pasakymų, kurie pradeda įgyti „pilietybės teisių“, kaip pvz.: 
sulig įsakymo, nesant galimybės, sulig parėdymo, eventualiai, permanenti- 
niai, preciziniai it t. t. 

Kalbos vienodumas valstybės gyvenime turi didelės svarbos, be jo ka- 
žin ar būtų įmanomas valstybės gyvenimas. Juo labiau kalbos vienodumas 
ir vienodas terminologijos supratimas turi būti kariuomenėje. Sunkiąją 
valandą „vienodos kalbos“ ir vienodų terminų trūkumas gali tekti bran- 
giai kariams apmokėti. <...> Senasis rusų priežodis, kurį mėgdavo senie- 
ji rusų generolai: „Soldatu vredno dumat“**, skaudžiai rusus nubaudė. Tik 
negalvojantieji galėjo taip pralaimėti karą visuose frontuose ir viduje“??. 
Taigi autorius čia išreiškia itin didelį susirūpinimą vieningos terminijos 
nebuvimo pasekmėmis. 

Kriptonimu TILI pasirašęs autorius, sutikdamas su mjr. A. Mačiuika, 
parašė humoreską „Terminologijos palaidumo vaisiai“, kurią čia ir patei- 
kiame: 

„Užeinu kartą pas majorą Gurklį pulkutės sudaryti, o jis piktas, kaip 
katinas, ir, ūsus pastatęs, prunkščia. 


Būtėnas J. Dėl „viršilos“ termino // Kardas, 1934, Nr. 4, p. 62. 

54 „ConaTy BpeXHO yMaTS“ — „Kareiviui žalinga galvoti“. 

“ Mačiuika A. „Kardo“ ir kariškosios terminologijos reikalu // Kardas, 1934, Nr. 5, 
p. 82. 

— Tfu, ti čarts!... Spjaudosi, kaktą nosine šluostydamas, o plaukai sta- 
čiai garuoja. 

— Na, manau sau, čia karštos pirties būta. Ar tik ne dėl balinės suknios 
pasikalbėta?.. Ir tuoj dilgtelėjo man dar truputį jį pakaitinti, nes tokiais 
atvejais pulkutė — vienas malonumas. 

— Ką, - sakau, - tur būt iš pamokslo grįžai, kad toks nuvargęs? 

— Iš kokio, čarts, pamokslo? 

— Kaip, iš kokio? Juk visas miestas plepa, kad į „Vyrų apaštalavimo 
draugiją“ esi įsirašęs ir kad ne tik pamokslų uoliai klausais, bet ir pats juos 
droži. 

— Kavardakas!.. Čarts žino kas... Ot žiūrėk, — ir numojo ranka į gem- 
binę. 

Dirstelėjau, kur sukabinti jo rūbai ir nustebau. Rūbai šlapi šlaputėliai, 
net varva, o po gembine latakas... 

-— Kas, po velnių? Tu į šulinį buvai įsirioglinęs?.. 

- Iš konkūrų, parėjau... Be to, pėsčias ir dar tokiam ore... Supranti? 

— Iš konkūrų?.. Na, pas ką gi Dievas vežiojo ir ką bei kam perši? Jau 
ar ne kapitoną Variklį pas ciocią Fruzią buvai nugabenęs? Nieko, nieko... 
Padori bus pora, tik ta koja ilgesnė kiek. Na, tiek to, gyvenimas viską iš- 
lygins. Bet kodėl, po šimts pypkių, tokiame ore? Turbūt, bijai, kad jauni- 
kis neatvėstų... 

— Bijau, po čartų, kad tu nepasiųstum. Ir, rodos, jau pradedi, — iško- 
šė jis pro ūsus. 

— Ko pyksti? Juk pats sakeisi, kad iš piršlybų ir dar pėsčias grįžęs. 

— Neiš piršlybų, tfu ti čarts! Sakiau, kad iš konkūrų, supranti, — iš gon- 
kų. Iš gonkų, su įnirtimu kartojo jis. - Tfu. Dabar jas vadina arklių lenk- 
tynėmis, rungtynėmis, o ne piršlybomis. 

— Vadinas, iš arklių lenktynių?.. Na, ir gražus nesusipratimas... Mat, 
Vaižgantas, rodos, konkūrus piršlybomis vadino; taip ir romanuose rašo- 
ma... Bet kodėl gi iš tų savo konkūrų pėsčias parrėpliojai? Juk tokus bė- 
rius turi? 

— Taigi, vis, mat, dėl tos kalbos evoliucijos: kai kalbam vieną, supran- 
tam kitą, — numykė majoras. — Tu irgi, mat, konkūrus vadini piršlybo- 

mis, o vežikas gonkas — gonkomis. Bet jo gonkos ne konkūrai ir ne ar- 
klių lenktynės. Ot ir viskas. Iš ryto nuvežė jis mane į arklių lenktynes, o 
aš jam ir sakau: „važiuok namo, o 16 valandą paduok arklius prie gon- 
kų ir palauk“. 

Konkūrai baigėsi. Laukiu Jono. Laukiu iki 18 val., ojo vis nėra. Pradėjo 
lyti... Nu, ir parėjau sumirkęs iki kaulų. 

— O vežikas? 

— Nagi Jonas prie mano buto su arkliais stovi ir mirksta. „Ką, — sa- 
kau, — čarts tave žino, čia darai? Kodėl arklių nepadavei?“. „O kad tams- 
ta, pons majore, — atsako jis, — įsakei paduoti prie gonkų. Jau trys valan- 
dos, kaip čia stoviu...“ 

— No to, ar čia gonkos, tu kvaiša? Sakyk, ar tu turi galvą?.. O jis įtaria- 
mai į mane žiūri ir, rodydamas pirštu į namus, sako: „Štai čia yra“. Staiga 
jis nušoka nuo sėdynės, atsargiai paremia savo ranka mano alkūnę ir sako: 
„Pons majore, leiskite padėti...“ Supranti... Tfu ti čartas! 

Aš pasileidau juokais, o majoras siuto. 

Prisikvatojęs kiek tilpo ir paguosdamas majorą, papasakojau jam kitą 
nuotykį, jau iš savo atsitikimų. 

Grįžtu kartą iš tarnybos ir matau: mano pasiuntinys Šermukšnis, įsi- 
bridęs iki kelių į kūdrą, ilgu smaigu bado kažin kokį viršuj vandens plū- 
duriuojantį daiktą. Prieinu arčiau ir, o Viešpatie! - mano uošvės viršugal- 
vis iš vandens kyšo. 

— Kas atsitiko? Ką čia darai, Šermukšni? — klausiu susijaudinęs. 

O jis atsistojo ir man ramiai atsako: 

— Nuskandinau pagoną, tik dar plaukai plūduriuoja. 

— Ar pasiutai! — surikau aš. — Argi nežinai, kad ir uošvių skandinti ne- 
galima. Juk ir ji žmogysta!.. 

Lūpos automatiškai rezgia maldą už mirusius, o vaizduotėj po kiekvie- 
no amžinatilsį, „amen“ vietoje, išdygsta: 300 litų už karstą, 300 litų už 
žemę kapinėse, 300 litų klebonui... 

— Ak, velne, ką tu pridirbai... 

Tik staiga šaltas šiurpas mane nukrėtė: iš savo buto išgirdau: 

— Tamsta, prašau namo... 

Uošvės balsas. Atsigręžtu — gi ji stovi lange, šonus įsirėmus, ir mane 
piktais žvilgsniais veria. Saulės spindulys, pataikęs į jos pliką pakaušį ir 
nuo jo atšokęs, virpančiu zuikučiu kutena man dešinę akį. 

— Ak! Vadinasi, ji gyva. Šitiek pergyvenimų velniop nuėjo. 

Pareinu namo, o Čia, vyruti tu mano... Žmona isterijoje, o uošvė sta- 
čiai ant sienų lipa. Tikras pragaras. Uošvė šaukia: mano pasityčiojimai esą 
ją visai pribaigę, ir ji su dukteria, tariant, mano žmona, tuojau išvažiuoja. 

Bet kas čia po šimts pypkių? 

Šermukšnis sakosi, esą aš liepęs uošvę skandinti, ir jis kokį tai paibelį 
skandina, o uošvė rėkia, kad aš, tarytum, iš jos tyčiojuos. 

Vis dėlto netrukus viskas paaiškėjo. Mat, mažasis mano sūnus kažin 
kur rado seną antpetį ir, man pasigerindamas, padėjo jį ant rašomojo sta- 
lo. Aš, radęs šią dovaną, sviedžiau po stalu. Vaikas to nematė. 

Ateinu po pietų, o antpetis vėl ant stalo. Dar kartą nusviedžiau. Antpetis 
atsidūrė ant kito stalo. O ant jo stovėjo natūralaus dydžio gipsinis Darvino 
biustas. Žmona buvo karšta jo garbintoja. Uošvė turėjo nelemtą paprotį: 
eidama gulti ar į vonią, Darvinui ant galvos savo pariką užtempdavo (ji 
buvo plika kaip kelias). Turbūt dėl šitų papuošalų tarnaitė jį kukliai pago- 
nu vadino. Štai, tas pagonas ir atnešė nelaimę. Pamatęs antpetį ant stalo ir 
pritrūkęs kantrybės, pasišaukiau savo Šermukšnį ir sakau jam: 

— Nutrenk kur nors į balą tą „pogoną“, kad mano akys jo daugiau ne- 
matytų. 

Kai išėjau į darbą, jis ir ėmėsi mano įsakymą vykdyti. Tik, vieton ant- 
pečio, uošvės pariku papuoštą pagoną nunešė į kūdrą ir paskandino. Štai 
ir viskas. 

Taigi, konkūrai, gonkos, pagonai, paviršutiniškai žiūrint — visai ne- 
kaltos sąvokos, o kiek jose galimų nelaimių glūdi!..“**. Taip humoristiškai 
buvo paremtas mjr. A. Mačiuikos straipsnis, tvirtinęs, kad karybos termi- 
nija turi būti nustatyta ir visuotinai priimta. 

Gen. št. mjr. Juozas Rapšys rašė: „Pavarčius mūsų kariuomenės statu- 
tus, pamatysime, kad juose knibždėte knibžda daugybė lietuvio širdžiai ir 


*6 TILI. Terminologijos palaidumo vaisiai // Kardas, 1934, Nr. 6, p. 108-109. 

ausiai svetimų, o kai kuriems, mažiau išsilavinusiems, ir visai nesupranta- 
mų žodžių: avangardas, ariergardas, flangardas, postas, patrulis, berma, la- 
fetas ir t. t. Mėgsta juos ir mūsų periodinė spauda <...>. Žinoma, karinin- 
kams dėl tokių žodžių ypatingų sunkumų nėra, o kartais jie net ir naudin- 
gi, bet kareiviai išmokyti tų žodžių ir jų reikšmes suprasti, tai jau tikras 
vargas“?". Siūlė, kad būtų vadovaujamasi ne vien „iš aukščiau“ nuleistais 
terminais: „Reikia duoti tuo reikalu išsitarti bei naujų žodžių pasiūlyti da- 
lių vadams, kurie dažniau praktiškai su vienu ar kitu žodžiu susidurdami, 
geriau, man rodosi, gali ir dėl jų tinkamumo spręsti. Juk neretai pasitaiko 
ir tokių žodžių, kurie labai nenoromis prigyja, ir tie, kurie juos vartoja, pa- 
ties gyvenimo būna verčiami nukalti kitą, jų nuomone, tinkamesnį žodį. 
Taip įvyksta dėl to, kad dalims primetama kuri nors naujenybė, visai jų ne- 
atsiklausus. O būna net ir taip, kad kurį nors nemėgstamą žodį — terminą 
patys kareiviai perkrikštija ir kartais gan vykusiai. <...> Teko girdėti, kad 
esą projektuojami tokie pakeitimai: avangardas esąs pakeičiamas „priešaki- 
ne sauga“, ariergardas — užpakaline sauga ir t. t. <...> Kariuomenėje viskas 
turi būti paremta trtumpumu ir greitumu. Kuo mažiau raidžių bei žodžių, 
tuo greičiau, tuo geriau <...>. man rodosi, kad, jei negalima rasti kuriai 
nors sąvokai tinkamo, seno lietuviško žodžio, tai geriausia kaltis naujas, bet 
kalti taip, kad tuo pačiu metu jau ir pati sąvokos reikšmė (tikslas) būtų pa- 
sakoma, ir kad tie žodžiai būtų aiškiai suprantami, siunčiami telefonu'*š. 

Kapitonas Petras Jakštas aptarė kelių terminų teigiamas ir neigiamas 
puses. Pirmiausia jis svarstė, kokį terminą „pėstija“ ar „pėstininkai“ pasi- 
rinkti. Apie pirmąjį jis rašė: „Tai nevykęs padaras. Jis yra padarytas pagal 
žodžius: draugija, lapija, vyrija, vilkija, vergija ir t. t. Bet šie žodžiai pa- 
daryti iš daiktavardžių: draugas, lapas, vyras, vilkas, vergas, o pėstija — 
iš būdvardžio pėsčias. Mes turime daiktavardį pėstininkas. Taigi galėtų 
būti pėstininkija, bet nieku būdu ne pėstija. 

Bet ir šio žodžio mums nereikia. Pėstininkai visiškai tinka pėsčio- 
sios kariuomenės sąvokai. Jau K. Širvydo žodyne (1713 m.) pėstinin- 


* Rapšys J. Svetimieji žodžiai mūsų statutuose // Kardas, 1934, Nr. 6, p. 116. 

kai (pestininkay) — piecbota, lud pieszy, peditus, pedestres copiae, o pėsti- 
ninkas (pestynikas) - (piechota ieden z pieszych, pedes). <...> Mes, turėda- 
mi seną lietuvišką žodį pėstininkai, nebeprivalome jokių kitų svetimybių 
ir naujadarų naudoti“??. Nors tarptautinis terminas - įnfanterija — kartais 
Lietuvoje pavartojamas. Taip pat jis pasisakė ir prieš terminą „kavalerija“: 
„Kavalerija atsirado iš lot. caballus — arklys ir virto tarptautiniu terminu 
(it. cavalleria, pr. cavallerie, vok. Kavallerie ir t. t.). Bet mums nėra būtino 
reikalo šį žodį vartoti. Kaip išsiverčiame be infanterijos, taip galime išsi- 
versti be kavalerijos, nes mes turime labai tinkamą, gerą ir gražų lietuviš- 
ką žodį raitininkai, kurį randame K. Širvydo <...> žodyne <...> (raytini- 
kay, raiti) — iezda, eguitus, o raitininkas (raytinikas, raytas) — iezdiec, kon- 
ny, egues, eguestris. Ks. Bohusz'o žodynėlyje (1806 m.) raitininkai — Aon- 
nica. S. Daukantas buvo mėginęs vartoti jotis, bet šis žodis neprigijo““?. 
Tačiau kavalerija prigijo, vartojama bene dažniau, negu ražtininkai. Toliau 
P. Jakštas aptarinėjo terminus „vachmistras“ ir „viršila“: „Mūsų raitininkai 
kažin kodėl pamėgo vachmistrą. Juk tai vokiškas žodis: die Wache arba 
Wacht — sargyba ir der Meister — viršininkas. Tą žodį iš vokiečių pasisko- 
lino rusai, o iš rusų paveldėjome jį ir mes, lietuviai. Bet mes turime labai 
gerą lietuvišką žodį viršila, kurį vartoja visų kitų ginklų rūšių kariuome- 
nė. Todėl jau būtų metas tą nereikalingą skolinį išmesti iš mūsų kalbos. Be 
to, mūsų kariuomenėje oficiališkai nustatyto vachmistro laipsnio nėra““!. 
Tolesnio svarstymo klausimas: „municija ar šaudmens“? P. Jakštas rašė: 
„Žodis municija yra kilęs iš lot. munio <...> — įtvirtinti, pridengti, gin- 
ti, saugoti. Munitio, onis — įtvirtinimas, įrengimas, apkasai, mūrinė siena. 
XVI amžiuje prancūzai ėmė vartoti šį žodį kita prasme. Munition — siau- 
resne prasme, šaunamųjų ginklų reikmenės, o platesne prasme šaunamieji 
ginklai, sprogstamosios medžiagos, sviediniai, šoviniai ir t. t. 

Šis žodis pateko ir į lietuvių kalbą. Kai kas mėgsta juo vadinti šovi- 
nius arba sviedinius arba, apskritai, šaunamąją bei sprogstamąją medžia- 


> Jakštas P. Kalbos kraitelė / Kardas, 1936, Nr. 3, p. 75. 
60 Ten par, p. 75. 
* Ten pat, p. 75. 


60 VALSTYBINĖ KALBA LIETUVOS KARIUOMENĖJE (1918-1940 M.) 


gą. Bet mes, lietuviai, galime puikiai išsiversti ir be šio skolinio. Mes jau 
turime tinkamą lietuvišką žodį šaudmens, kuris jau vartojamas mūsų ka- 
rinėje spaudoje. Jis yra taisyklingai padarytas iš veiksmažodžio šaudyti, 
kaip augmuo, augmens (augti), želmuo, želmens (želti), rašmuo, rašmens 
(rašyti)““?. Beje, dabar abu terminai, taisyklingiau parašyti, naudojami ly- 
giomis teisėmis: amunicija, šaudmenys. 

„Vesti karą“ ar „kariauti“ — svarstė toliau P. Jakštas: „Kai kas mėgsta ra- 
šyti ir sakyti: italai ir abisinai veda karą (= kariauja), vedančios karą (ka- 
riaujančios) valstybės rūpinasi <...> . Tokie posakiai nelietuviški. Jie yra 
patekę iš svetimų kalbų. Senovės romėnai sakydavo: bel/um gerere, bellum 
ducere, bellum trabere. Šį posakį paveldėjo romanų tautos, iš šių rusai, o 
iš rusų ir mes. 

Ber mes, lietuviai, turime žodį kariauti ir su juo galime išsiversti. Žodis 
vesti tevartotinas tik kitais atvejais, pvz.: vesti kuopą, <...> arklį, <...> (ap- 
sivesti) žmoną ir t. t. 

Vietoje karo vedimas galime vartoti labai gerą, seną, lietuvišką žodį 
karionė. Jį vartoja visi senieji mūsų rašytojai. K. Širvydo žodyne kario- 
nė - wyprawa woienna, expeditio exercitus, woyna, bellum, bitwa, pugna. 
Kuršaičio žodyne karionė (jis rašo karonė, nes jo žodyne greta kariauti yra 
ir karauti) - der Kampf, die Schlacht; karionvietė - das Schlachtfeld. 

Kaip vartojame keliauti, kelias, keliavimas, kelionė, taip turime vartoti 
ir kariauti, karas, kariavimas, karionė“““. Paskutinis terminas dabar retas — 
tik senose liaudies dainose jį galima išgirsti. 

„Perduoti, atiduoti, įduoti, siųsti“ — šie veiksmažodžiai yra P. Jakšto 
svarstymo objektas: „Pats veiksmažodis perduoti - geras, lietuviškas žodis. 
Deja, tik jis labai dažnai klaidingai vartojamas. Gyvojoje kalboje papras- 
tai jis vartojamas tik tuo atveju, kai norima pasakyti, kad duodama dau- 
giau, negu reikia. Pvz., sakoma: kasininkas perdavė 2 litu, uošvis davė, bet 
neperdavė (daugiau nedavė) ir t. t. 

Bet mes dažniausiai vartojame perduoti visai kita prasme, būtent, kai 

norime pasakyti, kad kas nors duodama, atiduodama, siunčiama ir t. t. 
Sakome: perdavė įsakymą, perdavė telefonogramą, perdavė pareigas ir t. <. 
Taip sakyti negalima, nes mūsų perduoti nėra rusų peredavat, vokiečių 
hinibergeben. Priešdėlis per- ir prielinksnis per kai kuo skiriasi. Taigi kal- 
bamąja prasme vartoti perduoti reikia vengti. Galime ir be jo išsiversti, 
pvz.: atidavė (įdavė, pasiuntė) įsakymą, telefonogramą, atidavė pareigas ir 
t. t.““4. Dabar vis tik prigijo perduoti“?. 

Straipsnio „Kalbos kraitelė“ tęsinyje kitame žurnalo numeryje 
P. Jakštas pradžioje įdėjo poleminį kavalerijos leitenanto V. V. straipsne- 
lį „Kavalerija ar raitininkai?“ Jame leitenantas V. V. rašė: „Remtis Širvydo 
raštais šiuo atveju kažin ar būtų tikslu, nes tuose raštuose, be šio, auto- 
riaus paimto „lietuviško“ žodžio raitininkai yra be galo daug; ir tokių lie- 
tuviškų žodžių, kurių šiandien lietuvių kalbos kiek pramokęs lietuvis nie- 
ku būdu nelaikys grynais lietuviškais žodžiais. <...> Jis yra vokiškos kil- 
mės (reiten - joti) ir teikti jam kurių pirmenybių negu žodžiui kavalerija, 
vargu bau būtų tikslu. 

Kalbant dėl žodžio kavalerija, tektų neužmiršti, kad ir patys vokiečiai, 
ir rusai, ir lenkai, nors ir turi: iezda, iezdiec, konny, reiter vis tik nuo žodžio 
kavalerija neatsisako. <...> Šalia kavalerijos turime ir aviaciją, ir artileriją, 
ir inžineriją, ir dar daug kitų, Turime ir žodį /akūnas, iš kurio tokiu pat 
pasisekimu galima padaryti /akūniją, kaip iš pėstininko pėstininkiją. 

Išbraukdami kavaleriją, o šalia jos palikdami visą eilę kitų nelietuviš- 
kų žodžių, tikslo nepasieksime“““. P. Jakštas V. V. atsakė taip: „Žinoma, 
Širvydo žodyne yra ir nelietuviškų žodžių. Bet jų niekas visų ir neperša. 
Tačiau vis dėlto Širvydo raštai buvo, yra ir bus svarbus lietuvių kalbos šal- 
tinis. Nors Širvydas ir nesimokė lietuviškoje gimnazijoje, bet vis dėlto jis 
daugiau nusimanė kalbos dalykuose, negu tūlas mūsų šviesuolis. 

Šiandien nerasime nė vienos kalbos, kurioje nebūtų svetimų žodžių. 


6 Ten pat, p. 103. 

Jie įvairiausiais būdais patenka iš vienos kalbos į kitą. Lietuvių kalbo- 
je taip pat yra daug svetimų žodžių. Vieni jų — neprašyti svečiai. Juos rei- 
kia išvyti. Kiti skoliniai. Jie jau yra įgiję pilietinių teisių. Jų liesti nebegali- 
ma. Taigi, jei žodžiai: raitas, raitelis, raitininkas būtų ir skoliniai, tai jie jau 
mūsų kalbos turtas. Raitininkai yra ne tik mūsų senuosiuose raštuose, bet 
ir vietovardžiuose (Alytaus apskr. Merkinės vlsč.. kaimas ir Raseinių aps- 
kr. Girkalnio vlsč. vienkiemis). 

Bet tikriausiai sakytieji žodžiai gryni lietuviški. Juk lietuviai ir ger- 
manai — indoeuropiečiai. Jie yra paveldėję iš prokalbės bendrų žodžių. 
Vokiečių 7eiten yra atsiradęs iš germanų prokalbės 7eidb — judėti su kieno 
nors pagalba. Iš 7eidh yra kilę: senovės vokiečių aukštaičių 77:22, olandų 
rijden, anglosaksų ridan, anglų ride, vokiečių reiten ir kiti veiksmažodžiai. 
Iš jų atsirado daiktavardžiai: anglosaksų 4ridder, senovės vokiečių aukštai- 
čių brittara arba rittara, vokiečių Reiter ir Ritter ir t. t. 

Lietuvių kalboje taip pat yra savaiminiai veiksmažodžiai riedėri (rie- 
du, raida), rietėti (rietu), kurių reikšmė ta pati, kaip ir germaniškojo reidh. 
Todėl iš jų ir galėjo atsirasti <...> raitininkas. Juk vokiečių Rad ir lietuvių 
ratas, indų ratha (rathas), lotynų rota taip pat giminiški žodžiai, ir kai kas 
gali sakyti, kad mūsų ratas yra skolinys. 

Čia neaiškinama, kaip sakytieji žodžiai atsirado, nes visa tai jau yra la- 
bai plačiai išaiškinta lyginamosios kalbotyros vadovėliuose. 

Todėl taip griežtai tvirtinti, kad ra/tininkas nelietuviškas žodis, negali- 
ma. Be drąsos, reikia dar nusimanymo kalbos dalykuose. 

Iš karto, žinoma, visų nelietuviškų žodžių pakeisti lietuviškais negali- 
ma. Kai kurių gal ir visiškai nepakeisime. Tačiau turime pirmiausia nau- 
dotis savais žodžiais, kurie jau yra mūsų pačių kalboje, o paskui po trupu- 
tį keisti ir svetimuosius. Juk /ėktuvas išstūmė aeroplaną, ramovė — kliubą, 
vadovietė - komandavimo punktą ir <. t. 

Raitininkai, kaip ir pėstininkai, jau seniai žinoma kariuomenės rū- 
šis. Todėl jie ir vadinami lietuvišku žodžiu. Artilerija, inžinerija, aviaci- 
ja dar palyginti neseniai atsirado. Todėl neturime ir lietuviškų tinkamų 
žodžių. <...> Visa tai, kas aukščiau pasakyta dėl raitininkų, nėra iš pirš- 
to išlaužta, bet iš šių knygų yra paimta: 1) Erymologisches Worterbuch der 


1918-1940 m. lietuviškos karinės periodikos straipsniai apie karybos terminus ir lietuvių kalbą 63 


deutschen Sprache von Friedrich Kluge (1921 m. leid. 358 ir 367 psl.), 
2) Einfūbrung in das Studium der indogermanischen Sprachbwissenschaft 
von Dr. Jos. Schrijnen (1921 m. leid. 152 psl), 3) Kurze vergleichende 
Grammatik der indogermanischen Sprachen von Karl Brugmann (1922 leid. 
411 $) ir 4) K. Būga. Kalba ir senovė. I d. (1922 m. leid. 90 psl.)“*?. 

P. Jakštas rašė ir toliau. „Raitija, kaip ir pėstija, padaryta netaisyklingai 
<...>. Todėl šis žodis netinka. 

Raitarija taip pat netinka, nes tai svetimas žodis, paskolintas iš lenkų, 
o lenkai pasiskolino iš vokiečių. Iš vokiečių Reiter lenkai pasidarė pasida- 
rė rajtar — <...> senovės raitininkas su vokiška apranga <...>. Iš rajtar at- 
sirado rajtarja — vokiškieji raitininkai. Iš lenkų 7aitarija, kaip ir parapija, 
pateko į lietuvių kalbą. 

"Todėlvietoj vaitija ir raitarija reikia vartoti raitininkai"““. Tame pačiame 
straipsnyje jis užbaigė ir ginčą dėl naikintojo ir naikintuvo: „Naikintojas 
labai geras ir lietuviškas žodis. Deja, tik jis dažnai klaidingai vartojamas. 
Juk priesaga -/ntojas reiškia gyvą padarą, žmogų, o ne įrankį ar prietai- 
są, pvz.: maitintojas - žmogus, kuris maitina, malšintojas - kuris malšina, 
kankintojas - kuris kankina ir t. t. 

Tačiau kai kas 7aikintoju vadina tam tikrą lėktuvą, skiriamą prie- 
šui naikinti. Negyvam daiktui, įrankiui, prietaisui, padargui pavadin- 
ti tinka priesaga -was (—uvai), pvz.: skustuvas, suktuvas, šautuvas, kultu- 
vas (karštuvai, mestuvai, mintuvai) ir t. t. Todėl šiuo atveju tegali būti 
naikintuvas““?. "Toliau P. Jakštas svarstė, kas geriau tinka: užsiėmimai ar 
pratimai: „Užsiimti, užsiėmimas, užsiėmimai — lietuviški žodžiai, bet jie 
klaidingai vartojami. Užsiimti - kuo nors apsikrauti (Kuršaičio žodyne — 
auf sich nehmen, meistens von einer Last, Beschverde), į ką nors įsigilinti, 
kuo nors labai susirūpinti (jis labai užsiėmęs ir manęs nebemato). Bet šį 
žodį labai dažnai vartojame vietoje rusų zanimar sia, lenkų zając się, vo- 


*7 Jakštas P. Kalbos kraitelė. Pėstininkas vis dėlto nori ginti raitininkus // Kardas, 

kiečių bescbhūfžigen — ką nors veikti, dirbti, kuo nors verstis. Tai, žinoma, 
atsitiko dėl rusų kalbos pamokos. 

Užsiėmimai - ne rusų zaniatije ir vokiečių Beschūfžigung. Todėl pasta- 
rųjų žodžių vietoje turime sakyti: darbas, verslas, amatas. 

Kariuomenėje labai įsigalėjo užsiėmimai. Tai rusų zaniatija vertimas. 
Turime sakyti pratimai, pamokos <...>: Kuopa išėjo į užsiėmimus = kuo- 
pa išėjo į pratimus (į šaudyklą, į lauką); kuopa užsiiminėja klasėje = kuo- 
pa mokosi klasėje; šiandien užsiėmimų nebus = šiandien pratimų (pamokų) 
nebus; vžsiėmimai lauke = lauko pratimai; užsiėmimai klasėje = pamokos 
(paskaitos) ir t. t.“'?. Kritikavo ir nevykusius naujadarus 720komietis ir mo- 
komistas: „Kažin kas ėmė ir sugalvojo naują žodį mokomietis - mokomosios 
kuopos ar komandos kareivis, mokinys. Deja, šis žodis netinka. Priesaga 
-ietis reiškia kilmės vietą, pvz.: kaunietis (nuolatinis Kauno gyventojas arba 
kilęs iš Kauno žmogus), šiaulietis, kupiškietis ir t. t. Lietuvos rytų aukštai- 
čiai dar turi priesagą -ė2as, kuri taip pat reiškia vietą, apylinkę, bet ją labai 
gerai skiria nuo -žetis, pvz.: kupiskietis (= Kupiškio miesto gyventojas) ir ku- 
piškėnas (= Kupiškio parapijos gyventojas). Tačiau mokomoji kuopa — ka- 
riuomenės dalinys, o ne vieta. Todėl šios priesagos, tiek -žetis, tiek -ėnas ir 
netinka. Be to, reikia žinoti, kad priesaga žetis gali būti pridedama tik prie 
daiktavardžio liemens, o 20komoji juk yra esamasis neveikiamasis dalyvis. 

Taip pat netinka ir m20komistas <...>, nes priesaga -istas nelietuviška. 
Žodžiai su šia priesaga — skoliniai, pvz., ekonomistas, gimnazistas, mašinis- 
tas, artistas it t. t. Jos vietoje lietuvių kalba turi priesagą -įninkas. Taigi ga- 
lėtų būti mokomininkas arba mokininkas. Tačiau ir šie žodžiai nevartotini, 
nes turime labai gerą žodį mokinys. Su juo galėtumėm ir išsiversti. Tačiau, 
jei kam šis žodis nepatinka, tai galima būtų prireikus pasidaryti ir naują 
žodį. Pvz., karo mokyklos mokinys vadinamas dabar kariūnu. Taigi mo- 
komosios kuopos ar komandos mokinį gal būtų galima vadinti mokū- 
nu (lakūnas, <...>, žygūnas) ar kaip kitaip. Bet ir pastarasis žodis čia ne- 
peršamas, o tik minimas kaip pavyzdys. Naują žodį padaryti ne taip len- 
gva. Reikia pagalvoti. Taigi ir galvokime: gal ką ir sugalvosite. O tuo tar- 


"0 Ten pat, p. 158. 

pu verskimės su mokiniu. 

Apskritai tie, kurie imasi žodžių darybos, pirma turėtų pasimokyti lie- 
tuvių kalbos ir gerai susipažinti nors su Rygiškių Jono „Lietuvių kalbos 
gramatikos“ (1922 m. leidimas) $$ 284-312 ir Augusto Leskien'o „Die 
Bildung der Nomina im Litauschen“ („Abhandlungender pbilologisch-histo- 
rischen Classe der Koniglich Siūichsischen Gesellschapt der Wissenschaften“ XII 
Band. Leippzig bei S. Hirzel. 1891)“"'. Pasisakė P. Jakštas ir dar vienu klau- 
simu: „Pėstininkų pulkų kariai dažnai vadinami gediminiečiais, algirdie- 
čiais, mindaugiečiais, kęstutiečiais ix t. t. Šie žodžiai yra padaryti iš tikrinių 
daiktavardžių: Gediminas, Algirdas, Mindaugas, Kestutis ir t. t.. Darybos 
atžvilgiu jiems nieko prikišti negalima. Tačiau <...> priesaga -etis (-žečiai) 
reiškia vietą. Vadinasi, ji čia netinka. 

Kai kas sako: gediminėnas, algirdėnas, mindaugėnas, kęstutėnas ir +. t. 
Patys žodžiai ir čia labai geri, bet priesaga -ėnas reiškia taip pat vietą <...> 
ir dar giminystę: varnėnas, brolėnas, tetėnas, Petrėnas, Šimėnas, Adomėnas 
ir t. t. <...> Bet pulko kariai siejami ne su vieta ir ne su giminyste, o su 
pulko globėju, su jo idėjomis, su jo pasekėjais. Todėl šiuo atveju geriau- 
siai tinka priesaga -/ninkas. Mūsų kalboje jau panašių žodžių yra, pvz.: 
plečkaitininkas, bitlerininkas, zasininkas ir t. t. Todėl reikėtų sakyti ir ra- 
šyti: gedimininkas (ai), algirdininkas, vytautininkas, mindaugininkas, kęs- 
tutininkas, margininkas, butegeidininkas, vaidotininkas ir vytenininkas. O 
kun. Birutės karininkų šeimų moterų draugijos nariai turėtų vadintis bi- 
rutininkėmis, bet ne birutietėmis“"*. Šie pasiūlymai neprigijo. Dabar var- 
tojama gediminaičiai, algirdaičiai, birutietės. 

Kriptonimu J. N. pasirašęs autorius (Juozas Namajūnas) rašė: „Dažnai 
p. p. karininkų per pratimus ir pamokas vartojami žodžiai ir išsireiškimai 
žodžiu ir raštu ir vietoje jų teiktini: 


"I Ten pat, p. 159. 
"2 Ten pat, p. 159. 

Klaidingai 


Teisingai 


Bereikalingi daiktai 


Nereikalingi daiktai 


Be 15 min. šešios (slav.) 


Šeštos 45 min. 


Pasiųsiu į priekį savęs 


Išsiųsiu, pasiųsiu į priekį 


Apie NN. Vienkiemis 


Apie NN vienkiemį (apie su galininku) 


Žvalgai randasi (slav.) 


Žvalgai yra 


Pasiteirauti pas juos (slav.) 


Pasiteirauti, sužinoti iš jų 


Padaliniai (pa — slav.) 


Daliniai 


Pasiekė tilto 


Pasiekė tiltą 


Kad išpildžius, apėjus, palen- 
gvinus, sustabdžius ir t. t. 


Kad išpildytų, apeitų, palengvintų, sustabdytų 
ir t. t. (po — kad — šalut. sakiny — tariamasis 
reiškimas), arba norint išpildyti, apeiti ir t. t. 


Klesė Klasė 
Konvertas Vokas 
Dienos bėgyje Per dieną 
Priimti sprendimą (slav.) Nuspręsti 


Penkių valandų bėgyje 


Per penkias valandas 


Turėti omeny (slav.) 


Turėti galvoje, atsiminti 


Žingeidus mūšio epizodas 


Įdomus mūšio nuotykis, atsitikimas, epizodas 


Išsidėstysiu kautynėms 
(rus. — 7aspoložus) 


Užimsiu vietą, barą kautynėms 


Savo parėdymą (slav.) Tamsta 
būsit apsvarstęs 


Savo įsakymą Tamsta būsite apsvarstęs 


Atiduosiu parėdymą (slav.) 


Įsakysiu, nurodysiu, liepsiu 


Daryti sužinojimą (slav.) 


Sužinoti 


Ir šparina risčia (german.) 


Ir lekia, joja risčia 


Vot kaip manevruosiu 


Ot, štai, va kaip manevruosiu 


Atidengti ugnį (labai įsigalėjęs 
rusicizmas) 


Artilerijos ugnis gali duoti 


Tęsti puolimą toliau 


Išnešti sprendimą Nuspręsti 


Paleisti ugnį, imti, pradėti šaudyti 


Gali gerai pavykti, nusisekti 


gerų išvadų 


Pulti toliau, varyti puolimą toliau 


Savistoviai atidengti ugnį 


Savarankiškai pradėti, paleisti ugnį 


Daeiti iki nustatytos ribos 


Nueiti, prieiti iki nustatytos ribos 

Pradiskutuosime šitą klausimą 


Išdiskutuosime, išgvildensime šitą klausimą 


Laike atsitraukimo 


Atsitraukiant, atsitraukimo metu, laiku 


Per tai reikia žinoti 


Dėl to, todėl, užtat reikia žinoti 


Mestis atakon 


Atakuoti, pradėti ataką, pulti atakon 


Apart to 


Be to 


Neatbūtinai paskirti 3 klm. 
valandai 


Būtinai paskirti 3 klm. per valandą 


Kariumenė (tarm..) 


Kariuomenė 


Atimti priešininkui galimybę 


Kad priešininkas nebegalėtų 


Pravesti žvalgybą slaptai 


Atlikti, įvykdyti žvalgybą slaptai, išžvalgyti, 
žvalgyti slaptai 


Sulig azimuto 


Sulig azimutu (51/ig su įnagininku), pagal 


azimutą 
Išmesti pabūklą pirmyn Iškišti, išstumti pabūklą į priekį, pirmyn 
Kad išlošti laiką Norint laimėti laiko, laikui laimėti, kad būtų 
laimėtas laikas 
Kulipka Kulka 
Skaičiau knygą anglų kalboje |Skaičiau knygą, parašytą angliškai 
| parašytą 


Liuosas kelias 


Laisvas kelias 


Daug atneš naudos (primesio:) 


Daug duos naudos“? 


Nepasirašytame straipsnyje“ pateikti su paaiškinimais šie terminai: 
apėjimas, ardomoji ugnis, artėjimas, artėjimo rikiuotė, ataka, atsipalaidavi- 
mas, atsparos lizdas, atsparos mazgas, atstumas, baras, bendro veikimo arti- 
lerija, dalis, dalinys, draudžiamoji ugnis, išeities riba, junginys, kontrataka, 
lėkštoji ugnis, maskavimas, manevras, naikinamoji ugnis. 

Juozas Namajūnas svarstė parolės, leidimo ir atsiliepimo terminus. Prie 
straipsnio yra redakcijos prierašas, kad „naujoje pataisytoje „Vidaus tarny- 
bos statuto VI d. Sargybų tarnyba“ laidoje <...> vietoje „parolės“ bus „a7- 
siliepimas“ . Tuo būdu šis terminas suvienodinamas, o paliekama ne sveti- 


73 J. N. Kalbos kertelė // Kardas, 1936, Nr. 11, p. 305. 
"* Kalbos kertelė // Kardas, 1936, Nr. 23, p. 630. 


68 VALSTYBINĖ KALBA LIETUVOS KARIUOMENĖJE (1918-1940 M.) 


ma parolė, bet lietuviškesnis atsiliepimas“ "". 

Kriptonimu B. V. pasirašęs autorius pateikė sąrašą/“ sukirčiuotų kary- 
bos terminų, pateiktų prof. dr. Prano Skardžiaus (1899-1975) knygoje 
„Bendrinės lietuvių kalbos kirčiavimas“: 

pulko aikštė, -ės, dikštę 

antpetis, -čio 

apsiaūstas, -ai („ploščius“) 

barjčras, -ai 

baromėtras, -ai 

belaisvis, -ė 

brezentas, -ai 

bufčtas, -ai 

būstas, -ai 

būstinė, -ės 

centimėtras, -ai 

didvyris, -io 

elektra, -ėktros 

gairė, -ės (ne „gairė“) 

įgula, -6s, įgulą 

kanonadą, -ados 

karininkas, -ai 

karžygys, karžygio 

pulko krautūvė, -ės 

liūdijimas, -ai 

mašina, -0s 

orkėstras, -ai 

paragrafas, -ai 

pulkininkas, -ai 

pūskarininkis, -io 

viršila, -ilos. 


„ Namajūnas J. Parolė, leidimas ir atsiliepimas // Kardas, 1937, Nr. 10, p. 243. 
76 B. V. Dažnesniųjų kariuomenėje vartojamų žodžių kirčiavimas // Kardas, 1937, 

Tame pat žurnalo numeryje B. V. iškėlė ir tokį klausimą: „Kuopose, es- 
kadronuose, baterijose skiriami budėtojai ir vadinamieji tvarkiniai. Šiuo 
atveju vartojamas „tvarkinio“ pavadinimas yra netikslingas ir keistinas. 
Mes sakome: 

rašyti, rašytojas, rašinys, 

karpyti, karpytojas, karpinys, 

daryti, darytojas, darinys, 

sakyti, sakytojas, sakinys. 

Vadinasi priesaga -inys žymi ne patį veikiamąjį asmenį, bet dirbamąjį, 
atliekamąjį ar atliktą objektą. Taigi, tas žmogus, kuris tvarko, yra tvarky- 
tojas, o ne tvarkinys“"?. Dabar prigijo mvarkdarys"s. 

J. M. Laurinaitis rašė: „Mūsų įsikalbėta vadinamųjų „tarptautinių“ žo- 
džių neliečiamybės dogma ima pati griūti. Buvo laikai, kad be ariergar- 
do, avangardo, tereno ir panašių „tarptautybių“ (jų niekada nebuvo!) ro- 
dos negalėjome nė gyventi, o dabar jų niekas nebepasigenda! Įvyko persi- 
laužimas, įsigalėjo sveika kalbos kritika. Priežastis labai paprasta: įsitikin- 
ta, jog ne vis tiek kokia kalba kareivius mokome. Toliau eina ne tiek jun- 
tamas, bet dar svarbesnis dalykas: mums ne vis tiek kokią kalbos kultū- 
rą kuriame — ar tautinę, atsparią, ar beveidę, viską priimančią, kaip buvo 
„bromų“ ir „žiwatų“ laikais. Kuo, sakysime, eventualus geresnis už mesmer- 
telną, komandiruoti už bumeliuoti ar aspiracija už cnatą ir p. Kalbos kultū- 
ros akimis žiūrint, čia tėra tik įtakų ir laiko skirtumai, daugiau nieko“"". 
Viską sulietuvinti nėra reikalo, bet: „Prieš keletą metų vienas pulko va- 
das iškėlė būtiną reikalą sulietuvinti 5 ar 6 taktikos žodžius, kuriuos ka- 
reiviams sunku esą įkalti. Ta proga buvo apklaustos visos kariuomenės da- 
lys — ir tokių žodžių susilaukta 2000 su viršum! Būtų didelė klaida ma- 
nyti, kad čia yra tik mūsų kareivių ar karininkų tamsumas. Kalbos aišku- 


"/ B. V. Tvarkinys ar tvarkytojas? // Kardas, 1937, Nr. 2, p. 49. 

78 Čiočys P. A., Janukevičius J., Jasiulionis E., Kisinas E. S., Kopūstas R., Lapins- 
kas R., Norgėla J., Venckus A., Žarys P. Enciklopedinis karybos žodynas. Vilnius, 
2008, p. 641. 

"? Laurinaitis J. M. Kalbos naujienos ir senienos // Kardas, 1938, Nr. 4, p. 98. 

mo, vaizdumo ir artimumo ieško visos tautos““?. Pateikė artilerijos ins- 
pekcijos parengtus lietuviškus tarptautinių žodžių pakaitalus: amortiza- 
torius — švelnintūvas, busolė — kimpratis, kompresorius — stabdytūvas, 
korektorius — taisytūvas, kvadrantas — laipsnialygis, panorama — kimpis. 
Pasiūlymas neprigijo, dabar vartojami pirmieji terminai — tarptautiniai 
žodžiai. Toliau J. M. Laurinaitis rašė: „Kokios reikšmė turi aukštų parei- 
gūnų kalba visos kariuomenės kalbai, rodo šis pavyzdys. Prieš dešimtį su 
viršum metų vyr. štabe ir aukštuosiuose karininkų kursuose veikė įtakin- 
gas karininkas, kuris žodį pratimas <...> , nesuvokdamas jo kilmės, ke- 
letą metų kalė karininkams sužalotu kirčiu — pratimas. Ir pasidarė, kad 
tas nelemtas p7ž:/žmas užkrėtė visus karininkus, geriausius lietuvius, šie iš- 
mokė ir tebemoko taip tarti kareivius — pržtimas paplito jau visuomenė- 
je. Skubiai ir tvirtai reikia taisytis. Ne pratimas, bet pratimas (iš prdst/), 
kaip nešimas (nės/), kasimas (Kds:/) <...>. Pratimo negalima gretin- 
ti su tokiais žodžiais kaip pratinimas (iš pr4:/nt/), skatinimas (skatinti) 
<...>. Tuo pačiu šūviu pasiraginkime tarti kariūomenė, visūomenė, ne 
kariuomėnė, visuomėnė“*!. 

Dar viename straipsnyje J. M. Laurinaitis aptarė kai kuriuos artileri- 
jos terminus. Jis siūlė: „busolę (go2/0metre-bussole, Richkreis, busol, kąto- 
mierz-busol) ir toliau vadinti busole; stabdytuvą (/ein, Robbremse, kom- 
presssor, oporowrotnik) pakeisti stabdigrąžiu. 

Visi kiti žodžiai (kampis, laipsnialygis, švelnintuvas, taisytuvas), pa- 
skelbti Kardo 4 nr. pasilieka. 

Kad stabdigrąžis žodžių darybos požiūriu nieko neklaidintų, reikia pri- 
minti, jog jis padarytas ne du veiksmažodžius (stabdyti ir grąžinti) sudū- 
rus (taip žodžiai nedaromi), bet naujadarą daiktavardį stabdį (vard. sta5- 
dys) sudūrus su veiksmažodžiu grąžinti (plg. kulkosvaidis ir p.). Aiškinant, 
žinoma, galima sakyti, kad tas prietaisas stabdo ir grąžina. <...> Tuo pat 
galima pateisinti ir mūsų gyvenvietę (gyvena +vieta)“*?. 


Š0 Ten pat, p. 98. 
*! Ten pat, p. 98. 
*2 Laurinaitis J. M. Dėl artilerijos terminų // Kardas, Nr. 10, p. 248. 

Kriptonimu P. pasirašęs kapitonas rašė: „Mūsų kariuomenės dalių raš- 
tinėse vis dar tebesigirdi šitoki pasakymai: prašau parėdymo, laukiu parėdy- 
mo, iki atskiro parėdymo, neturiu parėdymo ix t. t. Šitoki „parėdymai“ įsaky- 
mo prasme ir nevartotini. Žodžiai: parėdymas (rėdymas) ir parėdyjti (rėdyti) 
yra slaviški, mūsų kalboje jie visai ką kita reiškia, tat nevartotini. 

Žmonės sako: „I svečius eidamas gražiau pasirėdyk, apsivilk naują švar- 
ką. Aprenk vaiką, aprėdyk, vesiuos jį svečiuosna. <...>“. 

<...> Milkės žodyne yra: „galwos rėdas“ - galvos papuošalas. Kuršaičio 
žodyne užrašyta: parėdas, -o, <...>, rėdas, -o, <...>, rėda, -os, <...>, rėdy- 
mas, <...>, aprėdau, <...>, išrėdau, <...>, nurėdau, <...>, perrėdau. 

Iš šių pastabų <...> matome, jog mūsų „parėdymas“ buvo vartojamas 
klaidingas. Rėdymas, parėdymas ir rėdyti, parėdyti reiškia ne įsakymą, įsaky- 
ti, bet puošimą, dabinimą ir puošti, dabinti, gražinti. 

Šis „parėdymas“ į mūsų tarnybinius susirašinėjimus nevykusiai yra įsi- 
brovęs analogijos keliu iš rusų kalbos žodžio „rasporiaženije“ . Jo vietoj rei- 
kia vartoti: įsakymą, paliepimą, nurodymą, pranešimą“**. 

1940 m. pavasarį jaun. leitenantas Antanas Gerdaitis „Karde“ paskelbė 
platų straipsnį apie ginkluotės terminologiją. Pabrėžė, kad 1939 m. gruo- 
džio mėn. 29 d. įsakymu kariuomenei Nr. 112 buvo įsakyta suvienodinti 
„ginklavimo turto terminologiją pagal atitinkamus statutus. Labai gerai, 
kad juridiniais nuostatais įpareigojama laikyti vienodumo „krikštijant“ 
ginklavimo turtą pagal statutą, o ne pagal lakią vaizduotę. Šiuo straipsniu 
aš noriu panagrinėti klausimus: 

1. Priežastys, dėl kurių atsirado ginklavimo turto terminologijos ne- 
vienodumas įvairiose kariuomenės dalyse; 

2. Ar pakanka vien išleistos juridinės normos ginklavimo turto termi- 
nologijai suvienodinti ir 

3. Ginklavimo turto terminologijos vienodumo išlaikymo galimybės 
ateityje. 

Ginklavimo turto terminologijos nevienodumui atsirasti yra šios 
priežastys: 


53 P. Nevartokime „parėdymo“ įsakymo prasme // Kardas, 1938, Nr. 11, p. 275. 


72 VALSTYBINĖ KALBA LIETUVOS KARIUOMENĖJE (1918-1940 M.) 


1. Techninių pavadinimų žodyno stoka. 

2. Pastangos pavadinimu kuo daugiausia apibūdinti daiktą. 
3. Turtui trūksta standartų ir komplektavimo. 

4. Knygvedybos sistemos neišlaikymas“**. 

Apie pirmąjį nevienodumą A. Gerdaitis rašė: „Ne paslaptis, kad mūsų 
kalba stokoja žodžių, kuriais galėtų pavadinti įvairius pramonės gaminius, 
ypač technikos srityje. Kariuomenė kiekvienais metais praturtina savo gė- 
rybių kiekį ginklais ar jų dalimis, ar kitomis reikalingomis reikmenėmis, 
kurioms ir stokojama pavadinimų. Be to, įvairios technikinės priemonės 
atsiranda kas kart naujesnės ir patobulintos. Todėl tenka kalti vis nau- 
jus žodžius ir tuo praturtinti kalbos žodyną. Tokiems naujadarams atsi- 
rasti yra dvi galimybės: 1) vertimas iš svetimų kalbų ir 2) kasdieninio gy- 
venimo praktika. Pirmieji naujadarai esti aukštesnių pareigūnų kabineti- 
nio darbo vaisiai, o antrieji - žemesnių pareigūnų, kurie su technikinė- 
mis priemonėmis kasdien susiduria, jas vartodami. Toks kelias naujada- 
rams atsirasti turi šiuos nesklandumus: 1) naujadarai-pavadinimai, kilę iš 
aukštesnių pareigūnų kabineto, kartais esti negyvenimiški, klausą rėžią, 
bet trumpesni ir 2) naujadarai-pavadinimai, kilę iš žemesnių pareigūnų, 
ne techniniai, ilgi, kartais nereikalingų žodžių perpildyti <...>. Neturima 
pastovaus pagrindo, pagal kurį daiktas pavadinamas. Kartais daiktai pa- 
vadinami pagal tikslą, sistemą, laiką, svorį, ilgį, daikto patalpinimo vie- 
tą ir t. t.“*?. Apie pastangas pavadinimu kuo daugiausia apibūdinti daik- 
tą A. Gerdaitis rašė: „Čia pasireiškia žemesnių pareigūnų laki vaizduotė 
<...>. Čia <...> daroma klaida, save apgaudinėjame įsitikinimu, kad tik il- 
gas pavadinimas gali sukelti daikto vaizdą. <...> Tikslumo pasieksime, kai 
pavadinimus duosime kuo trumpiausius ir ryškiausius“*“. 

Apie trečiąją priežastį A. Gerdaitis rašė: „Kariuomenės dalyse ginklavi- 
mo turtas gali būti tinkamas arba netinkamas, o ne senas ar naujas, ką 
dažnai parodo mūsų sąskaitybos knygos. Dažnai ginklavimo turtas, ski- 


** Gerdaitis A. Ginklavimo turto terminologija // Kardas, 1940, Nr. 7, p. 165. 
$> Ten pat, p. 165. 
56 Ten par, p. 165. 

riamas tam pačiam tikslui, yra pagamintas iš nevienodos medžiagos ir tuo 
pačiu pajamuojamas pagal medžiagos rūšį, atskirose sąskaitose. <...>. Čia 
būtų tiksliausia kalbėti apie standartizuotus ginklavimo turto komplek- 
tus, kurie karių vartojami kaip vienetai“*". 

Apie „knygvedybos“ sistemos neišlaikymą A. Gerdaitis rašė: „prie da- 
bartinės Knygvedybos vedimo sistemos prigaminama daug ginklavimo 
turto pavadinimų““*. O „pilną ginklavimo turto terminologiją pasieksi- 
me, kai imsimės tinkamesnių priemonių, kurios bus šios: 

1. Komisija. 

2. Administracijos darbo racionalizavimas““?. 

Komisijos darbo tikslai: „a) sudaryti techninių pavadinimų žody- 
ną ir b) atskaitomybės suprastinimą“??. O kitą tikslą „galėsime pasiek- 
ti, davę administracijai mokslinio darbo pagrindus ir atitinkamai paruoš- 
tus pareigūnus“?!. 


2. Straipsniai apie lietuvių kalbą 


Tiek visuomenėje, tiek kariuomenėje jau pirmajame Nepriklauso- 
mybės dešimtmetyje daug rašyta pavardžių sulietuvinimo klausimu. 
Vyr. ltn. K. Kepalas rašė: „Mūsų Steigiamojo Seimo priimtas įstatymas 
draudžia keisti piliečiams savo pavardes leisdamas tik pridėti lietuviškas 
galūnes (suprask; as, is, us). Daug kas aiškina tą įstatymą taip, kad pa- 
vardės reikia palikti tokios, kaip jos buvo užrašytos rusų dokumentuo- 
se. Taigi, jei buvo užrašyta „Dovgird“ — vadinasi lietuviškai Dovgirdas; jei 
buvo užrašyta „Dovnorovič“, tai - Dovnorovičius. Daugelis taip ir daro. 
Nors kai kas drįsta dėlto pakeisti „Dovgird“ Daugirdu, o „Dovnorovič“ 
Daunoravičium. Argi reikėtų, iš tikrųjų, taip tiksliai laikytis rusų pavar- 
dės rašymo būdo? Reikia neužmiršti, kad rusai ir netyčia jas darkydavo. 


57 Ten par, p. 166. 
Š8 Ten par, p. 166. 
$? Ten par, p. 166. 
*0 Ten pat, p. 166. 
?! Ten pat, p. 166. 

Kraipė pritaikindami savo ausiai ir liežuviui, kaip lengviau jiems ištarti. 
Čia jiems padėdavo ir mūsų klebonijos, kurios seniau buvo lenkiško rau- 
go primirkusios ir stengdavosi dar sulenkinti mūsų pavardes. Dažnai pa- 
sitaikydavo, kad tas pats žmogus būdavo vienaip užrašomas krikštijant 
bažnyčioje, kitaip valsčiaus raštinėje. Valsčiai kartais ir „lietuvindavo“ pa- 
vardes netyčiomis. Pavyzdžiui, pavardės „Žigė“, „Zovė“ ir panašios rašti- 
ninkui išrodydavo keistos, nes jis buvo pratęs girdėti, kad paprastai lie- 
tuvių pavardės baigiasi galūnėmis as, is, us. Taigi iš „Žigės“ ir padaryda- 
vo „Žigis“, o iš „Zovės“ — „Zovas“. Būdavo ir tyčia keičiamos pavardės. 
Pavyzdžiui, vienam turtingam ūkininkui nepatiko jo pavardė „Ožys“. Jis 
pavaišino degtine raštininką ir visą valsčių, ir prašė užrašyti „Kazlausku“. 
Taip ir buvo padaryta. Nors žmonės ir ligi šiol tebevadina jį už akių Ožiu, 
tik į akis, norėdami jam įtikti, vadina „Kazlausku“?*. Beje, vienam au- 
torių (A. Ažubaliui) irgi teko susidurti su dviem kurioziškais atvejais. 
Pirmasis —- Nepriklausomos Lietuvos laikų matematikas, vadovėlių auto- 
rius Juozas Stoukus (1886-1946). Jis buvo kilęs iš Palangos, tikras žemai- 
tis, jo tikroji pavardė, aišku, buvo Stuokus. Bet kai tėvas valsčiuje jį įre- 
gistravo, tai pagal analogiją su žemaitiška „douna“ pasakė „Stoukus“, o 
raštininkas kruopščiai užrašė. Taip dokumentuose ir liko??. O dabarti- 
niai redaktoriai kartais autoriaus straipsniuose, manydami, kad padary- 
ta korektūros klaida, ištaiso tą pavardę į „Stonkus“. Kitas atvejis buvo 
toks. Autoriui dirbant Telšių rajono Ubiškės vidurinės mokyklos direkto- 
riumi, joje fiziką dėstė buvęs 1941 m. tremtinys, Jakutsko mokytojų ins- 
tituto auklėtinis Algis Bložys (1925-1997). Jis buvo tikras garsaus lietu- 
vių poeto Vytauto Bložės pusbrolis. Pavardės galūnę „-is“ A. Bložiui „pa- 
dovanojo“ tremtinių gyvenvietės komendantas. Kai jaunuoliui reikėjo iš- 
vykti į mokslus Jakutske, paprašytas pažymos su pavarde Bložė, komen- 
dantas jį išbarė: „Ką tu čia mane nori apgauti?! Visų lietuvių pavardės bai- 


*2 Kepalas K. Kaip rašyti pavardės? // Mūsų žinynas, 1923, t. 4, Nr. 10, p. 142. 
*3 Ažubalis A. Iš Lietuvos matematinio švietimo praeities. Kaunas, 1993, p. 107— 
108; Iš Lietuvos matematinio švietimo praeities (2-as papild. leid.). Kaunas, 1997, 
p. 114-116; Matematika lietuviškoje mokykloje (XIX a. pr. - 1940 m.). Vilnius, 
1997, p. 290. 


1918-1940 m. lietuviškos karinės periodikos straipsniai apie karybos terminus ir lietuvių kalbą 75 


giasi arba galūne „-as“ arba „-is“. Tai kurią tau rašyti? Tu čia manęs neap- 
gaudinėk!“ Jaunuolis norėjo kuo greičiau susitvarkyti reikalus, todėl suti- 
ko pasiimti galūnę „-is“, kurią Lietuvoje pakeitė į „-ys“, nes su „-as“ būtų 
buvę Lietuvoje daugiau nepatogumų, o ir pažymos labai skubiai reikėjo... 
"Teko sutikti su KGB „kalbininko“ valia, tuo labiau, kad kito „kalbininko“ 
Josifo Stalino (1879-1953) valia jam teko mokytis Jakutske... 

K. Kepalas siūlė rašyti pavardes taip, kaip vietos žmonės taria, o nežiū- 
tėti, kaip ji buvo iškraipyta rusų: „Reikia dar pastebėti, kad pavardės ga- 
lūnė „ovič“ dabar paprastai lietuvinama darant iš jos „avičius“. Bet žmo- 
nės toli gražu ne visoje Lietuvoje taip tą galūnę lietuvina. Pavyzdžiui, že- 
maičiai Čia vartoja galūnę „avičia“; taigi žemaičiams taip reikėtų ir rašy- 
tis. O kai kurie lietuviai rytiečiai vartoja šia galūnę „aučius“: Jonaučius, 


“4. Šis pasiūlymas priimtas nebu- 


Antanaučius. Jie turėtų taip ir rašytis 
vo, pavardės imtos rašyti remiantis citatos pradžioje minėtu būdu. Toliau 
K. Kepalas rašo, kad daugelis lietuvių iš tiesų jau tuo metu stengėsi lie- 
tuvinti savo pavardes: „Ypač daug kas nori atsikratyti slaviškųjų galūnių 
„ovič, evič, ovski, evski, inski“. Gal visai keisti savo pavardė būtų ir nelabai 
patogu. Bet nereikėtų drausti tas galūnes atmesti arba pakeisti lietuviško- 
mis „aitis, onis, ūnas, ietis, iškis“. Tuo labiau kad tas keitimas pateisinamas 
ir istorijos. Pažiūrėję į XV ir XVI amžiaus Lietuvos bajorų sąrašus, mato- 
me, kaip tos pavardės pasidarė: imama buvo tėvo vardas ir prie jo pride- 
dama galūnė arba „aitis“ arba „ovič“. Tuo būdu to paties „Butrimo“ vaikai 
dažnai vadinami įvairiai: vienas brolis — Butrimaitis, kitas - Butrimovič. 
Kitų gi pavardės padarytos iš tos vietos, kur gyveno, arba nuo to dva- 
ro, kurį valdė, pavadinimo. Pavyzdžiui, Kulvos savininkai — vieni vadi- 
nasi Kulviečiais, kiti Kulviškiais. Biržų savininkai — vieni Biržiškiai, kiti 
Biržanskiai, Stulgių savininkai — vieni Stulgiškiai, kiti Stulgiečiai, treti 
Stulginskiai““?. Toliau K. Kepalas aptarinėjo moterų pavardžių rašymą. Jo 
nuomonė nesiskyrė nuo dabar priimto rašybos būdo. Tik jis kritikavo tokį 
atvejį: „Jei tėvas Rimkevičius, tai jo duktė - Rimkevičiūtė, o jei Rimkevičia 


?4 Ten pat, p. 142. 
*> Ten pat, p. 142. 

(žemaitis), tai tik tada jo duktė bus Rimkevičiaitė. Ji nieku būdu nega- 
li būti „Rimkevičaitė“, nes nėra kalbos „Rimkevičas“ arba Rimkeviča. Iš 
viso galūnė „čaitė“ svetima lietuvių kalbai, nes garsas č paprastai lietu- 
vių kalboje minkštinamas. Išimtis, rodos, bus tik žodis „ginčas“ ir pavar- 
dė „Yčas“?“. Tačiau į šią rekomendaciją atsižvelgta nebuvo — buvo rašo- 
ma ir teberašoma: Gabrielė Petkevičaitė-Bitė (1861-1943), Elena (Alė) 
Žalinkevičaitė-Petrauskienė (1900-1986) ir t. t. Daugiausia įvairovės tuo 
metu buvo rašant kitataučių pavardes. K. Kepalas suskaičiavo net 5 vienos 
pavardės variantus to meto žiniasklaidos priemonėse: Lloyd George, Loid 
Džordž, Lloyd George as, Loid Džordž'as, Loid Džordžas. 

K. Kepalas pabrėžė, kad daugelis Europos tautų, vartojančių lotynų al- 
fabetą, o anglai, prancūzai ir vokiečiai — dar ir vietovardžius, paimtus iš 
tų kalbų, kurios vartoja lotynų alfabetą, paprastai rašo taip, kaip tose kal- 
bose jie rašomi. Visų tų žodžių tos tautos nelinksniuoja. Tai jiems daryti 
įprasta, nes ir savųjų žodžių mums įprastu būdu jos taip pat nelinksniuo- 
ja, t. y. nekeičia galūnių. „Jei mes priimtume tą pavardžių rašymo būdą, 
tai mums kiltų daug neaiškumų, ypač jeigu dar mes jų nelinksniuotume. 
Linksniuojant gi pavardę palikus svetimą jos rašybą jau būtinai reikėtų at- 
skirti linksnio galūnė nuo liemens apostrofu ar kaip kitaip. Tik negalima 
daryti taip, kaip kai kurie mūsų rašytojai, būtent vardininko linksnį var- 
toja be jokios galūnės, o kituose linksniuose deda galūnes su apostrofu ar 
be jo. Ber ir tai liks daug keblumų. Žinok, tu dabar, žmogus, kaip kiekvie- 
no veikėjo pavardė rašoma jo kalboje. <...> Kad nebūtų visų tų painiavų, 
geriausia būtų rašyti svetimos pavardės taip, kaip jos ištariamos <...>. Taip 
rašant, kaip tariama jau galima drąsiai linksniuoti pridedant lietuviškas 
galūnes be jokių apostrofų, nes jau tada jie nebeturės jokios prasmės. Taip, 
rodos, mes ir darome su rusų pavardėmis ir dažniausiai su lenkų. Kam gi 
ir kitiems daryti išimtys?“?". Šis klausimas aktualus ir dabar, nes vėl turi- 
me panašią situaciją. 

K. Abaras šiuo klausimu rašė: „Mums, karininkams, tenka būti užsie- 


?6 Ten par, p. 143. 
*/ Ten pat, p. 143. 

ny ir iš ten pas save svečių turėti, be to, spaudoje susirašinėjimuose nuo- 
lat yra minimos pavardės, tad šis nuolatinis rodymas visiems savo vergo- 
vės žymių, iš tikrųjų, mums negarbė. Pribrendęs jau būtų reikalas kariams 
išvaryti pirmas baras šiame darbe ir parodyti kitiems kelias. Aktyviai pri- 
sidėjome prie galutinio pančių nusikratymo, tad padėkime išnaikinti jų 


*š. Pats straipsnio autorius ir eilė kitų karininkų taip ir pasielgė 


žymes“ 
(Abaravičius pasikeitė pavardę į Abarą, Černiauskas — į Černių ir t. t.). 
Panaši iniciatyva yra iškelta ir šiuo metu. Tačiau labai ja nesižavima, o kai 
kurios ištekėjusios moterys keičiasi pavardes tokiu principu, nusižiūrėju- 
sios į slaves bei latves. 

Pavardžių rašymo problemą kėlė ir kpt. Juozas Justinas Mašiotas: 
„Kasmet gauname jaunus kareivius su jų priėmimo formuliarais ir vidaus 
pasais. <...> Neretai pasitaiko, kad jaunas kareivis skaito klaidingai para- 
šytą jo pavardę tiek priėmimo formuliare, tiek vidaus pase <...>. Į šį reiš- 
kinį galima būtų ranka numoti, jei jame nesislėptų didelės pasėkos, pana- 
šios į nutautinimą. Sakau „nutautinimą“ dėl to, kad klaidingas pavardžių 
ir tautybės rašymas dažniausiai išeina lietuvių nenaudai. <...> Dabartinių 
ėmimų naujokai yra gimę tada, kada į gimimo metrikų knygas buvo ra- 
šoma svetima kalba: rusiškai, vokiškai ar kaip kitaip. Nenuostabu, kad 
kiekvienas prieškarinis lietuvis turėjo, tarytum, dvi pavardes: vieną, ku- 
ria jį kaimynai ir jis pats save vadindavo, kitą - kurią jam įrašymo knygoj 
prikergdavo. Paimsime vieną lietuviškiausių pavardžių: „Kantautas“, ku- 
rią tarmiškai taria „Kantauc“. Šią pavardę rusiškai užrašydavo „Kontovc“. 
Šiandien rašo išrašą iš gimimo metrikų knygų. Ten parašytą pavardę rai- 
dė raidėn nurašo ir dar prideda lietuvišką galūnę „as“; išeina nauja pavar- 
dė „Kontovcas“. O jei jis yra evangelikas, tai kažkieno ranka neretai tau- 
tybės skiltin įrašo „vokietis“. <...> Bet žinau atsitikimų, kad su jam pri- 
mesta tauta turėjo tik tiek bendro, kad nueidavo į svetima kalba laikomas 
pamaldas, nes lietuviškų nebūdavo“??. Siūlė „Su lietuviškų pavardžių dar- 
kytojais <...> griežtai kovoti. Rašąs išrašus iš gimimo metrikų knygų tu- 


?š Abaras K. Pavardžių lietuvinimas // Kardas, 1933, Nr. 5, p. 90-91. 
* Mašiotas J. J. Netikslumai naujokų formuliaruose // Kardas, 1935, Nr. 13, p. 289. 

rėtų mokėti lietuviškas pavardes lietuviškai parašyti, nesvarbu, kiek tose 
knygose klaidų yra padaręs jo pirmtakūnas prieš 21 metus. Dedąs savo 
plunksną prie formuliaro tautybės skilties ar tai skilčiai žinias teikiąs turė- 
tų aiškiai žinoti, koks yra skirtumas tarp tautybės ir tikybos. 

Toks kareivių pavardžių darkymas ir tautybės pakeitimas nėra mano iš 
piršto išlaužtas dalykas. Įsitikinti užtektų patikrinti kad ir vienos kuopos 
formuliarus ir paklausinėti pačius kareivius. Dažniausiai patys kareiviai 
pasisako lietuviškesnes pavardes, negu jos įrašytos formuliaruose. Visai 
suprantama, kad po slapyvardžiais (metrikų knygose): „Kyllus, Kudyrko, 
Mačokas, Purtak“ slepiasi pavardės: Kylius, Kudirka, Mačiokas, Purtokas. 
Aišku, kad tokio lietuvinimo, kaip <...> pridedant prie metrikuose para- 
šytos pavardės galūnę „as“, čia dar nepakanka. Kai kada juk bandoma ir 
taip lietuvinti. Todėl ir gauname visokius „Genisus“, „Kyllusus“ ir t. t. 

Savo laiku daug buvo rašyta pavardžių atlietuvinimo reikalu. Tuo klau- 
simu kariai buvo labai susidomėję ir laukė, kada pagaliau galės numesti 
savo pavardžių svetimas galūnes. Bet tai bus galima padaryti tik paskel- 
bus atitinkamą įstatymą. O dabar reikia tenkintis apsaugojant lietuviškas 
pavardes nuo jų gadinimo, o sugadintąsias stengiantis atitaisyti. Manau, 
kad čia galėtų pakakti paduoti suinteresuotiems asmenims <...> raportus 
ir juos pasiųsti tai įstaigai, kurioj pavardė buvo iškraipyta. 

Kariai inteligentai sugeba patys savo pavardes apsaugoti nuo sugadi- 
nimo. Daug blogiau su mažamoksliais. Jiems būtinai turėtų ateiti į pagal- 
bą karininkas“ !*0, 

Šiuo klausimu rašė ir gen. št. plk. Irn. Juozas Rapšys: „Pavardžių atlie- 
tuvinimas eina lėtai ir kažkaip nerangiai. Ne tik visuomenėje, bet ir ka- 
riuomenėje, rodosi, kažko tikimasi, kažko laukiama, nors laukti, atrodo, 
nėra ko. Iš dalies galbūt čia turi įtakos ir lietuvio būdas: nesiskubinti, ge- 
rai apgalvoti ir tik paskui veikt, bet yra, be abejo, ir kitų priežasčių. <...> 
Tiesa, buvo momentų, kai ir čia, pavardžių atlietuvinimo klausime, buvo 
tam tikro užsidegimo, tam tikro dvasios pakilimo <...>. Rimtų priežasčių 
nėra <...>, bet įsivaizduojamųjų arba menamųjų gan daug <...>: pavardžių 

atlietuvinimas brangiai kaštuoja, susijęs su labai dideliais formalumais, 
reikėjo laukti nepaprastai ilgai užtrukusio pavardžių atlietuvinimo įstaty- 
mo, negalima rasti gražios ir tinkamos pavardės, pavardė istorinė <...>, yra 
ir tokių, kurie „iš principo“ nenori savo pavardės atlietuvinti, nes, jų nuo- 
mone, svarbu ne žmogaus išorinis, bet vidinis pasaulis, svarbu, kad žmo- 
gaus siela būtų lietuviška“!*!. Pirmoji priežastis, anot J. Rapšio, nerimta — 
pavardės sulietuvinimas kainavo tuo metu 10 Lt. Karininkams tai nebu- 
vo didelė suma. Antroji priežastis rimtesnė - formalumų buvo, bet jie irgi 
nebuvo neįveikiami. Apie kitas priežastis J. Rapšys rašė: „Kiekviena lietu- 
viškai skambanti pavardė yra graži ir negalima dievai žino ko iš jos reika- 
lauti. Dažniausiai negali surasti sau tinkamos pavardės tie, kurie nori, kad 
jų pavardės būtų tik vienintelės tokios visoj Lietuvoj. Man atrodo, kad čia 
irgi per daug dideli norai. 

Mažiausiai pateisinamos vadinamosios istorinės pavardės. Istorinių 
pavardžių mes kaip ir neturime. Ar turime dokumentais pagrįstų mūsų 
didžiųjų kunigaikščių ainių pavardžių? Ar tarnauja mūsų kariuomenėje 
karininkais kunigaikščių Oginskių ar kitų ainiai? Nors nenoromis, tenka 
atsakyti neigiamai. Visa mūsų karininkija, su labai mažomis išimtimis, — 
tikriausi lietuviai, tik, deja, nemaža jų dalis su pavardėmis, „papuoštomis“ 
„vičius, skas ar skis“ galūnėmis, kurios dažniausiai nieko nepasako, kaip tik 
tai, kad jų protėviai tarnavo pas nelietuvį poną bernu, o daugiausia — urė- 
du ir, žinoma, kaipo tokiems turėjo būti pridėti „vič“ ar „s47“. Tai ir visas 
tokių pavardžių istoriškumas. Žinoma, negalima jų kaltinti, kad jų tėvų 
pavardės buvo „papuoštos“, bet tik tenka stebėtis, kad progai esant nesku- 
ba tokių papuošimų atsikratyti. 

Priežasties, kad — svarbu ne drabužiai, o siela — ne tik kad nelaikau 
rimta, ne tik kad jos negaliu pateisinti, bet ir nesuprantu. <...> visai aiš- 
kus ir suprantamas dalykas, kad svarbiau lietuviška siela, o ne drabužiai, 
ne pavardė, bet visai nesuprantu, kuriems gi galams reikia tą lietuvišką sie- 
14 maskuoti, slėpti. Kam ją reikia rusišku ar lenkišku šydu dengti? <...> 

Taigi, kaip matome, nėra rimtų priežasčių, kurios leistų nemažai kari- 

ninkijos daliai dar ilgiau dėvėti svetimųjų jiems užvilktą drabužį <...>. 

Na, o jeigu taip, tai sukruskime iš naujo ir meskime kiek galint grei- 
čiau į šalį tą, primenantį mums skaudų baudžiavos laikų ponų sauvaliavi- 
mą, nelietuvišką drabužį. Jei esame lietuviai, tai nesibijokime ir viešai savo 
pavardėmis tokie pasirodyti. Įvykdykime visu šimtu nuošimčių mūsų di- 
džiausio dainiaus Maironio mestą šūkį: „Numesk, tėvyne, rūbą seną, kurį 
užvilko svetimi“. Numeskime mes, Maironio numylėtos Tėvynės sūnūs, 
svetimą drabužį ne tik nuo dvasios, bet ir nuo kūno“!92, 

Kariuomenėje taip pat egzistavo panaši vietovardžių rašymo problema. 
Plk. ltn. Kazys Pažemeckas rašė: „Kaip pėstininkų statuto II dal. 180c str. 
reikalauja, operaciniuose dokumentuose gyvenamųjų vietų pavadinimus 
mes rašome raidė į raidę taip, kaip jie pažymėti žemėlapiuose. Kadangi 
iki šiol dažniausiai vartojame vokiškus žemėlapius, tai ir mūsų vietovar- 
džius priversti esame rašyti taip, kad jie tuose žemėlapiuose yra pažymėti. 
O žemėlapiuose, kaip žinome, tie vardai yra iškraipyti ir lietuviškai ausiai 
jie šiurkščiai skamba“'"?. Slenkant amžiams lietuviški vietovardžiai buvo 
kraipyti net tris kartus. Pirmiausia tai darė sulenkėję dvarininkai, rengda- 
mi jų nuosavybėje esančių vietovardžių registrus, pritaikydami vietovar- 
džius lenkiškai tarsenai bei pridėdami prie jų lenkiškas galūnes. Vėliau ru- 
sai valdininkai tuos sulenkintus vietovardžius pritaikė rusiškai tarsenai ir 
taip deformuotus vietovardžius įrašė į žemėlapius bei kitus dokumentus. 
Vokiečiai persispausdino tuos žemėlapius su iškraipytais vietovardžiais, 
pritaikydami savo rašybos taisykles. Tokias metamorfozes patyrusius vie- 
tovardžius Lietuvos kariuomenė privalėjo vartoti savo operaciniuose do- 
kumentuose. „Tie iškraipyti vietovardžiai yra mums nepakenčiami, jie pri- 
mena mums buvusį svetimųjų jungą, — rašė K. Pažemeckas. - Kaip galima 
greičiau nuo jų atsikratyti. Jei kitaip negalima, tenka juos tuo tarpu var- 
toti raštuose, tačiau vieno galima išvengti — nevartoti jų žodinėj kalboj. Ir 
statutas kalba tik apie vietovardžių žymėjimą raštuose. Apie jų tarimą sta- 

tutas nieko nesako. Vadinas, pasikalbėjimuose galime vietovardžius tarti 


lietuviškai“ 104 


„ Tačiau, įpratus, ir kalbose, netgi oficialiuose manevrų ap- 
tarimuose, vietovardžiai tariami taip, kaip jie pažymėti vokiškuose žemė- 
lapiuose. „Tačiau mūsų gimtojo krašto vardai mums daug geriau žinomi 
ir gražiau skamba lietuviškai — Alytus, Ukmergė, Varniai, Telšiai, o ne iš- 
kraipytai - Olyta, Vilkomierz, Worny, Tėlszy. Gaunamas paradoksas: vie- 
nur daromi žygiai, kad užsieniečiai nevartotų iškraipytų mūsų miestų var- 
dų, kaip Kowno, Memel ir kt., o patys pas save mes juos vartojame“!95, — 
tęsė K. Pažemeckas. Siūlė ir operaciniuose dokumentuose bent jau žymes- 
nes vietoves, kurių geografinė padėtis puikiai žinoma ir be žemėlapių, ra- 
šyti lietuviškai. 

„Karde“, kaip jau minėjome, rašyta ir bendraisiais lietuvių kalbos rei- 
kalais. 

J. M. Laurinaitis karininkams rašė apie terminijos darbo esmę: „Tauta 
kalba viena kalba, taigi ir šis darbas gali eiti viena vaga. Todėl su juo yra 
glaudžiai susijęs ir mūsų kariuomenės bei karo terminologijos tarpimas. 
Kalbėdami apie savo terminologijos reikalus būtinai susiduriame su tuo, 
kas yra daroma valstybėje. Jei kai kada šis klausimas <...> atrodytų mums 
karininkams per siauras, tačiau šią valandą turime juo susidomėti. <...>. 
Lietuvių kalba yra seniausia iš indoeuropiečių <...> kalbų. Ji, ligi šiai die- 
nai išlikus gyva, rodos turėtų būti tobuliausia ir turtingiausia. Tačiau 
jai lemta buvo nuošaliai stovėti nuo valstybės ir mokslo. Ji augo, bren- 
do ir gyveno kaime, kuris toli stovi nuo mokslo ir nuo painaus visuome- 
nės gyvenimo. Taigi nenuostabu, kad įsikūrusi valstybė nerado pakanka- 
mai žodžių savo plataus gyvenimo ir darbo sąvokoms reikšti“!**. 1921 m. 
kovo 29 d. ministrų kabineto įsakymu prie Švietimo ministerijos sudary- 
ta Terminologijos komisija. Jai turėjo būti pavaldžios žinybinės komisi- 
jos, kurias turėjo sudaryti suinteresuotos įstaigos: 1) filosofijos ir teologi- 

jos; 2) fizikos-matematikos ir gamtos mokslų; 3) technikos; 4) medicinos; 
5) teisės; 6) prekybos ir pramonės; 7) žemės ūkio; 8) karo; 9) administra- 
cijos; 10) meno. Kadangi įsakyme nebuvo aiškiai akcentuota, kas tas žiny- 
bines komisijas turi sudaryti, tai niekas, išskyrus Krašto apsaugos ministe- 
riją, jų nesudarė. Į Švietimo ministerijos komisiją buvo pakviesti žymesni 
kalbos mokovai. Tačiau iki 1923 m. pabaigos ir ši komisija dirbo pasyviai. 
Darbas pagerėjo nuo 1924 m. ir tęsėsi iki 1925 m. kovo mėn. Pirmuoju 
laikotarpiu stengtasi lietuvinti tik iš rusų kalbos pasiskolintus žodžius, kiti 
tarptautiniai žodžiai neliesti. Antruoju laikotarpiu komisijoje grūmėsi trys 
požiūriai šiuo klausimu: 1) viską lietuvinti, nieko svetimo nepaliekant; 
2) kai ką lietuvinti, bet svarbesnių mokslinių terminų ar kalboje jau įsi- 
galėjusių tarptautinių žodžių nekeisti, 3) tarptautinių žodžių nelietuvinti. 
„Lietuvinimo šalininkai įrodinėjo, kad svetimi žodžiai neduoda atsparu- 
mo prieš svetimas dvasią vergiančias įtakas, nekuria dvasios savarankišku- 
mo ir t. t. Opozicija tiek blogybių svetimuose žodžiuose nematė. Jai atro- 
dė, kad mokslas yra internacionalus, taigi ir jo terminai turi būti internaci- 
onalūs, ypač kad mūsų kartos šviesuomenė yra prie jų pripratusi. Pozicija 
vėl kibo, kad mes galvojam egoistiškai ir nesirūpinam apie pradedančias 
mokytis kartas, kurioms vis vien, kokius terminus vartosime, kad tik jų 
sąvoka būtų aiškiai suprantama. <...> Atkakliai ir karštai pakovojus dau- 
gumos buvo nusistatyta nesipriešinti lietuvinimui, bet nebraukyti ir sve- 
timų. Buvo palikta pačiai šviesuomenei ir gyvenimui pasirinkti kas labiau 
tinka“,!97 — rašė J. M. Laurinaitis. Taip buvo nusiteikęs ir prof. K. Būga, 
kuris iki mirties dirbo komisijoje. Terminai buvo skelbiami spaudoje vi- 
suomenės kritikai, bet „šviesuomenė, matyti, nesidomėjo terminais ir jų 
nekritikavo. Vienas kitas griežtai pakėlė balsą tik pasirodžius p. Vireliūno 
geografijos metodikai „Kaip mokyti kraštotyros“. A. Vireliūnas palei- 
do iš karto visus term. komisijos naujus terminus, o ko stigo — pasidarė. 


10 


Visuomenė nustebo“,'9š — toliau rašė J. M. Laurinaitis. Ar dėl tos kritikos, 


ar dėl kitų priežasčių Švietimo ministerija paleido komisiją ir sudarė nau- 

ją. Toliau J. M. Laurinaitis svarstė, kas iš trijų aukščiau minėtų labiausiai 
tinka kariuomenei. Trečiasis kelias gimdytų žargoną. Nelabai tinka ir an- 
trasis kelias — terminus ne visada galima tiksliai išversti, jie gali būti netiks- 
lūs kalbos atžvilgiu. Be to, niekas negali užkirsti kelio kalbų santykių pli- 
timui. Todėl geriausias vidurinysis kelias. „Bet jei reikėtų nustatyti skiria- 
moji siena, — rašė J. M. Laurinaitis, — kas galima, ir kas negalima lietuvin- 
ti — Čia vienas griežtas mastas sunku būtų parinkti. Tačiau galima nedve- 
joti, kad yra mokslo ar technikos terminų, kurie nereikia lietuvinti, ir yra 
paprastos reikšmės žodžių, kurie iš tikrųjų gadina mūsų kalbą. Šitas dės- 
nis turėtų būti prieš akis kiekvieną terminą nustatant“!?. Tuo metu nusi- 
stovėjusios terminijos nebuvo niekur, tą jautė rašytojai, profesoriai, moky- 
tojai, skaitytojai, studentai, mokiniai. Viską lietuvinant būtų įsigalėjęs dar 
didesnis chaosas. Todėl J. M. Laurinaitis siūlė: „1) reikia kuo greičiausiai 
nustatyti terminus svarbiausioms mokslo šakoms ir specialybėms; 2) nu- 
statant terminus žiūrėti mokslo tikslumo ir kalbos grynumo: 3) termino- 
logijos darbo tikslas turi būti ne „šalin svetimybės“, o „šalin Babelis“. Tai 
<...> trumpiausias ir tiesiausias kelias, Visas kitas pažiūras į terminologijos 
darbo reikšmę reikėtų palikti laisvai kūrybai “!!9, 

Kitą straipsnį tame pačiame „Kardo“ numeryje paskelbė aukš- 
čiau minėtas A. Vireliūnas. Jis rašė: „Kai kurie lietuviai mano, sekdami 
J. Jablonskiu, kad -iškas priesaga rodanti daikto panašumą. Bet gyvosios 
kalbos pavyzdžiai to nepatvirtina. Įsitikinti tam prisiminkime ir supras- 
kime kad ir šiuos kalbos pavyzdžius: 1. Pieniškas valgis, mėsiškas valgis. 
2. Atėjo du vyriški ir vienas moteriškas <...>. Jau ir tie vieni pavyzdžiai pa- 
rodo, kad -iškas reiškia ne daikto (ar veiksmo) panašumą, ne palyginimą 
„toks kaip tas ar anas“, bet jo būdingas (charakteringas) savybes. Antai „pie- 
niškas valgis“ yra ne „toks kaip pienas“, bet jis turi būdingų pieno savy- 
bių <...>. Žmonių sakoma ir karališka giria. <...> Tos girios kadaise buvo 
karaliaus, todėl jų tvarkyme, valdyme buvo tų savybių, kurios būdingos 
karaliaus girioms tvarkyti ir valdyti. <...> Būtų labai gaila, <...> jei -7$- 

kas būtų vartojamas panašumui, o ne būdingoms daikto ar veiksmo savy- 
bėms reikšti. <...> Kariškas klausimas yra tas klausimas, kuriame yra bū- 
dingų karo savybių, kuris sprendžiamas atsižiūrint karo reikalų. Kariškas 
apdaras yra toks, kuris karui turi reikalingų, būdingų savybių, kuriuo pa- 
togiausia kariauti. 

Nuo -iško reikia skirti -žnis ir -žngas. 

-inis rodo arba iš ko kas padaryta, ar kam kas skiriama, taikoma, ar kas 
kam tinka, ar apskritai kas su kuo turi kurio nors santykio laiko, vietos, tvar- 
kos ar priežasties atžvilgiu. Pvz.: 1. Geležinis peilis <...>. 4. Tankinis rė- 
tis <...>. 7. Aplinkiniai žmonės <...>. 9. Laukinė, vandeninė pelė. <...> Jei 
klausimai, drabužiai, namai skiriami karo reikalams, tai jie kariniai. 

Bet karinis daiktas dar gali būti visai nekariškas. 

-ingas, J. Jablonskio nuomone, reiškiąs vidaus savybę. Bet tokią nuo- 
monę griauna tokie žmonių kalbos pavyzdžiai, kaip: petingas, kūningas 
žmogus, <...>, skardinga upė, liemeningas medis <...>, rodo priesagą -/1- 
gas reiškiant ne ką kitą, kaip savybės gausumą, apstumą, plačiausia tų žo- 
džių reikšme. 

Rašomojoj kalboj labai dažnai, pasekę klaidinga nuomone, -ing4 var- 
toja ir ten, kur jokio savybės gausumo, apstumo nėra. Pvz., sako <...> 
„taktingas, <...>, sceningas“ <...>, nors kartais tais žodžiais norima pasa- 
kyti tai, kas pasakytina žodžiais <...> raktiškas, <...>, sceniškas. 

Ši 

Reikia skirti Aareiviškas nuo kareivinis, kariškas ir karinis <...>. Kas kita 
ir karingas <...>. Tinkamai -iškas, -inis ir -ingas vartojant, daug duoda kal- 
bai lankstumo, minčiai tikslumo“!!! 

N. Grigas ragino mokytis savo kalbos, tiksliau — nedarkyti ir neuž- 
miršti ir nedarkyti to, ko kiekviena mama lietuvė yra išmokiusi, teigda- 
mas, kad „turbūt nėra pasauly nė vienos kiek kultūringesnės tautos, kuri 
taip nesirūpintų savąja kalba, kaip mes lietuviai “!'?. Rašė, kad ne vienas 

„inteligentas“ nusiskundžia, kad labai sunku suvaikyti „visas tas“ nosi- 
nes, ilgąsias j, ir pan. Ir tai sakoma visai atvirai, neraudonuojant, galima 
įžvelgti net savotišką pasigyrimą ar pasididžiavimą, panašų į mokinio bra- 
vūrišką pasigyrimą klasės draugams, kad jis nieko nemokąs. 

Gydytojas mjr. J. Brundza, pritardamas N. Grigui, aštriai kritikavo kal- 
bą, vartojamą karinėse raštinėse: „1) Prisiunčiu daiktalapį išneštiems daik- 
tams Karo ligoninėn mirusiu man pavesto pulko naujoku Valaičiu Jonu; 
2) Nubaustą pulko vadu 3 paroms daboklės ...; 3) Prisiunčiu Tamstai at- 
liktą manimi kvotą; 4) Prisiųsdamas man pavestos kuopos naujoko N 
kvotą kas link pavogtų nuo jo batų pranešu, kad už 1 paklodę yra manimi 
išreikalauti pinigai, gi pavogti batai skaitosi ant jo. 

Manau, niekas čia cituotų raštų autorių nėra girdėjęs žmonėse taip sa- 
kant: „Pieva vyrais nupjauta“, „pienas kate išlaktas“, „vaikas tėvu nubaus- 
Taš > 

Nebūtų nieko nuostabaus, jeigu taip sakytų ar rašytų koks nors pra- 
mokęs lietuvių kalbos svetimtautis; bet kada po tokiu „perlu“ yra pasira- 
šyta dviejų asmenų (viršininko ir raštvedžio), turinčių visai lietuviškas pa- 
vardes, tai darosi baisu pamanius, kokio laipsnio gali pasiekti savos kal- 
bos jausmo atrofija!“!'?. Ta proga autorius prisiminė vieną plakatėlį, kabo- 
jusį Kauno autobusuose: „Beržų vanduo — geriausia 2eiga plaukams“ ir 
kad jis negreitai suvokė, kad reklamuojama priemonė naudojama anaip- 
tol ne plaukų nuslinkimui skatinti, o jų priežiūrai — „yx00 34 8010camu“. 
Labai griežtai mjr. J. Brundza pasisako prieš žargono naudojimą kalboje: 
„Šitos ligos mūsų inteligentijoje pastebima keletas rūšių. Paprasčiausia ir 
labiausiai išsiplatinusi rūšis — tai lietuviškai rusiškas žargonas. Kiek retes- 
nės rūšys — lietuviškai prancūziškas, lietuviškai angliškas, lietuviškai vo- 
kiškas žargonai. Gali būti dar ir daugiau rūšių. Visa pareina nuo to, iš 
kur mūsų inteligentas tos ligos mikrobą parsivežė. O kad mes tiems mi- 
krobams jokio atsparumo nerodome, tai šventa teisybė. Yra žargoninin- 
kų, kurie kalbėdami lietuviškai tik retkarčiais kurias nors ryškesnes kalbos 
vietas pasako svetima kalba. Yra vėl tokių žargonininkų (daugiausia iš lie- 

tuviškai rusiškos rūšies), kurie kalba taip, kad juos girdint žmogus negali 
suvokti, kuria gi kalba pagaliau kalbama - ar lietuvių su rusiška priemaiša 
ar atvirkščiai, taip toji kalba panaši į kažkokį šlykštų jovalą. Dar yra žar- 
gonininkų, kurie mėgsta svetimiems žodžiams prisegti lietuviškas galūnes 
ir juos lietuviškai linksniuoti“'!4. Žargono vartojimo priežastį majoras nu- 
sakė taip: „kadaise rusų aristokratija buvo pripratusi „gražinti“ savo kalbą 
prancūziškais žodžiais ir ištisais sakiniais; tuo mat jos norėta atsiskirti nuo 
liaudies ir parodyti savo civilizuotumą. Ar mes tais pačiais motyvais seka- 
me rusų diduomene? Gal būt vieno kito mūsų inteligento dvasios degene- 
racija ir yra pasiekusi tokį laipsnį, jog sava kalba, nepagražinta kurios nors 
kultūringosios, jam atrodo per prasta“!". Siūlė karininkams nesekti tuo 
pavyzdžiu: „Ne tiktai savo tarpe neturime niekam nedovanoti žargonavi- 
mo, bet ir iš kiekvieno turime teisės reikalauti, kad tai, kas yra vis54 mūsų 
ir visiems mums brangus turtas, nebūtų darkoma ir teršiama“!!*, 
Kriptonimu N. Gr. pasirašęs administracijos kapitonas Mikalojus 
Grigaliūnas kritikavo už prielinksnio virš vartojimą. Siūlė sakinius: 
„1. Susirinko v/yš šimto žmonių. 2. Užmokėjau virs trijų dešimtų litų. 
3. Jis ten išbuvo vž7š trijų dienų“ keisti taip: „1. Susirinko daugiau kaip 
100-as žmonių, susirinko 100-as žmonių 54 viršum. 2. Užmokėjau dau- 
giau kaip 30 litų, užmokėjau 30 litų 54 viršum, užmokėjau per 30 litų. 
3. Jis ten išbuvo daugiau kaip tris dienas, jis ten išbuvo tris dienas su 
viršum“ V. Taip pat kritikavo posakius: „viršžmogis, viršgamtiškas reiški- 
nys, virštarnybinis puskarininkis“. Remdamasis žodžiais antakis, antau- 
sis siūlė rašyti: 2n:žmogis, antgamtiškas, anttarnybinis. Paskutinis žodis ne- 
prigijo, vartojamas jo kritikuotas variantas. Kritikavo jungtuko A24 var- 
tojimą su bendratimi ar padalyviu: „1. Kad apgynus savo kraštą, reikia sti- 
printi kariuomenė. <...> 3. Kad geriau įsidėti į galvą, jis ėmė skaityti bal- 


su“, siūlė keisti: „Norint apginti (kad apgintum) savo kraštą, reikia...“!!* ir 


"4 Ten pat, p. 187. 
"5 Ten pat, p. 187. 
16 Ten pat, p. 187. 
"7 (Grigaliūnas M.) N. Gr. Kalbos reikalai // Kardas, 1926, Nr. 14, p. 224. 
"8 Ten pat, p. 224. 

pan. Kritikavo ir žodžio privalo įvairių modifikacijų bereikalingą naudoji- 
mą, siūlė keisti jas žodžiais: turi, būtinas, nebūtinas. 

Kiek kitokiu kriptonimu N. Gr-nas pasirašytame M. Grigaliūno 
straipsnyje kritikuojamas žodis esamas: „1. Esamas šaly apyvartos kapitalas 
žymiai sumažinamas. 2. Gamybos reikalams esamos žalios medžiagos daž- 
nai pritrūksta“!'?. Šiuose pavyzdžiuose neveikiamojo dalyvio esamas var- 
tojimą M. Grigaliūnas laikė nepateisinamu, nes neveikiamoji rūšis reiškia 
ne būklę, ne vykstantį ar kieno vykdomą, bet iš kitur gaunamą veiksmą: 
„Jis visų baramas; dirbamas darbas“. Aukščiau pateiktuose pavyzdžiuose 
M. Grigaliūnas siūlė vartoti veikiamosios rūšies dalyvius: es3s (esantis) ka- 
pitalas, esanti medžiaga. Toliau jis nagrinėjo žodžių reikia ir reikalinga var- 
tojimą, kritikavo tokius sakinius: „Neužtenka išleisti įstatymus, bet reika- 
linga prižiūrėti jų vykdymą. <...> Norint gabenti tokį didelį šovinių skai- 
čių, reikalinga, kad iškrovimo stotis būtų netoli nuo pozicijų“'??. Žodį 
reikalinga jis siūlė keisti žodžiu reikia. Pateikė ir taisyklingą abiejų žo- 
džių vartojimo pavyzdį: „Žaislai vaikams reikalingi, bet mūsų Jonukui jų 


nereikia“ 1?! 


„M. Grigaliūnas kritikavo ir ne savo vietoje vartojamą vieti- 
ninką bei įnagininką: „Suirusi sąmonė pasireiškia iliuzijų, haliucinacijų ir 
sapnų pavidale. Baimė apsireiškia įvairiose formose. <...> Vieną indą pri- 
pilsime vandeniu. <...> Džiaugsmu apimtas žmogus kalba daug ir gyvai. 
<...> Duotuose pavyzdžiuose pabrauktieji įnagininkai eina iš slavų kalbų. 
Mūsų žmonės, kurių slavų įtaka dar nepasiekė, panašiais atsitikimais nie- 
kados įnagininko nevartoja. Jie sako: pripilk stiklą vandens. <...> Be to, jie 
sako: peiliu riekta duona; kirviu suskaldytos malkos; šita dirva arklu arta. 
<...> Čia, kaip matome, žmonės griežtai skiria kilmininką nuo įnaginin- 
ko. Tas skirtumas ypač aiškus ten, kur tie linksniai vartojami su neveikia- 
maisiais dalyviais <...>. Kur veikiamas asmuo iš kitur gauna veiksmą, o 
pats neveikia <...>, ten vartojamas įnagininkas“!*?. N. Gr-nas kritikavo 


"9 (Grigaliūnas M.) N. Gr-as. Šis tas iš kalbos // Kardas, 1927, Nr. 21, p. 306. 
20 Ten pat, p. 307. 
I Ten pat, p. 307. 
22 Ten pat, p. 307. 

ir žodžius ga/ntinas, dalinas, visuotinas: „Galutinas karių paruošimo tiks- 
las yra karas. Jausmų bei norų vienodumas yra tik dalinas. <...> Visuotinas 
karininkų suvažiavimas“'?3. Siūlė tuos žodžius atitinkamai keisti žodžiais: 
galutinis, dalinis, visuotinis. 

J. M. Laurinaitis, parinkęs pavyzdžių, iš „Kardo“ ir „Kario“, rodė, kaip 
reikia taisyklingai rašyti, suformuluodamas teiginius: 

a) „Jungtukas 424 su bendratim (išaugti, sustiprėti ...) ir padalyviu (ap- 
saugojus, dirbus ...) <...> yra didžiausia klaida, slavizmas“ !**. 

b) „Iš šių visų blogumų matyti, kad mums daugiausia kenkia slaviz- 
mas ir tingėjimas ar nenorėjimas paprastai reikšti savo mintis. Pasitaisymo 
priemonės: 

1) mesti pažiūras, kad kiekvienas gali rašyti ir redaguoti; 

2) kas nori tą darbą dirbti ar bendradarbiauti, tas turi gerai pasireng- 
ti, skaitydamas Būgos, Jablonskio, Balčikonies ir k. raštus (apie kalbos va- 
dovėlius nė nekalbu); 

3) nuolat sekti spaudoje kalbos dalykų rašinius, kurie duoda daug 
praktiškų patarimų ir naujų dalykų iškelia; 

4) rašant reikia galvoti lietuviškai (kaip galėtų pasakyti ir suprasti ne- 
sugadintos kalbos kaimietis, tėvas, motina ...); 

5) ką parašius reikia pasitarti su tvirtesniu lietuvninku; 

6) nepamėgdžioti tų žodžių ar sąvokų, kurių nesupranti; 

7) savo darbą (rašinį) branginti ir nemanyti, kad „ištaisys“ redakcija, 
nes tai negarbinga. 

Taip elgdamiesi tikrai išvengtumėm savo laikraščiuose didesnių klai- 
dų. Visi kalbos nemokame tobulai, visi klystame, tik vienas mažiau, kitas 
daugiau. Betgi klydimui yra ribos. Tad stenkimės nebekartoti klaidų“ !25. 

„Karde“ buvo nevengiama spausdinti ir civilių kalbininkų straipsnių 
apie besiformuojančios lietuvių literatūrinės kalbos problemas. Plačiame 


25 Ten pat, p. 307. 

"4 (Laurinaitis J. M.) J. M. L-tis. Mūsų kalbos negalavimai // Kardas, 1927, Nr. 28, 
p. 400. 

5 (Laurinaitis J. M.) J. M. L-tis. Mūsų kalbos negalavimai // Kardas, 1927, Nr. 29, 
p. 415-416. 

straipsnyje Stasys Dabušis analizavo problemą „Kodėl nemokame savosios 
kalbos?“. Pradžioje jis atsakė į klausimą: „Ar dėl to kalta mūsų rašyba?“. 
Tokia tema buvo organizuotos 1929 m. Lietuvos humanitarų draugijos 
diskusijos apie lietuvių kalbą. „Vienintelis diskusijų prelegentas p. Durys 
kalbėjęs visai kita tema, — rašė S. Dabušis, — būtent, kad literatūros kalbą 
turį sudaryti ne kalbininkai, o didieji rašytojai. Kurių mes neturį; diskusi- 
jų temą atsiminęs tik vienas asmuo iš publikos, būtent, p. Busilas; bet jis 
su jąja lengvai apsidirbęs: p. Busilui visas kalbos nemokėjimas kyląs dėl 
netikusios rašybos, nelyginant kaip pernai ūkininkams javai neužderėję 
dėl radio smaigų. Šitaip lengvai apsidirbus su kalbos nemokėjimo priežas- 
čių aiškinimu per kalbos diskusijas universiteto salėj, ne pro šalį būtų jos 
pagvildenti laikraščių skiltyse. Be to, išsiaiškinę tas priežastis, gal nusikra- 
tysime ta yda ir pradėsime mokėti kalbą“'?*. Toliau S. Dabušis polemizavo 
su jo paminėtu pedagogu, jau tuomet garsiu daugelio vadovėlių pradžios 
mokyklai bei progimnazijai (aritmetikos, geometrijos, elementoriaus, lie- 
tuvių kalbos gramatikos) ir didaktinių veikalų (dviejų dvitomių: pedago- 
gikos pagrindų ir matematikos mokymo metodikos) autoriumi Antanu 
Busilu (1889-1951): „P. Busilas per daug supainiojo kalbą su rašyba, o 
tuo pačiu — pastarąją su raštu — kalbos išreiškimu regimais ženklais, nuo 
kurių niekad negali pareiti žymimieji kalbos elementai — žodžiai ar gar- 
sai: kokius juos pažymėsi, tokius ir turėsi — jei netiksliai, tai netikslius, bet 
tuomet jau ir raštas nebebus raštas. Aiškiau kalbant, rašyba (raštas!) tinka 
ir taisyklingai, ir netaisyklingai kalbai reikšti. Kodėl? Dėl to, kad mes tu- 
rim rašmenis ne atskiriems žodžiams ar skiemenims žymėti, o tiktai ke- 
lioms dešimtims garsų, iš kurių susideda žodžiai; taigi kiekvienas garse- 
lis turi sutartą savo rašmenėlį ar spaudmenėlį (spausdintą raidę), ir dėl to 
mes galim parašyti kad ir kebliausią ir netaisyklingiausią žodį, nes mes 
mokam žymėti kiekvieną jo garselį atskirai! Lygiai gerai šiandieniniu raštu 
galim išreikšti ir kuo taisyklingiausius žodžius ir kuo gražiausią kalbą“!??. 
Dar viena A. Busilo klaida: „pagal jo nuomonę išeina, kad kalbos nemo- 


26 Dabušis S. Kodėl nemokam savosios kalbos? // Kardas, 1929, Nr. 5, p. 80. 
27 Ten pat, p. 80-81. 

kėjimas galįs pasireikšti tiktai atskirais žodžiais, netaisyklingų žodynu, o 
ne sintakse <...>, nes juk mūsiškis raštas (rašyba) neliečia sakinio <...>, o 
teliečia tik vien žodžio rašymą!“"?š. Kritikavo A. Busilo siūlymą pakeisti 
lietuvių rašybą — panaikinti ilgąsias ir nosines raides. Bet kaip tada bus ga- 
lima atskirti žodžius „durys“ ir „dūris“ (bus rašoma „duris“) bei kt.? Tada 
ilgai tektų galvoti, remiantis kontekstu, kaip ištarti žodį. „Ir čia dar ge- 
riau paaiškėja taisyklingos kalbos santykis su rašyba, — rašė S. Dabušis. — 
Drąsiai galime teigti taisyklingos kalbos mokėjimą visai nepareinant nuo 
jokios rašybos. Tai jau patvirtino gyvenimo pavyzdžiai. Ryškiausias jųjų — 
Žemaitės kalba. Kas rašė gražiausia, žodingiausia, liaudiškiausia kalba, jei 
ne Žemaitė, o juk ji mūsų rašybos visai nemokėjo. Galų gale galima pui- 
kiai mokėti savo kalba (pvz., — liaudis) ir niekad per gyvenimą nei rai- 
dės neparašyti, net ir nemokėti rašyti. Ir priešingas pavyzdys. Turime ra- 
šytojų ir vertėjų, rašybą gerai mokančių, o kalbos nemokančių, darančių 
baisiausių kalbos (žodyno, morfologijos ir sintaksės klaidų) (pvz., Puida, 
Morkūnas ir visa litanija į juodu panašių!) 

Šiandieninė rašyba, žyminti ilguosius balsius greičiau pagirtina, negu 
peiktina, nes ji padeda išmokti kalbą iš knygų (skaitymų ar žodynų) ir 
tiems, kurie negali jos išmokti iš knygų (skaitymų ar žodynų), ir tiems, 
kurie jos negali išmokti iš liaudies lūpų; juk jei Žemaitės ar L. Pelėdos 
raštuose visi ilgieji ir trumpieji balsiai būtų pažymėti vienu ženklu, tai jų 
kiti net ir tikrieji žemaičiai (kitos tarmės) taisyklingai nepaskaitytų <...>. 
Dar bjauriau būtų aukštaičiui, kuris aibės žodžių turėtų vykti klaustis į že- 
maičius <...>. Norint tobulinti rašybą, greičiau reikėtų prie josios šis tas 
pridėti negu atimti. Čia turiu galvoj kirčius ir priegaides. Tik sukirčiuo- 
tą ir supriegaidintą tekstą visi dorai paskaitytų“*??. S. Dabušis pateikė pa- 
vyzdžių iš „Baro“ žurnalo (1925 m. išėjo 10 numerių, red. Faustas Kirša 
(1891-1964)), kuris buvo pasišovęs atsisakyti ne tik aukščiau minėtų ir 
nosinių balsių, bet ir ė raidės: „Onele gine Marele (nežinia katra katrą ginė 
(vijo) ar gynė (gelbėjo); galima net ketveriaip suprasti! Ir tai vis dėl rašy- 


"8 Ten pat, p. 81. 
"9 Ten pat, p. 82-83. 

os suprasūunimo. . 


Kalbėdamas apie tikrąsias kalbos nemokėjimo priežastis ir jų pašalini- 
mo būdus, S. Dabušis akcentavo: „Daugumas mūsų šviesuomenės dorai 
lietuviškai nepašneka — nuguduoja, nulenkuoja, nuvokiečiuoja ar dar ki- 
tur nuklajoja. Labiausiai man sopa galvą dėl mūsų mokytojų ir plunks- 
nos darbuotojų savo kalbos nemokėjimo, nes jis užkrečiamas kaip ko- 
kia liga. Mokytojai sugadina savo mokinių kalbą, o rašytojai skaitytojų 
<...>.. Norint ligą pašalinti, reikia sužinoti josios priežastys <...>, svarbes- 
nės jų — dviejų pobūdžių: istorinio (visuomeninio) ir psichologinio (as- 
meninio). Pirmoji, labai rimta priežastis, yra piktas mūsų laimužės lėmi- 
mas <...>. Visur čia kalba nelemtai susidėjusi mūsų istorija, netolimos, 
atmenamos praeities vergystė, per kurią žudikiškai pasitėkėjo (įsiteikė) 
mums visi trys mūsų „švietėjai“ „kultūrintojai“ — gerbiamieji ponai len- 
kai, vokiečiai ir rusai, kurių dveji pirmieji ir šiandien, aūštančios tautos 
laisvės laikais, laiko prisimynę po purvinų, geležimis šarvuotų savo kojų 
po gerą plotą mūsų tėvynės <...> Jųjų dėka mes atsilikom kultūroje keletu 
šimtmečių ir praradome pusę savo žemių ir tautos! <...> Su mumis mūsų 
kaimynai pasielgė niekšiškai, šventvagiškai. O mes pasirodėm esą lepšiai, 
apsileidėliai ir begalviai, leidę užsirioglinti mums ant sprando ir lenkams, 
ir rusams, ir vokiečiams <...>. Mes dar tik kelinta dešimtis metų teprade- 
dam skintis kelią į kultūrą, į mokslą, į šviesą. Ir tą mokslo pradžią gavom 
iš svetimų rankų — iš pavergusių mus rusų, lenkų ir vokiečių. Mokykloje 
mokėmės rusiškai, lenkiškai, vokiškai ar kur toliau svetur ir prancūziškai, 
taigi ir savosios kalbos negalėjom išmokti: greičiau užmiršom ir tai, ką 
buvom išsinešę iš gimtojo sodžiaus. Bepigu mokėti savo kalba anglų, 
prancūzų, vokiečių ar rusų šviesuoliui. Jisai nuo mažiuko vaiko nesiskyrė 
su jąja ne tik namie, bet ir visuomenėj ir mokykloj. Ir ne tik visuomenėj 
ar mokykloj galėjo vartoti savo kalbą, — keliaudamas ar šiaip kur vienas 
būdamas galėjo pasiimti bet kokį literatūros ar mokslo kūrinį, gražia kal- 
ba rašytą, ir ne tik gėrėtis jo turiniu, o ir palaikyti santykius su savo kalba. 
Viso to neturėjom mes, bemoksliai ir beknygiai. Čia net su lenkais nega- 

lim susidėti. Jei ir jie neturėjo laisvos savo mokyklos, tai turėjo inteligen- 
tiją (mums ją, bajoriją, jie suėdė!) ir jos sukurtą gausią savo literatūrą, ku- 
rią nesąmoningai padėjo jiems kurti ir mūsiškiai, nuo seniai jų sulenkin- 
ti. Lenkas, ir svetimoj mokykloj mokydamasis, galėjo nenutolti nuo taisy- 
klingos savo kalbos, skaitydamas savo rašytojus ir lenkiškai rašytas moks- 
lo knygas (kad ir ne viską aprėpiančias). O mes neturėjome ne tik dailio- 
sios raštijos, bet ir jokios, dėl to viską skaitėm svetimomis kalbomis — net 
ir laikraščius. Tai senosios mūsų šviesuomenės bėda. Šiandieninė jaunuo- 
menė jau šį tą turi — ir dailiosios raštijos ir mokslo veikalų, betgi ne viską, 
nes dar ne visų rašytojų veikalai perredaguoti gražia kalba, mokslo veika- 
lai daugiausia rašyti prastoka kalba; laikraščiai spausdinami dar prastesne 
kalba, nes jųjų bendradarbiai dar vis daugiausia sčniai, kuriems, nutolus 
nuo gražiakalbio kaimo, sunkiau bepasitaisyti <...>. O laikraščiai ir žur- 
nalai šiandien labai daug reiškia; jei kas ir išmoktų mokykloje gražios savo 
kalbos, tai laikraštinė kalba vis tiek jąją nusmelks. Vadinasi, reikia taisyti 
laikraščių kalba. Tai galima padaryti, išmokius ir redaktorius, ir bendra- 
darbius geros kalbos. <...> Jei pražiopsos kokią kalbos nesąmonę autorius, 
turi ją pašalinti redaktorius; jei rašytojas laikraštininkas ir gerai parašys, 
tai gali jo kalbą jam sugadinti redaktorius. Be jų, reikia pridėti ir knygų 
autoriai. Prieš išleisdami veikalą į saulės šviesą, tegu duoda savo rankraš- 
tį peržiūrėti vienam kitam savo draugui ar pažįstamam, rašančiam ar kal- 
bančiam taisyklingai lietuviškai. 

Kai mūs rašytojai, laikraštininkai ir valdininkai gražiai lietuviškai ra- 
šys, tai ir visuomenė gražiai kalbės, nes raštai ne tik kad nebegadins jai 
kalbos, bet dar nuolat jos ir mokys! Laikraščius visi skaito — ir valdinin- 
kai, ir kunigai, ir mokytojai, ir net liaudis — ir visi gadinasi kalbą dėl kelių 
dešimtų laikraštininkų apsileidimo! Gera kalba rašomi laikraščiai ir kny- 
gos nedarkytų kalbos nei kunigui, nei mokytojui, nei profesoriui, kuris, 
savo ruožtu, mažiau klaidintų savo klausytojus. Taigi pirmiausia turi su- 
krusti uoliau mokytis kalbos mūsų plunksnos darbuotojai. Visi turi pra- 
sivalyti savo žargonus — išmesti iš jų per amžius prižėlusią rusišką, lenkiš- 
ką, vokišką ir kitokią įtaką. Jei kur svetimybės neprieštarauja mūsų kalbos 
dvasiai, tai galim jas palikti, jei nemokam kuo save užsivaduoti. Bet lie- 

tuviškos liaudies kalbos sintaksės nekraipykim, neikim prieš josios dvasią! 
Nesidrovėkim pasimokyti kalbos iš liaudies, „bendraudami su jąja, netin- 
gėkim paimti į rankas gramatikų ir dora kalba rašytų knygų. Kas atsidėjęs 
išstudijuos bent vieną prof. Jablonskį (jo raštus, vertimus ir taisinius, pvz., 
Žemaitės ir Biliūno raštus), tas savo kalbos moksle jau toli nužengs!“!?!. 
Toliau S. Dabušis rašė, kad per mažai buvo turima kalbos vadovėlių, dar 
nebuvo lietuvių kalbos žodyno, o jo nebuvo dėl to, kad maža turėta kal- 
bininkų: „prof. Jablonskis prirašė kitų kalbos vadovėlių, prof. Būga buvo 
užsimojęs milžinišką žodyną, bet už daugelio darbų nei vieno nestėngė pa- 
daryti ir pats su pasauliu skyrės; nedidžiausias prof. Kuršaičio lietuviškai 
vokiškas žodynas seniai išpirktas ir niekieno nebepakartojamas. Vadinas, 
visur dar mes naujakuriai ir, ne visus padargus būdami susimanę, ne viską 


dorai ir padaryti galime“ ?* 


„ Užbaigė šį ir dabar įdomų ir aktualų straips- 
nį S. Dabušis optimistiškai: „Žmogui beveik nieko nėra negalimo, ir kas 
tik panorės ir pasiryš, tas ir šiandien dorai išmoks lietuviškai, pasinaudo- 
jęs visomis galimomis priemonėmis — ir liaudies kalba, ir vadovėliais, ir 
knygomis, rinktine kalba rašytomis. Juk ir kalbininkai su kai kuriais rašy- 
tojais ne iš dangaus savo kalbos mokslą įsigijo“*??. 

Zigmas Kuzmickis parašė labai poetiškų mokslo populiarinimo 
straipsnių apie kalbą. Pirmajame straipsnyje jis citavo kitus įžymius lietu- 
vių mokslo ir kultūros veikėjus, akcentavusius gimtosios kalbos reikšmę. 
Percituosime šias labai vykusiai parinktas citatas: „Kaip pavienis žmogus, 
toks gyvas dalykas yra ir tauta. Jos ypatybės apsireiškia krauju ir kalba“ 34 
(Vilius Storosta-Vydūnas (1868-1953); „Kalba, būdama ne šios dienos 
žmonių dienos žmonių kartos padaras, turi savo praeitį. Kalba be žmo- 
gaus viena pati negyvuoja. Kalbos praeitį tirdami, tuo patim jau tiriame 
ir tąja kalba kalbančio žmogaus gyvenimo istoriją. Kalba prityrusiam kal- 


bininkui — tikras istorijos šaltinis, nes šių dienų kalboje atsispindi praeita- 


5! Ten pat, p. 85-87. 
132 Ten pat, p. 89. 
133 Ten pat, p. 89. 

sis žmogaus gyvenimas, visa jo senovė. Ir mes, aisčių vaikai, vadinasi: lie- 
tuviai, latviai ir prūsai, norėdami pažinti savąją senovę, turime šauktis liu- 
dytoja kalbos, kuri viena tegali savo šviesa pratikti mūsų senovę užden- 
giančią miglą“"?? (K. Būga); „Kijevo apyrubės (apygardos - A. A., D. B., 
R. K.-M.) vadas Dragomirov išdavė prisakymą, idant visiems kareiviams 
svetimtaučiams liuosose valandose daleista būtų kalbėti tarpu savęs kalba 
savo tėvų ir dainuoti savo krašto dainas. Priežastis to paliepimo buvo tai 
myris vieno čuvašo, kurs nusižudė išsiilgęs tėvynės. Nuo Dragomirovo te- 
gul pasimokina visi norintieji užsitarnauti ant dėkavonės ir prisirišimo lie- 
tuvių <....>! O vėl ant mirusio čuvašo nurodau tūliems lietuviams: tegul 
jie taipos gi pasimokina iš to atsitikimo, kad kalba ir tautystė tai ne kokis 
ten civilizacijos išmislas, tik turi gilesnį pamatą — yra tiesa gamtos, su ku- 
ria juokas dirbti gan pavojingas dalykas“ “* (V. Kudirka). 

Kadangi Z. Kuzmickis buvo aktyvus „Kardo“ autorius, tai, matyt, to- 
dėl kriptonimu J. P. pasirašęs autorius recenzavo jo „Lietuvių kalbos sin- 
taksę“ (Kaunas, 1930). Pabrėžiama, kad tai jau penktasis lietuviškas sin- 
taksės vadovėlis. Pradžioje rašoma: „autorius duoda ne tik atskirų sakinių, 
bet ir ištisų kūrinėlių <...>. Ypačiai į akį krinta gausūs brėžiniai ir sche- 
mos. Mat, autorius sakosi turėjęs galvoje veiklos principą. Vadinasi, no- 
rėta patys mokiniai įtraukti į darbą, savarankišką galvojimą, ieškojimą. 
Žinoma, tas labai svarbu vadinamajai darbo mokyklai, arba autoriaus la- 
bai mėgiamam laboratoriniam dalykų mokymo metodui. Girtina, kad au- 
torius stengėsi tiksliai dalykus apibūdinti <...>. Vis delto pasitaiko ir ne- 
tikslumų, ne visai vykusių apibrėžimų ir kitų dalykų“ "7. Tarp tų „dalykų“ 
nurodomas trūkumas, kad „negalima sakyti, kad visais sakiniais ką tvirti- 
name. Juk dalyvių kalba ir yra tokia, kur sakytojas ne tvirtina, o tik abejo- 
damas kito mintis pakartoja“ *š. Neteisingai užsipuolama vadovėlyje nau- 
dota dėstymo metodika: „Vadovėlio metodas irgi vargu gali būti pavyz- 


55 Ten pat, p. 99, 

56 Ten pat, p. 107. 

57 J. P. Kalbos dalykai // Kardas, 1931, Nr. 11, p. 170. 
58 Ten pat, p. 170. 

dingas. Laikydamasis laboratorinio sintaksės dėstymo principo, autorius 
pirmiau duoda eilę pavyzdžių, aiškinimų, o jau paskui apibrėžimų. Gal 
mokykloje ir patogiau pirmiau lentoje parašyti sakinių, o vėliau iš jų suda- 
ryti taisyklę. Sakoma, kad tai pedagogiška. Gal. Tačiau vadovėlyje ieškoti 
kažkur įspraustų apibrėžimų baisiai nepatogu ir, pasakysiu, baisiai nepe- 
dagogiška. O pradžioje stambiomis raidėmis parašyti apibrėžimai daug la- 
biau įkristų į atmintį“??. Čia ir išlenda „yla iš maišo“: recenzijos autorius 
yra šalininkas aiškinamojo mokymo su dogmatinio mokymo elementais, 
o Z. Kuzmickis savo sintaksės vadovėlyje bandė sieti aiškinamąjį mokymą 
su probleminio mokymo elementais, kas ir šiuo metu mokykloje laikoma 
progresyviu dalyku. Baigdamas recenzentas teigė, kad ši „sintaksė vis delto 
yra geresnė už kai kurias pirmiau išleistąsias. Kalba taisyklinga ir sklandi. 
Pavyzdžiai daugiausia paties autoriaus surinkti <...>. Tačiau nors ir kiek 
sintaksių turime, bet tikros sintaksės dar laukiame. Žinoma, gal ir šių sin- 
taksių tolimesni leidiniai bus visai tinkami. Tikrai laukiame“ !*?, 

„Kalba dažnai yra takas, — rašė Z. Kuzmickis kitame savo straipsnyje, — 
kuriuo žmogus siekia gerovės. Ji - ginklas mūsų rankose, kuriuo galime 
pulti ir gintis; ji - liudininkas, rodąs, kas esame, piešiąs mūsų vidaus fizio- 
nomiją; ji - rūbai, kurie gali gražiai piešti mūsų asmenybę ir kurie gali su- 
darkyti tą asmenybę bjauriais skarmalais. 

Kalba visų pirma yra mūsų dvasios — minčių, jausmų, norų — veidrodis. 
Ir todėl šiuo atžvilgiu kalbos gerumas pareina nuo mūsų asmenybės geru- 
mo: juo turtingesnė, juo tobulesnė, skaidresnė yra mūsų asmenybė, mūsų 
inteligencija — juo turtingesnė, tobulesnė, skaidresnė darosi ir mūsų kalba. 

Antra vertus, kalba yra rodiklis, kiek mes esame artistai. Juo aiškiau, 
tiksliau, pilniau, vaizdingiau žmogus moka išversti savo vidų, savo asme- 
nybę kalbos ženklais — juo didesnio jo esama artisto. Tuo atžvilgiu visi 
esame artistai — vieni talentingesni, kiti netalentingi, vieni gabūs, kiti — 
ne. Nelaimingas, iš tikrųjų, yra tasai žmogus, kuris nemoka pasirodyti, 
kas esąs, gyvuoju žodžiu — šnekamuoju. Nelaimingas, nes jo asmenybė 


139 Ten par, p. 171. 
40 Ten pat, p. 171. 

yra įmesta į gyvenimo kalėjimą, kur ji negali išvysti šviesos, žmonių“ !*!. 


Šnekamoji kalba arlieka tris uždavinius: kur reikia, ji veikia protą, kur 
reikia — vaizduotę („vaizduoklę“), kur reikia — jausmus. „Žmogus mąs- 
to, protauja, tirdamas aplinką, gilindamasis į gyvenimo tiesas, — rašė 
Z. Kuzmickis. — Čia jis susidaro sąvokų, sprendimų. Šitą savo mąstomą- 
ją nuotaiką žmogus paprastai išsako tam tikra kalba; ją galėtume pavadin- 
ti prozine ar moksline kalba. 

Žmogus ne tik mąsto, bet ir suvokia, savotiškai pagauna tai. Ką savo 
pojūčiais ir protu prieina. Čia jo viduje, sąmonėje iškyla tam tikrų vaizde- 
lių, lyg piešte nupieštų, lipdyte nulipdytų, grote išgrotų. Juo daugiau gy- 
vumo, juo daugiau reljefo, spalvų ir tonų apčiuopia žmogus savo dvasia — 
juo daugiau parodo jo vaizduoklė galios, savaimingumo. Žmogus fantas- 
tiškai jungia savyje įvairių įspūdžių kombinacijas, ir jei jis žodžio artistas — 
gražiai tat atvaizduoja kalboje. Kiti, klausydamiesi tokio žmogaus kalbos, 
rodosi, mato, girdi kažkokį kitą pasaulį, pilną pasakos ir šviesos. Tai — 
vaizdingoji kalba, operuojanti vadinamaisiais kalbos vaizdais. 

Pagaliau mes galime ir jausmais reaguoti į gyvenimą, į jo reiškinius. 
Galime parodyti ir savo pasitenkinimo, džiugesio — ir nepasitenkinimo, 
nerimo, nusiminimo. Nuo to, kiek mokame tą savo emocionalinę, tariant 
jausminę nuotaiką žodžiais išreikšti — nuo to pareina mūsų kalbos emoci- 
onalumas, paremtas širdies šilima ar šalčiu“'*?. Palygino, kaip savo geogra- 
fijos vadovėlyje ir eilėraštyje pavasarį aprašė geografas Peliksas Šinkūnas 
(1891-1925) ir poetai Kazys Binkis (1893-1942) ir J. Mačiulis-Maironis. 
P. Šinkūno aprašyme įžvelgė mąstymą, o K. Binkio bei Maironio — vaiz- 
duotę. Toliau Z. Kuzmickis analizavo dvi kalbos rūšis: praktinę ir groži- 
nę. „Praktinė kalba reikalauja visų pirma aiškumo, tikslingumo ir ryšku- 
mo. Visa tat pareina nuo mąstymo ypatybių. Ieškojimas objektingų prie- 
žasčių reiškiniams yra mąstymo aiškumas; įmanomas išsakymas mąstymo 
paprastais žodžiais ir sakiniais atitinka tą mąstymą. Su aiškumu glaudžiai 
yra susijęs kalbos tikslingumas, kurio paslaptis glūdi žodžių semaziologi- 


“! Kuzmickis Z. Praktinė ir grožinė kalba // Kardas, 1932, Nr. 9, p. 130. 
42 Ten pat, p. 131-132. 

joje (semantikoje — 4. 4., D. B., R. K.-M.). Svarbu gerai žinoti, ką kuris 
žodis reiškia, svarbu mokėt laiku prisiminti kaip tik labiausiai atitinkan- 
tį mūsų mąstymo elementus žodį. Kad galėtume kalbą padaryti tikslingą, 
turime turėti pakankamą žodžių kiekį, pakankamą žodyną. 

Kasdieninio susikalbėjimo reikalui praktiškai užtenka tūkstančio žo- 
džių, tačiau tikslingam painesnio mąstymo išreiškimui reikia tų žodžių 
kur kas daugiau. Moljeras <...> savo kūriniuose yra pavartojęs 8000 žo- 
džių, o Šekspyras — 14 000, o anglų kalbos žodynas priskaito atskirų žo- 
džių per 70 000. 

Kad kalba būtų aiški, neužtenka vien tikslingumo: reikia mokėti pa- 
rinkti iš aibės tikslingų žodžių tie, kurie .. įmanomiausiai atvaizduoja mąs- 
tymo esmę. Šičia pažymėtina ryški kalba. 

Šitie principai yra bendri visoms kalboms; tačiau yra ir specifinių kie- 
kvienos kalbos principų; tai jos taisyklingumas ir grynumas. 

Taisyklingai kalbės tas, kas yr visų pirma praktiškai pasižinęs su kalbos 
gramatika <...>. Žinoma, daug čia reiškia ir teorija, tačiau praktika vis dėl- 
to nulemia kalbos taisyklingumą. 

Kalbos grynumas pareina nuo to, kurią kalbos tarmę esame pasirin- 
kę ir kiek jos nepainiojame erdvės ir laiko atžvilgiu su kitomis tarmėmis. 
Paprastai daugiausia yra kreipiama dėmesio į naujausio laikotarpio kalbos 
literatūrinę tarmę, kuri, šiaip ar taip, nėr pastovi, taip kad absoliutaus li- 
teratūrinės kalbos grynumo, aplamai, nėra, yra tik reliatyvus grynumas, 
turįs tam tikrą palinkimą į istorinį kitimą. 

Šu 

Sunku yra aptikti geros praktinės kalbos principai; dar sunkiau jie 
praktiškai vykdyti. Bet užvis sunkiau yra aptikti tie principai grožinei kal- 
bai. Mat, grožinės kalbos uždavinys yra ne tik tiksliai ir aiškiai atvaizduo- 
ti kalbėtojo mąstymas, vaizduoklė ir jausmai, bet ir pati kalba padaryti to- 
kia, kad ji imponuotų, kad ji savyje būtų kažkas gyva, gražu, stilinga. Ir jei 
praktinės kalbos idealas yra susijęs daugiau su praktika, tai grožinės kalbos 
idealas turi savo pagrindu talentą. Kas neturi iš prigimimo dovanos gra- 
žiai kalbėti, tas nekalbės gražiai kad ir kažin kas, nors praktiškai jis gali ir 
visai gerai kalbėti. 

Grožinė kalba <...> turi būti skambi, ritminga. Skambumą dažnai už- 
muša šitokios kalbos ydos: 

1. susikimšimas vienoj vietoj daugelio balsių, pvz., ponai įėjo į olą; 

2. susikimšimas priebalsių, pvz., prašmatnūs žygdarbiai; 

3. suplakimas vienodų garsų: šešios žąsys su šešiais žąsyčiais; 

4. susikimšimas daugelio vienaskiemenių žodžių, pvz., ir aš, ir tu, ir 
jūs — tai vis ne tas; 

5. susikimšimas vienoj vietoj daugiaskiemenių žodžių, pvz.: bruzgu- 
liuodami šikšnosparniškais šermukšnialazdžiais, pasijuokdavome ilgaser- 
mėgiais senpalaikiais. 

Grožinė kalba turi būti ritminga. Tat visai nereiškia, kad ji turi būti ei- 
liuota: eiliuotoji kalba yra tik viena grožinės kalbos formų ir kartais gali 
toli gražu būti prastesnė už neeiliuotąją kalbą. Kalbos ritmas — tai jos me- 
lodija, tai jos muzika. Ir kaip melodija muzikoje turi neišaiškinamų pa- 
slaptingų ryšių su kompozitoriaus siela ir širdžia — lygiai taip pat ritmas 
kalboje yra susijęs su artistišku kalbėtojo ar rašytojo pajautimu, su slėpi- 
ninga jo dvasios galia. 

Grožinė kalba turi būti vaizdinga, o kur reikiant - emocionali. Jos gar- 
suose turime matyti varsų varsas, formų formas, reljefų reljefus, girdėti 
muzikos kvėpavimą, žmogaus raudą, juoką, vėjo staugimą, gamtos šnek- 
tą, turime, trumpais žodžiais — klausytis visų savo pojūčių galiomis, ne tik 
ausimis. 

Kalbos vaizdingumo yra nurodoma visa eilė priemonių: ir epitetai, ir 
lyginimai, ir tropai, ir figūros. Tačiau viena reikia atsiminti: į tas visas gro- 
žinės kalbos priemones tegalime nukeliauti iš savo vidaus, iš savo dva- 
sios; atvirkščias kelias kalbėtojui nėr įmanomas. Nes kalbėtojas kuria kal- 
bos grožį, <...> ir figūras, ir tropus, ir periodinę, ir neperiodinę, ir eiliuo- 
tą, ir neeiliuotą kalbą, <...> įkvepia žodį stebuklingos galios, kuri žavi kaip 
Trojos Elena, kuri hipnotizuoja kaip Indų jogas, kuri prigauna kaip dy- 
kumos miražas, kuri degina kaip pragaro ugnis ir garbina kaip devinto- 
jo dangaus malda. 

Kalba yra kelias į žmonių protą, į žmonių širdį; kalba yra kelias į dau- 
sas, į pasaką. Kas valdo kalbą — valdo pasaulį, nes yra dvasios galiūnas — 

karalius“'*?. Tokią ilgą citatą įdėjome todėl, kad ji - himnas kalbai, kurį 
atpasakoti kitais žodžiais būtų sunku... 

Kriptonimu Z. pasirašęs autorius pasisakė apie užsienio asmenvardžių 
ir vietovardžių rašybą: „siūlyčiau visus be išimties svetimus miestus, vie- 
tas, pavardes rašyti taip, kaip jie yra oficialiai priimti rašyti tuose kraštuo- 
se, kur jie yra arba iš kur jie kilę. 

Juk jeigu ir visose lietuviškose knygose bei laikraščiuose rašysime 
Ženeva, tai vis dėlto, siųsdami į tą pačią Ženevą laišką, turėsime užrašyti 
Genėve. Todėl atlietuvinkime tik savo lietuviškus, svetimų sudarkytus vie- 
tovardžius ir pavardes, o kas ne mūsų — nelieskime, — bus geriausia. 

Juk mes patys džiaugiamės skaitydami svetimoje spaudoje Kaunas ir 
esami nepatenkinti, kai matome Kovo arba Kowno. <...> Kokių nepato- 
gumų skaitytojams teikia sulietuvinti svetimi vietovardžiai, žino kiekvie- 
nas, kuris mėgina surasti juos žemėlapyje. Skaitytojas, atsiskleidęs atlaso 
vietovardžių <...> sąrašą, pirmiausia turi atspėti mįslę, kaip koresponden- 
tas sulietuvino (rašybos atžvilgiu) Amerikos, Afrikos ar kitos kurios nors 
šalies vietovardį <...>, nes tik nuo tos mįslės įspėjimo pasisekimo priklau- 
so vietos radimas žemėlapyje. 

Panašų reiškinį sutiksime, ieškodami enciklopedijoje sulietuvintos sve- 
timtautiškos pavardės <...>. Turiu galvoje svetimą enciklopediją ar enci- 
klopedinį žodyną, nes savo juk dar negreit teturėsime. 

Jeigu jau dėl kurių nors sumetimų neišvengiamai reikėtų svetimus vie- 
tovardžius ir pavardes lietuvinti, tai, man rodosi, užtektų, paliekant sve- 
timą oficialią rašybą, pridėti tik lietuviškas galūnes ir tai apostrofu atskir- 
tas. Kas būtinai norėtų pamokyti kitus teisingai žodį ištarti, galėtų kaip 
ir dabar dažnai praktikuojama, skliausteliuose parašyti lietuviškai“!“*. 
Atrodytų, lyg dabartinės Visuotinės lietuvių enciklopedijos (toliau — 
VLE) kūrėjai būtų perskaitę šį „Kardo“ straipsnį — taip tiksliai joje laiko- 
masi straipsnyje suformuluotų nurodymų. Galima tvirtinti kad straipsnio 
autorius - Z. Kuzmickis. Tuo labiau kad kitas taip pasirašytas straipsnis 

labai primena Z. Kuzmickio straipsnį „Praktinė ir grožinė kalba“, kurį ap- 
tarėme aukščiau. O šiame straipsnyje rašoma: „Pažvelgę į mūsų didingos 
praeities istoriją, matome, kad Lietuvos didikai, bajorija, kartu, supranta- 
ma, ir šviesuomenė arba tuometinė inteligentija lengvai pasidavė nutauti- 
nama, gaudė svetimus vėjus, nemokėjo atsispirti svetimoms įtakoms. 

Darant išvadą, reikia manyti, ji buvo blogai išauklėta, neturėjo sti- 
praus tautiško patriotinio pagrindo, todėl nebrangino kas sava, kas lietu- 
viška. 

Didikus, kaip visuomet esti, pasekė vidurinieji ir žemesnieji visuome- 
nės sluoksniai. Yda plito ir pagaliau netekome daugybės tikrojo kraujo lie- 
tuvių, daugelio žymių žmonių. Dėl tokio tautiškai patriotinio ištižimo 
buvo įsivelta į nepatogias politines sąlygas, kurios privedė prie nepriklau- 
somybės praradimo. 

Netekusią vadų ir valstybinės nepriklausomybės tautą apgaubė tamsu- 
ma. Neprašyti globėjai laukė greitos mirties ir ėmėsi skaičiuoti ir vertin- 
ti vertingus ligonio palaikus. Tačiau lemta buvo kitaip, — sveikojoj tautos 
kūno dalyje — šiaudinėje pastogėje — tolydžiai skambėjo lietuviška daina, 
nenyko gyvas lietuviškas žodis ir dėl to šiandieną mes visi gerai žinome ir 
pripažįstame, kad lietuviškumas, lietuvių tautos gyvybė tapo išsaugota ne 
šviesiam bajoro didiko rūme, bet lūšnoje. 

p 

Sunkiais carų Rusijos tautinės priespaudos laikais daug mūsų tautie- 
čių, ar tai valdžios persekiojamų, ar tai nenorėjusių skriaudėjams tarnauti, 
ar dar dėl kurių kitų priežasčių išvažinėjo, išsiblaškė po visą pasaulį; dau- 
giausia susispietė laisvojoj Amerikoje. Pažvelkime, kuris elementas išeivių 
tarpe atsparesnis nutautinimui, su liūdesiu širdyje tenka konstatuoti, kad 
ir išeivių inteligentiškosios šeimos greičiau nutausta. <...> O prasto darbi- 
ninko šeimoje lietuviška kalba ir papročiai išsilaiko daug ilgiau. <...> 

Taigi iš patyrimo matome, kad ligi šiol lietuvio inteligento būta labai 
neatsparaus nutautinimui. 

Savaime suprantama, <...> tuoj pat čia kils klausimas, o kaip gi dabar 
mūsų naujoji, atgavusios nepriklausomybę jaunosios Lietuvos šviesuome- 
nės, didikų, <...> mūsų <...> aristokratijos karta? Ar ji, būdama kilusi iš 

šiaudinės pastogės ir išsiauklėjusi aukų ir pasišventimo dvasioje, panaši į 
minėtą, tautiškai subankrutėjusią, diduomenę? Gal ji pasimokė iš praei- 
ties klaidų ir šiandien reiškia nutautinimui geležinį atsparumą? 

Trumpai pasakysiu — dažno žodžiai labai gražūs, bet liūdna, nes dau- 
gelio veiksmai nelydimi žodžių. 

P 

Dažnas mūsų inteligentas, pasijutęs geresnėje materialinėje būklėje, 
tarytum iš meilės darydami gera savo jauniems įpėdiniams, nuodija jau- 
trias mažučių sielas, niekindami brangiausią lietuvybės turtą, — savąją lie- 
tuvišką kalbą. Mažiems vaikučiams, dar neišmokus gerai lietuviškai kal- 
bėti, pristato svetimtautes auklėtojas, <...> kad mokytų svetimos, tarytum 
geresnės kalbos. Jau pačioje kūdikystėje imama skiepyti nepasitikėjimas 
lietuviškumu ir viskuo, kas lietuviška. Pagalvokit, <...> ką reiškia žmogui 
jaunystėje gauti įspūdžiai <...>. 

Čia nenoriu pasakyti, kad mokėti svetimų kalbų nereikalinga, priešin- 
gai, mums, mažai tautai, svetimos kalbos būtinai reikalingos, bet tą užda- 
vinį palikim lietuviškajai mokyklai. <...> 

Lietuvi inteligente, ypač karininke, jeigu tikrai nuoširdžiai myli savo 
kraštą, brangią tėvų žemę, jeigu gerbi ir brangini lietuviškumą, — neprisi- 
dėk laisvu noru prie nutautinimo darbo, nelįsk patsai į svetimą kilpą! Tegu 
tavo patriotizmas reiškiasi ne vien skambiais žodžiais ir reklaminiais sava- 
naudiškais užsimojimais, bet ir gyvu, realiu, nuoširdžiai sąmoningu darbu. 
<...> Nekartok stambių praeities klaidų, kad tavęs nesmerktų palikuonys. 

Apie tuos lietuvius „patriotus“, kurie savo vaikučius siunčia į svetimų 
laikomas mokyklas, nėra ko nė kalbėti, — parazitų visur būna, bet jie rei- 
kia naikinti“!“. Ką čia bepridėsi. Ar ne panašius „vaizdelius“ stebime da- 
bar, kai užsienyje pasitrynęs koks nors valdininkas ar karininkas, kalbėda- 
mas lietuviškai sakinyje kelis kartus įterpia „a-a-a“. 

Panašūs klausimai nagrinėti ir kriptonimu N. pasirašytame straipsny- 
je: „kai kurie iš mūsų dar tebesako: „Reikės bus nubausti“, „Šį reikalą su- 
tvarkys patsai vadas kuopos“ ir pan., o susirašinėjime užtinkame dar šito- 


45 (Kuzmickis Z.). Z. Nekartokime praeities klaidų // Kardas, 1935, Nr. 5, p. 92. 

kių dalykų: „Telefonu perkalbėta suma“, „Buvo manim jau nubaustas“ ir 
t. t. Tai, kaip matome, yra rusicizmas, su kuriuo kai kas dar vis negali at- 
sisveikinti. 

Kodėl taip yra? Atsakymas tik vienas — tokie asmenys nevertina, ne- 
gerbia valstybinės kalbos, o gerbti ją ir tinkamai išmokti iki šiol nebuvo 
griežtai verčiami. Jau seniai laikas šiam „negalavimui“ padaryti galą. 

Mūsų archyvuose prisirinko jau gana daug visokios medžiagos, kom- 
promituojančios lietuvių kalbą. Jau praėjo tie laikai, kai tardymai ir kvo- 
tos Nepriklausomoje Lietuvoje kartais buvo daromi net rusų kalba, arba 
mišriai: rusų ir lietuvių kalbomis. 

Mes, kariai, ypač karininkai, turime būti visur ir visiems geras pavyz- 
dys. Deja, kai kurie iš mūsų savo minėtais rusicizmais yra ne geras, o blo- 
gas pavyzdys. 

Ša 

Nepamirškime, kad visuomenė iš atskirų karininkų sprendžia apie 
visą karininkiją. Jei, pavyzdžiui, karininkas su civiliais netaisyklingai kal- 
ba (vartoja rusicizmą), arba ką civilinei įstaigai netaisyklinga kalba para- 
šo, tai tas įžeidžia ir žemina visą karininkiją. Ir tokie įžeidžiantieji lietuvių 
kalbą reiškiniai taip pat kenkia kariuomenei su visuomene suartėti. 

Svarbu konstatuoti, kad ir tarp avansuojamų (pristatomų aukštesniam 
laipsniui gauti. - A. A., D. B., R. K.-M.) karininkų yra tokių, kurie neno- 
ri atsisveikinti su rusicizmais ir apskritai nesistengia pakankamai išmok- 
ti lietuvių kalbos, nors avansuojamieji karininkai visais žvilgsniais turėtų 
būti verti avansavimo, t. y., čia neturėtų būti pamiršti ir valstybinės kalbos 
reikalai. Priešingai, neišvengsime pamatuotų visokių kalbų, kad kariuo- 
menėje galima kilti ir nemokant pakankamai lietuvių kalbos. 

Iki šiol aukštesniam laipsniui įgyti karininkai nebuvo egzaminuojami 
iš lietuvių kalbos; atrodo, kad ir ateityje to nemanoma daryti, nes admi- 
nistracijos specialybės karininkams aukštesnei vietai užimti <...> dabar 
paskelbtame egzaminų tvarkaraštyje lietuvių kalbos egzaminas nepažymė- 
tas, o reikalas, kaip matėme, yra būtinas. 

Todėl būtinai reikėtų įtraukti į aukštesnei vietai užimti egzaminų skai- 
čių ir lietuvių kalbą ir iš šio dalyko egzaminuoti karininkus raštu ir žodžiu. 

Be to, viršininkai, atestuodami karininkus, turėtų atestacijos skiltyje 
„protinės ypatybės“ pažymėti ir apie jų lietuvių kalbos mokėjimą. 

Šitokios priemonės, manau, nerangiuosius paskatintų susirūpinti lie- 
tuvių kalba ir ją bent pakankamai išmokti, kas net pakeltų patį karinin- 
kijos autoritetą“ '**. 

Apie valstybinę kalbą ir kareivius kitataučius rašė kriptonimu A. J. pa- 
sirašęs autorius. Pirmiausia jis pasidžiaugė, kad valstybinė lietuvių kalba, 
oficialiai vartojama kariuomenėje, „susitvarkė. Tik kažin kaip gretai susi- 
tvarkys priežodžiai ir visi kiti „saldūs“ išsireiškimai, kurie gana neretai var- 
tojami ir būtinai svetimos kalbos terminu ir turbūt tik todėl, kad sklan- 
džiau ir ritmingiau išeina“!“7. Dabar, deja, tų „saldžių“ posakių padaugė- 
jo... O A. J. toliau rašė: „Lietuvos piliečiai, kaip žydai, rusai, vokiečiai ir 
lenkai, kurie sudaro tik nežymią mažumą, įsilieja kas metai į grynus lietu- 
vių pulkus, greitai persiima karine drausme, o pareigas atlieka stropiai ir 
sąžiningai. Taip jie turi atlikti, nes kariuomenėje niekas niekam privilegi- 
jų neteikia, o reikalaujama vienodo, darnaus darbo, kad kuo geriau būtų 
galima visus lygiai parengti ir išauklėti <...>. Deja, mūsų kariuomenėje 
dar iki šiam laikui vis dėlto užsilikusi viena yda, kuri <...> gerokai žemina 
Lietuvos kariuomenės kario vardą <...>. Tų mažumų kariai, paleisti atos- 
togų ar į miestą, o kartais ir tarpusavy mėgsta viešai vartoti svetimą kalbą. 
Žinoma, toks viešas kario pasirodymas ir nelietuviškos kalbos vartojimas 
gali sukelti pašaliniuose daug įvairių kalbų ir sudaryti įvairių nuomonių 
apie Lietuvos kario lietuviškąją dvasią ir savo krašto kalbos gerbimą. Na o 
jei taip kalbant išgirs svetimtautis, tai ką jis pagalvos ir apie mūsų kariuo- 
menę? <...> Pilnai suprantam, kad žydų, vokiečių, lenkų ir rusų tautybės 
kariui niekas nedraus eiti į savo maldos namus atlikti tikybinių pareigų 
ir t. t. ir pagaliau niekam nesimes į akis, jei savuose namuose, kur niekas 
nemato ir negirdi, tik saviškių tarpe kalbės ir nelietuviškai, bet tik jokiu 
būdu ne viešose vietose. <...> Tikrai negražu, o kiekvienam lietuviui gėda 
matant Lietuvos kariuomenės uniformuotą karį tarp keleto savo tautiečių 


46 N. Reikia paskatinti // Kardas, 1937, Nr. 12, p. 294. 
47 A. J. Savoji kalba // Kardas, 1938, Nr. 18, p. 406. 

ir kalbantį ne lietuviškai, bet žydų — rusų — hebrajų — vokiečių ir lietuvių 
kalbų mišiniu. <...> Niekas negali šiandien pasiteisinti, kad su savo tau- 
tiečiais lietuviškai negali susikalbėti. Kas per 20 nepriklausomo gyvenimo 
metų nespėjo išmokti lietuvių kalbos tiek, kad galėtų namuose susikalbė- 
ti, tas jau nė neišmoks, bet užtatai jo vaikai jau spėjo užgimti ir užaug- 
ti Lietuvoje ir privalo mokėti tą kalbą, turi ją vartoti, o tuo labiau — uni- 
formuoti kariai“ 48. 

Panašiais klausimais pasisakė ir  kriptonimu Lts. pasirašęs 
J. M. Laurinaitis: „Daug yra veiksnių, kurie mūsų kalbą daro gerą ar blo- 
gą. Tarp tų veiksnių yra ir svetimųjų kalbų žodžiai, trumpiau svetimybė- 
mis vadinami. 

Svetimybes, kaip ir bet kurį kitą dalyką, inteligentai vertina ir vartoja 
įvairiai: vieni svetimybes siurbia kaip sausa kempė vandenį ir vartoja jas 
be jokio saiko; kiti elgiasi apdairiau, svetimybes vartoja ten, kur būtinai 
reikia; treti, jų mažiausia, svetimybių vengia kaip maro. Ūkininkai ir dar- 
bininkai - nemokytieji žmonės — pasilieka su patvaresne savo tėvų, namų 
kalba. Ne be to, kad prašmatnesni gaudo iš inteligentų lūpų svetimybes, 
bet dažniausiai, prisitaikydami prie savo tarties, iškraipo ir, nesuvokdami 
prasmės, ne vietoje vartoja. Tokių kraipymų pasitaiko ir tarp inteligentų. 
Neseniai girdėjau kaimietį sakant ramontuoja mūsų bažnyčią (=remon- 
tuoja), igzistancija (=egzistencija), o inteligentus mačiau rašant trafore- 
tas (=trafaretas), ešalonas (=ešelonas), pailistruoti (=pailiustruoti), de- 
zinterija (=dizenterija). Prie tų kraipymų reikia priskirti ir savų lietuviškų 
žodžių kraipymus, tų žodžių, kurių kilmės tarėjai nebežino. Pavyzdžiui, 
<...> momenėlis, kurį ne tik kareiviai, bet ir karininkai tardavo ir rašydavo 
mamonėlis, nejausdami, kad tas mažybinis daiktavardis padarytas iš mo- 
muo, momens, kaip akmenėlis iš akmuo, akmens“!?. J. M. Laurinaitis 
teigė, kad svetimybių naudojimo klausimas yra svarbus ne tik kariuome- 
nei, bet ir visai tautai. Bet svetimybių blogumą ypač ryškiai junta būtent 


48 Ten pat, p. 406. 
9 (Laurinaitis J. M.). Lts. Svetimybės ir karinė kalba // Kardas, 1938, Nr. 23, 
p. 558. 

kariuomenė: „Juk į ją suvažiuoja visų mūsų tarmių tarmelių vyrų minia, 
kurių daugumas pradžios mokslo neturi. Tą minią reikia mokyti sudėtin- 
gų karybos ir technikos dalykų ir ne bet kaip, o kad visi vienodai išmoktų 
suprasti, galvoti ir veikti. Pabandyk tai miniai prašnekti: „Komandavimo 
punktas parengtas tinkamoje tereno vietoje. Iš to komandavimo punk- 
to išcentriškai ir įcentriškai reguliariai ir punktualiai turi veikti transmisi- 
ja“. Po šitokio vieno ar dviejų sakinių ir narsiems vyrams pasišiaušia plau- 
kai, o jei tokia pamoka eina ištisai — galvos taip apsisuka, kad joms atsuk- 
ti reikia daug laiko ir vargo: reikia nežinomų žodžių prasmę išaiškinti, ta- 
rimą išlyginti. O kur to laiko imti, jei kita pamoka lies kitą dalyką ir gal 
panašia kalba, o programa turi būti išeita nustatytu laiku. Programą gali- 
me išeiti, bet kareivių nusimanymas bus miglotas, iškraipytas, įvairus. O 
jei komandavimo punktą pavadiname vadoviete, tereną — vieta ar vie- 
tove, transmisiją — paprastais ryšiais ir p. - gauname kitą supratimą ir 
įsisągmoninimą. Dvidešimties metų praktika parodė, kad karinė kalba le- 
mia kariuomenės mokymą: jį sunkina arba lengvina. Dėl to vis labiau 
jaučiamas nusigręžimas nuo svetimų kalbų įtakos ir artėjimas prie gimto- 
sios. Tas posūkis yra toks ryškus, kad kai kurios kariuomenės dalys prašo 
sulietuvinti net tokius žodžius, kaip batalionas, baterija, divizija, kritika, 
taktika, kurių, rodos, nė viena Europos kalba dar nėra bandžiusi sutautin- 
ti. Iš anksto tenka pasakyti, kad visko nesulietuvinsime ir nėra reikalo vis- 
ką lietuvinti: kalbų santykiavimo, kaip ir apskritai tautų kultūrinio santy- 
kiavimo, niekas neišvengė, neišvengsime ir mes“"??. Dabar, beje, vartoja- 
ma vadavietė, vietovė, ryšys. 

„Būtų gera, — tęsė J. M. Laurinaitis, - kad kalbos tautinimu susirū- 
pintų visų profesijų inteligentai, ypač mokyklinių vadovėlių autoriai. 
Vadovėliai mirga ne tik nereikalingomis svetimybėmis, bet ir jų terminai 
nesuderinami arba nevartotini. <...> Plintanti anarchija išnyks, kai bus 
kas jungia ir nustato valstybiniu mastu. Kariuomenėje tas reikalas centra- 
lizuotas. Kai kada ji padeda civilinėms įstaigoms ar asmenims. Bet ji ne- 


50 Ten par, p. 558. 

gali apsisaugoti nuo netvarkos, einančios iš šonų“"?!. Kalbos turtinimu, 
tautiškumu rūpinasi ir kitos Europos tautos: prancūzai „valėsi“ nuo anglų 
įtakos, vokiečiai ir lenkai po I pasaulinio karo ėmė vokietinti prancūziš- 
kus žodžius, čekai beveik visus tarptautinius žodžius pakeitė čekiškais, t. y. 
„dabar tautos siekia savas kalbas labiau sutautinti, kad jos turėtų dau- 
giau savitumo, būtų atsparesnės kitoms kalboms, jungtų šviesuomenę 
ir visuomenę, duodamos daugiau žodinės jėgos kurti dvasiniams tur- 
tams ir galėjimo plačiau jais naudotis. Taigi ir mūsų kariuomenės no- 
ras susikurti suprantamesnę karinę kalbą nėra išsišokimas, o visai prigim- 
tinis reikalas, kurį matome ir kitose tautose“??. J. M. Laurinaitis pabrėžė, 
kad tas noras pasireiškė nuo pat pirmųjų Lietuvos kariuomenės egzista- 
vimo dienų ir „jei karinė kalba buvo privisusi tokių žodžių, kaip Areiskor- 
nas, brustveras, flangas, dežuras, amunicija, trasuoti ir panašių, kurių gražią 
dalį ir dabar tebeturime, tai tik dėl to, kad visko iš karto negalima tobu- 
lai sukurti ir reikia aplinkos, kuri tokią kūrybą paremtų ir pripažintų. O 
kalbos kūrimui bręsti ir žmonių įsitikinimams persilaužti reikia laiko“ ?. 
1938 m. padėtis jau buvo žymiai pagerėjusi, tačiau prieštaravimų, nuo- 
monių įvairovės buvo ir tada. Pasirodė eilė statutų su sulietuvintais ter- 
minais, žinoma, ne visais. Tačiau nuomonių įvairovė išlieka: „Vieni <...> 
busolę, forsuoti prašo būtinai palikti, o kiti prašo sulietuvinti prožektorių, 
poziciją, kontrataką. Visiško pažiūrų vienodumo niekada nesulauksime. 
Bet lietuvinimo srovė vis labiau veržiasi ir ji savo naudingą darbą padarys. 
Artilerija, divizija, technika ir panašūs žodžiai pasiliks, bet eibės kitų 
svetimybių turės išnykti. Akcija turės užleisti vietą veiklai, aktyvus virs 
veikliu, ataką atstos puolis, debušuoti (iš miško ir kt. uždangų) bus išei- 
ti ar išsiveržti, defilė pasikeis siauruma, dezertyras galės būti bėglys, de- 
zertyruoti — pabėgti, dezorganizuoti — trikdyti, iškrikdyti, pakrikdy- 
ti ir t. t. Kuris karys lietuvis nesigriebs tų savų suprantamų žodžių ir užsi- 
spyręs keverzos anas svetimybes? Ką lengviau kareivis supras: ar kad reikia 


5! Ten pat, p. 558-559. 
52 Ten pat, p. 559. 
53 Ten pat, p. 559. 

reaguoti į priešo veiksmus, ar priešo veiksmus reikia atveikti? Arklio eks- 
terjeras gražus, ar arklio išorė graži? Atvyko priešo parlamentarai ar de- 
rybininkai derėtis? Kariuomenėje turi daug tolerancijos ar apykantos, 
apkantos? <...> Maža to, tautindami žodžius, taip pat negalime išveng- 
ti netobulumų. Tik ką minėjau kautynių fazes, kurios dabar vadinamos 
kautynių ruožtais. <...> Čia labiau tiktų kaita, kiek mažiau <...> tarps- 
nis. Avangardas, ariergardas ir flangardas pavadinti priekine, užpakaline ir 
šonine saugomis. <...> Bet ar nebūtų geriau dvižodžius terminus <...> pa- 
vadinti vienažodžiais terminais priešsauga, pasauga ir šonisauga? <...> 
Yra rimta priežastis, kuri kai kada sukliudo griežtesnį terminų keitimą — 
tai atsarginiai. Pagrindinai pakeitus kalbą, būtų sunku susikalbėti su atsar- 
giniais. Tai tiesa, bet nebaisi: atsarginiai dabar jau nustatytais laikotarpiais 
šaukiami pakartoti mokymo arba į atmokas (tą žodį vertėtų įsidėmėti) 
ir palaipsniui su naujais žodžiais susipažintų. Be to, žinomas dėsnis, kad 
suprantami, vaizdūs žodžiai greitai įstringa į atmintį“. Taigi, 1938 m. 
J. M. Laurinaitis, didžiausias autoritetas kalbos klausimais tarp tuometi- 
nių karininkų, reziumavo: 

1) „svetimybių besaikis vartojimas kiekvienai kalbai yra žalingas, nes 
stabdo jos pačios kūrybingumą ir ją menkina; 

2) svetimybių neapdairus vartojimas suskaldo kalbą į inteligentinę ir 
liaudinę, sutrukdydamas dvasinį ir protinį bendravimą; 

3) svetimybės trukdo ir sunkina mokymo procesą; 

4) svetimybių vengia ir senesnių kultūrų kalbos; 

5) mūsų kariuomenėje, taip pat ir tautoje, žymu saikingas nusigręži- 
mas nuo svetimybių ir linkimas labiau savo gimtąją kalbą turtinti; 

6) svetimybių šalinimas ir savosios kalbos turtinimas eis sklandžai, kai 
tą darbą akinsime ir tvarkysime valstybiniu mastu“ !??. 

Beje, dabar yra prigiję terminai ataka, dezertyravimas, reaguoti, toleranci- 
ja, fazė, stadija, tarpsnis, avangardas, šoninė ir užnugarinė sauga, mokymai. 

Pasisakoma buvo ir prieš keiksmažodžių vartojimą, nusižiūrėtą iš ryti- 


54 Ten par, p. 559. 
55 Ten pat, p. 559. 

nių kaimynų (beje, dažnai irgi iš tų kaimynų pasiskolintų): „Įvairaus tu- 
rinio keiksmai — tai viena iš XX amžiaus žmonių nemandagumo bei ne- 
padorumo apraiškų. 

< uP 

"Taip jau gyvenime daugumo priprasta, kad žmogus tesikeikia tik su- 
pykęs, ką nors praradęs ar apsirikęs. Bet yra ir tokių, kurie įvairiausio tu- 
rinio keiksmus vartoja ir pertarų vietoje. 

Vadinasi, vadas, susipykęs su žmona <...> ar šiaip paimtas „pesimiz- 
mo“, išlieja savo apmaudą ir nepasitenkinimą ant valdinių galvos. Tai jau 
visai prasta ir seniai atgyventa kultūra! 

Turint galvoje ypačiai ginklą ir karišką mankštą, pravartu neužmirš- 
ti padoraus auklėjimo ir mandagumo dėsnių. Nes ir kinų priežodis sako: 
„Karui rengiamės tūkstantį dienų, o tekariaujame vieną“. 

Į kariuomenę yra imami sveikiausieji vyrai, kurių žymus daugumas iš 
kaimo. Ir štai šiuos, vos tepradedančius savarankišką gyvenimą vyrus, api- 
beria velniais, matuškomis etc. Šiuos „piktuosius diegus“ karių daugu- 
mas pasigauna ir, žinoma, jie tampa nepamainomais kasdieninio gyveni- 
mo „pagražinimais“. 

Taigi, esti nejauku komandoj, kuopoj, batalione girdint iš visų kam- 
pų plūdimusis ir keiksmus. Iš to, žinoma, karių auklėtojams garbės ne- 
prisideda, visa tai nukeliauja net į kaimą, o kas iš to gali išeiti, visiems 
aišku“"?*. Citata išėjo ilgoka, dėl to skaitytojo atsiprašome. Tačiau ši cita- 
ta sukelia daug ir dabar aktualių minčių: 1) atkreiptinas gerbiamo skaity- 
tojo dėmesys, kad straipsnį parašė aviacijos karininkas — karininkų elito 
atstovas, pirmas išdrįsęs pasisakyti prieš „vyriškus kalbos pagražinimus“, 
matyt, dažnokus ir tada, ir nepaprastai paplitusius dabar, ir ne vien tarp 
vyrų, bet, deja, ir tarp dailiosios lyties atstovių; Seimui dabar būtų labai 
gera proga priimti įstatymą ir už keikimąsi viešoje vietoje bausti, sakysim, 
100 Lt bauda, per metus galima būtų pataisyti pašlijusius biudžeto reika- 
lus ir išauklėti tautą; 2) aiškiai primenama, kad karininkas yra pedagogas, 
jis turi ne tik mokyti, bet ir auklėti; vienas iš autorių (A. Ažubalis) šia pro- 


56 Brazauskas B. Dėl keikimosi tarnyboj // Kardas, 1933, Nr. 2, p. 35. 

ga visada prisimena vieną tiesą, kurią jam, penkiolikmečiui, į galvą įka- 
lė pedagogikos dėstytoja Adelė Bieliūnaitė-Kiubarienė: „Pedagogas, eida- 
mas į užsiėmimą, turi eiti į jį, kaip aktorius eina į sceną, visus šeimyni- 
nius, buitinius ir kt. nemalonumus užmiršęs ir turintis tik vieną tikslą — 
gerai pravesti tą užsiėmimą“. 

J. S. džiaugėsi, kad 1937 m. jau pasirodė 5 žurnalo „Gimtoji kal- 
ba“ numeriai. 5-ajame numeryje buvo daug aktualių ir kariams dalykų: 
„Įskaita - žodis uždirbtųjų pinigų ar išklausytų mokslo dalykų įskaitymui 
reikšti, bet ne išlaidoms ar nuostoliams žymėti. 

Išskaita — išskaityti, prarasti ar išeikvoti pinigai, kurie išskaitomi iš kal- 
tininko algos ar jo pajamų. 

Pasakymas: 7uorašas siunčiamas Jūsų žiniai nėra vykęs, geriau sakyti: 
nuorašas siunčiamas jums arba Jums žiniai. 

Iš principo vartotina ten, kur dažnai sakoma principiniai ar principe: 
departamentas iš principo sutinka su Jūsų nusistatymu. 

Virš vartotinas tik erdvės santykiams žymėti: kregždės skraido virš eže- 
70. Todėl nevartotini posakiai virš normos, virš etatų, virš sąmatos, taip pat 
viršgamtinis, viršnorminis, viršetatinis, virštarnybinis it kt. Šių žodžių vie- 
toje galima vartoti: antgamtinis, antnorminis, antetatinis, taigi išeitų, kad 
vartotinas ir anttarnybinis, vietoj virštarnybinis. 

Iš kalno yra verstinė lenkybė (z gdry), todėl geriau vartoti iš anksto. 

Moterų pavardės su galūnė —ūtė rašomos su ilguoju Z, pvz., 
Juozapavičiūtė. Priesaga 

—uvienė moterų pavardėms dėtina tik tais atvejais, kai atitinkamos 
vyrų pavardės baigiasi galūne čius arba -džius, pvz.: Šalčius — Šalčiuvienė, 
Saladžius — Saladžiuvienė, o Juškus — Juškienė. 

Vokiškas žodis Radio verčiamas radijas, o Radium - radis, radžio. 

Reikia vartoti popierius, o ne popera, poperius ar poperis. 

Geriau vartoti iki tos vietos, nors galima sakyti ir iki tai vietai. Pasakymas 
dokumentas pateiktas nuoraše nevartotinas, geriau sakyti: pristatytas doku- 
mento nuorašas. 

Norėdami sekti mūsų kalbos reikalus, turime skaityti „Gimtąją Kalbą“, 
<...> nors dažnai ir „G. K-je“, dėl vieno kito žodžio tarsenos ar rašysenos 

mes taip pat nerandame griežto ir vienodo nusistatymo ar aiškios kalbi- 
ninkų peršamos bendrinės linijos... 

Ypač gyvą domėjimąsi lietuvių kalba pastaruoju metu parodė laikraš- 
tininkai tautininkai. Jie buvo surengę lietuvių kalbos tobulinimosi kur- 
sus, kuriuose dėstė dr. Salys ir dr. Skardžius. Iš viso buvo 12 paskaitų ak- 
tualiais kalbos reikalais, paliesta ir išnagrinėta visa eilė įdomių mūsų kal- 
bos klausimų, kurie, nors ir trumpai, buvo atpasakoti „Lietuvos Aido“ 
skiltyse. Minėtų kalbininkų siūlymu įstaigų vardai rašytini didžiosiomis 
raidėmis, o viršininkų pavadinimai — mažosiomis, taigi turėtume rašyti: 
Kariuomenės Štabas ir kariuomenės štabo v-kas. Kalbininkai siūlo mažosio- 
mis raidėmis rašyti ir ordinų vardus, kai jie neina oficialiais vardais, k. a., 
vyčio kryžiumi apdovanota 10 žm. Šokių ir gėralų vardai taip pat peršami 
rašyti mažosiomis raidėmis. Taigi, ne tik „martelis“, bet ir mūsų garsiojo 
Birštono mineralinių šaltinių vanduo pavirsta mažąja raide rašomu „vy- 
tautu“ ir „birute“!..“57. 

Kriptonimu M. pasirašęs autorius perspėjo: „Skaitydami laikraščiuo- 
se dedamus straipsnius, ypač sporto žinias, užtinkame labai daug sutrum- 
pintų pavadinimų — dažniausiai kelių raidžių junginį, kurį kai kada ir 
perskaityti nesiseka, o perskaitę dažnai nesusivokiame, ką autorius tuo 
raidžių junginiu norėjo pasakyti. Suprantama, kad autorius, trumpinda- 
mas pavadinimus, sutaupo laiką, rašinys užima mažiau vietos laikraščio 
skiltyse ir tuo būdu galima patiekti skaitytojams daugiau naudingų <...> 
žinių“ ?8. Bet reikia neužmiršti ir skaitytojų, kuriems laikas yra irgi bran- 
gus, 0 jį jie priversti gaišti iššifruodami tuos sutrumpinimus. O sutrumpi- 
nimai jau tapo tikra epidemija: savo pavadinimus trumpino sąjungos, or- 
ganizacijos, firmos, savo titulus — asmenys ir t. t. „Pastaruoju metu jau net 
modernieji mūsų įstatymai į tai atkreipė dėmesį ir reikalauja, kad draugi- 
jos, trumpindamos savo pavadinimus į vieną ar kelis sudurtinius žodžius, 
privalo žiūrėti, kad tie žodžiai nebūtų priešingi lietuvių kalbos dėsniams 
<...>. Taip pat turėtume žiūrėti, kad tas sutrumpinimas būtų supranta- 


57 J. S. Kalbos ir rašybos reikalai // Kardas, 1937, Nr. 12, p. 295. 
58 M. Dėl pavadinimų trumpinimo // Kardas, 1937, Nr. 20, p. 470. 

mas ir tiems, kurie jį skaitys. Negalime trumpinti taip, kaip kam atėjo į 
galvą. Pavyzdžiui, ką galės suprasti skaitytojas, jei aš vienos įstaigos pa- 
vadinimą sutrumpinsiu į tokį raidžių junginį : „Ppp“, nors mano supra- 
timu tas sutrumpinimas galėtų reikšti ir „Pirmąjį pėstininkų pulką“. Be 
abejo, negalima atsisakyti nuo tų sutrumpintų pavadinimų, kurie varto- 
jami mokslo reikalams ir kurie jau yra įgiję „pilietines“ teises, bet čia kal- 
bama tik apie mūsų pačių sugalvotus ir be jokios tvarkos brukamus „per- 
lus“ į mūsų kalbą. 

Suglaudę aukščiau pasakytą, turėkime mintyje, kad, trumpindami 
įvairius pavadinimus, nenusižengtumėme kalbos dėsniams ir praktiškam 
reikalui ir nesivaikykime svetimųjų pavyzdžiais, o juos mes vis vien nesu- 
skubsime visais atvejais pamėgdžioti“"??, — tęsė M. Reikalavo laikytis to- 
kių karinių sutrumpinimų: leitenantas — ltn., kapitonas — kpt., majoras — 
mjr., pulkininkas — plk., generolas — gen. O matų pavadinimus reikala- 
vo rašyti taip: tona — t, centneris — cnt, kilogramas — kg, gramas - g, li- 
tras — I, Celsijaus laipsnis — *C, Reomiūro laipsnis — "R, kilometras - km, 
metras - m, milimetras - mm, procentas — Vo, litas — Lt, centas — ct. 

Pats paskutinis „Kardo“ straipsnis priklauso jaun. leitenanto Vinco 
Lapinsko plunksnai. Jis rašė: „Mums, kariams, lygiai turi rūpėti ne tik karo 
mokslas, karinis auklėjimas, karo menas, bet ir lietuviškosios karinės spau- 
dos ir tarnybinių raštų kalbos grynumas ir taisyklingumas. Kalbos daly- 
kuose daug jau pažengta pirmyn. Dabar tik reikia geros valios, noro ir pa- 
stangų pradėtąjį darbą tęsti iki galo ir greičiau užmiršti visokius „parėdy- 
mus“ ir kitas kalbos puošmenas. Tačiau bevartydami karinės spaudos, net- 
gi karo mokslo žurnalo, puslapius, pasigendam tos geros valios ir pastangų 
rašomosios kalbos taisyklingumui ir grynumui puoselėti“!*?. Straipsnyje 
smarkiai kritikuotas B. C. straipsnis „Įgudę šauliai“, išspausdintas „Mūsų 
žinyne“ (1940, Nr. 2). Pateikta net 13 sakinių, kuriuose yra tokių „perliu- 
kų“: „randasi ant šautuvo“, „išgauti iš apmokomųjų mokėjimo“, „to pa- 
sėkoje, laike pratimo“, „kad parodyti ant kiek veikia“ ir pan. „Tokia kalba 


53 Ten pat, p. 470. 

prirašyti mūsų karo mokslo, karinio rengimo ir auklėjimo žurnalai mums 
garbės nedaro, — rašė V. Lapinskas. — Tik taip temokėdami rašyti, jau už- 
kliudę trečiąjį nepriklausomo valstybinio gyvenimo dešimtmetį, geriau ir 
išmintingiau padarytume, jeigu literatūriniame darbe visai nesirodytu- 
me. Priešingai elgdamiesi, patys pasirašome gėdos dokumentą ir palieka- 
me jį būsimosioms kartoms“!*!. Žinoma, V. Lapinskas rašė kiek karštokai. 
Karinės spaudos, kaip ir visos lietuviškos spaudos kalba, 1940 m. jau buvo 
gana tobula. Jo aptartas straipsnis kažkaip, matyt, „praslydo“ pro redakto- 
rių akis. Tačiau neliko nepastebėtas ir pelnė griežtą įvertinimą. Deja, pa- 
taisyti ką nors jau buvo vėlu, atėjo 1940 metų birželis... 


16! Ten pat, p. 289. 

3. ASMENYS, AKTYVIAUSIAI KŪRĘ 
LIETUVIŠKĄJĄ KARYBOS TERMINIJĄ IR 
DIEGĘ VALSTYBINĘ LIETUVIŲ KALBĄ 
KARIUOMENĖJE 


Monografijoje apžvelgėme eilę straipsnių ir kitų darbų, susijusių su 
lietuviškosios karybos terminijos kūrimu ir valstybinės lietuvių kalbos 
Lietuvos kariuomenėje diegimu. Natūralu, kad monografija nebus išbaig- 
ta, jei skaitytojas nebus supažindintas su svarbiausių darbų autoriais bei 
iniciatoriais. Tad jam pateikiame 73 aktyviausių žmonių, dirbusių valsty- 
binės kalbos diegimo kariuomenėje ir lietuviškosios karybos terminijos sri- 


tyje, biografijas. 


Abaras (Abaravičius) Kazys (1896 03 19 Švenčionių aps., Daugėliškio 
vlsč., Radeikiškės k. — 1950 10 01 Taišeto lag.), pulkininkas leitenan- 
tas. 1905-1914 m. mokėsi Vilniuje, po to Gardino realinėje gimnazi- 
joje. Baigęs ją, 1914-1915 m. dirbo privačiu mokytoju, 1915-1917 m. 
gyveno tėviškėje. 1918 m. mokytojavo Daugėliškyje (Švenčionių aps.), 
Skraičionyse (Alytaus aps.). 1919 03 17 įstojo į Lietuvos kariuomenę, 
buvo savanoris eilinis, 1919 12 16 baigė Karo mokyklos II laidą, daly- 
vavo kovose su lenkais. Tarnaudamas Panevėžyje, baigė Miškų techni- 
kų mokyklą (apie 1924 m.), 1929 m. — Aukštųjų karininkų kursų ar- 
tilerijos skyrių (II laida), 1933 m. — Vytauto Didžiojo karininkų kursų 
administracijos skyrių (I laida). 1934 09 07 suteiktas pulkininko leite- 
nanto laipsnis. Nuo tada dirbo kariuomenės štabo artilerijos inspekcijoje. 
Kartu dėstė balistiką, šaudymo teoriją, artilerijos taktiką Karo mokyklos 
kariūnams, karo pedagogiką - liktiniams puskarininkiams. Apdovanotas 
Vytauto Didžiojo 5 laipsnio ordinu (1930), Lietuvos didžiojo kunigaikš- 
čio Gedimino 3 laipsnio ordinu (1938), Savanorių ir Lietuvos nepriklau- 
somybės medaliais (1928). 1940 09 02 paskirtas Raudonosios armijos 
(toliau — RA) 29 korpuso artilerijos štabo viršininku, pakeltas į RA pul- 
kininkus. 1941 06 09 išsiųstas į kursus Maskvoje, 06 28 areštuotas, išvež- 
tas į Norilską, Lenos lagerį. 1942 09 02 nuteistas 10 metų kalėti ir per- 

keltas į Taišeto lagerį'. 


Adamkavičius Edvardas (1888 03 30 Mažeikių aps., Židikų vlsč., 
Pikelių k. - 1957 05 10 JAV, Vusteris), divizijos generolas. Baigė Liepojos 
gimnaziją, 1910 m. įstojo į Peterburgo universitetą, 1912 m. buvo pašauk- 
tas į Rusijos kariuomenę ir pasiųstas į Vladimiro karo mokyklą. Ją bai- 
gęs 1914 m. buvo paskirtas į 64 pėstininkų Kazanės pulką jaunesniuo- 
ju karininku. I pasaulinio karo metu kovojo vokiečių ir austrų frontuo- 
se. Už narsumą paskirtas kuopos vadu. 1915 m. Galicijoje sunkiai sužeis- 
tas. Pasveikęs paskirtas pulko vado adjutantu, jam suteiktas štabo kapito- 
no laipsnis. Po 1917 m. revoliucijos buvo Ukrainoje, tapo 16 ukrainiečių 
pulko vadu. Pradėjus organizuoti lietuviškus dalinius, paliko šias parei- 
gas, išvyko į Rovną, kur su karo valdininku Valdemaru ČCarneckiu suorga- 
nizavo 700 vyrų lietuvių batalioną. Nuo 1918 05 vadovavo šiam Lietuvių 
atskirajam gurguolių batalionui Rovne. 1918 08 31 su batalionu atvyko į 
Vilnių ir įstojo į formuojamą Lietuvos kariuomenę. 1918 12 01 paskirtas 
Apsaugos ministerijos Asmeninės sudėties skyriaus lietuvių dalinių virši- 
ninku, 1918 12 26 — Rikiuotės skyriaus viršininku, 1919 m. m. pradžio- 
je tapo kariuomenės štabo operatyvinės dalies viršininku. Buvo komisi- 
jos Lietuvos kariuomenės uniformai nustatyti nariu. 1919 03-04 ir 09 
E. Adamkavičius ėjo generalinio štabo viršininko pareigas. 1919 10 07 jis 
buvo paskirtas Kauno bataliono laikinuoju vadu, 1919 12 01 šį batalioną 
performavus į 7 pėst. pulką, paskirtas jo vadu. Prieš tai jam suteiktas pul- 
kininko leitenanto laipsnis. 1919-1920 m. plk. ltn. E. Adamkavičius da- 
lyvavo kovose su bolševikais, pilsudskininkais-želigovskininkais ir bermon- 
tininkais. 1920 m. rudenį tapęs I divizijos vadu, iš jos būstinės Ukmergėje 
vadovavo Širvintų ir Giedraičių kautynėms. Pasibaigus Nepriklausomybės 
kovoms, plk. ltn. E. Adamkavičius buvo grąžintas į 7 pėst. pulko vado 
pareigas. 1922 m. kurį laiką buvo I rūšies ypatingų reikalų karininku 


' Ažubalis A., Kazlauskaitė-Markelienė R., Petrauskaitė A., Puzinavičius B., 
Žigaras E Karo pedagogika Lietuvoje (1918-1940 m.). Vilnius, 2007, p. 394-395; 
LKK, t. 2, p. 20. 

prie kariuomenės vado, o 11 23 paskirtas Biržų apskrities komendantu, 
1924 m. pradžioje - Biržų mobilizacinio rajono viršininku. 1928 m. pa- 
vasarį tapo 9 pėst. pulko vadu. 1930 m. birželio pabaigoje, baigęs trum- 
palaikius Aukštesniųjų kariuomenės vadų kursus ir tapęs pulkininku, 
E. Adamkavičius buvo paskirtas III karo apygardos viršininku. 1933 09 06, 
suteikus generolo leitenanto laipsnį (1936 12 prilygintam brigados gene- 
rolo laipsniui), paskirtas III pėstininkų divizijos vadu, 1935 02 06 - II di- 
vizijos vadu. 1937 02 16 E. Adamkavičius tapo divizijos generolu. Už nar- 
są, atsidavimą Lietuvai E. Adamkavičius buvo apdovanotas: Rusijos ka- 
riuomenėje — šv. Stanislovo (1915), Lietuvoje — Vyčio Kryžiaus 5 laips- 
nio (1921), Gedimino 3 laipsnio (1928), Vytauto Didžiojo 3 laipsnio 
(1930), Latvijos Trijų žvaigždžių 2 laipsnio (1935) ordinais, Savanorių ir 
Lietuvos nepriklausomybės (1928), Latvijos išsivadavimo karo 10-mečio 
(1929) medaliais, Lietuvos ugniagesių „Artimui pagalbon“ 1 laipsnio žen- 
klu. SSRS okupavus Lietuvą, 1940 06 25 div. gen. E. Adamkavičius buvo 
paleistas į atsargą, karo metu gyveno savo dvare Pikeliuose. 1944 m. pa- 
sitraukė į Vokietiją, gyveno Augsburge, 1949 m. atvyko į JAV. Gyveno 
Vusteryje. Aktyviai dalyvavo lietuviškoje veikloje, buvo „Ramovės“ sky- 
riaus garbės narys, Lietuvos piliečių klubo garbės narys, Lietuvių bendrijos 
garbės narys. Palaidotas Broktone“. 


Antanaitis Saliamonas (1894 01 12 Šakių aps., Suodžių k. — 
1973 10 15 Vokietijoje), pedagogas fizikas ir matematikas. Mokėsi 
Marijampolės ir Vilniaus gimnazijose. 1916-1919 m. dėstė matema- 
tiką Kauno „Saulės“ gimnazijoje, kurį laiką buvo jos inspektoriumi. 
Matematiką ir fiziką studijavo Karaliaučiaus, Leipcigo ir Fribūro univer- 
sitetuose. Pastarąjį baigė licenciato laipsniu 1926 m. 1924-1925 m. buvo 
Jurbarko „Saulės“ gimnazijos direktorius, vėliau mokytojavo Panevėžio 
ir Šiaulių mokytojų seminarijose, Alytaus ir Ukmergės valstybinėse gim- 
nazijose. Bendradarbiavo „Aušrinėje“, „Ateityje“, „Lietuvos mokykloje“, 


2 JAV lietuviai, t. 2, p. 556-556; LE, t. 1, p. 29, t. 36, p. 16; LKK, t. 2, p. 27-28; 
VLE, t. 1, p. 73. 

„Kariškių žodyje“, „Kosmose“, „Panevėžio balse“ ir kitur, pasirašinėda- 
mas savo pavarde arba Paprūsės Beržo ir kt. slapyvardžiais. 1920 m. išlei- 
do knygą „Per karą į laisvę“. 1944 m. pasitraukė į Vokietiją ir mokytojavo 
Vasario 16-osios gimnazijoje nuo pat jos įkūrimo. Studijuodamas bei sta- 
žuodamasis užsienyje, surinko daug medžiagos apie senovės graikų moks- 
lininką matematiką ir mechaniką Archimedą (Archimėdės, apie 287 pr. 
Kr. — 212 pr. Kr.). Paskelbė apie jį straipsnių periodikoje: „Archimedo gy- 
venimas“ (Mokslo dienos, 1939, Nr. 9—10), „Archimedo aukso karūnos 
problema“ (Mokslo dienos, 1940, Nr. 1) ir kt. Karo pabaigoje spaustuvė- 
je jau buvo išspausdinta S. Antanaičio knyga apie Archimedą, bet jos vi- 
sas tiražas žuvo fronto liepsnose. 1955 m. Italijoje jis išleido II šios knygos 
leidimą. S. Antanaitis žuvo autokatastrofoje?. 


Audronis (Krasnickas) Antanas (1910 08 20 Alytaus aps., 
Krokialaukio vlsč., Atesninkų k. — 1991 01 30 JAV), kapitonas. Baigė 
Alytaus gimnaziją ir VDU Teisių fakulteto 4 semestrus. 1930 10 25 bai- 
gė Karo mokyklą (XII laidą). Tarnavo 9 pėstininkų pulke, karo mokyklo- 
je. 1933 11 22 jam buvo suteiktas leitenanto laipsnis. 1935 06 19 baigė 
karo aviacijos kursus. 07 21 jam buvo suteiktas II eilės karo lakūno laips- 
nis. Buvo paskirtas į 6 eskadrilę. Naktinio skridimo metu per avariją buvo 
kontūzytas. Grįžęs iš ligoninės ėjo švietimo vadovo padėjėjo, komendanto 
adjutanto, Aviacijos štabo II dalies viršininko pareigas. 1937 01 21 tapo I 
eilės karo lakūnu, 09 07 - kapitonu. SSRS okupavus Lietuvą, 1940 08 05 
paleistas į atsargą, 1941 03 07 - suimtas, kalintas Kaune. Kilus karui, iš 
kalėjimo išlaisvintas, pats kurį laiką buvo jo viršininku. Trumpai buvo 
Alytaus policijos vadu. Iki 1944 m. buvo Kauno miesto priešlėktuvinės 


> Ažubalis A. Iš Lietuvos matematinio švietimo praeities. Kaunas, 1993, p. 16-17; 
Iš Lietuvos matematinio švietimo praeities (2-asis papild. leid.). Kaunas, 1997, 

p. 16-18; Matematika lietuviškoje mokykloje (XIX a. pr. - 1940 m.). Vilnius, 

1997, p. 290; Supažindinęs Lietuvą su Archimedu // Alytaus naujienos, 1999 01 15; 
Banionis J. Saliamonas Antanaitis (1894-1973) ir jo senosios matematikos tyrinė- 
jimai // Lietuvos matematikos rinkinys, t. 42. Vilnius, 2002, p. 375-381; LE, t. 1, 
p. 197; Lietuviškoji enciklopedija, t. 1, p. 733. 

apsaugos vadas. Leido nelegalų laikraštėlį „Baltija“, už tai gestapo buvo 
suimtas. 1944 m. pasitraukė į Vokietiją, po karo gyveno Gerviše, mokyto- 
javo Eichštato lietuvių gimnazijoje. 1949 m. emigravo į JAV, apsigyveno 
Los Andželo mieste. Daug metų vadovavo to miesto Lietuvių bendruo- 
menės (toliau — LB) skyriui, buvo „Ramovės“ pirmininkas“. 


Banaitis Kazimieras Viktoras (1896 03 05 Šakių aps., Sintautų 
visč., Vaitiekupių k. — 1963 12 25 Brukline), kompozitorius. 1918 m. 
Nepriklausomybės Akto signataro Saliamono Banaičio (1866-1933) sū- 
nus. 1908-1914 m. mokėsi Kauno gimnazijoje, kartu 1911-1914 m. — 
Ipo-Gechtmano (/pp-Gechtmann) muzikos mokykloje. 1915 m. baigė 
gimnaziją Roslavlyje. 1915-1916 m. - lietuviškos Kauno „Saulės“ gimna- 
zijos mokytojas, mišraus choro vadovas. 1917-1919 m. sirgo, gydėsi tėviš- 
kėje. 1919-1921 m. tarnavo Lietuvos kariuomenėje, buvo vertėju genera- 
liniame štabe. Išvertė vadovėlį apie automobilizmą kariuomenėje, knyge- 
les apie lauko telefoną ir telegrafą. „Kariškių žodžio“ redakcijoje tvarkė už- 
sienio žinių skyrių, rašė apie tuometinius Lietuvos priešus. Karo mokyklo- 
je vadovavo IV kariūnų laidos chorui. 1921 m. Prahoje studijavo kompo- 
ziciją, 1922-1925 m. Leipcige - filosofiją ir meno istoriją, šio miesto kon- 
servatorijoje 1922-1928 m. — kompoziciją, fortepijoną ir muzikos peda- 
gogiką. 1928 m. Kauno valstybinėje muzikos mokykloje (nuo 1933 m. — 
konservatorija) dėstė teorines disciplinas ir fortepijono studijas. 1937 m. — 
konservatorijos direktorius, profesorius (1938). 1940 m. iš pareigų oku- 
pantai jį atleido. 1941 m. K. V. Banaitis vėl grįžo į jas. 1945-1949 m. 
Miūldorfo lietuvių stovykloje (Vokietija) vadovavo chorui, 1949 m. atvyko 
į JAV, apsigyveno Brukline. Dirbo su operetės choru, vyrų „Aidų“ oktetu, 
įsteigė privačią muzikos studiją. Daugelio muzikos kūrinių autorius (opera 
„Jūratė ir Kastytis“, kantatos, sonatos, instrumentinės pjesės, dainos). Nuo 
1917 m. muzikos klausimais rašė „Lietuvos aide“, „Lietuvoje“, „Sekmojoje 
dienoje“, „Vaire“, „Naujojoje Romuvoje“, „Muzikoje ir teatre“ ir kt. leidi- 


* JAV lietuviai, t.1, p. 53; LKK, t. 2, p. 82-83. 

niuose. Išleido knygą „Lietuvių muzikos ir dainų reikalu“ (1919) m.?. 


Bistras Leonas (1890 10 20 Liepojoje - 1971 10 18 Kaune), valsty- 
bės veikėjas, filosofas, žurnalistas. 1911 m. baigė Liepojos gimnaziją, gavo 
„Motinėlės“ draugijos stipendiją ir įstojo į Ženevos (Šveicarija) universi- 
teto medicinos fakultetą, greitai perėjo į Fribūro universitetą studijuoti fi- 
losofijos. 1912-1914 m. studijavo mediciną Tartu (Estija) universitete. 
1914 m., nebaigęs studijų, Pirmojo pasaulinio karo pradžioje buvo mobi- 
lizuotas į Rusijos kariuomenę, buvo joje felčeriu (kai kuriuose šaltiniuose 
nurodoma, kad 1914 m. perėjo studijuoti į Žemaičių kunigų seminariją 
Kaune, bet tokiu atveju nebūtų buvęs mobilizuotas. Gal tai buvo tik ke- 
tinimai?). Voroneže su kun. Mykolu Krupavičiumi (1885-1970) redaga- 
vo lietuviams karo pabėgėliams skirtą laikraštį „Lietuvių balsas“. Telkė at- 
eitininkus, skaitė paskaitas lietuviams karo pabėgėliams. 1918 m. grįžo į 
Lietuvą, buvo vienas Kauno savivaldybės steigėjų. 1919 m. buvo Spaudos 
biuro vedėju, laikraščio „Lietuva“ vyriausiuoju redaktoriumi. 1920 m. iš- 
vyko studijuoti į Šveicarijos Fribūro universitetą, kur 1921 m. apgynė fi- 
losofijos daktaro disertaciją. 1922-1940 m. buvo L(VD)U teologijos ir 
filosofijos fakulteto docentas, vadovavo Filosofijos sistemos katedrai. IX 
Ernesto Galvanausko (1882-1967) ir X Antano Tumėno (1880-1946) 
ministrų kabinetuose buvo švietimo ministras (1923 06 29—1925 02 04). 
1923-1925 m. L. Bistras buvo ir Seimo pirmininkas. 1925 09 25— 
1926 06 16 vadovavo XII ministrų kabinetui ir kartu buvo krašto apsau- 
gos ministras, o nuo 1926 04 21 pakeitė Mečislovą Reinį (1884-1953) 
ir užsienio reikalų ministro poste. 1926 12 17-1927 05 03 buvo švie- 
timo ministras XIV Augustino Voldemaro (1883-1942) ministrų kabi- 
nete, 1939 03 28-1939 11 21 ėjo tas pačias pareigas XX Jono Černiaus 
(1898-1977) ministrų kabinete. 1926-1939 m. L. Bistras buvo faktiška- 
sis „Ryto“ laikraščio redaktorius. 

Nuo 1921 m. L. Bistras buvo Lietuvos krikščionių demokratų par- 


> JAV lietuviai, t. 1, p. 54-55; LE, t. 2, p. 160, t. 36, p. 88; LTE, t. 1, p. 627; 
MLTEĘ, t. 1, p. 27; Narbutienė O. Kazimieras Viktoras Banaitis. Vilnius, 1996; TLE, 
t. 1, p. 200; VLE, t. 2, p. 594—595. 

tijos narys, nuo 1922 m. — jos CK narys, 1926-1940 m. — pirminin- 
kas. 1922 m. buvo Pavasarininkų sąjungos pirmininkas, rėmė žygininkus. 
Dirbo „Vilties“ redakcijoje, redagavo „Ateitį“, išvertė į lietuvių kalbą po- 
piežiaus enciklikų. 

1940 07 11 L. Bistrą bolševikiniai okupantai suėmė, 1941 03 08 
Ypatingasis čekistų pasitarimas nuteisė 8 metams kalėti. 2 metus L. Bistras 
kalėjo Šiaurės Pečioroje, 1943 m. dėl prastos sveikatos iš lagerio paleistas, 
įsidarbino felčeriu Atbasaro mieste (Kazachija). 1945 m. vėl suimtas neva 
už nedarbingumo lapelio išdavimą simuliuojančiam ligą žmogui. Tačiau 
greitai buvo amnestuotas ir grįžo į Lietuvą, Vilniuje iki 1949 m. dirbo ar- 
kivyskupijos kurijos bibliotekoje. 1950 08 14 vėl suimtas ir ištremtas į 
Krasnojarsko kraštą, keršijant už atsisakymą dalyvauti „tautinės“, nepa- 
valdžios Vatikanui Lietuvos katalikų bažnyčios kūrime. Po Stalino mir- 
ties L. Bistras buvo amnestuotas ir 1954 m. grįžo į Lietuvą. Vilniuje, kur 
gyveno jo žmona, nebuvo registruojamas. Apsigyveno Kaune, negavo 
nei pensijos, nei darbo. Pragyvendavo iš siuntinių, kuriuos iš JAV siun- 
tė kun. M. Krupavičius, teisininkas Pranas Viktoras Raulinaitis (1895— 
1969) ir kiti. Nuolat buvo sekamas KGB pareigūnų ir seklių (apie 30 
žmonių). 1958 m. mirė L. Bistro žmona, jį patį 1962 m. ištiko pirmasis 
insultas. Apsigydęs neteko gyvenamojo ploto, glaudėsi pas pažįstamus. Po 
mirties buvo palaidotas šalia žmonos Petrašiūnų kapinėse. KGB neužmir- 
šo pasidomėti, ar ant antkapio nėra „nacionalistinio“ užrašo“. 


Brazys (Brazauskas) Balys (1904 04 06 Seinų aps., Lazdijų vlsč., 
Šventežerio k. — 1999 09 17 Kaune), pulkininkas leitenantas. 1927 09 08 
baigė Karo mokyklos IX laidą ir buvo paskirtas į karo aviaciją Kaune. 
1930 02 15 baigė Vytauto Didžiojo karininkų kursų Aviacijos skyrių (II 
laida). 1930 11 23 jam buvo suteiktas vyr. leitenanto, 1934 11 23 - kapi- 


6 Ažubalis A. Matematika lietuviškoje mokykloje (XIX a. pr. - 1940 m.). Vilnius: 

Žiburys, 1997, p. 110; Banevičius A. 111 Lietuvos valstybės politikos veikėjų. Vil- 
nius, 1991, p. 43; Laukaitytė R. Dr. Leonas Bistras // Lietuvos krašto apsaugos mi- 

tono laipsnis. SSRS okupavus Lietuvą, tarnavo karo aviacijoje 2 eskadrilės 
technikos karininku. 1940 07 12 buvo paskirtas bombonešių grupės vadu, 
08 24 gavo majoro laipsnį. 1940 10 04 buvo perkeltas į Raudonosios ar- 
mijos 29 šaulių teritorinio korpuso atskirąją aviaeskadrilę. Kilus karui, 
iš Raudonosios armijos pasitraukė. Karo metais dirbo buhalteriu Kaune. 
1944 m. buvo mobilizuotas į Raudonąją armiją, kovojo Liepojos fronte. 
1950 m. buvo suimtas, nuteistas 10 m. kalėti, 1955 m. paleistas, grįžo į 
Kauną ir iki 1991 m. dirbo buhalteriu. Atkūrus Lietuvos nepriklausomy- 
bę, dalyvavo Lietuvos atsargos karininkų sąjungos veikloje. 1991 11 22 
B. Braziui buvo suteiktas dimisijos pulkininko leitenanto laipsnis. 

Buvo apdovanotas Lietuvos nepriklausomybės 10-mečio medaliu 
(1928). 


Brundza Jonas (1890 05 19 Vilkaviškio aps., Paežerių vlsč., Parausių 
k. - 1927 08 21 Palangoje), medicinos pulkininkas leitenantas. Baigęs 
Marijampolės gimnaziją, 1916 m. baigė Maskvos universiteto Medicinos 
fakultetą ir buvo mobilizuotas į Rusijos kariuomenę. 1919 01 05 savano- 
riu įstojo į Lietuvos kariuomenę, iki 1920 03 25 tarnavo Karo sanitari- 
jos skyriuje. 1920 03 25-1922 03 02 - Karo ligoninės jaunesnysis ordi- 
natorius, 1920 04 03 - sanitarijos kapitonas. 1922 03 02 buvo paskirtas 
vyr. gydytojo padėjėju. 1922 m. pusei metų buvo pasiųstas specializuo- 
tis į Vokietiją. Grįžęs buvo paskirtas Karo ligoninės viršininko pavaduoto- 
ju ir vyriausiuoju ordinatoriumi. Karo ligoninėje įkūrė nervų ligų skyrių, 
buvo jo vedėju. J. Brundza — vienas iš žymiausių to meto Lietuvoje dirbu- 
sių neuropatologų. 1925 05 15 jam buvo suteiktas majoro, 1927 02 17 — 
pulkininko leitenanto laipsnis. Tragiškai, nuo ginkluoto užpuoliko rankos 
žuvo Palangoje. Buvo apdovanotas II rūšies Vyčio Kryžiaus 3 laipsnio or- 
dinu (1927) ir Savanorių medaliu (po mirties)“. 


Budrevičius Povilas (1892 01 23 Marijampolės aps., Kalvarijos 


7 LKK, t. 2, p. 208. 
5 LKK, t. 2, p. 216. 

mstl. — 1956 01 31 Kaune), pulkininkas. I pasaulinio karo metais tarna- 
vo Rusijos kariuomenėje, 1916 m. baigė Tbilisio karo mokyklą. Grįžęs į 
Lietuvą, 1918 12 10-1919 01 08 buvo Vyriausiojo tribunolo sekretoriaus 
padėjėjas. 1919 05 08 buvo mobilizuotas į Lietuvos kariuomenę, paskir- 
tas į Krašto apsaugos ministerijos Juridinį skyrių. Nuo 1919 07 28 buvo 
Kariuomenės teismo sekretorius, 1919 10 18 jam buvo suteiktas vyr. lei- 
tenanto, 1921 06 25 - kapitono laipsnis. 1922 02 tapo Vyriausiojo teis- 
mo kandidatu, 1923 10 — Kariuomenės teismo valstybės gynėjo padėjėju. 
1924 m. baigė LU Teisių fakultetą. 1925 05 15 P. Budrevičiui buvo su- 
teiktas majoro, 1926 02 16 - pulkininko leitenanto laipsnis. 1927 03 31 
jis tapo Kariuomenės teismo nuolatiniu nariu brigados nario teisėmis. 
1929 11 23 P, Budrevičius tapo pulkininku, 1930 04 - nuolatiniu karo tei- 
sėju pulko vado teisėmis. 1934 06 30 išėjo į atsargą. Kurį laiką buvo LAKS 
pirmininku, Skautų sąjungos nariu. P. Budrevičius buvo apdovanotas II 
rūšies Vyčio Kryžiaus 3 laipsnio (1927) ir skautų Svastikos (1935) ordi- 
nais, Lietuvos nepriklausomybės medaliu (1928). 1936-1940 m. ir 1941— 
1944 m. P. Budrevičius - Apeliacinio teismo teisėjas. 1945 03 10 buvo so- 
vietinių okupantų suimtas, kalintas Kaune. 1945 07 05-1946 03 10 ka- 
lintas Vorkutoje, Komijoje. 1946 10 04 Ypatingojo pasitarimo nuteistas 8 
metus kalėti, kalintas iki 1953 m. Karagandoje, Kazachijoje. 1953 03 10 
iš kalėjimo paleistas, 1955 m. grįžo į Lietuvą). 


Bukota Juozas Liudvikas (1896 11 08 Marijampolės aps., Krosnos 
vlsč., Išlandžių k. — ? JAV), leitenantas. 1917 m. baigė lietuvių gimna- 
ziją Voroneže. Savanoriu įstojęs į Lietuvos kariuomenę, 1919 07 07 bai- 
gė Karo mokyklos I laidą karužo (vėliau pakeistas į leitenanto) laipsniu. 
1919-1921 m. tarnavo artilerijoje. Nuo 1921 08 18 iki 1922 10 09 dir- 
bo Karo mokslo skyriuje. Iš ten išėjo studijuoti į Lietuvos universitetą. 
Dirbo „Didžiojo lietuvių kalbos žodyno“ redakcijoje. Paryžiuje studijavo 
lyginamąją kalbotyrą pas profesorių Antuaną Mejė (Meillet, 1866-1936). 
1931 m. parengė Alfonso Šolco „Vokiečių kalbos gramatikos“ lietuvišką 


? LKK, t. 2, p. 223; VLE, t. 3, p. 560. 

tekstą. 1930 11 01 paskirtas Krašto apsaugos ministerijos užsienio kalbų 
vertėju (mokėjo 9 kalbas). 1931 m. gavo licenciato laipsnį. 1935 08 01 
paskirtas Sporto ir švietimo skyriaus spaudos dalies karininku. Nuo 
1936 03 31 iki Lietuvos okupacijos tarnavo Kariuomenės štabo II sky- 
riaus punkto provincijoje karininku. Plk. Vincas Jasulaitis (1898-1988), 
jo mokslo dienų Voroneže draugas, rašė: „Juozą Bukotą po karo sutikdavau 
dažniau. Tai buvo lėtas, linkęs į profesoriaus Kazimiero Būgos mokslo sfe- 
rą žmogus. Dažnai jį sutikdavau Kauno universitete. Vėliau jis kalbotyros 
mokslus studijavo Leipcige ir Berlyne. Dar vėliau sutikdavau jį Paryžiuje, 
studijuojantį Sorbonos universitete“!*. Po SSRS okupacijos 1940 08 01 
perkeltas į Lietuvos „liaudies“ kariuomenės Ginklavimo valdybos Tiekimo 
dalį. Likvidavus valdybą, 10 11 iš tarnybos atleistas. Karo pabaigoje pa- 
sitraukė į Vokietiją. Ten į lietuvių kalbą išvertė Jungtinių Tautų Chartą 
(1946). Vėliau persikėlė į JAV. Likimas nežinomas!!. 


Butėnas Juozas (1898 02 04 Utenos aps., Anykščių vlsč., Vozgelių 
k. — 1976 10 Čikagoje), kapitonas. 1921 12 18 baigė Karo mokyklą 
(IV laidą), paskirtas į 3 pėstininkų pulką.1925 04 08 paleistas į atsargą. 
1928 08 20 vėl priimtas į kariuomenę, tarnavo 1 pėst. pulke ūkio daly- 
je, vėliau buvo pulko raštvedžiu, 1929 11 23 jam suteiktas vyr. leitenan- 
to, 1937 04 22 - kapitono laipsnis. 1933 m. eksternu baigė gimnaziją. 
Nuo 1936 12 22 buvo perkeltas į Kėdainių aps. komendantūrą, vadova- 
vo šauliams. 1937 10 11 toms pačioms pareigoms perkeltas į Raseinių 
apskrities komendantūrą. Apdovanotas Lietuvos nepriklausomybės me- 
daliu (1928). 1940 m. pabaigoje paleistas į atsargą. II pasaulinio karo me- 
tais tarnavo lietuvių savisaugos daliniuose (raštvedžiu, bataliono vado pa- 
vaduotoju, bataliono vadu — Ukrainoje), 1944 m. — Vietinėje rinktinėje, 
buvo 306 bataliono 3 kuopos vadas. 1944 m. pasitraukė į Vakarus!*. 


V Jasulaitis V. Brendimo metai gimnazijoje // Jasulaitis V. Lietuvos kariuomenės 
artilerijos pulkininkas Vincas Jasulaitis. Vilnius, 1998, p. 16. 

Dabušis Stasys (1898 06 05 Alytaus aps., Leipalingio vlsč., Vilkanastrų 
k. - 1974 11 02 Seirijuose), kalbininkas, vertėjas, kultūros veikėjas. Buvo 
J. Jablonskio sekretorius (1915-1920), vienas pirmųjų J. Jablonskio 
biografijos ir bibliografijos autorių. 1918 m. baigė lietuvių gimnaziją 
Voroneže. 1920 m. įstojo į Aukštuosius kursus Kaune, nuo 1922 m. tęsė 
studijas LU. Studijuodamas ir 1927-1938 m. dirbo Švietimo ministeri- 
jos Knygų leidimo komisijoje. 1923-1924 m. parengė rusų-lietuvių kal- 
bų žodyną (išleistas nebuvo). 1941 m. sovietų valdžios suimtas, kalintas 
Komijos lageriuose. Apie 1950 m. grįžo į Lietuvą. Dar jaunystėje užra- 
šė daugiau kaip 1000 dzūkų dainų, žodžių lietuvių kalbos žodynui (apie 
60 000 kortelių iš jo įsigijo K. Būga). Buvo terminologijos komisijos na- 
rys, puristinių nuostatų. Sukūrė daug naujadarų, iš kurių prigijo z4/ūvietė, 
darbuotojas, indauja, sdntuoka, viryklė ir kt. Parašė mokslo populiarini- 
mo knygų („Spaudos išradėjas Jonas Gutenbergas“ (1935), „Elektra ir 
jos burtai“, „Šimtajėgis žmogus“ (1937) ir kt.), prieš karą ir po lagerių 
išvertė Aleksandro Boičenkos (1903-1950), Antono Čechovo (1860- 
1904), Iljos Erenburgo (1891-1967), Nikolajaus Gogolio (1809-1852), 
Elizos Ožeškovos (Orzeszkowa, 1841-1910), Michailo Prišvino (1873— 
1934), Michailo Saltykovo-Ščedrino (1826-1899) ir kt. autorių kūrinių. 
Paskelbė daugiau nei 200 straipsnių lietuvių kalbos rašybos klausimais. 
Sovietinėse lietuviškose enciklopedijose apie lagerius nutylima!?. 


Dirmantas Stasys (1887 11 14 Raseiniuose — 1975 01 26 Čikagoje), 
geodezininkas, Lietuvos visuomenės ir karinis veikėjas, brigados genero- 
las (1937). 1914 m. baigė Maskvos Konstantino matininkų institutą. Per 
I pasaulinį karą Rusijos kariuomenės karininkas. 1918 m. Kaune su kitais 
įkūrė Matininkų sąjungą, suorganizavo matininkų kursus. 1919 m. įsto- 
jo į Lietuvos kariuomenę, 1919-1924 m. dėstė Karo mokykloje. 1921-— 
1922 m. — Aukštųjų kursų, nuo 1922 m. — Lietuvos universiteto Ge- 
odezijos katedros vedėjas, profesorius (1930). 1924-1927 m. — Aukštųjų 
karo technikos kursų, 1926-1927 m. — vyriausiojo štabo Karo mokslo 


5 LE, t. 4, p. 219, t. 37, p. 118; LTE, t. 2, p. 519; MLTE, t. 1, p. 338; TLE, t. 1, 
p. 363; VLE, t. 4, p. 383. 

valdybos, 1927-1929 m. — Karo technikos, 1929-1933 m. — Aukštųjų 
karininkų kursų viršininkas. 1935-1938 m. — krašto apsaugos ministras. 
Buvo labai reiklus ir principingas dėstytojas. A. Nakas rašo: „Buvo pasa- 
kojama, kad, priartėjus Raudonajai armijai prie Kauno, vienas studentas, 
skubotai atlikęs geodezijos pratybų darbus, sumanė gauti geodezijos įs- 
kaitą. Profesorius rado klaidų, liepė pataisyti. Studentas pasakė, kad ne- 
bėra laiko taisyti. „Nieko tokio, — pasakęs profesorius. — Pataisytus dar- 
bus atneši po karo.“!“. 1942-1944 m. — VDU Statybos fakulteto deka- 
nas. 1944 m. pasitraukė į Vokietiją. Nuo 1950 m. gyveno Čikagoje, buvo 
JAV lietuvių organizacijų narys, pirmininkavo Pasaulio lietuvių inžinie- 
rių ir architektų sąjungai (1959-1968) ir Lietuvių profesorių draugijai 
Amerikoje (1964-1974). 1919-1920 m. parašė pirmuosius lietuviškus va- 
dovėlius artileristams, knygas „Topografija“ (1923), „Nivelyrų konstruk- 
cijos“ (1932) ir kt. Apdovanotas Gedimino 2 laipsnio (1928), Vytauto 
Didžiojo 3 laipsnio (1933), Šaulių žvaigždės (1936), Prancūzijos Garbės 
legiono 2 laipsnio (1937), Latvijos Trijų žvaigždžių 1 laipsnio (1937) or- 
dinais, Lietuvos nepriklausomybės 10-mečio (1928) ir Šaulių žvaigždės 
ordino medaliais (1938), Ukrainos Liaudies Respublikos Karo kryžiumi 
(1967, JAV, Ukrainos emigracinės vadovybės) "?. 


Gabrys Juozas (1897 05 25 Šiaulių aps., Gasčiūnų vlsč., Mikšiūnų 
k. - 1963 07 07 JAV, Mičigano valstij., Ypsilanti), kapitonas. 1914 m. 
baigė Belovo realinę gimnaziją, studijavo Maskvos susisiekimo inžinierių 
institute. 1916 m. buvo pašauktas į Rusijos kariuomenę, 1917 m. baigė 
Kijevo karo inžinerijos mokyklą, gavo praporščiko laipsnį. 1917 12 grį- 
žo tęsti studijų, o 1918 m. — į Lietuvą. 1919 11 08 buvo mobilizuotas į 
Lietuvos kariuomenę, paskirtas į Elektrotechnikos batalioną jaunesniuoju 
karininku. 1919 12 14 J. Gabriui buvo suteiktas vyr. leitenanto laipsnis. 
1921 07 01 jis buvo perkeltas į Karo technikos valdybą, buvo paskirtas 
Susisiekimo skyriaus ypatingų reikalų karininku. 1922 05 01 jam buvo 


14 Nakas A. Inžinierius Vytautas Izbickas. Vilnius, 2000, p. 49. 
I5 JAV lietuviai, t. 1, p. 63; LE, t. 5, p. 63, t. 36, p. 186, t. 37, p. 136; LKK, t. 3, 
p. 63-64; LTE, t. 3, p. 105; VLE, t. 4, p. 803. 

suteiktas kapitono laipsnis. 1924-1925 m. kpt. J. Gabrys buvo Aukštųjų 
karo technikos kursų mokymo dalies vedėjas. 1925 m. išėjo į atsargą ir iki 
1927 m studijavo LU Technikos fakultete. Jį baigęs 1927-1930 m. dir- 
bo Susisiekimo ministerijos Plentų ir tiltų statybos skyriaus viršininku, 
1930-1935 m. — Plentų ir vandens kelių valdybos direktoriumi. 1928— 
1936 m. J. Gabrys buvo L(VD)U vyr. asistentas, 1937-1941 m. — docen- 
tas, nuo 1941 m. — Kelių katedros vedėjas, profesorius. 1928-1940 m. 
dėstė Aukštesniojoje technikos mokykloje Kaune. Apibendrindamas 
Anglijos, Prancūzijos, Vokietijos patirtį tyrė ir bandė kelių dangos kons- 
trukcijas ir taikė jas Lietuvos kelių tiesimo srityje (ypač tiesiant Žemaičių, 
rekonstruojant Aukštaičių plentus). 1938 04 08 Latvijos universitete ap- 
gynė daktaro disertaciją. Parašė nemažai knygų: „Užtaisų sprogdinimas su 
elektra“ (1921), „Medinių sijinių tiltų tipai“ (1923), „Sauskeliai“ (2 d., 
1930), „Plentai ir grįsti keliai“ (1930), „Gelžbetoniniai ir betoniniai tiltai“ 
(1931), „Žemės darbų skaičiavimai“ (1933), „Betoninės ir gelžbetoninės 
trijų šarnyrų arkos“ (1937), „Moderniosios kelių konstrukcijos“ (1938) ir 
kt. Rašė „Mūsų žinyne“, „Sąsiekoje“, „Savivaldybėje“. Kpt. J. Gabrys buvo 
apdovanotas Gedimino 4 laipsnio (1928), Vytauto Didžiojo 3 laipsnio ir 
Latvijos Trijų žvaigždžių 3 laipsnio (1930) ordinais. 1944 m. J. Gabrys 
pasitraukė į Vokietiją. 1946-1948 m. dėstė Jungtinių Tautų paramos ir 
atstatymo administracijos (UNRA) universitete Miunchene, 1949 m. at- 
vyko į JAV. Iki 1953 m. profesoriavo Masačusetso universitete, vėliau — 
Ohajo valstijos Deitono universitete!“. 


Gerdaitis (Gerdauskas) Antanas (1909 08 20 Vilkaviškio aps., 
Kybartų mstl. - 1963 08 21 Šiaulių raj. Meškuičių mstl.), jaunesnysis 
leitenantas. Baigė Kybartų „Žiburio“ aukštesniąją komercijos mokyklą, 
1931 10 29 Karo mokyklą (VI aspirantų laidą) ir buvo paleistas į atsargą, 
1939 m. - VDU Teisių fakulteto Teisių skyrių. 1937 12 18 baigė ginkluo- 
tės karininkų kursus ir buvo paskirtas į karo aviaciją, nuo 1939 m. buvo 
karo aviacijos komendantūros techninės dalies Zoknių dirbtuvių techni- 


16 JAV lietuviai, t. 1, p. 270; LE, t. 6, p. 449, t. 36, p. 207; LKK, t. 3, p. 123; VLE, 
t. 6, p. 313. 

kos karininkas. 1940 10 04 buvo paskirtas į RA 29 ŠTK atskirosios eska- 
drilės ginklininku. Prasidėjus karui, iš RA pasitraukė. Nuo 1952 m. dir- 
bo Šiaulių raj. „Raudonosios vėliavos“ kolūkio pirmininku. Kovo 1 1-sios 
Akto signatarės Miglutės Gerdaitytės tėvas". 


Grigaliūnas Mikalojus (Mikas) (1884 12 31 Kėdainių aps., 
Josvainių vlsč., Čiukiškių k. — 1955 07 09 Čikagoje), pulkininkas lei- 
tenantas. Baigė Josvainių liaudies mokyklą, po to — Mintaujos gimnazi- 
ją. 1905 m. buvo pašauktas į Rusijos kariuomenę, po tarnybos joje įsto- 
jo į Kauno kunigų seminariją. Jos nebaigęs, ėmė mokytojauti Deltuvoje. 
1915 m. pasitraukė į Rusiją. 1919 01 01 savanoriu įstojo į Lietuvos ka- 
riuomenę. 1920 01 15 jam buvo suteiktas karo valdininko laipsnis, ėjo 
2 brigados intendanto pareigas. Dalyvavo mūšiuose: su bermontinin- 
kais prie Eglainės (Latvijoje), pilsudskininkais prie Širvintų ir Simno, 
bolševikais prie Utenos. 1926 05 26 jam suteiktas administracijos ka- 
pitono laipsnis. 1928 04 05 kpt. M. Grigaliūnas tapo II karo apygar- 
dos (vėliau II pėstininkų divizijos) intendantu. 1929 11 23 jam suteik- 
tas majoro laipsnis. 1933 12 14 baigė Vytauto Didžiojo karininkų kursų 
Administracijos skyrių (I laida), 1934 03 01 tapo pulkininku leitenantu. 
1937 11 10 plk. ltn. M. Grigaliūnas išėjo į atsargą, 1940 02 29 - į dimi- 
siją. Plk. ltn. M. Grigaliūnas buvo apdovanotas: Gedimino 4 (1929) ir 3 
(1937) laipsnio ordinais, Savanorių ir Lietuvos nepriklausomybės meda- 
liais (1928), ugniagesių „Artimui pagalbon“ 2 laipsnio kryžiumi (1935). 
Iki 1944 m. gyveno Kaune, 1944 m. pasitraukė į Austriją, 1950 m. apsi- 
gyveno JAV. Dirbo Nacionaliniame banke Čikagoje!*. 


Gustaitis Antanas (1898 03 27 Marijampolės aps., Sasnavos vlsč., 
Obelinės k. - 1941 10 16 Maskvoje, Butyrkų kalėjime), brigados gene- 
rolas. 1916 05 28 baigė Marijampolės gimnaziją, evakuotą į Jaroslavlį, 
studijavo Peterburgo susisiekimo inžinierių institute. 1917 m. mobi- 
lizuotas į Rusijos kariuomenę, pasiųstas į Konstantino artilerijos mo- 


V LKK, t. 3, p. 170, t. 7, p. 396. 
8 LKK, t. 3, p. 216-217. 

kyklą Peterburge, tačiau, prasidėjus revoliucijai, jos nebaigė ir grįžo į 
Lietuvą. 1919 03 15 įstojo į Lietuvos kariuomenę, buvo paskirtas mo- 
kiniu į Karo aviacijos mokyklą. 1919 12 16 ją baigė (I laida), gavo in- 
žinerijos leitenanto laipsnį ir buvo paskirtas į Aviacijos dalį. 1920 01 18 
ltn. A. Gustaitis paskirtas mokomojo būrio vado padėjėju, vėliau buvo 
oro eskadrilės lakūnu mokiniu, dalyvavo nepriklausomybės kovose su 
pilsudskininkais-želigovskininkais. 1920 10 04 su bombomis pakrau- 
tu lėktuvu patyrė avariją, bet, laimei, bombos nesprogo. Iki 1922 m. 
ltn. A. Gustaitis — karo lakūnas 2 oro eskadrilėje.1922 m. jis baigė aukš- 
tojo pilotažo kursus, jam buvo suteiktas karo lakūno vardas, 1923 m. — 
vyr. leitenanto laipsnis. 1925 07 14 Kauno aerodrome jis išbandė savo 
suprojektuotą ir Aviacijos parko dirbtuvėse pagamintą vienvietį sporti- 
nį lėktuvą ANBO-I. 1925 09 22 A. Gustaitis buvo pasiųstas studijuoti į 
Aukštąją aeronautikos ir mechaninių konstrukcijų mokyklą Prancūzijoje. 
1926 02 16 jam buvo suteiktas kapitono laipsnis. A. Gustaitis — vienas 
iš Lietuvos aeroklubo (toliau — LAK) steigėjų ir globėjų, 1927 m. - jo 
vicepirmininkas. 1927 11 10 išbandė savo antrąjį lėktuvą ANBO-II. 
1928 07 23 baigė mokslus Paryžiuje, įgijo aviacijos ir mechaninių kons- 
trukcijų inžinieriaus diplomą. 1928 08 31 kpt. A. Gustaitis buvo pa- 
skirtas Lietuvos karo aviacijos viršininko padėjėju Technikos ir rikiuo- 
tės sričiai, 1928 10 10 tapo karo aviacijos štabo viršininku, 1928 11 23 
jam buvo suteiktas majoro laipsnis. 1929 04 11 mjr. A. Gustaitis tapo 
karo aviacijos parko, kuriam priklausė ir karo aviacijos dirbtuvės, virši- 
ninku. 1930 11 23 jam suteiktas plk. leitenanto laipsnis. 1932 07 14 
A. Gustaitis išbandė savąjį ANBO-IV, skirtą žvalgybai ir bombardavimui. 
1932 10 13 plk. ltn. A. Gustaitis buvo paskirtas karo aviacijos Technikos 
skyriaus viršininku, 1934 05 09 - karo aviacijos viršininko pavaduotoju. 
1934 06 25-07 19 jis vadovavo ANBO-IV eskadrilei, nepaprastai tiksliai 
apskridusiai Europą ir aplankiusiai 12 valstybių sostines. 1934 11 23 jam 
buvo suteiktas pulkininko laipsnis. 1934 05 14 plk. A. Gustaitis buvo pa- 
tvirtintas karo aviacijos viršininku ir šias pareigas ėjo iki Lietuvos karo avi- 
acijos likvidavimo. 1937 01 sėkmingai išbandė modernizuotą ANBO-IV 
versiją - ANBO-41. 1937 m. A. Gustaičiui buvo suteiktas brigados ge- 

nerolo laipsnis. 1939 06 13 jis tapo Lietuvos karininkų ramovės seniūnų 
tarybos pirmininku. 1939 09 05 brg. gen. A. Gustaitis išbandė paskuti- 
nį savo kūrinį - ANBO-VIII. 1924-1940 m. jis sukonstravo ir karo avi- 
acijos dirbtuvėse pastatė 9 tipų ANBO lėktuvus (sportinius, mokomuo- 
sius, žvalgybinius, bombonešius). 1940 01 01 pusė Lietuvos karo avia- 
cijos lėktuvų buvo ANBO konstrukcijos. 1922-1925 ir 1928-1937 m. 
dėstė Aviacijos karininkų kursuose, 1933-1937 m. ir nuo 1940 03 dės- 
tė Vytauto Didžiojo universitete, buvo docentas (1941). Parašė „Aviacijos 
teorijos konspektus“ (1935). A. Gustaitis buvo apdovanotais ordinais: 
II rūšies Vyčio Kryžiaus 3 laipsnio (1927), Vytauto Didžiojo 4 laipsnio 
(1930) ir 3 laipsnio (1939), Gedimino 3 laipsnio (1934), skautų Svastikos 
(1935), Šaulių žvaigždės (1939), Italijos Karūnos 4 laipsnio (1930) ir 3 
laipsnio (1934), Čekoslovakijos Baltojo liūto 4 laipsnio su kardais (1935), 
Prancūzijos Garbės legiono 4 laipsnio (1935), Švedijos Vazos 3 laipsnio 
(1935), Latvijos Trijų žvaigždžių 2 laipsnio (1938), medaliais: Lietuvos 
nepriklausomybės (1928) ir Latvijos išsivadavimo karo 10-mečio (1929), 
ženklais: Karo lakūno piloto garbės (1927), „Plieno sparnų“ garbės (1932), 
Aviacijos pulko garbės (1933), Estijos Karo lakūno garbės (1933), Karo 
lakūno specialiuoju (1934) ir Aizsargų nuopelnų kryžiumi (1939). SSRS 
okupavus Lietuvą, A. Gustaitis 1940 08 27 buvo paskirtas karo aviacijos 
likvidacinės komisijos pirmininku. 1940 12 31, pasirašius komisijos aktą, 
iš pareigų atleistas. Šeimai padėjo susitvarkyti dokumentus repatrijavimui 
į Vokietiją. Pats bandė pereiti Vokietijos sieną nelegaliai ir 1941 03 06 
prie Šeštokų buvo NKVD suimtas.1941 03 07 SSRS NKVD komisaro 
V. Merkulovo įsakymu su spec. sargyba atvežtas į Maskvos Lubiankos ka- 
lėjimą. 1941 07 07 SSRS Aukščiausiojo teismo karinės kolegijos uždara- 
me posėdyje nuteistas mirties bausme ir sušaudytas". 


Gužas Petras (1892 10 15 Rokiškio aps., Skapiškio vlsč., Kreipšių k. — 
1945 01 24 Rokiškyje), pulkininkas leitenantas. Stara Rusoje 1912 m. bai- 
gė 6 realinės gimnazijos klases. 1914 m. buvo pašauktas į Rusijos kariuo- 
menę ir iki 1917 11 tarnavo joje laisvai samdomu karo valdininku (iždinin- 


B LE, t. 8, p. 61-62; LKK, t. 3, p. 254—255; VLE, t. 7, p. 294. 

ko, ūkio dalies vedėjo ir kt. pareigose) 361 pėstininkų pulke. Dalyvavo ko- 
vose su vokiečiais Šiaurės fronte, prie Rygos 1917 m. sužeistas. 1917 11- 
1918 05 - lietuviškų karinių dalinių Rusijos kariuomenėje komisijos pir- 
mininkas. 1918 11 23 savanoriu įstojo į Lietuvos kariuomenę kaip karo 
valdininkas. Paskirtas Apsaugos ministerijos valdytojo adjutantu, nuo 
1918 12 01 - Rikiuotės skyriaus raštvedžiu. 1918 12 24 perkeltas į Vilniaus 
komendantūrą adjutantu. 1919 01 01 dalyvavo iškeliant Lietuvos vėliavą 
Gedimino pilies bokšte. Nuo 1919 01 11 — Kauno komendanto adjutan- 
tas. 1919 08 01 perkeltas į I raitelių pulką ūkio dalies vedėju. 1919 11 25 
išlaikė Karo mokyklos kurso egzaminus, jam suteiktas leitenanto laipsnis. 
1919 12 01 ltn. P. Gužas buvo perkeltas į Joniškėlio batalioną (vėliau ta- 
pusį 9 pėstininkų pulku) kuopos vadu, vėliau — pulko vado adjutantu. 
1919 12 20-1920 01 03 dalyvavo kovose su bolševikais prie Dauguvos, 
1920 01 30 — 07 15 ir 1920 10 08-11 21 - su pilsudskininkais-želigovs- 
kininkais prie Pikeliškių, Giedraičių, Dubingių, Molėtų. 1920 12 22 per- 
keltas į 3 raitelių „Geležinio Vilko“ pulką, paskirtas pulko vado adjutantu. 
1922 10 06 baigė Aukštuosius karininkų kursus (II laidą). 1922 12 24 per- 
keltas į kavalerijos divizijos štabą, 1923 03 30 jam suteiktas vyr. leitenanto 
laipsnis. 1923-1925 m. 1 husarų pulke buvo eskadrono vadu. 1925 05 15 
tapo kapitonu. 1927 m. ėmė dirbti Kariuomenės teisme jaunesniuoju kan- 
didatu, nuo 1928 m. — vyresniuoju kandidatu. 1928 01 29 baigė LU Teisių 
fakulteto Teisių skyrių. 1929 m. jam suteiktas majoro, 1930 m. — pulkinin- 
ko leitenanto laipsnis. Tada pačiam prašant išleistas į atsargą. 1931-1940 m. 
Kaune vertėsi advokato praktika. Nuo 1931 m. mjr. P. Gužas - Lietuvos ka- 
riuomenės savanorių kūrėjų sąjungos pirmininkas. Apdovanotas ordinais: 
Vyčio Kryžiaus 5 laipsnio (1921), Gedimino 3 laipsnio (1936), Vytauto 
Didžiojo 3 laipsnio, Šaulių žvaigždės, Prancūzijos Garbės legiono 5 laips- 
nio (visi 1938), medaliais: Savanorių ir Lietuvos nepriklausomybės (1928), 
Šaulių žvaigždės ordino (1939). Sovietams okupavus Lietuvą, P. Gužas pa- 
sitraukė į Vokietiją, kur Lietuvos vyriausybėje išeivijoje jam patikėtas vi- 
daus reikalų ministro postas. 1943 m. P. Gužas grįžo į Lietuvą, mokytojavo 
Rokiškio gimnazijoje?". 


2 LE, t. 8, p. 70; LKK, t. 3, p. 259—260; VLE, t. 7, p. 303-304. 

Ingelevičius Vladas (1889 11 24 Rokiškio aps., Beržuonių k. — 
1985 02 05 JAV, Niujorke), sanitarijos pulkininkas. 1908 m. baigė gim- 
naziją Peterburge, 1913 m. — Karo medicinos akademiją. Mokydamasis 
joje aktyviai dalyvavo lietuvių studentų veikloje, kartu su kitais įkūrė slap- 
tą lietuvių medikų korporaciją „Fraternitas Lithuanica“. 1913-1917 m. 
tarnavo Rusijos kariuomenėje, tarnybos pabaigoje — 226 lauko ligoni- 
nėje Rumunijos fronte. Iš ten kartu su kitais lietuviais 1918 06 grįžo į 
Lietuvą. 1918 12 19 savanoriu įstojo į Lietuvos kariuomenę, paskirtas 
į Apsaugos ministerijos štabą laikinai einančiu Sanitarijos skyriaus virši- 
ninko pareigas. 1919 06 09 šio skyriaus viršininko padėjėju ir šias parei- 
gas ėjo iki sovietinės okupacijos. 1919 11 18 V. Ingelevičiui buvo suteik- 
tas sanitarijos pulkininko laipsnis. Buvo vienas iš Lietuvos Raudonojo 
Kryžiaus organizacijos steigėjų, 1919-1932 ir 1938-1944 m. - jo vyriau- 
siosios valdybos narys. 1934-1940 m. V. Ingelevičius atstovavo Lietuvai 
tarptautiniame karo medicinos kongresų komitete ir kongresuose Lježe 
(1932, 1934), Ženevoje (1936), Bukarešte (1937). Rašė „Mūsų žiny- 
ne“ ir „Medicinoje“. Buvo apdovanotas II rūšies 1 laipsnio Vyčio kry- 
žiumi (1921), Gedimino 3 laipsnio (1928), Vytauto Didžiojo 3 laipsnio 
(1932) ordinais, Lietuvos nepriklausomybės ir Savanorių (1928) meda- 
liais. 1940 06 27 plk. V. Ingelevičius buvo paskirtas Karo sanitarijos sky- 
riaus viršininku, likvidavus Lietuvos kariuomenę 1940 10 27 paleistas į 
atsargą. 1944 m. pasitraukė į Vokietiją, po to persikėlė į Austriją, gyveno 
Bregence, kur 1945 m. atgaivino Lietuvos Raudonojo Kryžiaus organiza- 
cijos veiklą, atkūrė jos ryšius su komitetu Ženevoje. Vėliau su šeima išvy- 
ko į JAV. Dirbo Bruklino ligoninėje. Priklausė Amerikos lietuvių gydyto- 
jų draugijai, nuo 1969 m. - jos garbės narys?! 


Jagučanskas Marijonas (1890 09 11 Raseinių aps., Betygalos vlsč., 
Skirvainių dv. — ?), kapitonas. Baigė Peterburgo žemės ūkio institutą, vė- 
liau Aleksejaus karo inžinerijos mokyklą Kijeve. 1912-1918 m. tarnavo 
Rusijos kariuomenėje, turėjo paporučikio laipsnį. Grįžęs į Lietuvą, įsto- 


2! JAV lietuviai, t. 1, p. 358; LE, t. 8, p. 505; LKK, t. 3, p. 273-274; VLE, t. 8, 
p. 129-130. 

jo į Lietuvos kariuomenę. 1919 02 21 paskirtas Krašto apsaugos ministe- 
rijos instruktoriumi, vėliau — ūkio vedėju. 1919 10 18 suteiktas vyr. leite- 
nanto laipsnis. 1920 m. paskirtas jaunesniuoju karininku ypatingiems pa- 
vedimams Artilerijos skyriuje. 1920 03 01 dėl sveikatos pripažintas ne- 
tinkamu rikiuotės tarnybai. 1920 09 01 pakeltas kapitonu, 1920 09 15 
perkeltas jaunesniuoju karininku į 8 pėstininkų pulko ne rikiuotės kuo- 
pą. 1921 05 23 paskirtas ryšių karininku prie Prancūzijos karinės misi- 
jos Lietuvoje. 1923 11 23 pačiam prašant išleistas į atsargą. 1930 10 25 už 
įvairius sukčiavimus ir žmonių apgaudinėjimą nuteistas 4 m. kalėti sunkių- 
jų darbų kalėjime. 1933 05 11 kaip teistas išbrauktas iš karininkų sąrašo??. 


Jakštas Petras (1899 10 28 Rokiškio aps., Stramilių k. - 1988 11 14 
Šilutėje), majoras, žurnalistas, istorikas, bibliofilas. I pasaulinio karo metu 
1915-1918 m. mokėsi šv. Kotrynos gimnazijoje Peterburge. 1921 12 
baigė Karo mokyklą Kaune. 1922-1927 m. tarnavo 7 pėstininkų pul- 
ke, nuo 1927 04 — vyriausiojo štabo Ūkio, Spaudos ir švietimo skyriuo- 
se. 1927-1932 m. studijavo L(VD)U Humanitarinių mokslų fakultete. 
Nuo 1931 m. buvo XXVII knygos mėgėjų draugijos narys. SSRS okupa- 
vus Lietuvą 1940 12 iš kariuomenės pasitraukė. 1941 12-1943 04 dir- 
bo Lietuvos MA Lietuvių kalbos institute sekretoriumi, asistentu. Nuo 
1943 m. gyveno nelegaliai: iš pradžių Traupyje, buvo klebonijos ūkvedžiu, 
1948-1955 m. - Latvijoje, svetima pavarde, buvo sandėlio sargu. 1955 m. 
legalizavosi, apsigyveno Šilutėje, dirbo statybinėse organizacijose sandėli- 
ninku, ūkvedžiu, techniku-normuotoju. Nuo 1916 m., išskyrus slapsty- 
mosi periodą, bendradarbiavo periodinėje spaudoje. Sudarė bibliografi- 
nę apžvalgą „Lietuvos karinė spauda 1918-1938“ (1939). Apdovanotas 
Gedimino 4 laipsnio ordinu (1934). Po II pasaulinio karo rinko medžia- 
gą apie Lietuvos bei Mažosios Lietuvos istoriją. Parengė apie 40 istorijos 
ir knygotyros rankraštinių darbų. Dalis jų po P. Jakšto mirties išspausdin- 
ta: „Senoji Šilutė“ (1994), „Knygos“ (2003), „Tilžės bažnyčios“, „Kuršiai 


2 LKK, t. 4, p. 19. 

ir jų kalba“ (2003), „Atsiminimų tėkmėje“ (2004)*?. 


Janavičius (Jonavičius) Vaclovas (1887 12 03 Seinų aps., Šventežerio 
k. - 1952 03 09 Australijoje, Adelaidėje), pulkininkas. 1909 m. baigė 
Suvalkų gimnaziją, trumpai studijavo Peterburgo universitete, 1911 m. 
Peterburge baigė Vladimiro karo mokyklą ir iki 1917 m. tarnavo 55 ar- 
tilerijos brigadoje. Kovojo Vakarų fronte, du kartus buvo sužeistas. 
1917 m. gavo papulkininkio (pulkininko leitenanto) laipsnį. 1921 m. 
grįžo į Lietuvą, 1922 07 17 buvo mobilizuotas į Lietuvos kariuomenę, 
buvo paskirtas Karo mokyklos būrio vadu, dėstė artilerijos specialybės 
dalykus. 1922 11 15 jam buvo pripažintas pulkininko leitenanto laips- 
nis. 1922 12 05 plk. ltn. V. Jonavičius buvo paskirtas Artilerijos poli- 
gono viršininku, 1924 03 13 — Artilerijos valdybos viršininko padėjė- 
ju, 1925 05 15 tapo pulkininku. 1927 01 12 plk. V. Jonavičius buvo 
paskirtas Aukštųjų karininkų kursų lektoriumi, 02 02 — ir Karo moky- 
klos lektoriumi. Rusijos kariuomenėje buvo apdovanotas šv. Georgijaus 
4 laipsnio kryžiumi, Lietuvoje: Gedimino 3 laipsnio (1932) ir Vytauto 
Didžiojo 3 laipsnio (1938) ordinais, Lietuvos nepriklausomybės meda- 
liu. 1932 09 17 savo noru išėjo į atsargą. SSRS okupavus Lietuvą slaps- 
tėsi. 1944 m. pasitraukė į Vokietiją, 1949 m. išvyko į Australiją, buvo 
Adelaidės lietuvių karininkų „Ramovės“ narys“, 


Jokubėnas (Jakubėnas) Juozas (1891 12 27 Panevėžio aps., 
Andrioniškio vlsč., Zabalionių k. — ?), majoras. Baigė Panevėžio realinę 
gimnaziją, 1909 m. — matininkų mokyklą. Nuo 1913 m. tarnavo Rusijos 
kariuomenėje, 1915 m. baigė praporščikų mokyklą Tbilisyje. Kaukazo 7 
šaulių pulko sudėtyje kovojo fronte, buvo sužeistas. Apdovanotas šv. Anos 
3 ir šv. Stanislovo 4 laipsnio ordinais. 1917 12 23 buvo demobilizuotas, 
1918 m. pabaigoje grįžo į Lietuvą. 1918 10 27 mobilizuotas į Lietuvos 
kariuomenę ir paskirtas į Atskirąjį Vilniaus batalioną mokomosios kuo- 


23 Kaunas D. Knygos kultūros karininkas. Vilnius, 2004; LKK, t. 4, p. 24-25; VLE, 
t. 8, p. 484. 
4 LKK, t. 4, p. 34. 

pos jaunesniuoju karininku. 1919 10 18 jam suteiktas kapitono laipsnis. 
Iki 1921 09 21 tarnavo 5 pėst. pulke, generaliniame štabe, Kauno ko- 
mendantūroje. Po to perkeltas į Elektrotechnikos batalioną kuopos vadu, 
1924 01 16- į Aukštuosius karo technikos kursus, paskirtas jų bibliote- 
kininku. 1927 07 02 jam suteiktas majoro laipsnis ir dėl sveikatos būklės 
išleistas į dimisiją. Likimas nežinomas“. 


Jurskis Alfonsas (1894 08 04 Panevėžio apskr. Pumpėnų vlsč., 
Akmenytės vnk. — 1966 07 31 JAV, Filadelfijoje), pulkininkas leitenan- 
tas, docentas. 1905-1912 m. mokėsi Mintaujos realinėje gimnazijo- 
je, 1912-1916 m. — Peterburgo politechnikos institute. Baigęs studijas, 
1916 m. baigė trumpalaikius radiomechanikų kursus ir iki 1919 m. dir- 
bo radistu ledlaužyje Archangelsko uoste. 1919 m. grįžo į Lietuvą, įsto- 
jo į Lietuvos kariuomenės Elektrotechnikos batalioną laisvai samdomu 
inžinieriumi. 1920 m. jam suteiktas karo valdininko statusas. 1923— 
1924 m. studijavo ir baigė Ecole Superieure d'Electricirė (Aukštąją elektro- 
technikos mokyklą) Paryžiuje. Mokydamasis dirbo Eifelio bokšto radi- 
jo stotyje. 1924-1926 m. dėstė radiotechniką, elektrotechniką, matema- 
tiką Aukštuosiuose karo technikos kursuose. 1925 05-1930 m. —- Kauno 
radijo stoties viršininkas, 1926 06 12 jam vadovaujant ši stotis pradė- 
jo transliacijas. 1926 m. A. Jurskiui suteiktas kapitono laipsnis. 1927— 
1929 m. jis buvo radijo tarybos sekretoriumi. Nuo 1927 m. — LU dėsty- 
tojas, docentas, Radiotechnikos katedros vedėjas, Technologijos fakulte- 
to prodekanas. 1928 m. A. Jurskiui suteiktas majoro laipsnis. 1930 m. jis 
buvo paskirtas Vytauto Didžiojo karininkų kursų radijo kabineto vedė- 
ju. 1934 m. A. Jurskiui suteiktas pulkininko leitenanto laipsnis, 1935 m. 
jis buvo paskirtas Karo technikos valdybos Tyrimų komisijos nariu. Buvo 
apdovanotas: Gedimino 4 laipsnio ordinu (1929) ir Lietuvos nepriklau- 
somybės medaliu (1928). Rašė „Bangų“ savaitraštyje (skyriaus „Radijo vi- 
siems“ vedėjas), paskelbė daug mokslinių straipsnių, išleido keletą kny- 
gų ir vadovėlių: „Kreipiamoji radiotelegrafija ir radiogoniometrija“, 


5 LKK, t. 4, p. 82. 

„Akustika ir patalpų įgarsinimas“, „Mūsų galingoji radijo stotis“ (1926), 
„Radiotechnika. Pirmoji knyga. Radiotelegrafija“ (1927). Įkūrė Lietuvos 
karių ir civilių radijo mėgėjų draugijas, joms vadovavo. Buvo Lietuvos jū- 
rininkų sąjungos valdybos sekretorius. 1940 10 03 A. Jurskis buvo pa- 
skirtas Raudonosios armijos pėstininkų karo mokyklos dėstytoju, tačiau 
jau 12 11 buvo iš tų pareigų atleistas. 1944 m. pasitraukė į Vokietiją, gy- 
veno Augsburge, buvo Haunšteteno pabėgėlių stovyklos švietimo vado- 
vu, dėstė Niurtingeno aukštesniojoje technikos mokykloje. 1949 m. at- 
vyko į JAV, gyveno Filadelfijoje. Iki 1960 m. dėstė Templo universiteto 
Technikos institute. 1950 m. įsteigė ALIAS Filadelfijos skyrių ir jam va- 
dovavo. Buvo Lietuvos karių veteranų sąjungos „Ramovė“ skyriaus vice- 
pirmininkas, Didžiosios Britanijos, JAV ir Prancūzijos radijo organizacijų 
narys. Bendradarbiavo LE?“, 


Kamantauskas Viktoras (1899 10 28 Kauno aps., Rumšiškių mstl. — 
1951 11 01 JAV, Masačusetso valstij., Norvude), kalbininkas, vertėjas. 
1906 m. išvyko į JAV pas tėvą, vargonininką P. Kamantauską. 1919— 
1921 m. Jeilio universitete studijavo klasikinę filologiją. Grįžęs į Lietuvą, 
kurį laiką LU studijavo kalbotyrą pas prof. K. Būgą, 1923-1924 m. 
studijavo prancūzų kalbą Montpelje universitete Prancūzijoje. 1924— 
1927 m. mokytojavo Telšiuose, 1927-1929 m. — Plungėje. 1929 m. ėmė 
dirbti Lietuvos užsienio reikalų ministerijoje, nuo 1931 m. buvo Eltos 
vyr. redaktorius, 1933 m. — dar ir „Gimtosios kalbos“ redaktorius. Nuo 
1938 m. — Lietuvos konsulas Liepojoje. Aktyviai veikė Lietuvos skau- 
tų sąjungoje (buvo užsienio dalies vedėjas), apdovanotas Svastikos ordi- 
nu. Dalyvavo XXVII knygos mėgėjų draugijoje, Didžiosios ir Mažosios 
Lietuvos kultūrinio bendravimo sąjungos vienas steigėjų (1933). Parašė 
vadovėlių: „Trumpas lietuvių kalbos kirčio mokslas“ (2 kn., 1928-1929), 
„Anglų kalbos gramatika“ (1931, VII leid. 1947), „Praktiškas etiketo va- 
dovėlis“ (1935), „Ispanų kalbos vadovėlis“ (1947), žodynėlių: „Trumpas 
kalbos netaisyklingumų ir barbarizmų žodynėlis“ (1928), „Kalbėkime lie- 


26 JAV lietuviai, t. 1, p. 421; LE, t. 10, p. 104-105, t. 36, p. 281; LKK, t. 4, p. 119; 
VLE, t. 9, p. 67. 

tuviškai“ (1933), mokomųjų leidinių: „Ir aš esu vyras“ (1935), „Jaunam 
moksleiviui“ (1936), skautams „Skiltininko vadovą“ (su A. Saulaičiu, 
1938), sudarė „Kirčiuotą lietuvių literatūros chrestomatiją aukštesnia- 
jai mokyklai“ (1929) ir kt. Išvertė per 40 knygų iš anglų, prancūzų ir 
kt. kalbų (S. Cveigo, Č. Dikenso, H. R. Hagardo, V. Hugo, Moljero, 
R. Rolano). Buvo aktyvus Žurnalistų sąjungos narys, kalbos klausimais 
rašė „Švietimo darbe“, „Lietuvos aide“ ir kitur. 1941-1943 m. dėstė an- 
glų kalbą VDU. 1944 m. pasitraukė į Vokietiją, buvo aktyvus VLIK'o, 
Raudonojo Kryžiaus draugijos narys. 1950 m. persikėlė į JAV, dalyvavo 
lietuviškoje veikloje?". 


Kancleris-Drapas Justinas (1890 03 30 Ukmergės aps., Musninkų 
vlsč., Kaimynėlių k. — 1971 Širvintose), kapitonas. 1916 m. baigė Varšuvos 
veterinarijos institutą Novočerkaske. Nuo 1917 m. tarnavo Rusijos kariuo- 
menėje, buvo 44 ligoninės veterinarijos gydytojas. 1918 01 09 — 05 29 
buvo Lietuviškojo gurguolių bataliono Rovne veterinarijos gydytojas ir 
Rovno Lietuvių komiteto vicepirmininkas. 1918 m. rudenį grįžo į Lietuvą, 
1918 10 tapo Lietuvos mokslo draugijos nariu. Nuo 1919 01 25 - Lietuvos 
kariuomenės savanoris, 02 01 buvo paskirtas Krašto apsaugos ministeri- 
jos Tiekimo skyriaus Veterinarijos dalies viršininku. 1919 11 18 jam buvo 
suteiktas vyr. leitenanto, 1920 09 01 - kapitono laipsnis. 1921-1923 m. 
tarnavo veterinarijos gydytoju kavalerijos ir artilerijos dalyse. 1923 m. per- 
vestas Žemės ūkio ministerijos žinion, iki 1927 m. buvo LU Veterinarinės 
chirurgijos katedros lektorius, vyr. asistentas. Vėliau — Žemės ūkio mi- 
nisterijos Veterinarijos departamento direktorius. Nuo 1938 m. — vete- 
rinarijos gydytojas Širvintose. Apdovanotas Gedimino 4 laipsnio ordinu 
(1928), Savanorių medaliu (1934)?8. Šalia Širvintų buvo įsigijęs 60 ha že- 
mės, įkūręs pavyzdinį ūkį. Po karo, vengdamas išvežimo į Sibirą, ūkį pa- 
liko ir dirbo veterinarijos gydytoju įvairiose Lietuvos vietose: Trakuose, 


*7 JAV lietuviai, t. 1, p. 438; MLTE, t. 2, p. 36; LE, t. 10, p. 372-373; LTE, t. 5, 
p. 227; TLE, t. 2, p. 14; VLE, t. 9, p. 249. 
28 LE, t. 10, p. 430; LKK, t. 4, p. 150. 

Vabalninke, Žeimiuose. Tik po Stalino mirties grįžo į Širvintas. Jo sū- 
nus Vytautas Kancleris (1925-1997) buvo žymus Lietuvos aktorius, dir- 
bęs Klaipėdos dramos teatre, anūkas — fizikas, habil. dr. Žilvinas Andrius 
Kancleris, dirba Puslaidininkių fizikos institute??. 


Kasakaitis Juozas (? Marijampolės aps., Antanavo vlsč., Kampinių 
k. - 1919 04 25 Marijampolėje), karininkas. Būdamas V klasės gimna- 
zistas, dalyvavo 1905 m. revoliucijos įvykiuose, susirėmime su žandarais 
Žiūrių ir Gudelių kaimuose. Suimtas ir įkalintas. Kilus I pasauliniam ka- 
rui iš kalėjimo paleistas, Rusijoje baigė karo mokyklą ir tarnavo kariuo- 
menėje. 1918 m. pabaigoje grįžęs į Lietuvą savanoriu įstojo į kariuomenę, 
1919 01 08 paskirtas 1 pėst. pulko karininku. 1919 02 13 kovojo su bol- 
ševikais Alytuje, po mūšio pasitraukė į Marijampolę, kur susirgo šiltine ir 
mirė. Palaidotas senosiose miesto kapinėse?“. 


Kepalas Kazys (1891 02 28 Rokiškio aps., Kamajų vlsč., Petraukos 
k. - 1966 06 12 Niujorke, JAV), vyr. leitenantas. 1912 m. baigė gimna- 
ziją Vilniuje, 1912-1915 m. studijavo Peterburgo universiteto Istorijos- 
filologijos fakultete. K. Kepalas 1915-1918 m. dirbo Peterburgo I gim- 
nazijos lotynų ir senosios graikų kalbų mokytoju. Grįžęs į Lietuvą, 
1919 02 14 savanoriu įstojo į Lietuvos kariuomenę, pasiųstas į moko- 
mąją kuopą. 1919 07 06 baigė Karo mokyklos I laidą karužo laipsniu, 
paliktas mokykloje instruktoriumi ir dėstė joje lietuvių kalbą bei istori- 
ją.1919 09 13 suteiktas leitenanto laipsnis. 1920 10 11 K. Kepalas buvo 
perkeltas į generalinio štabo Karo mokslo valdybą leidinių redaktoriaus 
padėjėju. 1921-1922 m. buvo „Kario“ redaktoriumi. 1923 m. jam buvo 
suteiktas vyr. leitenanto laipsnis. 1925 m. paties prašymu K. Kepalas 
buvo išleistas į atsargą ir įstojo į LU tęsti studijų. 1926 m. jis baigė LU 
Humanitarinių mokslų fakultetą. 1923-1944 m. Kauno „Aušros“ ber- 
niukų gimnazijoje dėstė lotynų kalbą, 1923-1929 m. LU dėstė lietuvių, 
vėliau — lotynų kalbą. 1930-1932 m. buvo Vytauto Didžiojo universite- 


> AAAA. Interviu su Ž. A. Kancleriu medžiaga. 
30 LKK, t. 4, p. 167. 

to Klasikinės filologijos katedros dėstytojas. Beje, mokytojauti K. Kepalas 
pradėjo dar tarnaudamas kariuomenėje, vakarais, Lietuvos mokytojų pro- 
fesinės sąjungos įsteigtoje Kauno suaugusiųjų gimnazijoje, ir iš karto pa- 
sižymėjo kaip puikus pedagogas. Štai ką apie tai rašo V. Michalauskas: 
„Pranas Lembertas visada su dėkingumu ir šiokia tokia juokdario gaide- 
le prisimindavo Kazį Kepalą, klasikinių kalbų specialistą, bet tada tarna- 
vusį kariuomenėje, turėjusį leitenanto laipsnį ir gimnazijoje dėsčiusį lie- 
tuvių kalbą. Labai reiklus mokytojas sugebėjo pasiekti, kad mokiniai mo- 
kytųsi sistemingai, ne priešokiais. Jei pamoką šiandien atsakinėjai, nieka- 
da nebuvai tikras, kad rytoj Kepalas nepanorės rytoj su tavim pasikalbė- 
ti. „Atleisti vadžių“ niekas neturėjo teisės. Tinkamai paruošti pamoką tu- 
rėjo visi — ir tie, kurie civilinėse įstaigose dirbo, ir tie, kurie tarnavo ka- 
riuomenėje ir buvo aukštesnio laipsnio už savo mokytoją karininkai“?!. 
Čia V. Michalauskas turėjo omeny tuometinius kapitonus Stasį Raštikį 
ir Antaną Šimkų, kurie greitai kilo ir aukštai pakilo tarnybos laiptais. 
Priklausė Lietuvos savanorių kūrėjų, Lietuvos šaulių (nuo 1937 m.) sąjun- 
goms, LAK. Apdovanotas Lietuvos nepriklausomybės (1928) ir Savanorių 
(1929) medaliais. 1944 m. pasitraukė į Vakarus, iki 1948 m. mokyto- 
javo Miuncheno gimnazijoje. 1949 m. atvyko į JAV, gyveno Niujorke, 
bendradarbiavo lietuviškoje spaudoje. Parengė keletą veikalų: K. Ivanovo 
„Senovės istoriją“ (1920), „Chrestomatia latina“, N. Sančurskio „Trumpą 
lotynų kalbos sintaksę“, „Parinktos Kvinto Horacijaus Flakko giesmės 
(odės) su komentarais“ (1928)? 


Kirvelaitis Pijus (1896 09 03 Vilkaviškio aps., Pilviškių vlsč., 
Šakmušio k. —- 1953 10 25 Čikagoje), kunigas. 1919 m. baigė Seinų ku- 
nigų seminariją. 1923 11 06 buvo paskirtas Kavalerijos divizijos karo ka- 
pelionu, 1924 01 01 - 1 husarų pulko karo kapelionu. 1926 08 28 iš ka- 
riuomenės atleistas. 1926-1929 m. buvo gimnazijos kapelionu Kaune. 


3! Michalauskas V. Svajonių sparnams nuskraidinus į Kauną. Biržų padangėje// Gė- 
rio šviesa. Kaunas, 2003. p. 28-29. 
32 JAV lietuviai, t. 1, p. 481; LE, t. 11, p. 371, t. 36, p. 302; LKK, t. 4, p. 211. 

1926 m. baigė filosofijos studijas LU. Nuo 1929 m. - Alytaus gimnazijos 
tikybos mokytojas. Parašė ir išleido vadovėlius ir knygas: „Katalikų doro- 
vės mokslas“ (1929), „Šviesa ir gyvenimas“ (2 d., 1932-1933), „Kristaus 
bažnyčia“ (1933), „Liturgika“ (1938), taip pat maldaknyges: jaunimui 
„Jėzau, pas mane ateik“ (1930), moterims „Dangaus karalienė“ (1936), 
vyrams „Vyrai broliai“ (su kun. P. Dambrausku, 1940), išvertė teologi- 
jos veikalų. Daug pamokslų išspausdino „Židinyje“ ir „Tiesos kelyje“. 
1944 m. pasitraukė į Vakarus, vėliau atvyko į JAV?*. 


Klimaitis Pranas (1885 01 08 Šakių aps., Sintautų vlsč., Papartynų 
k. - 1940 02 01 Vilniuje), majoras. 1903 m. baigė Veiverių mokytojų se- 
minariją (toliau — MS), mokytojavo. Nuo 1904 12 dirbo „Vilniaus ži- 
nių“ redakcijoje, 1905 m. buvo Didžiojo Vilniaus seimo organizacinio 
komiteto narys, vienas jo sekretorių. Vienas iš Lietuvos mokytojų sąjun- 
gos (toliau — LMS) steigėjų. 1906-1907 m. Vilniuje redagavo laikraštį 
„Lietuvis“. Išlaikęs matininko egzaminus, dirbo matininkų Kauno žemės 
tvarkymo komisijoje. Mobilizuotas į Rusijos kariuomenę, 1916 m. bai- 
gė Maskvos Aleksejaus karo mokyklą praporščiko laipsniu. 1917 m. tapo 
paporučikiu. Dalyvavo Rusijos lietuvių seime Peterburge. Organizavo 
lietuvių karinius dalinius. Bolševikų buvo suimtas ir 1918 01-05 kalin- 
tas. 1918 07 Sibire mobilizuotas į admirolo Aleksandro Kolčiako (1874— 
1947) armiją; nuo 1919 07 19 tarnavo Vytauto Didžiojo lietuvių bata- 
lione, buvo kuopos vadas. Batalioną bolševikams nuginklavus, buvo su- 
imtas. 1920 m., pasikeitus su sovietine Rusija politiniais kaliniais, grįžo 
į Lietuvą. 1920 09 03 P. Klimaitis buvo mobilizuotas į Lietuvos kariuo- 
menę, paskirtas į Atsargos batalioną jaunesniuoju karininku. 1920 10 02 
jam suteiktas vyr. leitenanto laipsnis. P. Klimaitis dalyvavo kovose su pil- 
sudskininkais-želigovskininkais. 1921 06 08 vyr. ltn. P. Klimaitis ėmė 
dirbti generalinio štabo Žvalgybos skyriuje, dirbo juridinėje dalyje, vėliau 
buvo žvalgų punktų viršininku. 1922 01 06 jam suteiktas kapitono laips- 
nis. 1922 10 12 kpt. P. Klimaitis buvo paskirtas Lietuvos šaulių sąjungos 


33 JAV lietuviai, t. 1, p. 496; LKK, t. 4, p. 229. 

vadu, 1923 01 09 - 22 dalyvavo išvaduojant Klaipėdą, ėjo sukilėlių armi- 
jos vado pavaduotojo pareigas. 1925 08 24 P. Klimaičiui suteiktas majo- 
ro laipsnis ir jis išėjo į atsargą. Dirbo žurnalistu, buvo aktyvus 1926 12 17 
perversmo dalyvis. Nepatenkintas tautininkų veiksmais, 1928 01 bandė 
rengti naują perversmą, buvo suimtas. Išleido keletą knygų: „Lietuvos is- 
torija“ (1918, vadovėlis pr. mokykloms), „Trumpa mūsų kalbos grama- 
tika“ (1922), „Lietuvių spauda“ (1933), „Publicistika“ (1933), „Kova 
dėl pajūrio“ (1935), redagavo leidinį „Kražių skerdynės“. Išvertė kny- 
gų iš rusų kalbos. Straipsnius dažnai pasirašinėdavo Prano slapyvardžiu. 
Apdovanotas Šaulių žvaigždės ordino medaliu (1939). Mir. P. Klimaitis 
palaidotas Rasų kapinėse““. 


Kundrotas Adolfas (1897 08 11 Kauno aps., Aukštosios Panemunės 
mstl. - ?), admin. ats. leitenantas. 1915-1918 m. mokėsi Voronežo gimna- 
zijoje, čia pakliuvo bolševikų įtakon. Grįžęs į Lietuvą, bendravo su Vilniaus 
LKP organizacija. Savanoriu įstojęs į Lietuvos kariuomenę, 1919 m. mo- 
kėsi Karo aviacijos mokykloje, tarnavo Raseinių ir Švenčionių komendan- 
tūrose, platino komunistinę literatūrą. 1920-1926 m. tarnavo administra- 
cijos valdininku kavalerijos pulkuose, 1926 m. rudenį išėjo į administra- 
cijos karininkų atsargą. 1926-1928 m. studijavo LU Teisių fakultete, iki 
1941 m. tarnavo Žemės ūkio rūmuose. Apdovanotas Savanorių medaliu, 
Latvijos Trijų žvaigždžių 4 laipsnio (1932), Gedimino 4 laipsnio (1939) 
ordinais. 1937 m. jam buvo suteiktas administracijos ats. leitenanto laips- 
nis. 1941 06 A. Kundrotas pasitraukė į Rusiją, 1942-1943 m. tarnavo RA 
16-oje lietuviškojoje divizijoje. Nuo 1943 m. buvo LSSR Liaudies komi- 
sarų tarybos Karo invalidų ir sužeistų karių aprūpinimo skyriaus viršinin- 
kas, vėliau — Reikalų valdybos viršininko pavaduotojas. 1944-1945 m. — 
vyriausiasis LSSR įgaliotinis repatriacijos reikalams Lenkijoje, 1945— 
1948 m. LSSR socialinio aprūpinimo ministro pavaduotojas“". 


Kuzmickis Zigmas (1898 03 10 Rembuve, Plocko gub., Lenkijoje 


3 LE, t. 12, p. 118; LKK, t. 4, p. 239; VLE, t. 10, p. 266-267. 
3 LKK, r. 4, p. 314; MLTE, t. 2, p. 249. 

(LKK T. 4 rašoma: 1897 03 10 Marijampolės aps., Pakeklio k.) — 
1976 07 30 Kaune), pedagogas, literatūros ir kalbos tyrinėtojas, filologi- 
jos mokslų kandidatas (1966). 1917 m. baigė gimnaziją, 1919 m. - bu- 
halterijos ir kooperacijos kursus. 1919 m. buvo pašauktas į Lietuvos ka- 
riuomenę, tarnavo Etapo skirstomajame punkte raštvedžiu, 1919 11 20 
gavo karo valdininko laipsnį. Nuo 1919 12 08 tarnavo Intendantūros 
skyriuje transporto kuopos raštvedžiu, ypatingų reikalų karininku, val- 
dininku ypatingiems reikalams. 1922 09-12 02 buvo „Kario“ redakto- 
rius. 1922 m. pabaigoje paleistas iš kariuomenės ir įstojo į LU. 1926 m. 
baigė LU Humanitarinių mokslų fakultetą. 1926-1928 m. redagavo 
dienraščio „Lietuva“ priedus „Sekmoji diena“ ir „Iliustruotoji Lietuva“, 
1927 m. išleido almanachą „Gubos“. 1933-1937 m. Z. Kuzmickis buvo 
Švietimo ministerijos mokyklų inspektorius, 1937 11 23 jam buvo su- 
teiktas administracijos atsargos jaun. leitenanto laipsnis. 1937-1939 m. 
Z. Kuzmickis dėstė Kauno „Aušros“ mergaičių gimnazijoje, Respublikos 
pedagoginiame institutute (Klaipėdoje, Panevėžyje, Vilniuje), 1939— 
1941 m. buvo Vilniaus V gimnazijos direktorius, 1941-1953 m. mokyto- 
javo Kauno gimnazijose, 1951-1971 m. dėstė KPI, nuo 1968 m. docen- 
tas. Paskelbė straipsnių apie mokyklą, pedagogiką, kalbos, literatūros ir 
jų dėstymo klausimais, nagrinėjo dorovines kultūros ir auklėjimo proble- 
mas. Nepriklausomoje Lietuvoje išleido 5 kalbos ir literatūros vadovėlius. 
Ypač platus buvo 5 d. vadovėlis „Lietuvių literatūra“ gimnazijoms, tai 
buvo pirmoji išsamesnė lietuvių literatūros istorija. Visi vadovėliai buvo 
gerai metodiškai parengti, juose pateikiami klausimai, didaktinės užduo- 
tys. Z. Kuzmickis parašė ir atsiminimų apie Juozą Tumą-Vaižgantą, Balį 
Sruogą (1896-1947), Vilių Storostą-Vydūną, J. Jablonskį ir kitus žymius 
Lietuvos žmones““. 


Kvedaras Pranas (1889 02 03 Žagarėje - 1935 02 03 Kaune), pulki- 
ninkas. Mokėsi Mintaujos gimnazijoje, nuo 3 klasės dalyvavo slaptame lie- 


6 LE, t. 13, p. 451-452, t. 36, p. 459; LKK, t. 4, p. 330; LTE, t. 6, p. 289; MLTE, 
t. 2, p. 270; TLE, t. 2, p. 456; VLE, t. 11, p. 350. 

tuvių gimnazistų ratelyje, gimnaziją baigė 1910 m. 1914 m. baigė Varšuvos 
veterinarijos institutą. Besimokydamas priklausė lietuvių studentų savišal- 
pos draugijai. Atostogų metu Žagarėje organizuodavo lietuviškus vaidini- 
mus. Negavęs darbo Lietuvoje, dirbo Tobolsko gubernijoje. 1920 m. grį- 
žo į Lietuvą ir buvo mobilizuotas į kariuomenę. Buvo 2 raitelių pulko, vė- 
liau — Veterinarijos inspekcijos veterinarijos gydytoju. Nuo 1921 01 10 
buvo paskirtas eiti kariuomenės centrinės veterinarijos ligoninės vyriau- 
siuoju gydytoju. 1921 04 07 jam suteiktas kapitono, 1923 05 19 - majoro 
laipsnis. 1926 06 01 mjr. P. Kvedaras tapo kariuomenės vyriausiojo štabo 
karo veterinarijos inspektoriumi. 1927 m. jam suteiktas pulkininko leite- 
nanto, 1930 m. - pulkininko laipsnis. Dėstė hipologiją Aukštuosiuose ka- 
rininkų kursuose. P. Kvedaro rūpesčiu įsteigtos veterinarijos puskarinin- 
kių ir arklių kaustytojų mokyklos. Apdovanotas Gedimino 3 laipsnio or- 
dinu ir Lietuvos nepriklausomybės medaliu (1928). 


Lapinskas Vincas (1905 05 06 Marijampolės apskr., Mikališkės vlsč., 
Žemaitkiemio k. — 1949 06 15 Irkutsko sr., Šamankos lag.), jaunesny- 
sis leitenantas. 1929 m. baigė Prienų „Žiburio“ gimnaziją, 1930 11 30 — 
Karo mokyklą (V aspirantų laidą) ir buvo paleistas į atsargą. 1931 05 O1 
ėmė dirbti Karinio tiekimo valdybos kanceliarijoje kaip civilinis tarnau- 
tojas, 1935 08 01 buvo paskirtas Krašto apsaugos ministerijos kancelia- 
rijos raštininku. 1936 m. baigė VDU Teisių fakulteto Ekonomikos sky- 
rių. 1937 12 18 priimtas į Ginklavimo valdybą skaitvedžių komandos 
viršininku. 1937 12 18 baigė ginklavimo karininkų kursus (III laidą) ir 
buvo paskirtas 4 pėst. pulko 2 bataliono ginklininku. Buvo apdovano- 
tas Vytauto Didžiojo ordino 3 laipsnio medaliu (1936). SSRS okupavus 
Lietuvą, 1940 10 03 V. Lapinskas buvo paskirtas RA 29 ŠTK 184 šau- 
lių divizijos 262 šaulių bataliono sandėlių ūkio viršininku. 1941 06 14 
jis buvo suimtas, išvežtas į Norilsko lagerį. 1942 09 05 SSRS NKVD 
Yparingojo pasitarimo nuteistas 8 m. kalėti. Žuvo lageryje“. 


37 LE, t. 13, p. 462; LKK, t. 4, p. 334; VLE, t. 11, p. 374. 
38 LKK, t. 5, p. 24. 


142 VALSTYBINĖ KALBA LIETUVOS KARIUOMENĖJE (1918-1940 M.) 


Laurinaitis Jonas Martynas (1894 02 01 Šiaulių aps., Joniškio vlsč., 
Aleknaičių k. — 1966 09 25 Čikagoje), pulkininkas leitenantas. 1915 m. 
baigė Veiverių pedagoginius kursus, 1916 m. — Maskvos karo mokyklą, 
kovojo Galicijos fronte, sužeistas, 1917 m. baigė Oranienbaumo karo mo- 
kyklą. 1917 m. išrinktas Lietuvių karių sąjungos pirmininku (Peterburge). 
Išgavo iš Nikolajaus Krylenkos (praporščiko, po 1917 m. perversmo bol- 
ševikų paskirto vyriausiuoju Rusijos kariuomenės vadu) leidimą steig- 
ti Smolenske lietuvių pėstininkų batalioną. 1918 m. tapo Lietuvos kraš- 
to apsaugos ministerijos literatūros komisijos pirmininku, nuo 1920 m. 
buvo kariuomenės vyriausiojo štabo Spaudos ir švietimo skyriaus Spaudos 
poskyrio vedėju. 1920 m. baigė Kauno AK Humanitarinių mokslų skyrių. 
Buvo Krašto apsaugos ministerijos terminologijos komisijos pirmininkas, 
Karo mokyklos lietuvių kalbos lektorius. 1941-1944 m. — MA Lietuvių 
kalbos instituto vyr. asistentas. 1944 m. pasitraukė į Vokietiją, 1949 m. at- 
vyko į JAV. Dalyvavo lietuviškoje veikloje. 

Nepriklausomybės metais aktyviai veikė Žurnalistų ir rašytojų, 
Lietuvių kalbos, Lietuvių-latvių draugijose. 1920-1922 m. redagavo 
„Kariškių žodį“ ir „Karį“, 1921 m. — „Mūsų žinyną“. Lietuvių kalbos, 
jos terminijos ir karo istorijos klausimais rašė periodikoje. 1928 m. iš- 
leido knygas „Lietuvos kariuomenė“ ir „Mūsų kariškoji spauda“, su ki- 
tais — „Lietuvių kalbos vadovą“ (JAV, 1950), išvertė T. Zeiferto „Trumpą 
Latvijos istoriją“ (1927). 

J. M. Laurinaitis buvo apdovanotas 2 ordinais Rusijos kariuomenė- 
je, Lietuvos nepriklausomybės 10-mečio medaliu (1928), Gedimino 3 
(1932) ir Latvijos Trijų žvaigždžių 3 (1933) laipsnio ordinais??. 


>? Ažubalis A., Kazlauskaitė -Markelienė R., Petrauskaitė A., Puzinavičius B., 
Žigaras E. Karo pedagogika Lietuvoje (1918-1940 m.). Vilnius, 2007, p. 420; 
Ažubalis A., Kazlauskaitė-Markelienė R., Žilėnienė V. Karinis rengimas Lietuvos 
mokykloje (1929-1940 m.). Vilnius, 2009, p. 231-232; Ažubalis A. Pulkininkui 
leitenantui J. M. Laurinaičiui — 115 // Sidabrė (Joniškis), 2009 01 07; JAV lietuviai, 
t. 1, p. 575-576; LE, t. 14, p. 284, t. 36, p. 336; LKK, t. 5, p. 34-35; VLE, t. 11, 
p. 622-623. 

Liatukas Pranas (1876 01 29 Tauragės aps., Kvėdarnos vlsč., 
Padievaičio k. - 1945 09 02 Vilniaus Lukiškių kalėjime), generolas leite- 
nantas. Baigė 4 klases Palangos progimnazijoje, po to 7 klases Nikolajaus 
gimnazijoje Rygoje. 1901 m. savanoriu įstojo į Rusijos kariuomenę, 
1905 m. baigė Vilniaus karo mokyklą paporučikio laipsniu, buvo paskir- 
tas į 199 Svyrių pėstininkų pulką, vėliau tarnavo 318 Černojarsko pėsti- 
ninkų pulke Penzoje. I pasaulinį karą pradėjo kuopos, baigė pulko vadu. 
1909 m. gavęs poručiko, 1913 m. — štabskapitono laipsnius, už pasižy- 
mėjimą kautynėse prie Krokuvos 1915 03 23 tapo kapitonu, o 12 11 — 
papulkininkiu, 1917 m. - pulkininku. 1915, 1916 ir 1917 m. buvo kau- 
tynėse sužeistas. Grįžęs į Lietuvą, savanoriu įstojo į Lietuvos kariuome- 
nę, paskirtas 2 pėstininkų pulko vadu, pats jį ir suformavo. 1918 12 24 
plk. P. Liatukas buvo paskirtas Krašto apsaugos ministerijos Štabo virši- 
ninku, 1919 03 04 — vėl paskirtas 2 pėst. pulko vadu, 05 04 — 3 pėsti- 
ninkų pulko vadu, jį formavo Raseiniuose, 07 08 — I pėstininkų brigados 
vadu. 1919 10 07 jam suteikus generolo leitenanto laipsnį, Prezidento 
buvo paskirtas Krašto apsaugos ministerijos valdytoju ir vyriausiuoju ka- 
riuomenės vadu. 1920 02 23 gen. ltn. P. Liatukas — Vietinės kariuome- 
nės brigados vadas, 07 15 - ypatingų reikalų generolas prie vyriausiojo ka- 
riuomenės vado. 1920 08 05 P. Liatukas išėjo į atsargą. 1920-1924 m. jis 
dirbo Valstybės iždo vyriausiojo iždininko pavaduotoju, Lietuvos banko 
Emisijos skyriaus vedėju, 1924-1926 m. buvo Šakių apskrities viršinin- 
kas. P. Liatukas Rusijos kariuomenėje buvo apdovanotas šv. Anos 4 ir 3, 
šv. Stanislovo 3 ir 2 laipsnių ordinais, Lietuvoje — Vyčio Kryžiaus 5 laips- 
nio ordinu (1919) ir Savanorių medaliu (1928). 1926 m. išėjo į pensiją, 
gyveno tėviškėje, vėliau — savo, kaip savanorio, gautame ūkyje Kaišiadorių 
aps., Žaslių vlsč., Kurniškių k., nuo 1933 m. — Kaune. 1945 01 31 kartu 
su sūnumi Vytautu suimtas, kalintas Kaune, perkėlus į Lukiškių kalėjimą 
jame nukankintas. Sūnus buvo ištremtas į lagerį Komijoje“". 


Linkevičius (Kazilionis-Linkevičius, Linkus) Petras (1898 12 02 
Šiaulių aps., Pakruojo visč., Lizdeikių k. - 1981 06 16 Čikagoje), majoras. 


9 LE, t. 14, p. 500-501; LKK, t. 5, p. 61-62. 

1917 m. baigė Rygos realinę mokyklą, buvo mobilizuotas į Rusijos kariuo- 
menę, baigė Vladimiro karo mokyklą Peterburge. 1917 10 01 jam buvo 
suteiktas praporščiko, 1918 05 01 - paporučikio, 1918 10 01 - poručiko 
laipsnis. 1918 m. tarnavo lietuvių batalione Vitebske, Čeliabinsko kari- 
ninkų kuopoje, 1918 08 19-1919 11 25 buvo Sibiro Vytauto Didžiojo lie- 
tuvių bataliono kuopos, o po to — ir paties bataliono vadas. Kovojo su bol- 
ševikais, buvo sužeistas. Apdovanotas šv. Georgijaus 4 laipsnio kryžiumi. 
Išvengęs komunistinių partizanų susidorojimo, 1920 m. grįžo į Lietuvą, 
1920 11 20 mobilizuotas į Lietuvos kariuomenę, paskirtas Atsargos ba- 
taliono karininku, 12 21 jam buvo suteiktas leitenanto laipsnis. 1922— 
1924 m. tarnavo generalinio štabo žvalgybos skyriuje, 1922 05 01 tapo 
vyr. leitenantu. 1924 02 15 tapo Krašto apsaugos ministerijos korespon- 
dentu, 1925 m. jam buvo suteiktas kapitono laipsnis. Tais pačiais me- 
tais baigė LU Teisių fakultetą. 1925-1926 m. buvo Ūkio ir finansų val- 
dybos ypatingų reikalų karininkas, tarnavo kariuomenės vyriausiojo šta- 
bo Informacijos skyriuje. 1926 m. P. Linkevičiui buvo suteiktas majoro 
laipsnis. Po to greitai jis išėjo į atsargą. 1926-1927 m. P. Linkevičius — 
Šiaulių taikos teisėjas, 1928-1938 m. — advokatas, 1938-1940 ir 1941— 
1944 m. - Šiaulių miesto burmistras. 1941 m. trumpai buvo Kauno mies- 
to karo komendantūros Apsaugos valdybos viršininku. 1944 m. pasitrau- 
kė į Vokietiją, 1947 m. - į JAV. 1948-1954 m. buvo „Margučio“ redak- 
torius. Vienas Amerikos lietuvių tautinės sąjungos (toliau — ALTS) stei- 
gėjų, Čikagos skyriaus pirmininkas. Prieš II pasaulinį karą bendradarbia- 
vo „Karyje“, „Karo archyve“, „Mūsų žinyne“, išleido atsiminimus „Sibiro 


batalionas“ (1939)*!, 


Listopadskis Juozas (1899 03 27 Marijampolės aps., Antanavo vlsč., 
Griešių km. — 1971 06 09 Kaune), generalinio štabo pulkininkas leitenan- 
tas. 1919 m. įstojo į Lietuvos kariuomenę, bet susirgo ir dėl ligos buvo iš 
jos paleistas. Baigęs Marijampolės realinės mokyklos 5 klases, įstojo į Karo 
mokyklą ir 1921 12 18 baigė jos IV laidą. 1921-1926 m. tarnavo 3 pės- 


*! JAV lietuviai, t. 1, p. 591; LE, t. 16, p. 242, t. 37, p. 354; Linkevičius P. Sibiro 
batalionas. Kaunas, 1939; LKK, t. 5, p. 76. 

tininkų Lietuvos didžiojo kunigaikščio Vytauto pulke. 1925 m. baigė fizi- 
nio lavinimo kursus (Aukštųjų karininkų kursų II laidą), aktyviai sporta- 
vo, vadovavo karių sporto treniruotėms ir varžyboms. 1926-1931 m. tar- 
navo I pėstininkų Lietuvos didžiojo kunigaikščio Gedimino pulke. 1931— 
1934 m. kapitonas J. Listopadskis mokėsi Vytauto Didžiojo karininkų 
kursuose, juos baigė (Respublikos Prezidento A. Smetonos laida), buvo 
pakeltas generalinio štabo majoru ir paskirtas 3 pėstininkų divizijos štabo 
Žvalgybos skyriaus viršininku (Šiauliuose). Po vienerių metų stažuotės 8 
pėstininkų Kauno kunigaikščio Vaidoto pulke pakeltas į generalinio štabo 
pulkininkus leitenantus ir paskirtas 6-ojo pėstininkų Pilėnų kunigaikščio 
Margirio pulko bataliono vadu (Plungėje), kuris 1939 m. buvo perkeltas į 
Telšius, įkuriant Telšių įgulą. 1940 03 J. Listopadskis tapo Karo mokyklos 
kariūnų bataliono vadu. Grįžtant visai mokyklai iš Švenčionėlių poligo- 
no buvo sužinota apie sovietinę okupaciją. J. Listopadskis skiriamas 5-ojo 
pėstininkų pulko vadu. Sovietizavus Lietuvos kariuomenę jis tapo RA 29 
ŠTK 184 šaulių divizijos 262 šaulių pulko vadu. 1941 06 21 ėmė mokytis 
Frunzės karo akademijoje Maskvoje. 1941 11 11 po akademijos evakuaci- 
jos atvyko į Taškentą. Baigęs mokslus tapo akademijos dėstytoju. 1943 04 
kartu su akademija grįžo į Maskvą. 1944 08 04 J. Listopadskis buvo pa- 
skirtas RA 50-osios lietuviškosios pėstininkų atsargos divizijos štabo vir- 
šininku. Į ją buvo siunčiami iš „išvaduotos“ Lietuvos sugaudyti lietuviai. 
Divizija stovėjo Jarcevo raj. netoli Maskvos, buvo labai blogai aprūpi- 
nama. Kariai gyveno pusbadžiu, blogomis sąlygomis. Po ilgų apeliacijų 
į marionetinę Lietuvos SSR vyriausybę divizija buvo perkelta į Lietuvą. 
Materialinis aprūpinimas ir čia nepagerėjo. Kareiviai masiškai ėmė dezer- 
tyruoti, dauguma su ginklais, ir stojo į partizanų eiles. J. Listopadskis vos 
išvengė arešto, bandant apkaltinti jį dėl karių dezertyravimo. Buvo perkel- 
tas į 16-ąją lietuviškąją diviziją, paskirtas jos vado gen. A. Urbšo pavaduo- 
toju. Teko kautis su vokiečiais „Kuršo katile“ Vainiuodės rajone (Latvija). 
1945 m. J. Listopadskis pradėjo dirbti Kauno universiteto karinio rengi- 
mo katedros viršininku. Dėl nesutarimų su rusais dėstytojais, kuriuos vi- 
sokeriopai rėmė Pabaltijo karinė apygarda, maždaug po metų iš viršinin- 
ko pareigų atleistas, tapo vyr. dėstytoju. Nesutarimai tęsėsi, tad 1951 m. 

perėjo į LŽŪA karinę katedrą vyr. dėstytoju. Vėl dėl įvairių skundų teko 
patirti daugelį nemalonumų iš „vyresniųjų brolių“. 1956 m. vasaros pa- 
baigoje absoliuti dauguma lietuvių karininkų iš aukštųjų mokyklų kari- 
nių katedrų buvo atleisti. Gavo invalidumo pensiją. Parašė antisovietinę 
atsiminimų knygą „Laisvės ir vergijos metai“ (1960), kuri išleista tik atkū- 
rus nepriklausomybę (1993). Nepriklausomoje Lietuvoje J. Listopadskis 
buvo apdovanotas Vytauto Didžiojo 5 laipsnio (1930) ir Gedimino 4 
laipsnio (1938) ordinais ir Lietuvos nepriklausomybės (1928) medaliu*?. 


Mačiuika Antanas (1901 12 06 Ukmergės aps., Gelvonų vlsė., buv. 
Gelvankos k. - 1940 03 25 Kaune), pulkininkas leitenantas. 1919 m. baigė 
Vilniaus Vytauto Didžiojo gimnazijos 6 klases. 1919 07 04 savanoriu įsto- 
jo į Lietuvos kariuomenę, buvo paskirtas į Širvintų komendantūros kuo- 
pą.1919 09 15-12 16 kovojo su pilsudskininkais prie Širvintų ir Veprių, 
buvo sužeistas. 1920 10 17 baigė Karo mokyklą (III laida) ir tarnavo pėsti- 
ninkų dalyse. 1922 09 25 ltn. A. Mačiuika buvo perkeltas į karo aviaciją ir 
paskirtas mokomosios eskadrilės mokiniu žvalgu. 1923 07 30 baigė aviaci- 
jos teorijos kursą, 08 27 pradėjo skraidyti savarankiškai. 1924 06 15 buvo 
paskirtas 2 oro eskadrilės karo lakūnu. 1924 07 29 aviakatastrofoje buvo 
sunkiai sužeistas. 1925 01 08 A. Mačiuikai suteiktas inžinerijos vyr. leite- 
nanto laipsnis, 1925 10 05 jis baigė aukštojo pilotažo kursus, 1926 07 05 
gavo karo lakūno vardą. Kaip rašė prof: Mykolas Biržiška (1882-1962), 
A. Mačiuika dar prieš 1926 m. Seimo rinkimus (kai nugalėjo kairieji) ka- 
rininkų vardu, kaip buvęs jo mokinys, pasiūlė vadovauti judėjimui, kuris 
įvestų tvarką Lietuvoje, nuversdamas pavojingą Nepriklausomybei kairiųjų 
ir tautinių mažumų sudarytą vyriausybę. M. Biržiška atsisakė“?. Nepaisant 
to, A. Mačiuika buvo vienas iš aktyviausių 1926 m. gruodžio perversmo 
organizatorių ir vykdytojų, kartu su kitais privertęs išsiskirstyti kairuoliš- 
ką seimą ir jo dešiniajai pusei rekomendavęs išrinkti prezidentu Antaną 


* LKK, t. 5, p. 84; Listopadskis J. Laisvės ir vergijos metai. Vilnius, 1993; VLE, 
t. 13, p. 449. 
* AAAA. Mykolo Biržiškos 1953 01 03 laiškas Jonui Mašiotui. 

Smetoną. 1927 02 23 vyr. ltn. A. Mačiuika buvo paskirtas 1 (naikintuvų) 
eskadrilės karo lakūnu. 1927 m. jis baigė dr. J. Tumėno brandos kursus. 
1927 m. aviakatastrofoje vėl susižeidė. 1927 10 17 tapo eskadrilės vado pa- 
vaduotoju, 1928 01 10 — vadu. 1928 02 16 A. Mačiuikai suteiktas kapi- 
tono laipsnis. 1929 08 21 skridimo aplink Lietuvą metu kpt. A. Mačiuika 
peršalo, gydėsi Lietuvoje ir Italijoje. 1932 11 21 A. Mačiuikai buvo su- 
teiktas majoro laipsnis. Iki 1936 01 11 jis tarnavo karo aviacijos naikintu- 
vų grupės vadu, aerodromo komendantu. Aviacijos reikalais buvo koman- 
diruotas į Angliją, Čekoslovakiją, Daniją, Italiją, Prancūziją. 1935 11 23 
gavo pulkininko leitenanto laipsnį. Dėl sveikatos būklės išėjo į atsargą, 
1936 12 31 - į dimisiją. 1938 m. baigė VDU Teisių fakulteto Teisių sky- 
rių. Buvo karininkų ir puskarininkių karo lakūnų mokyklų lektoriumi. 

A. Mačiuika aktyviai dalyvavo visuomeninėje veikloje. 1918 m. kartu 
su I. Kriaučiūnaičiu ir P. Jurgėla Vilniuje įkūrė Skautų organizaciją, vėliau 
ją atkūrė Kaune, iki 1928 m. buvo pirmasis Kauno apygardos tuntininkas. 
Buvo vienas iš lietuvos aeroklubo, studentų korporacijos „Neo Lithuania“, 
slaptos „Geležinio Vilko“ organizacijos steigėjas, Savanorių kūrėjų sąjun- 
gos narys, 1938-1939 m. - jos CV pirmininkas. Karo aviacijos, kultūros, 
politikos temomis rašė „Karyje“, „Karde“, „Trimite“, „Plieno sparnuo- 
se“, „Mūsų žinyne“ ir kitur. Parašė stambų darbą „Iš praeities“, kuriame 
aprašyti ir nuotraukomis bei planais iliustruoti įvairūs archeologijos pa- 
minklai. Išleido knygas: „Būsimasis karas ir aviacija“ (1934), „Oreivybė. 
Aviacijos atsiradimas ir pažanga“ (1937). A. Mačiuika buvo apdovano- 
tas Gedimino 4 laipsnio (1928), Italijos Karūnos 4 laipsnio (1930), skau- 
tų Lelijos (1933) ordinais, Savanorių ir Lietuvos nepriklausomybės me- 
daliais (1928)**. 


Majus Antanas (1895 11 22 Tauragės aps., Šilalės vlsč., Šiaudalių k. — 
1972 12 21 Brazilijoje, San Paule), kapitonas. 1915 m. baigė Raseinių 
miesto mokyklos 4 klases, po to — „Ryto“ draugijos pedagoginius kursus 
Vilniuje. 1916-1919 m. mokytojavo Barčių, Varėnos, Jakėnų, Jiezno ir 
Aukštadvario pradžios mokyklose. 1919 04 15 pradėjo tarnauti Lietuvos 


* LKK, t. 5, p. 125; VLE, t. 13. p. 756-757. 

kariuomenėje, 1919 12 16 baigė Karo mokyklą (II laidą) ir buvo paskir- 
tas į 7 pėstininkų pulką. 1920 01-12 dalyvavo kovose su bermontinin- 
kais ir pilsudskininkais-želigovskininkais. 1920 12 12 pateko į pastarų- 
jų nelaisvę, bet pabėgo. 1921 09 01 buvo paskirtas į I pėstininkų divizi- 
jos štabą, 1922 09 25 tapo Karo mokslo skyriaus periodinių leidinių re- 
daktoriaus padėjėju. 1923 05 18 A. Majui buvo suteiktas vyr. leitenan- 
to laipsnis. 1923 12 31 jis buvo paskirtas į 2 pėst. pulką, 1924 08 28 — 
į minosvaidžių batalioną. 1924 08 15 vyr. ltn. A. Majus baigė Aukštųjų 
karininkų kursų IV laidą, 1925 04 23 buvo grąžintas į Karo mokslo sky- 
rių. 1925 11 12-1926 02 03 redagavo „Karį“. 1926 07 31 A. Majus 
buvo paskirtas į vyriausiojo štabo informacijos skyrių, 08 01 jam buvo 
suteiktas kapitono laipsnis, 12 24 savo prašymu išėjo į atsargą. 1927 m. 
A. Majus buvo įtartas ryšiais su Tauragės sukilėliais, bet, kaltės neįrodžius, 
byla buvo nutraukta. 1928 m. jis išvyko į Berlyną, vėliau — Braziliją, gy- 
veno San Paule, dirbo banke, vėliau įsigijo viešbutį. Dalyvavo lietuviškoje 
veikloje, iki 1936 m. buvo Brazilijos lietuvių sąjungos pirmininkas“?. 


Mašiotas Justinas Juozas (1901 09 13 Šakių aps., Būblelių vlsč., 
Vaitiškių k. — 1987 08 01 Čikagoje), majoras. Mokėsi Kybartų ir 
Marijampolės gimnazijose, baigė 5 klases, įstojo ir 1921 12 18 baigė Karo 
mokyklą (IV laidą). Tarnavo pėstininkų dalyse, vėliau — Elektrotechnikos 
batalione. 1925 01 08 jam suteiktas vyr. leitenanto laipsnis. 1926 01 01 
vyr. ltn. J. J. Mašiotas buvo perkeltas į Technikos pulką, 1927 09 03 - į 
Ryšių batalioną, 12 22 - į 9 pėstininkų pulką, 1928 01 27 baigė Aukštųjų 
karininkų kursų Technikos skyrių (II laidą), vėliau — fizinio lavinimo 
karininkų kursus (I laida), 1932 05 24 jam suteiktas kapitono laips- 
nis. 1934 12 15 kpt. J. J. Mašiotas buvo paskirtas II pėstininkų divi- 
zijos štabo ryšių kuopos vadu, 1936 11 23 jam buvo suteiktas majoro 
laipsnis. Tarnaudamas Marijampolėje, kartu mokytojavo realinėje ir ma- 
rijonų gimnazijose, Kaune dėstė Aukštuosiuose kūno kultūros ir divizijos 
liktinių puskarininkių kursuose, Karo mokykloje. Redagavo kariuome- 
nės dalių laikraščius: „Žaibas“ (Elektrotechnikos bataliono), „Perkūnas“ 


* LKK, t. 5, p. 131-132. 

(Technikos pulko), „Vytenietis“ (9 pėst. pulko), bendradarbiavo „Karyje“, 
„Karde“, „Pavasaryje“, parašė populiarių kariškų dainų (Justo Tylos slapy- 
vardžiu). Buvo apdovanotas Lietuvos nepriklausomybės medaliu (1928), 
Gedimino 4 laipsnio ordinu (1938). SSRS likviduojant Lietuvos kariuo- 
menę, 1940 10 03 mjr. J. J. Mašiotas buvo paskirtas RA 29 ŠTK atskiro- 
jo ryšių bataliono vyr. adjutantu. Kilus karui, iš RA pasitraukė. 1944 08 
pasitraukė į Vokietiją, gyveno Augsburgo pabėgėlių stovykloje, 1950 m. 
atvyko į JAV““, 


Mataitis Mykolas (Mikas) (1889 12 04 Šiaulių aps., Kriukų vlsč., 
Viekšių k. — 1942 12 01 Rusijoje, Sverdlovsko sr., Serovo raj., Sosvos 
lageryje), majoras. 1910 m. baigė Aleksandro gimnaziją Rygoje, 1910— 
1915 m. studijavo Tartu universiteto Teisių skyriuje. Besimokydamas 
gimnazijoje, dalyvavo slaptoje lietuvių moksleivių kuopelėje, studijuoda- 
mas priklausė lietuvių studentų draugijai. Nuo 1916 m. tarnavo Rusijos 
kariuomenėje, kovojo Šiaurės fronte, gavo praporščiko laipsnį, 1918 02 
pateko į vokiečių nelaisvę. Grįžęs į Lietuvą, 1919 02 15 mobilizuotas 
į Lietuvos kariuomenę, tarnavo 2 pėstininkų pulke, vėliau buvo artile- 
rijos pulko teismo pirmininkas. 1919 10 07 gavo vyr. leitenanto laips- 
nį. 1919-1920 m. kovojo su bolševikais, pilsudskininkais-želigovskinin- 
kais. 1921 02 12 vyr. ltn. M. Mataitis buvo paskirtas Kariuomenės teis- 
mo kandidatu, 1922 01 06 jam suteiktas kapitono, 1925 05 15 — ma- 
joro laipsnis. 1926 m. išėjo į atsargą, baigė LU Teisių fakultetą. 1926— 
1928 m. M. Mataitis buvo Panevėžio apygardos svarbių bylų tardytoju, 
vėliau Kaune — ypač svarbių bylų tardytoju. Nuo 1929 m. — Kauno apy- 
gardos teismo, nuo 1933 m. — Apeliacinio teismo teisėjas, nuo 1935 m. — 
Kauno apygardos teismo Baudžiamųjų bylų skyriaus pirmininkas, nuo 
1938 m. — Vyriausiojo tribunolo teisėjas. M. Mataitis 1931 m. buvo apdo- 
vanotas Gedimino 3 laipsnio ordinu. Sovietų sąjungai okupavus Lietuvą, 
išvežtas į lagerį, jame žuvo. Šeima irgi buvo ištremta į Sibirą“. 


“9 JAV lietuviai, t. 2, p. 163—164; LE, t. 17, p. 484; LKK, t. 5, p. 173. 
“7 LKK, t. 5, p. 174; LE, t. 17, p. 491. 

Mironas Petras (1872 06 23 Rokiškio aps., Panemunio vlsč., Veseliškių 
k. - 1933 06 19 Kaune), veterinarijos gydytojas, pulkininkas leitenantas. 
Mokėsi Mintaujos gimnazijoje, dalyvavo slaptoje lietuvių moksleivių vei- 
kloje. Baigė Tartu veterinarijos institutą. 1896-1912 m. dirbo Rusijoje. 
1912 m. persikėlė į Vilnių, dalyvavo lietuviškų organizacijų veikloje, jas 
šelpė. 1914 m. buvo mobilizuotas į Rusijos kariuomenę, buvo daliniuose, 
kurie kovojo Rytprūsiuose, vėliau tarnavo Kaukaze. Po 1917 m. tarnavo 
A. Kolčiako daliniuose, bolševikų paimtas į nelaisvę ir nuteistas sušaudyti, 
bet, pakeitus nuosprendį, paimtas į Raudonąją armiją. 1921 m. suklastojo 
dokumentus ir grįžo į Lietuvą, buvo Lietuvos kariuomenės Veterinarijos 
ligoninės viršininkas. 1923 m. pervestas Žemės ūkio ministerijos žinion, 
buvo veterinarijos inspektorius, departamento direktorius (1928-1933). 
Rūpinosi Veterinarijos akademijos statyba, jos steigimu. Buvo Lietuvos 
veterinarijos gydytojų sąjungos Centro valdybos narys (1927-1933), kurį 
laiką redagavo „Veterinariją ir zootechniją“. Veterinarijos klausimais jau 
prieš I pasaulinį karą rašė Rusijos spaudoje, Lietuvoje - „Mūsų rytojuje“, 
„Ūkininko patarėjuje“. P. Mironas Rusijoje buvo apdovanotas šv. Anos ir 
šv. Stanislovo 3 laipsnio, Lietuvoje - Gedimino 3 laipsnio (1928) ordi- 
nais. Jo sūnus Ričardas (1908-1979) tapo žinomu filologu, dukra Monika 
(1913-2000) - garsia aktore“. 


Naginskas (Naginskis) Stasys (Stajė) (1891 02 17 Panevėžio aps. (dab. 
Radviliškio raj.) Smilgių vls. Bružių k. - 1955 04 12 Rokiškyje), pedago- 
gas. Mokėsi Panevėžio realinėje gimnazijoje, kurią baigė 1911 m. ir įstojo 
į Maskvos geodezijos institutą. 1917 m. drauge su Petru Šalčiumi (1893— 
1958) ir Rapolu Skipičiu (1887-1976) Peterburge redagavo „Santarą“. 
1919-1922 m. mokytojavo Vytauto Didžiojo gimnazijoje Vilniuje, po 
to persikėlė į Rokiškio gimnaziją, dirbo vicedirektoriumi. Jau prieš I pa- 
saulinį karą ėmė aktyviai rašyti periodinėje spaudoje, ypač daug rašė kal- 
bos klausimais“? 


48 LE, t. 19, p. 20-21; LKK, t. 5, p. 260. 
9 LE, t. 19, p. 477; Jodeikienė Z. Nusipelnęs Rokiškiui // Gimtasis Rokiškis, 
1991 02 13 

Namajūnas Juozas (1909 12 13 Zarasų aps., Dusetų vlsč., Avižių 
k. - 1968 12 Kaune), leitenantas. Baigė Zarasų aukštesniąją komerci- 
jos mokyklą, 1933 m. - Karo mokyklą (XV laidą). Tarnavo 7 pėst. pul- 
ke Tauragėje. Bendradarbiavo karinėje periodinėje spaudoje. 1936 11 23 
jam buvo suteiktas leitenanto laipsnis. Apdovanotas Gedimino 5 laips- 
nio ordinu (1938). 1938-1940 m. mokėsi Vytauto Didžiojo Aukštojoje 
karo mokykloje. SSRS okupavus Lietuvą, buvo 7 pėst. pulko 8 kuopos 
vadas. Tokias pat pareigas ėjo ir RA 29 ŠTK. Kilus karui, iš RA pasitrau- 
kė. 1941-1942 m. buvo Vilniaus senelių namų direktorius, dalyvavo pa- 
sipriešinimo judėjime. Bėgdamas nuo persekiojimų, persikėlė į Vidžius 
(dab. Baltarusijoje), kur įsigijo valgyklą. 1944 m. traukėsi į Vokietiją. 
Vokiečių kariuomenės sulaikytas ir priverstas kasti apkasus, pateko į RA 
apsupimą, pasitraukti nebespėjo. Gyveno Kaune, 1945-1946 m. kalė- 
jo filtracijos stovykloje prie Leningrado. Dirbo statybinėse organizacijose 
Kaune, Vilniuje, Marijampolėje darbų vykdytoju, normuotoju, buhalte- 
riu. Kaune prie savo namų buvo žiauriai sumuštas ir po to greitai mirė?". 


Nastopka Stasys (1881 06 19 Biržų aps., Rinkuškių k. - 1939 10 19 
Biržuose), generolas leitenantas. Baigė Biržų liaudies, 1901 m. — Bauskės 
miesto mokyklą. 1902 m. Vilniuje eksternu išlaikė realinės gimnazijos 6 
klasių egzaminus ir savanoriu įstojo į Rusijos kariuomenę, tarnavo Kauno 
tvirtovės 3 pėstininkų pulke. 1904-1907 m. mokėsi Vilniaus karo mo- 
kykloje, gavo paporučikio laipsnį ir vėl grįžo į tą patį pulką. Vėliau iki 
1910 m. tarnavo 2 Varšuvos tvirtovės pėstininkų, dar vėliau — Vendeno 
pulke. 1914-1918 m. S. Nastopka kariavo frontuose Lenkijoje, Galicijoje, 
Lietuvoje, Estijoje ir Suomijoje, buvo 2 kartus sužeistas. 1916 09 02 gavo 
papulkininkio laipsnį, 1917 08 04 buvo paskirtas Vendeno pulko vadu. 
1918 01 23 papulkininkis S. Nastopka buvo paskirtas Atskirojo lietuvių 
bataliono Vitebske vadu. 1918 04 18 jis grįžo į Lietuvą, 11 23 savano- 
riu įstojo į Lietuvos kariuomenę, buvo paskirtas Krašto apsaugos tarybos 
nariu, buvo valdybos viršininko padėjėju, Tiekimo skyriaus viršininku. 


* LKK, t. 5, p. 302. 

1919 03 11 jis buvo paskirtas Atskirosios brigados vadu, kovojo su bol- 
ševikais prie Vilniaus, Ukmergės, Panevėžio. 1919 05 S. Nastopka tapo 
II brigados vadu, 1919 10 05 - generalinio štabo viršininku, 1919 10 08 
jam buvo suteiktas generolo leitenanto laipsnis. 1920 01 01 paskirtas 
Kauno įgulos viršininku, tų pačių metų vasario mėn. 22-23 d. malšino 
bolševikų sukeltą maištą Aukštosios Panemunės kareivinėse. 1920 05 15 
vėl tapo generalinio štabo viršininku, 1920 07 13 - 08 23 buvo kariuo- 
menės vadu, o 1920 08 23 buvo paskirtas I pėstininkų divizijos vadu ir 
pasiųstas kovoti su pilsudskinininkais-želigovskininkais. 1920 10 22 prie 
Juodenių kaimo (Širvintų vlsč.) gen. ltn. S. Nastopka pateko į nelaisvę, 
buvo paleistas iš jos 1920 12 04, pasirašius paliaubų sutartį. Nuo 1921 m. 
gen. ltn. S. Nastopka buvo kariuomenės inspektoriumi, ypatingų reikalų 
karininku. 1924 m. dėl sveikatos būklės išėjo į atsargą, 1928 m. - į dimi- 
siją. Buvo apdovanotas Vyčio Kryžiaus 5 laipsnio ordinu (1919), Lietuvos 
nepriklausomybės (1928) ir Savanorių (1929) medaliais?!. 


Navakas Kazys (1894 12 09 Panevėžio aps., Pumpėnų vlsč., Vilkiškių 
k. - 1945 04 02 Lemborke, Lenkijoje), brigados generolas. 1912 m. baigė 
Panevėžio realinę gimnaziją, studijavo Peterburge, Tomske, jame 1916 m. 
baigė Technologijos institutą. 1916 m. baigė Vladimiro karo mokyklą 
Peterburge, tarnavo 38 atskirajame Lietuvių Sibiro batalione, kovojo su 
bolševikais. 1920 m. mobilizuotas į Lietuvos kariuomenę. Dėstė karo 
mokykloje, dalyvavo vaduojant Klaipėdą. 1929 m. baigė Čekoslovakijos 
intendantų akademiją. Iki 1940 m. dirbo kariuomenės tiekimo skyriu- 
je, daug kartų buvo jo viršininkas. 1940 m. bolševikų išleistas į atsar- 
gą. Ūkininkavo savo ūkyje Panevėžio apskrityje. 1944 08 18 savanoriu 
įstojo į Tėvynės apsaugos rinktinę, po Sedos kautynių su šeima traukėsi į 
Vokietiją, Raudonajai armijai atkirtus, liko Lenkijoje. 

K. Navakas buvo Lietuvos karininkų ramovės seniūnų tarybos na- 
trys, valdybos vicepirmininkas. Lietuvos šaulių sąjungos garbės narys. 
Apdovanotas Gedimino 3 (1928), Vytauto Didžiojo 3 (1931), Šaulių 


> LE, t. 20, p. 23; LKK, t. 5, p. 315; VLE, t. 16, p. 81. 

žvaigždės (1937) ordinais, pastarojo ordino (1939), taip pat Klaipėdos iš- 
vadavimo (1923), Latvijos išsivadavimo karo 10-mečio (1929) medaliais, 
ugniagesių „Artimui pagalbon“ 1 laipsnio kryžiumi (1938)?*. 


Pašilys (Podgaiskis) Ignas (1897 11 26 Tauragės aps., Kvėdarnos 
mstl. - 1941 06 24 Zarasų kalėjime), pulkininkas leitenantas. 1916 bai- 
gė 6 gimnazijos klases Vladivostoke. Nuo 1916 tarnavo eiliniu Rusijos 
kariuomenės kareiviu Vladivostoko tvirtovės 4 artilerijos pulke. 1917 m. 
baigė Irkutsko karo mokyklą, gavo praporščiko laipsnį. Tarnavo Sibiro 15 
šaulių, 527 Belebėjaus pėstininkų pulke, 1917 m. kovojo su vokiečiais 
Vakarų fronte. 1918 m. tarnavo I Sibiro korpuse intendantūros sandėlyje, 
1918 pakeltas į paporučikius. 1918 06 20-10 15 A. Kolčiako kariuome- 
nės Jenisiejaus pėstininkų pulke kovojo su bolševikais. 1918 11 01 įsto- 
jo į Samaros gubernijos Buguruslano mieste organizuotą atskirąją lietuvių 
kuopą. 1918 11 01-12 03 kovojo su bolševikais Ufos fronte prie Verchnij 
Sardyko ir Nikolajevsko, prie Belebejaus miesto sužeistas. Kuopą perfor- 
mavus į I atskirąjį Sibiro Vytauto Didžiojo lietuvių batalioną, 1919 06 27 
tapo jo vado adjutantu. 1919 11 25 pateko į bolševikų nelaisvę, nuteistas 
10 metų kalėti, kalėjo Omsko, vėliau Ilecko kalėjimuose. 1920 12 05 pa- 
gal Lietuvos — Rusijos sutartį paleistas, grįžo į Lietuvą. 1921 01 07 mobi- 
lizuotas į Lietuvos kariuomenę, paskirtas į Atsargos batalioną, vėliau ko- 
mandiruotas į Lietuvos šaulių sąjungą. Buvo Kauno skyriaus vado pa- 
dėjėjas, Panevėžio skyriaus vadas. 1921 05 20 jam suteiktas leitenanto 
laipsnis. 1921-1933 m. tarnavo Kariuomenės štabe, ėjo įvairias pareigas. 
1928 m. baigė Aukštuosius karininkų kursus (VII laida). 1933-1936 m. 
tarnavo pėstininkų pulkuose, buvo Kauno miesto komendanto padėjė- 
ju. 1936-1940 m. plk. ltn I. Pašilys buvo Zarasų apskrities karo komen- 
dantu. Apdovanotas Vytauto Didžiojo 5 laipsnio (1930) ir Šaulių žvaigž- 
dės (1931) ordinais, Lietuvos nepriklausomybės (1928) ir Šaulių žvaigž- 
dės ordino (1939) medaliais. 1940 m. apie pusę metų buvo Trakų aps- 


>2 Ažubalis A., Kazlauskaitė-Markelienė R., Žilėnienė V. Karinis rengimas Lietuvos 
mokykloje (1929-1940 m.). Vilnius, 2009, p. 245-246; LKK, t. 5, p. 328-329; 
VLE, t. 16, p. 150-151. 

krities kariniu viršininku, atleistas ir suimtas, kalintas Zarasų kalėjime. 
1941 06 24 RA paniškai bėgant iš Lietuvos, Zarasų milicijos komisaro 
A. Petrovo įsakymu kalėjimo kieme sušaudytas ir sudegintas. Žmona, irgi 
kalinta tame pačiame kalėjime, pabėgus bolševikams, išlaisvinta??. 


Pažemėnas (Pažemeckas — iki 1954) Kazys (1890 03 16 Biržų aps., 
Saločių vlsč., Telžių k. - 1976 Los Andžele, JAV), pulkininkas leitenantas. 
1907 m. baigė Joniškėlio žemės ūkio mokyklą, 1908 m. — „Saulės“ drau- 
gijos mokytojų kursus Kaune. Iki I pasaulinio karo pradžios mokytojavo 
Rozalimo pradžios mokykloje. Mobilizuotas į Rusijos kariuomenę, tarna- 
vo Kauno tvirtovės intendantūroje, 1917 m. baigė Aleksejaus karo moky- 
klą Maskvoje, tarnavo Sibire. 1918 01 09 kaip mokytojas iš kariuomenės 
atleistas, mokytojavo Omske. 06 06 mobilizuotas į A. Kolčiako kariuome- 
nę, paskirtas į 1 Novonikolajevsko pulką, 07 05 kaip Lietuvos pilietis de- 
mobilizuotas. 1918 11 grįžo į Lietuvą, mokytojavo Rozalime. 1919 04 06 
mobilizuotas į Lietuvos kariuomenę, 1919 11 18 jam buvo suteiktas lei- 
tenanto, 1920 11 19 — vyr. leitenanto laipsnis. 1919 08 17-1920 12 01 
kovoje frontuose su pilsudskininkais-želigovskininkais, 1923 12 01 gavo 
kapitono laipsnį. 1924 08 15 baigė Aukštuosius karininkų kursus (IV lai- 
da), tarnavo pėstininkų pulkuose, buvo karo technikos valdybos statis- 
tikos skyriaus raštvedys. Nuo 1928 02 08 perėjo į kariuomenės inten- 
dantūrą, 1929 11 23 tapo majoru, 1932 11 21 - administracijos pulki- 
ninku leitenantu. 1933 m. eksternu išlaikė brandos atestato egzaminus, 
06 11 baigė VDU Teisių fakulteto Ekonomikos skyrių, kuriame studija- 
vo kaip laisvas klausytojas. Nuo 1935 02 26 - Kariuomenės tiekimo val- 
dybos Mobilizacijos dalies reikalų vedėjas, nuo 1940 01 01 - jos viršinin- 
kas. Apdovanotas Lietuvos nepriklausomybės medaliu (1928) ir Vytauto 
Didžiojo 4 laipsnio ordinu (1935). „Mūsų žinyne“ ir kitur paskelbė straips- 
nių (daugiausia kariuomenės ūkio reikalais). 1940 10 24 paskirtas LSSR 
respublikinio karinio komisariato 5 skyriaus viršininku. Kilus karui, iš RA 
pasitraukė. Dalyvavo Birželio sukilime Kaune. Baigiantis karui pasitraukė 


* LKK, t. 6, p. 55. 

į Vokietiją, aktyviai dalyvavo lietuvių veikloje, tą patį darė, atvykęs į JAV, 
apsigyvenęs Baltimorėje nuo 1949 m. Buvo Baltimorės „Ramovės“ sky- 
riaus steigėjas, jo pirmininkas, ALTS skyriaus pirmininkas, šeštadieninės 
mokyklos vedėjas ir mokytojas. Nuo 1964 m. gyveno Los Andžele?“. 


Pranckevičius Juozas (1899 08 06 Kauno aps., Garliavos vlsč., 
Pavytės k. - 1926 03 25 Kaune), vyr. leitenantas. Voroneže baigęs 6 gim- 
nazijos klases, savanoriu 1919 01 25 įstojo į Lietuvos kariuomenę, dir- 
bo (ūkvedžiu, adjutantu) ir mokėsi Karo mokykloje, studijavo aviaciją. Ją 
baigė 1919 12 16 (II laida, Karo aviacijos mokyklos I laida) inžinieriaus 
leitenanto laipsniu ir buvo paskirtas į karo aviaciją. 1920 07 09 su genero- 
lu leitenantu Juozu Kraucevičiumi (1879-1964) atliko pirmąjį Lietuvos 
karo aviacijoje žvalgomąjį skrydį į pilsudskininkų frontą. 1920 07 09- 
10 04 dalyvavo kovose tame fronte, atliko 13 kovinių skrydžių (bendra 
jų trukmė — 31 val 42 min). 1921 04 O1 inž. ltn. J. Pranckevičiui pirma- 
jam iš Lietuvos lakūnų buvo suteiktas karo lakūno — oro žvalgo vardas. 
1920 10 04 bombarduojant Varėnos geležinkelio stotį ir pilsudskinin- 
kams sužeidus pilotą ltn. Juozą Kumpį (1901-1920), jų lėktuvas nukri- 
to prie Varėnos, lakūnai pateko į nelaisvę (ltn. J. Kumpis nuo sužeidimo 
mirė). 1921 04 12 ltn. J.Pranckevičius nusilpus sveikatai buvo iš nelais- 
vės paleistas ir grįžo į Kauną. Buvo paskirtas I oro eskadrilės vado padėjė- 
ju, 1924 01 01 jam buvo suteiktas vyr. leitenanto laipsnis, tapo eskadri- 
lės ūkio vedėju. 1925 12 15 vyr. ltn. J. Pranckevičius buvo paskirtas mo- 
komosios oro eskadrilės vadu ir aviacijos kursų viršininku. Deja, pašlijusi 
sveikata nebeatsistatė ir po kelių mėnesių vyr. ltn. J. Pranckevičius mirė. 
Už kovinius nuopelnus jis buvo apdovanotas I laipsnio Vyčio Kryžiumi 
(1920) ir Savanorių medaliu (1932, po mirties)??. 


Rapšys Juozas (1899 01 18 Panevėžio aps., Krekenavos vlsč., Grąžčių 
k.— 197207 24 Čikagoje), generalinio štabo pulkininkas. Baigė Krekenavos 


“LE, t. 22, p. 224; LKK, t. 6, p. 73. 
* LKK, t. 6, p. 161. 

progimnaziją, mokėsi Panevėžio lietuvių gimnazijoje, 1916 m. baigė mo- 
kytojų kursus ir iki 1918 m. mokytojavo Barkainių pradžios mokyklo- 
je. 1919 01 07 savanoriu įstojo į Panevėžio srities apsaugos būrį (vėliau — 
Panevėžio atskirasis batalionas). Kovojo su bolševikais prie Žaslių, Vievio, 
Subačiaus, Rokiškio, Eglainės, Daugpilio. 1919 07 11 Latvijoje buvo su- 
žeistas. 1919 12 16 baigė Karo mokyklą (II laidą) ir buvo paskirtas į 4 
pėst. pulko 2 kulkosvaidininkų kuopą. Kovojo su pilsudskininkais prie 
Sudervės, Musninkų, Maišiagalos. 1922 06 22 paskirtas į I pėst. divi- 
zijos štabą Panevėžyje. 1923 12 01 J. Rapšiui buvo suteiktas vyr. leite- 
nanto laipsnis. 1927 07 14 jis baigė Aukštųjų karininkų kursų Aviacijos 
skyrių (I laida). 1928 02 16 jam buvo suteiktas aviacijos kpt. laipsnis. 
1928 m. jis baigė suaugusiųjų gimnaziją Kaune. 1930 m. kpt. J. Rapšys 
su mjr. S. Raštikiu buvo išsiųsti mokytis į Vokietijos generalinio štabo 
akademiją. Ją baigęs su pagyrimu, buvo paskirtas į generalinio kariuome- 
nės štabo valdybos III (Operacijų) skyrių mokomosios dalies karininku. 
1932 11 21 J. Rapšiui buvo suteiktas generalinio štabo majoro laipsnis. 
Išleido knygą „Lauko pratimai“ (1933). 1934 08 01 mjr. J. Rapšys buvo 
paskirtas Karo aviacijos viršininko padėjėju. 1934 jam buvo suteiktas 
gen. štabo pulkininko leitenanto laipsnis. 1935 09 26 plk. ltn. J. Rapšys 
buvo paskirtas Karo aviacijos štabo viršininku. Dėstė Karo mokykloje ir 
Vytauto Didžiojo aukštojoje karo mokykloje. 1938 m. atstovavo Lietuvos 
karo aviacijai Berlyno konferencijoje. Karo aviacijoje išskraidė 825 val. 
Buvo apdovanotas Gedimino 4 laipsnio ordinu (1933), Lietuvos nepri- 
klausomybės (1928), Savanorių ir Latvijos išsivadavimo karo 10-mečio 
medaliais (1929), „Plieno sparnų“ garbės ženklu (1939). SSRS okupavus 
Lietuvą, plk. ltn. J. Rapšys 1940 06 30 buvo paskirtas kariuomenės štabo 
ypatingų reikalų karininku, 09 11 — Karo mokyklos mokymo dalies vir- 
šininko padėjėju, 12 11 iš kariuomenės atleistas. 1941 03 su šeima repa- 
trijavo į Vokietiją. Karo metu gyveno Lietuvoje, kurį laiką dirbo generali- 
nio tarėjo įstaigoje, vėliau — „Pieno centre“. 1944 m. pasitraukė į Vakarus, 
1949 m. atvyko į JAV. Gyveno Čikagoje, iki 1965 m. dirbo „American 
Airlines“ bendrovėje. Aktyviai dalyvavo lietuvių išeivių veikloje?“. 


36 JAV lietuviai, t. 2, p. 163—164; LE, t. 24, p. 499, t. 36, p. 464, t. 37, p. 490; LKK, 
t. 6, p. 226-227. 

Rėklaitis Mikas (1895 09 06 Alytaus aps., Daugirdėlių k. - 1976 03 31 
JAV, Čikagoje), divizijos generolas. 1915 m. baigė Veiverių mokytojų se- 
minariją, 1916 m. — Maskvos Aleksejaus karo mokyklą, kovojo fronte 
prieš austrus, vokiečius. Grįždamas į Lietuvą, pateko į vokiečių nelaisvę, 
buvo joje 1918 11. Grįžęs Lietuvą, buvo Alytaus apskrities milicijos vadu. 
1919 m. savanoriu įstojo į 1 pėstininkų pulką, dalyvavo nepriklausomybės 
kovose su bolševikais prie Kurklių (ties Valtūnų ir Didžiasalio kaimais), 
Utenos, Zarasų ir Salako. 1930 m. paskirtas šio pulko vadu, 1935 m. tapo 
3 divizijos vadu. 1922 m. baigė Aukštuosius karininkų kursus (I laidą). 

Parašė Lietuvos kariuomenės statuto I dalies projektą. 1939 m. buvo 
Lietuvos komisijos derybose su SSRS kariuomenės vadovybe dėl jos įgu- 
lų išdėstymo Lietuvoje pirmininkas, 1940 06 lydėjo premjerą V. Merkį 
į Maskvą, kur aiškinosi dėl tariamų sovietinių karių dingimo Lietuvoje. 
Bolševikų okupacijos metu suimtas ir kalintas Kaune, bet nespėtas išvež- 
ti į SSRS gilumą. Šeima buvo ištremta į Sibirą. 1941 m. Laikinosios vy- 
riausybės buvo paskirtas Krašto gynimo tarybos nariu. Naciams nutrau- 
kus vyriausybės veiklą, gyveno žmonos tėviškėje Balsupiuose. 

Pasitraukė į Vokietiją, gyveno Kaselio pabėgėlių stovykloje, atvykęs į 
JAV, gyveno Čikagoje, aktyviai dalyvavo lietuvių bendruomenės veikloje: 
buvo „Ramovės“ vicepirmininkas, įsteigė Lietuvos laisvės kovų muziejų 
(1958), pirmininkavo Lietuvos laisvės kovų paminklo statybos Čikagoje 
(1960) komitetui, buvo komisijos pirmininkas rengiant knygą „Kovos dėl 
Lietuvos nepriklausomybės 1920-1923 m.“, I t. 

Apdovanotas Vyčio Kryžiaus 5 laipsnio (su kardais) (1919), Gedimino 
3 laipsnio (1928), skautų Svastikos (1935),Vytauto Didžiojo 3 laipsnio 
(1937), Šaulių žvaigždės (1938), Rusijoje — šv. Anos 4 laipsnio ordinu 
bei Savanorių, Lietuvos nepriklausomybės (1928) ir Latvijos išsivadavimo 
karo 10-mečio (1929) medaliais, Aizsargų nuopelnų kryžiumi (1939)?". 


>*7 Ažubalis A., Kazlauskaitė-Markelienė R., Petrauskaitė A., Puzinavičius B., 
Žigaras E. Karo pedagogika Lietuvoje (1918-1940 m.). Vilnius, 2007, p. 431-432; 
Jankauskas V. Nepriklausomos Lietuvos generolai. Vilnius, 1998, p. 228-234; JAV 
lietuviai, t. 2, p. 180181; LE, t. 22, p. 98, t. 35, p. 467; LKK, t. 6, p. 249. 

Ruseckas Petras (1883 07 20 netoli Panemunėlio, Baubliškių k., tuom. 
Zarasų aps. - 1945 12 08 Kazachijoje, Džezkazgano sr., Prostornensko la- 
geryje), ats. majoras. Augo veikiamas dvarų kultūros. Ieškodamas pragy- 
venimo šaltinių 20 metų atsidūrė Odesoje, dirbo lenkų bibliotekoje, eks- 
ternu išlaikė 4 klasės egzaminus. Čia begyvendamas apsisprendė tautiš- 
kai — subrendo kaip sąmoningas lietuvis. Tuo metu Odesoje gyveno apie 
400 lietuvių. Čia buvo ištremti knygnešiai: kun. Juozas Šmulkštys (1866— 
1931), Juozas Rimša (1875- ?), taip pat Veiverių mokytojų seminarijos 
auklėtiniai: Juozas Jasaitis, Mečislovas Vasiliauskas (1877-1957) ir Juozas 
Gabrys-Paršaitis (1880-1951). Kartu su jais P. Ruseckas kūrė slaptą drau- 
giją, tapo jos knygnešiu, rūpinosi slaptos spaudos pristatymu į Odesą, 
jos platinimu. Siųsdavo knygas lietuviams net į Čiornaja Padiną. Nuo 
1903 m. pats P. Ruseckas pradėjo bendradarbiauti spaudoje, parašė 1-ąją 
korespondenciją „Vienybei lietuvninkų“. Sulaukęs 21 metų P. Ruseckas 
buvo pašauktas į kariuomenę. Tarnavo Ufoje (Baškirija), dalyvavo karei- 
vių bruzdėjimuose (vyko 1905-1907 m. revoliucija). Už tai P. Ruseckui 
grėsė karo lauko teismas. Iš kariuomenės pabėgo, su svetimu pasu gyve- 
no Vilniuje. Buvo suimtas, pusmetį kalintas Kalvarijos kalėjime (Suvalkų 
gub.). Palyginti lengvai ištrūkęs į laisvę, visą savo energiją skyrė Lietuvos 
valstiečių sąjungos kūrimui, dirbo „Lietuvos ūkininko“ redakcijoje, daug 
šiame laikraštyje rašė ir pats. 

1908 m. išvyko į Sankt Peterburgą tęsti mokslo, įkliuvo kaip buvęs de- 
zertyras. Iš kalėjimo išėjo 1911 m. pabaigoje, grįžo į Vilnių, 1912 m. ėmė 
dirbti „Lietuvos žinių“ redakcijoje, aktyviai pats rašė šiame laikraštyje. 

I pasaulinio karo metu P. Ruseckas buvo mobilizuotas į kariuomenę, 
Kijeve baigė karo mokyklą, fronte vadovavo kuopai, pateko į vokiečių ne- 
laisvę. 1918 m. iš jos paleistas, P. Ruseckas stojo savanoriu į Lietuvos ka- 
riuomenę, Krašto apsaugos ministerijoje suorganizavo literatūros skyrių ir 
jam vadovavo. Rašė atsišaukimus dėl savanorių šaukimo, rengė pirmuo- 
sius kariuomenės statutus, rūpinosi laikraščių kariams redagavimu ir lei- 
dimu. Daug pats rašė krašto gynimo temomis. 1920-1922 m. P. Ruseckas 
buvo Steigiamojo seimo narys (Valstiečių sąjungos frakcija). Paskui vėl 
grįžo į kariuomenę, redagavo „Karį“, Bendradarbiavo „Trimite“. 1926 m. 

išėjo į atsargą, turėdamas majoro laipsnį, tapo Šaulių sąjungos centro val- 
dybos nariu. Buvo Lietuvių-latvių vienybės draugijos valdybos sekreto- 
rius, Draugijos užsienio lietuviams remti sekretorius, aktyviai bendra- 
darbiavo „Lietuvos žiniose“, „Lietuvos ūkininke“, „Karyje“, „Trimite“, 
„Mūsų žinyne“, „Lietuvos aide“ ir kt. Surinko ir išleido 4 didelius atsimi- 
nimų rinkinius: „Baudžiava“ (1936), „Lietuva Didžiajame kare“ (1939), 
„Knygnešys“, t. 1-2 (1926-1928), „Savanorių žygiai“, t. 1-2 (1937) bei 
dar apie 20 įvairių smulkesnių leidinių. Buvo apdovanotas II rūšies Vyčio 
Kryžiaus 3 laipsnio (1928) ir Vytauto Didžiojo 4 laipsnio (1938) ordinais, 
Savanorių medaliu (1928). 1944 m. Valstybinių egzaminų komisijoje prie 
Švietimo valdybos išlaikė brandos atestato egzaminus. 

1944 12 14 P. Ruseckas sovietinio saugumo buvo suimtas. Kalintas 
už tarnavimą savanoriu Lietuvos kariuomenėje, rašymą apie kovas su bol- 
ševikais, už vokiečių okupacijos metais paskelbtus straipsnius, smerkian- 
čius bolševizmą. Nubaustas 10 metų kalėjimo, ištvėrė mažiau kaip 1 me- 
tus. Kapas nežinomas". 


Šarauskas Juozas (1894 01 20 Kėdainių aps., Baisogalos vlsč., 
Komariškių vnk. — 1941 06 26 Červenėje, Baltarusija), pulkininkas. 
1913 m. baigė vidurinę mokyklą Šiauliuose, 1914 m. įgijo matininko 
specialybę Kijeve, tais pačiais metais mobilizuotas į Rusijos kariuomenę. 
1915 m. kovojo su vokiečiais Vilniaus, Gardino ir Suvalkų apylinkėse, 
prie Punios buvo sunkiai sužeistas. Po to baigė pėstininkų karo mokyklą. 
1917 m. buvo Rusijos lietuvių seimo Peterburge atstovas, vėliau lankėsi 
Voroneže, kur su kitais kūrė terminus ir komandas, būtinas Lietuvos ka- 
riuomenei. Po to tarnavo Polocke, savo prašymu buvo perkeltas į Lietuvių 
batalioną Vitebske, buvo jo vado padėjėjas. Išformavus batalioną, 1918 m. 
grįžo į Lietuvą. Organizavo valsčių savivaldybes Kėdainių apskrityje, o 


>8 Ažubalis A., Kazlauskaitė-Markelienė R., Petrauskaitė A., Puzinavičius B., 
Žigaras E. Karo pedagogika Lietuvoje (1918-1940 m.). Vilnius, 2007, p. 432-433; 
Ažubalis A. Petrui Ruseckui — 125-eri // Gimtasis Rokiškis, 2008 07 16; LE, t. 22, 
p. 140; LKK, t. 6, p. 290—291; LTE, t. 8, p. 538; Merkys V. Įvadas // Knygnešys, 
t. 3. Vilnius, 1997; MLTE, t. 1, p.121; TLE, t. 2, p. 589. 

1918 12 28 m. su broliais Mykolu (ūkininku), Broniumi (ats. kpt.) ir 
Vincu (ats. ltn.) įstojo savanoriais į Lietuvos kariuomenę. 1918 12 31 
paskirtas Kėdainių apskrities apsaugos viršininku, sutelkė apie 80 sava- 
norių. 1918 02 07-08 su jais atrėmė bolševikus, puolusius Kėdainius. 
1919 03 20 paskirtas Kėdainių srities karo komendantu. Vėliau dirbo ka- 
riuomenės štabe, Šaulių sąjungoje. 1922 baigė Aukštųjų karininkų kursų I 
laidą. 1923 01 dalyvavo Klaipėdos išvadavimo kovose, buvo sukilėlių šta- 
bo viršininko padėjėjas (slap. Juozapaitis). 1929-1940 m. - Kariuomenės 
štabo Spaudos ir švietimo skyriaus viršininkas. Labai rūpinosi karinės pe- 
riodinės spaudos tobulinimu ir platinimu. Nuo 1930 m. plk. J. Šarauskas 
buvo Fizinio auklėjimo draugijos narys. 1935-1940 m. buvo Lietuvos 
skautų sąjungos vyr. skautininkas, nuo 1936 m. — brolijos vadas, organi- 
zavo stovyklas, ekskursijas, paskaitas ir kt. renginius. Rūpinosi Vytauto 
Didžiojo karo muziejaus statyba, ekspozicijos įrengimu. 1940 m., po so- 
vietinės okupacijos, kurį laiką buvo Karo muziejaus direktorius, vėliau 
iš darbo atleistas, 1941 04 26 NKVD suimtas, kalintas Kauno sunkiųjų 
darbų kalėjime. Kilus karui, 1941 06 23 išvežtas į Minsko kalėjimą, iš ten 
su kitais nuvarytas į Červenę ir 1941 06 26 sušaudytas. 

Nepriklausomybės metais bendradarbiavo „Savanoryje“, „Karyje“, 
„Lietuvos aide“, „Skautų aide“ ir kt. leidiniuose. Buvo apdovanotas ordi- 
nais: Vyčio Kryžiaus 5 laipsnio (su kardais, už pergalę prieš bolševikus prie 
Kėdainių) ir 3 laipsnio (1928), Latvijos Trijų žvaigždžių (1927), Gedimino 
3 laipsnio (1929), Šaulių žvaigždės (1931), skautų Lelijos (1931) ir 
Gedimino Vilko (1932), Estijos skautų Lelijos (1932), Latvijos skautų 
Baltosios Lelijos (1934) ir Pilkojo Vilko (1937), medaliais: Savanorių, 
Lietuvos nepriklausomybės (1928), Latvijos išsivadavimo karo 10-mečio 
(1929), Vengrijos skautų (1934), Šaulių žvaigždės ordino (1939), garbės 
ženklu „Plieno sparnai“ (1938)??. 


>? Ažubalis A., Kazlauskaitė-Markelienė R., Petrauskaitė A., Puzinavičius B., 
Žigaras E Karo pedagogika Lietuvoje (1918-1940 m.). Vilnius, 2007, p. 436-437; 
Ažubalis A., Kazlauskaitė-Markelienė R., Žilėnienė V. Karinis rengimas Lietuvos 
mokykloje (1929-1940 m.). Vilnius, 2009, p. 272-273; LE, t. 28, p. 348-349; LKK, 
t. 7, p. 258-259. 

Šidlauskas Domininkas (1878 08 17 Mažeikių aps., Reivyčių k. — 
1944?, ten pat), leitenantas, filosofas, prekybininkas. Baigė Liepojos gim- 
nazijos 6 klases, studijavo Tartu ir Leipcigo universitetuose filosofiją, in- 
dologiją, baigė Leipcigo aukštąją prekybos mokyklą. 1901 m. Rusijos 
kariuomenėje išlaikė egzaminus praporščiko laipsniui gauti. 1903 m. 
iš Rusijos kariuomenės pabėgo į Vokietiją, iš ten 1904-1906 m. siun- 
tė ginklus revoliucionieriams. Grįžęs dirbo prekyboje, bendradarbiavo 
„Lietuvos ūkininko“, „Lietuvos žinių“ redakcijose, nuo 1910 m. Rygoje 
redagavo „Rygos garsą“, „Rygos naujienas“. Išleido brošiūrų apskaitos pre- 
kyboje klausimais. Prieš I pasaulinį karą ištremtas į Šiaurės Kaukazą, or- 
ganizavo ten gyvenusius lietuvius. Grįžęs į Lietuvą, 1920 10 12 buvo mo- 
bilizuotas į Lietuvos kariuomenę, 10 25 jam suteiktas leitenanto laipsnis, 
buvo ypatingų reikalų karininkas prie Tiekimo valdybos, jos Statistikos 
dalies viršininkas. Vėliau tarnavo Kauno komendantūroje. 1922 m. per- 
vestas Finansų ministerijos žinion, 1928 m. išėjo į dimisiją. 1929 m. ap- 
sigyveno Dusetų apylinkėse, kur kūrė Visuomybės bendriją, tyrinėjo apy- 
linkes, daug eksponatų perdavė Dusetų K. Būgos muziejui. 1937 m. išvy- 
ko į JAV. Išleido knygas: „Visuomybė: naujos, tyros tikybos mokslas, do- 
rovė, apeigos ir organizacija“ (1926), „Iš pranašo Visuomio gyvenimo“ 
(slap. Pirmūnas, 1931), „Kokie lietuvių ir lietuvnikų uždaviniai“ (1937). 
Jo kurta naujoji religija iš esmės buvo pagonybės, gamtos kulto gaivini- 
mas. Karo metais per Vokietiją grįžo į tėviškę, kur ir mirė“". 


Šilingas Stasys (1885 11 23 Vilniuje - 1962 11 13 Kelmėje), teisinin- 
kas, žurnalistas, valstybės ir visuomenės veikėjas. 1905 m. baigė Vilniaus 
I gimnaziją, 1912 m. — Maskvos universiteto Teisių fakultetą. Iki I pasau- 
linio karo gyveno Vilniuje, dirbo Lietuvių banke. 1915-1917 m. atstova- 
vo lietuvių organizacijoms Rusijos vidaus reikalų ministerijos Atskirojoje 
taryboje tremtinių gyvenimui tvarkyti. Naudodamasis barono titulu, 
daug padėjo karo pabėgėliams, nes galėdavo bendrauti su labai aukš- 
tais asmenimis Rusijos valdžioje. 1918 m. grįžo į Vilnių, buvo išrinktas 


60 LE, t. 29, p. 468-469; LKK, t. 7, p. 284; Trinkūnas J. Sartų krašto Romuva // 
Obeliai. Vilnius, 1998. 

Lietuvos Valstybės Tarybos nariu, 1919-1920 m buvo jos pirmininkas. 
1920-1926 m. S. Šilingas advokatavo Kaune. 1926 12 19-1928 01 31 ir 
1934 06 12-1938 03 24 buvo teisingumo ministras. 1938 m. iš valstybi- 
nės tarnybos pasitraukė. 

Lietuviškoje veikloje S. Šilingas ėmė reikštis studijuodamas Maskvoje, 
buvo vienas „Aušrinės“ leidėjų. Dar carinės Rusijos valdymo metais rū- 
pinosi Mikalojaus Konstantino Čiurlionio (1875-1911) paveikslų nupir- 
kimu ir jų išsaugojimu Lietuvai. Buvo Santaros, Ūkininkų, Lietuvos šau- 
lių sąjungų narys (1924 06 06-1925 03 04 — pastarosios pirmininkas). 
1930 m. aktyviai dalyvavo organizuojant Vytauto Didžiojo metų rengi- 
nius. Parengė daug Lietuvos įstatymų projektų, buvo vienas iš artimiausių 
ilgamečio Lietuvos prezidento Antano Smetonos patarėjų. 

Savo testamente Lietuvai jis rašė: „Istoriniai paminklai ir praeities kū- 
riniai, bylodami apie brangią Lietuvių Tautai praeitį, stiprina gyvųjų tau- 
tinę sąmonę ir pasiryžimą. Gyvųjų pareiga — saugoti juos ir gobti pagarba 
ir meile““!. Šitie žodžiai skatino ir šios monografijos autorius. 

1941-1954 m. S. Šilingas - lagerių kalinys, 1954-1961 m. - invalidų 
namų išlaikytinis Ukrainoje. Kadangi tremtyje mirė jo žmona, garsaus lie- 
tuvių filosofo ir psichologo Romano Bytauto (1886-1915) sesuo Emilija 
Bytautaitė-Šilingienė ir dukra Raminta Šilingaitė, Lietuvoje S. Šilingas 
1961 11 17 apsigyveno Kelmėje pas žmonos seserį Feliciją Bytautaitę. 
Kadangi lageriuose prarado sveikatą, greitai mirė“?. 


Štuopis Jurgis (1897 01 11 Kauno aps., Garliavos vlsč., Pajiesio k. — 
1937 01 19 Tauragėje), mokytojas. Mokėsi Prienuose, Seinų „Žiburio“ 
progimnazijoje, Vilkaviškio, Voronežo ir Kauno „Aušros“ gimnazijo- 
se. 1919-1922 — Lietuvos kariuomenės savanoris, generalinio štabo 
Literatūros skyriaus darbuotojas, „Kario“ pirmasis administratorius. Vėliau 
studijavo LU Humanitarinių mokslų fakultete istoriją ir lietuvių kalbą bei 


“I Vaičiūnas A. Stasio Šilingo gyvenimo kelias. Vilnius, 2009, p. 58. 
“2 Banevičius A. 111 Lietuvos valstybės politikos veikėjų. Vilnius, 1991, p. 135; LE, 
t. 29, p. 491—493; LTE, t. 10, p. 589; MLTEĘ, c. 3, p. 399; TLE, t. 4, p. 194, 

literatūrą. 1927 02 01 paskirtas Tauragės aukštesniosios komercijos mo- 
kyklos mokytoju, nuo 1934 m. - jos inspektorius. Buvo savanorių orga- 
nizatorius, daug dirbo su ateitininkais, pavasarininkais. Bendradarbiavo 
„Karyje“, „Lietuvos sporte“, „Jėgoje ir grožyje“, „Lietuvoje“, „Židinyje“, 
„Sargyboje“ ir kt. 1925-1926 m. redagavo „Rytą“, „Tėvynės sargą“. Parašė 
plačią studiją apie Augustiną Rotundą (apie 1520-1582) (išspausdinta 
„Lietuvoje“, 1925)“, 


Tallat-Kelpša Kazys (1893 10 28 Tauragės aps., Laukuvos vlsč., 
Padievyčio vnk. — 1968 02 22 JAV, Klivlande), brigados generolas. 
1914 m. baigė Kauno komercinę gimnaziją. 1914 11 15 savanoriu įsto- 
jo į Rusijos kariuomenę, tarnavo kavalerijos dalinyje. Dalyvavo mūšiuose 
Lietuvoje, Baltarusijoje, Rytų Galicijoje, Rumunijoje. Rumunijos fronte 
buvo sužeistas. 1915 m. gavo karininko laipsnį. 1918 m. grįžo į Lietuvą 
ir 1919 01 savanoriu įstojo į Lietuvos kariuomenę. Tarnavo kavalerijo- 
je. 1919 m. buvo karinės misijos narys prie Lietuvos delegacijos taikos 
derybose Paryžiuje, 1920 m. — karinis atstovas Latvijoje ir Estijoje (būs- 
tinė — Ryga). 1926 m. baigė Belgijos karo akademiją (Ecole de Guerre) 
Briuselyje. 1928-1931 m. buvo I, 1934 m. — II pėstininkų divizijos štabo 
viršininkas, 1931-1932 m. - 4 pėstininkų pulko vadas, 1934-1940 m. — 
Lietuvos kavalerijos viršininkas. Su kitais atkūrė 3 dragūnų Geležinio 
Vilko pulką, buvo iniciatoriumi aprūpinant kavaleriją šarvuočiais ir ar- 
tilerija. 1932-1937 m. dėstė taktiką ir karo istoriją Karo mokykloje ir 
Vytauto Didžiojo aukštojoje karo mokykloje. 1940 06 16 kariuomenės 
vadovybės nurodymu su generolu Vincu Žiliu (1898-1972) sustabdė iš 
Marijampolės į Vokietiją besitraukusį 9 pėstininkų pulką. 1940 m. iš so- 
vietinės kariuomenės atleistas. 1944 m. pasitraukė į Austriją, 1944 m. 
persikėlė į Vokietiją, 1949 m. - į JAV. Nepriklausomoje Lietuvoje ir emi- 
gracijoje bendradarbiavo periodinėje spaudoje. Išleido knygą „Kitų vals- 
tybių kariuomenės. Čekoslovakija“ (1923) ir leidinį apie kariuomenės da- 
linio žygio organizavimą (1930). JAV hektografu išleido 3 d. studiją apie 
Napoleono I Bonaparto (Napolėon, 1769-1821) karus, taip pat knygą „Iš 


6 LE, t. 30, p. 92. 

I pasaulinio karo istorijos. Karo veiksmai Lietuvoje 1915 m.“ 

Rusijos kariuomenėje K. Tallat-Kelpša buvo apdovanotas šv. Stanislovo 
(1916) ir Šv. Anos (1917) 3 laipsnio su kardais ir kaspinais ordinais, šv. 
Georgijaus 4 laipsnio kryžiumi ir šv. Georgijaus kardu, Lietuvoje: Gedimino 
3 laipsnio (1928), Vytauto Didžiojo 3 laipsnio ir Latvijos Trijų žvaigždžių 2 
laipsnio (1937) ordinais, Lietuvos nepriklausomybės (1928), Latvijos išsi- 
vadavimo karo 10-mečio (1929) ir Savanorių (1932) medaliais“. 


Tomkus Juozas (1896 03 25 Raseiniuose — 1940 07 13 Kauno kalė- 
jime), atsargos majoras, teisininkas, žurnalistas. 1915 m. baigė Veiverių 
mokytojų seminariją. Mobilizuotas į Rusijos kariuomenę, praporšči- 
ko laipsniu baigė Vilniaus karo mokyklą (evakuotą į Poltavą). Kovojo 
Rumunijos fronte. Kurį laiką tarnavo lietuvių batalione Vitebske, atama- 
no Aleksandro Dutovo (1879-1921) kariuomenėje kovėsi su bolševikais, 
1918 m. tarnavo Lietuvių Sibiro batalione, 9 mėn. buvo bolševikų ne- 
laisvėje (Krasnojarsko, Irkutsko kalėjimuose). Kurį laiką Maskvoje buvo 
Lietuvos pasiuntinybės II sekretoriumi. 1921 m. ėmė tarnauti Lietuvos 
kariuomenėje, 1922 m. ėmė dirbti vyr. kariuomenės štabo karo moks- 
lo (vėliau — spaudos ir švietimo) skyriuje. 1923 m. aktyviai dalyvavo 
Klaipėdos sukilime (slap. Oksas). 1926 m. kurį laiką buvo „Kario“ re- 
daktorius, Karo mokslo skyriaus viršininkas. 1926 08 30 išėjo į atsargą. 
1929 m. baigė LU Teisių fakultetą, dirbo Valstybės kontrolėje ir tarybo- 
je. Į LŠS ats. mjr. J. Tomkus įstojo 1926 10 13. Nuo 1938 04 06 buvo 
LŠS I Kauno rinktinės tarybos narys. 1940 m. bolševikų areštuotas ir su- 
šaudytas. Generolas V. Grigaliūnas-Glovackis (1885-1964) apie tai rašė: 
„Suėmė mano 1926 m. leidžiamo savaitraščio „Tautos valios“ vyriausią 
bendradarbį ir bičiulį majorą Tomkų ir po savaitės Kauno sunkiųjų dar- 
bų kalėjime kieme nužudė. Kūną norėta sudeginti, bet krematoriumo tar- 
nautojų būta savo žmonių, tai kankinio Tomkaus kūnas buvo išsaugotas ir 


bolševikams pasitraukus buvo iškilmingai Kauno kapinėse palaidotas“*?. 


“* JAV lietuviai, t. 2, p. 372; LE, t. 30, p. 309, t. 36, p. 504; LKK, t. 8, p. 15-16. 
6 Prunskis J. Bėgome nuo teroro. Čikaga, 1980, p. 224—225. 

J. Tomkus buvo aktyvus Lietuvos periodinės spaudos bendradarbis, 
daug rašė „Karde“, „Karyje“, Trimite“, „Vaire“. 1927 m. išvertė ir išleido 
E. Touhy „Špionažo paslaptys Didžiojo karo metu 1914-1918 m.“ Rusijos 
kariuomenėje J. Tomkus buvo apdovanotas šv. Anos ir šv. Stanislovo 3 
laipsnio ordinais, Lietuvoje: Gedimino 4 laipsnio (1930) ir Šaulių žvaigž- 
dės (1935) ordinais, Lietuvos nepriklausomybės (1928) ir Klaipėdos išva- 
davimo sidabro medaliais““. 


Trečiokas Jokūbas (1887 01 29 Biržų aps., Papilio vlsč., Raščiūnų 
k.—?), kapitonas. Baigė Panevėžio gimnazijos 4 klases. 1912 m. išlaikė eg- 
zaminus prie Vilniaus karo mokyklos apygardos intendantūros karo val- 
dininko laipsniui įgyti. Tarnavo Rusijos kariuomenėje. Grįžus į Lietuvą, 
1919 07 29 mobilizuotas į Lietuvos kariuomenę, paskirtas karo valdinin- 
ku į Tiekimo skyrių. 1919 08 16-11 05 dalyvavo nepriklausomybės kovo- 
se. 1919 08 11 paskirtas Utenos lauko sandėlio viršininku, 1920 11 08 — 
Šakių aps. intendantu. 1923 04 20 perkeltas Panevėžio sandėlio viršinin- 
ku. 1928 08 06 suteiktas administracijos kapitono laipsnis. 1929 01 10 iš- 
laikė KAM nustatytus lietuvių kalbos, Lietuvos istorijos ir geografijos eg- 
zaminus. 1929 05 03 paskirtas I pėst. pulko Ukmergės kepyklos viršinin- 
ku. 1929 06 09-1935 08 31 ėjo I pėst. pulko raštvedžio, iždininko, mais- 
to tiekėjo, krautuvės vedėjo pareigas. 1935 08 31 perkeltas į Kariuomenės 
intendantūrą. 1937 10 07 pačiam prašant dėl amžiaus paleistas į adminis- 
tracijos karininkų atsargą, 1938 12 31 — į dimisiją. Apdovanotas Vytauto 
Didžiojo 5 laipsnio ordinu (1937), Lietuvos nepriklausomybės medaliu 
(1928). Likimas nežinomas“. 


Tvaronas (Tvaranavičius) Pranas (1891 06 12 Kėdainių aps., 
Grinkiškio vlsč., Juodžių k. - 1980 08 21 Vilniuje), pulkininkas. 1911 
baigė Kauno gimnaziją. Mobilizuotas į Rusijos kariuomenę, 1914 m. bai- 


66 Ažubalis A., Kazlauskaitė-Markelienė R., Petrauskaitė A., Puzinavičius B., 
Žigaras E. Karo pedagogika Lietuvoje (1918-1940 m.). Vilnius, 2007, p. 440; LE, 
t. 31, p. 303; LKK, t. 8, p. 57-58. 

gė Kazanės karo mokyklą praporščiko laipsniu. Kovojo I pasaulinio karo 
frontuose. Lietuvoje ir kitur 3 kartus sužeistas. 1918 m. grįžo į Lietuvą, 
1918 11 23 savanoriu įstojo į Lietuvos kariuomenę 1919 01 30 paskir- 
tas Karo mokyklos viršininko pavaduotoju, nuo 03 10 — šios mokyklos 
taktikos dėstytojas, 1919 10 18 suteiktas majoro laipsnis. 1920 01 15 pa- 
keltas į plk. leitenantus. 1920 03 01 patvirtintas Karo mokyklos viršinin- 
ku. 1921 07 12-12 18 ėjo Kauno įgulos viršininko pareigas. 1921 12 18 
paskirtas eiti 6 pėst. pulko vado pareigas, 1922 03 08 patvirtintas pulko 
vadu. 1922 09 14-1923 02 20 dalyvavo mūšiuose su lenkais prie Leipūnų 
k. ir Valkininkų geležinkelio stoties. 1925 05 15 pakeltas į pulkininkus. 
1926 01 22 perkeltas į Karo mokslo valdybą eiti Spaudos ir švietimo sky- 
riaus viršininko pareigas. 1927 01 21 paskirtas ypatingų reikalų karininku 
prie KA ministro. 1927 02 11 perkeltas į 8 pėst. pulką eiti vado pareigas, 
05 10 patvirtintas pulko vadu. 1927 12 05 paskirtas ypatingų reikalų ka- 
rininku prie KA ministro, 1929 03 08 - prie vyr. kariuomenės štabo virši- 
ninko. 1931 12 31 įtrauktas į Vyčio Kryžiaus ordino tarybą. 1932 12 23 
pačiam prašant paleistas į pėstininkų karininkų atsargą. 1934 m. — 
Vilijampolės lietuvių žemės sklypų ir namų savininkų draugijos steigė- 
jas ir valdybos iždininkas. Nuo 1936 m. susisiekimo garlaiviais Kaunas- 
Jurbarkas-Smalininkai-Klaipėda savininkų įgaliotinis. Antrosios sovie- 
tinės okupacijos metais okupantų spec. tarnybų buvo pasiųstas nuvež- 
ti gen. Stasiui Raštikiui į Vokietiją sovietinio „prezidento“ Justo Paleckio 
(1899-1980) ir gen. Vinco Vitkausko (1890-1965) laiškus, kuriais ge- 
nerolas S. Raštikis buvo viliojamas grįžti į Lietuvą. Apdovanotas Vyčio 
Kryžiaus 5 laipsnio ordinu (1923), Savanorių (1928) ir Lietuvos nepri- 
klausomybės (1928) medaliais; Rusijos kariuomenėje — šv. Stanislovo 2 ir 
3 laipsnio, šv. Anos 2, 3, 4 laipsnio, šv. Vladimiro 4 laipsnio ordinais“. 


Vachauzas Osvaldas Voldemaras (1899 09 02 Vilkaviškio aps., 
Kybartų vlsč., Daugėlaičių k. — ?), kapitonas. 1914 m. baigė Kybartų pra- 
džios mokyklą, 1917 m. — Kostromos 2-osios vyrų gimnazijos 4 klases. 
19171001-19190901 tarnavo paštininku geležinkelio stotyje Peterburge. 


6 LKK, t. 8, p. 82-83. 

Grįžęs į Lietuvą 1919 10 01 įstojo laisvai samdomu tarnautoju į Lietuvos 
kariuomenę, paskirtas Eglaitės lauko sandėlio raštininku. 1919 10 15 mo- 
bilizuotas į Lietuvos kariuomenę, paskirtas į Kariuomenės intendantūrą. 
1919 11 08, likvidavus Eglaitės sandėlį, perkeltas į Bendrąją kanceliariją, 
1920 03 01 paskirtas vyr. raštininku. 1921 12 15 išlaikė egzaminus karo 
valdininko laipsniui įgyti, 1922 01 31 suteiktas karo valdininko laips- 
nis, 10 05 paskirtas maisto dalies mėsos tiekimo vedėju, 1926 01 04 — 
pašaro tiekėju. 1926 09 13-12 23 mokėsi Aukštuosiuose karininkų kur- 
suose karo valdininkams. 1927 05 14 suteiktas administracijos vyr. leite- 
nanto laipsnis. 1928 06 02 baigė autokuopos automobilininkų kursus. 
1929 1001 paskirtas Intendantūros dirbtuvių raštvedžiu. 1930 11 23 pa- 
keltas į kapitonus. Ėjo iždininko, viršininko padėjėjo, buhalterio pareigas. 
Sovietų Sąjungai okupavus Lietuvą 1940 07 02 iš kariuomenės atleistas. 
Mokėsi Lietuvos mokytojų profesinės sąjungos Kauno gimnazijoje suau- 
gusiems, 1941 m. išlaikė brandos egzaminus. Apdovanotas Lietuvos ne- 
priklausomybės medaliu (1928)“?. 


Valiulis Jonas (1905 05 20 Šiaulių aps., Žeimelio vlsč., Petronių k. — 
1941 06 26 Vilniuje), gen. štabo kapitonas. 1928 m. baigė Linkuvos gim- 
naziją. 1930 10 25 baigus Karo mokyklą (XII laida) suteiktas pėstininkų 
leitenanto laipsnis, paskirtas 5 pėst. pulko mokomosios kuopos jaunes- 
niuoju karininku. 1931 01 01 pagal Karininkų laipsnių įstatymą laipsnis 
pakeistas į jaunesniojo leitenanto. 1931 04 27 perkeltas į Karo mokyklą. 
1933 11 20 pakeltas į leitenantus. 1934 07 31 baigė Vytauto Didžiojo ka- 
rininkų kursų Kulkosvaidininkų skyrių (II laida). 1937 11 23 pakeltas į 
kapitonus. 1938 03 22 perkeltas į Kariuomenės štabą. 1939 07 08 baigė 
Vytauto Didžiojo aukštosios karo mokyklos generalinio štabo skyrių, įgi- 
jo aukštojo karo mokslo teises ir gen. štabo karininko vardą. 1939 07 08 
perkeltas į III pėst. divizijos štabo I skyrių. Sovietų Sąjungai okupavus 
Lietuvą ir likviduojant Lietuvos kariuomenę 1940 10 03 paskirtas RA 
pėstininkų karo mokyklos kuopos vadu. Vokietijos-SSRS karo pradžio- 
je prie Maladečinos sunkiai sužeistas. Mirė ligoninėje Vilniuje, palaido- 

tas Rasų kapinėse. Apdovanotas Gedimino 4 laipsnio ordinu (1938), 
Lietuvos nepriklausomybės (1928) ir Vytauto Didžiojo ordino 3 laipsnio 
(1930) medaliais??, 


Valkūnas Leonas (1900 04 11 Panevėžio aps., Piniavos vlsč., Bliūdžių 
k. - 1954 12 08 Silsdene, Anglijoje), pulkininkas leitenantas. 1919 01 10 
savanoriu įstojo į Lietuvos kariuomenę, tarnavo Panevėžio aps. apsau- 
gos kuopoje. 1919 01 10-03 10 dalyvavo nepriklausomybės kovose prie 
Kaplių, Kėdainių, Šėtos, Truskavos. 1919 07 06 baigė Karo mokyklą (I 
laida) karužo laipsniu, paskirtas Artilerijos pulko I baterijos jaunesniuo- 
ju karininku. 1919 09 13 pagal Lietuvos kariuomenės laipsnių įstatymą 
karužo laipsnis pakeistas į leitenanto. 1919 08 05-12 13 dalyvavo ne- 
priklausomybės kovose su bolševikais, 1920 04 25-09 28 — su lenkais. 
1920 12 01 paskirtas artilerijos brigados ryšių karininku. 1921 05 14 bai- 
gė ryšių karininkų kursus prie Elektrotechnikos bataliono, paskirtas mo- 
komosios baterijos jaun. karininku, 08 01 — mokomosios atsargos ba- 
terijos vyresniuoju karininku, 08 08 — švietimo komisijos pirmininku, 
1922 04 07 - mokomosios komandos viršininku. 1923 04 03 pakeltas į 
vyr. leitenantus. 1924 m. eksternu išlaikė brandos egzaminus prie Kauno 
„Aušros“ berniukų gimnazijos. 1924 09 01 perkeltas į 2 artilerijos pulką 2 
baterijos vyresniuoju karininku. 1924 11 09 paskirtas eiti 5 baterijos vado 
pareigas. 1926 01 01 perkeltas į vyr. kariuomenės štabą I (Mobilizacijos) 
skyriaus organizacijos dalies instruktoriumi. 1926 02 16 pakeltas į kapi- 
tonus. 1926 07 15 baigė Aukštųjų karininkų kursų Bendrąjį skyrių (VI 
laida). 1928 02 28 paskirtas Karo prievolių įstatymo persvarstymo ko- 
misijos sekretoriumi. 1929 11 23 pakeltas į majorus. 1931 02 15 paskir- 
tas I (Mobilizacijos) skyriaus komplektavimo ir rezervų dalies karininku. 
1937 10 02 perkeltas į Ginklavimo valdybą priešcheminės apsaugos refe- 
rentu, 1937 11 O1 paskirtas sąmatos vykdymo dalies vedėju. 1937 11 23 
pakeltas į plk. leitenantus. 1938 11 07 paskirtas Bendrojo skyriaus pir- 
kimų dalies vedėju. 1939 02 01 komandiruotas į Čekoslovakiją. Sovietų 

Sąjungai okupuojant Lietuvą buvo komandiruotėje Čekoslovakijoje, į 
Lietuvą negrįžo, persikėlė į Vokietiją. Kilus Vokietijos-SSRS karui buvo 
įtrauktas į vokiečių kariuomenę, paskirtas motorizuoto pulko vado padė- 
jėju. Nužygiavęs iki Minsko, pasitraukė iš pulko, grįžo į savo ūkį, netru- 
kus pradėjo dirbti apskrities viršininko įstaigoje. 1943 m. nacių suimtas, 
kalintas Lietuvoje ir Vokietijoje už dalyvavimą lietuvių pogrindyje, tačiau 
nesurinkus įrodymų paleistas. 1944 m. pasitraukė į Vokietiją. Buvo lietu- 
vių pabėgėlių stovyklos komendantas. 1947 m. emigravo į Angliją, gyve- 
no Silsdene, dirbo tekstilės pramonės įmonėje. 

Apdovanotas Vytauto Didžiojo 5 laipsnio ordinu (1931), Savanorių 
(1928), Lietuvos nepriklausomybės (1928) ir Latvijos išsivadavimo karo 
10-mečio (1929) medaliais?!. 


Variakojis Jonas (1892 05 30 Biržų aps., Rinkuškių k. - 1963 10 31 
Čikagoje, Ilinojaus valstij., JAV), pulkininkas leitenantas, valstybės veikė- 
jas. 1913 m. baigė Pernu gimnaziją (Estija). Dirbo „Vilties“ ir „Lietuvių 
balso“ redakcijose, tų pačių metų rudenį įstojo į Peterburgo univer- 
siteto Teisės fakultetą. Iš III kurso mobilizuotas į Rusijos kariuomenę. 
1917 m. baigė Vladimiro karo mokyklą Peterburge ir buvo nusiųstas į 
Austrijos frontą. Buvo sužeistas. Po revoliucijos dirbo Voroneže (čia kartu 
su J. Jablonskiu kūrė pirmuosius lietuviškus karybos terminus), Vilniuje, 
Oršoje. 1918 m. grįžo į Vilnių, dirbo Prekybos ir pramonės rūmuose. 
1918 12 29 savanoriu įstojo į Lietuvos kariuomenę. Tapo Panevėžio sri- 
ties apsaugos viršininku. Kėdainiuose organizavo savanorių būrį, vė- 
liau tapusį Panevėžio batalionu, dar vėliau — 4-uoju Lietuvos karaliaus 
Mindaugo pėstininkų pulku. Dalyvavo mūšiuose su bolševikais, ber- 
montininkais, želigovskininkais. Kovose su bermontininkais J. Variakojo 
pulkas, netikėtai užėmęs Meškuičius ir Kryžių kalną, vos nepaėmė į ne- 
laisvę pulkininko Pavelo Bermonto-Avalovo (Bermondi-Avalov, 1877 — 
po 1941). Daug reikšmingų pasipriešinimo želigovskininkams žings- 
nių stebima ir J. Variakojo vadovaujamo pulko kovose ties Jašiūnais, 

Musninkais. 1921 m. J. Variakojis paskirtas pėstininkų divizijos, vėliau — 
III karo apygardos štabo viršininku. 1924 m. baigė Aukštuosius karininkų 
kursus. 1926 m. išėjo iš kariuomenės, apsigyveno Ukmergės apskrityje, 
Širvintų valsčiuje, Šešuolėlių dvare. XIV A. Voldemaro ministrų kabinete 
1928 11 22-1929 09 23 buvo Susisiekimo ministras. 1929 m. grįžo į ka- 
riuomenę. XV J. Tūbelio ministrų kabinete 1929 09 24—1930 06 28 buvo 
krašto apsaugos ministras, bet atsistatydino dėl sveikatos būklės. 1930 m. 
išėjo į atsargą, apsigyveno savo ūkyje. Drauge su kitais įsteigė Zibalų pie- 
no perdirbimo bendrovę, buvo jo pirmininkas. Dirbo ir kitose draugijose. 
Buvo Tautininkų sąjungos narys. Pirmaisiais bolševikinės okupacijos me- 
tais slapstėsi su šeima ir taip išvengė deportavimo į Sibirą. 1944 m. pasi- 
traukė į Vokietiją, 1949 m. emigravo į JAV. Apsigyvenęs netoli Čikagos, 
kartu su žmona sunkiai dirbo fabrikuose, kad galėtų išmokslinti vaikus. 
Tačiau aktyviai dalyvavo steigiant karių veteranų sąjungą „Ramovė“ ir 
LLKS, evangelikų reformatų bažnyčios veikloje Čikagoje. Parašė knygą 
„4 pėstininkų Lietuvos karaliaus Mindaugo pulkas“. Ją po J. Variakojo 
mirties išleido jo sūnus inž. Jonas Variakojis. 

Už sėkmingą vadovavimą kovoms su bolševikais 1919 m. preziden- 
to A. Smetonos įsakymu J. Variakojis apdovanotas 5-ojo ir 4-jo laipsnio 
Vyčio kryžiaus ordinais. Vėliau jis dar buvo apdovanotas Latvijos Lačplėsio 
3 (1926), Gedimino 3 (1928), Vytauto Didžiojo 2 (1930) laipsnio ordi- 
nais, Lietuvos nepriklausomybės 10-mečio (1928), Savanorių ir Latvijos 
išsivadavimo karo 10-mečio (1929) medaliais??. 


Vėbra Juozas (1901 04 20 Rokiškio aps., Jūžintų vlsč., Gentynių 
vnk. - 1994 02 09 Darame, Konektikuto valstij., JAV), pulkininkas, che- 
mikas. 1918 m. baigė Panevėžio vyrų gimnazijos 6 klases. Su keliais ben- 
draklasiais savanoriu įstojo į Lietuvos kariuomenės besikuriantį Panevėžio 

apsaugos būrį, dalyvavo nepriklausomybės kovose su bolševikais prie 
Ramygalos. 1919 03 07 įstojo į Karo mokyklą. 1919 07 06 ją baigus 
(I laida) karužo laipsniu paskirtas Artilerijos pulko mokomosios koman- 
dos jaun. karininku. 1919 09 13 pagal Karininkų laipsnių įstatymą ka- 
ružo laipsnis pakeistas į leitenanto. 1919 11 13 paskirtas 6 baterijos jau- 
nesniuoju karininku. 1919 12 04-1920 01 04 dalyvavo nepriklausomy- 
bės kovose su bolševikais Dauguvos fronte, 09 21-10 01 - su lenkais prie 
Seirijų, Lazdijų, Vievio, Rykantų. 1920 03 09 paskirtas į I haubicų bateri- 
ją, 07 25 - į 2 haubicų bateriją jaunesniuoju karininku, 12 16 - į I bate- 
riją vyr. karininku. 1921 06 10 perkeltas vyr. karininku į 7 bateriją. 11 07 
pasiųstas į Fontenblo aukštąją Artilerijos mokyklą Prancūzijoje. Baigęs 
studijas 1923 08 21 grįžo į Lietuvą, paskirtas Aukštųjų karininkų kursų 
lektoriumi. 1923 m. eksternu baigė Kauno „Aušros“ berniukų gimnaziją. 
1923 10 13 baigė Aukštuosius karininkų kursus (III laida). 1924 05 02 
pakeltas į vyr. leitenantus, 1925 05 15 - į kapitonus. 1923-25 m. lankė 
LU vakarinius kursus, kuriuose studijavo bendrąją chemiją. 1925 10 02 
perkeltas į Karo mokslo skyrių, pasiųstas į Tulūzos technikos universite- 
tą Prancūzijoje. 1928 11 09 baigęs universitetą įgijo chemijos inžinie- 
riaus kvalifikaciją. Už tyrinėjimus studijų metu Tulūzos inžinierių chemi- 
kų draugijos apdovanotas medaliu „Už nuopelnus mokslui“. 1928 11 23 
pakeltas į majorus. 1930 07 03 Tulūzoje įgijo gamtos ir matematikos li- 
cenciato diplomą, 07 18 apgynė chemijos daktaro disertaciją. 1930 06 23 
perkeltas į Ginklavimo valdybą, paskirtas Chemijos dalies viršininku. 
1930 11 23 pakeltas į plk. leitenantus. Pasiūlius įkurti Ginklavimo val- 
dybos tyrimų laboratoriją komandiruotas į užsienį susipažinti su geriau- 
siomis laboratorijomis Prancūzijoje, Vokietijoje, Šveicarijoje, Belgijoje, 
Ispanijoje. Grįžęs parengė moderniausios to meto Šiaurės ir Rytų 
Europoje laboratorijos projektą. Vadovėlių „Chemijos pagrindai“ (1932), 
„Bendroji chemija“ (1934) ir kt. autorius. 1932 10 27 paskirtas Artileri- 
jos komiteto pirmininku. 1933 m. pavesta kontroliuoti tyrimų labora- 
torijos statybą. 1934 11 23 pakeltas į pulkininkus. 1935 07 19 paskirtas 
Ginklavimo valdybos viršininko padėjėju, nuo 08 07 pavesta organizuoti 
ir administruoti mokslinius tyrimus tyrimų laboratorijoje. Dalyvavo ku- 

riant Linkaičių ginklų dirbtuves, 1935-39 m. buvo techninis patarėjas. 
1936 03 25 pavesta eiti pareigas, 1938 11 03 paskirtas tyrimų laboratori- 
jos viršininku. Sovietų Sąjungai okupavus Lietuvą ir likviduojant Lietuvos 
kariuomenę 1940 10 09 iš kariuomenės atleistas. Nuo 1940 09 21 dir- 
bo VDU Technologijos fakulteto Organinės chemijos katedros vedėju. 
1940 m. įkūrus LAF tapo jo štabo nariu. Kilus Vokietijos—SSRS karui 
aktyviai dalyvavo Birželio sukilime, vienas sukilimo organizatorių ir vado- 
vų, dalyvavo rengiant Lietuvos nepriklausomybės paskelbimo aktą, kurį 
06 23 ryte Kauno radiofone perskaitė prancūzų kalba. Vokiečių okupa- 
cijos metu įsitraukė į antinacinę rezistenciją. 1941 09 15 kartu su kitais 
LAF atstovais pasirašė memorandumą Vokietijos reichskancleriui Adolfui 
Hitleriui (H7:/er, 1889-1945). 1942-1944 m. dalyvavo LAF pogrindinės 
karinės organizacijos „Kęstutis“ veikloje, 1943 m. kooptuotas į jos štabą, 
buvo vienas LAF vadų. 1944 06 13 gestapo suimtas, išvežtas į Vokietiją, 
kalintas Įsručio, Olštyno ir kt. kalėjimuose. 1945 04 14 amerikiečių ka- 
riuomenės išlaisvintas iš Bairoito kalėjimo. Gyveno lietuvių pabėgėlių sto- 
vykloje Viurcburge, iš kur persikėlė į Prancūziją. 1946-1949 Paryžiuje 
dirbo Ambra laboratorijų techniniu vedėju ir vyr. chemiku. 1949 m. 
emigravo į JAV, iki 1951 m. gyveno Čikagoje. Dirbo chemiku tyrėju 
A. E Bowles Co, vėliau American Synthetics Inc., sprogstamųjų medžiagų 
tyrėju Vinčesterio gamykloje, 1952 09-1965 - vyr. tyrėju tyrimų labora- 
torijoje Niu Heivene, Konektikuto valstij., vėliau konsultantu Zėchnichbem 
Co Volingforde, Konektikuto valstij. Paskelbė 18 chemijos mokslo darbų, 
užpatentavo 13 naujų organinių junginių bei kitų išradimų chemijos pra- 
monei. 1950 m. Lietuvių rezistencinės santarvės organizacijos išeivijoje 
steigėjas, jos valdybos narys. 1951-1958 m. „Santarvės“ žurnalo redakci- 
nio sambūrio narys, daug metų VLIK'o tarybos narys, 1976-1977 m. jos 
pirmininkas. Mirė 1994 02 09 Durhame, Konektikuto valstijoje, palaikai 
pervežti į Lietuvą, palaidoti Antakalnio kapinėse Vilniuje. 

Apdovanotas Vytauto Didžiojo 3 laipsnio (1938), Gedimino 3 laipsnio 
(1932) ordinais, Savanorių (1928), Lietuvos nepriklausomybės (1928) me- 
daliais, Vyčio Kryžiaus ordino Komandoro kryžiumi (2001, po mirties). 

Sūnus — Evaldas Augustinas Vėbra (g. 1932) — gamtos mokslų dak- 

taras, žymus Lietuvos ekologas, duktė — Vaiva Radasta Vėbraitė-Gust 
(1954-2008), gimusi ir gyvenusi JAV, atkūrus nepriklausomybę buvo vie- 
na iš A.PPL.E. veiklos organizatorių, teikė didelę pagalbą Lietuvos mo- 
kytojų kvalifikacijos kėlimo srityje, kurį laiką buvo Lietuvos švietimo ir 
mokslo ministerijos viceministrė". 


Vėžys Jonas (1896 03 16 Ukmergės aps., Traupio vlsč., Repšėnų k. —?), 
jaunesnysis leitenantas. 1917 m. baigė Martyno Yčo (1885-1941) įsteigtą 
lietuvių karo pabėgėlių vyrų gimnaziją Voroneže, studijavo Maskvos ko- 
mercijos institute. 1917 m. dirbo Voronežo darbo biržoje viršininko pa- 
dėjėju. Mobilizuoras į Rusijos kariuomenę tarnavo Čiugujevo atsargos da- 
linyje. Grįžęs į Lietuvą 1919 10 05 mobilizuotas į Lietuvos kariuomenę, 
paskirtas į Intendantūros dalį, 1920 05 01 - vyr. raštvedžiu. 1920 05 21 
suteiktas karo valdininko laipsnis. 1920 11 01 perkeltas į Armijos teis- 
mą. 1921 08 25 perkeltas į Kariuomenės intendantūrą prekių dalies vir- 
šininko padėjėju. 1923 12 05 pačiam prašant paleistas į atsargą. 1937 m. 
dirbo Kauno audinių fabrike „Liteksas“. 1937 11 23 kaip buvusiam karo 
valdininkui, laikomam karininkų atsargoje, suteiktas administracijos at- 
sargos jaun. leitenanto laipsnis. Nuo 1939 09 12 LŠS narys. Likimas ne- 
žinomas'“. 


Vimeris Emilis (1885 09 28 Vilkaviškio aps., Pajevonio vlsč., Ančlaukio 
vnk. - 1974 10 28 Berlyne), teisininkas, brigados generolas. 1906 m. bai- 
gė Marijampolės gimnaziją, 1906-1907 m. atliko karo tarnybą Rusijos ka- 
riuomenėje ir gavo praporščiko laipsnį. 1907-1911 m. studijavo Kijevo 
universiteto Teisės fakultete. Iki 1914 m. tarnavo Suvalkų apygardos teisme. 
1914 m. buvo mobilizuotas į Rusijos kariuomenę, tarnavo artilerijos dali- 
niuose, gavo poručiko laipsnį. 1918 m. rudenį grįžo į Lietuvą, 1919 01 03 
savanoriu įstojo į Lietuvos kariuomenę ir buvo paskirtas Krašto apsau- 
gos ministerijos karininku ypatingiems reikalams. 1919 07 07 E. Vimeris 


"3 LKK, t. 8, p. 203-204. 
"4 LKK, t. 8, p. 229-230. 

buvo paskirtas Kariuomenės teismo nariu, nuo 1923 09 20 - Kariuomenės 
teismo prokuroru. 1921-1922 m. E. Vimeris - Kariuomenės teismo ter- 
minijos komisijos pirmininkas. Ilgą laiko buvo Karininkų ramovės seniū- 
nas. 1923-1925 m. E. Vimeris dėstė teisę Aukštuosiuose karininkų kur- 
suose, 1924-1926 m. — Aukštojoje policijos mokykloje. Rašė „Teisėje“. 
1929 11 23 E. Vimeriui buvo suteiktas brigados generolo laipsnis. 1934— 
1935 m. E. Vimeris pirmininkavo Klaipėdos krašto hitlerininkų teismo 
posėdžiuose. 1940 m. sovietizuojant Lietuvos kariuomenę paleistas į atsar- 
gą. 1944 m. pasitraukė į Vokietiją, ten ir gyveno iki mirties. 

E. Vimeris buvo apdovanotas II rūšies Vyčio kryžiaus 3 laipsnio (1928), 
Gedimino 2 laipsnio (1929) ir Vytauto Didžiojo 3 laipsnio (1933) or- 
dinais, Lietuvos nepriklausomybės (1928) ir Latvijos išsivadavimo karo 
10-mečio (1929) medaliais". 


Vyšniauskas Jeronimas (1888 09 30 Marijampolės aps., Šunskų vlsč., 
Meškučių k. — ?), pulkininkas. 1910 m. baigė Marijampolės gimnaziją. 
1910-1914 m. studijavo Peterburgo universiteto Matematikos fakultete. 
191501 20 mobilizuotas į Rusijos kariuomenę. 1915 08 01 baigė Michailo 
artilerijos mokyklą Peterburge, paskirtas 24 artilerijos brigados I bateri- 
jos jaunesniuoju karininku, vėliau diviziono vado adjutantu, 1916 06 - 
korpuso vado adjutantu. 1915-1918 m. dalyvavo I pasauliniame kare, 
buvo kontūzytas. 1916 06 pakeltas į poručikus, 1917 06 - į štabskapi- 
tonus. 1917 11-1918 01 —5 armijos lietuviškojo komiteto pirmininkas. 
Grįžęs į Lietuvą 1919 04 13 mobilizuotas į Lietuvos kariuomenę, paskir- 
tas Artilerijos pulko mokomosios komandos viršininku. 1919 11 30 su- 
teiktas artilerijos majoro laipsnis. 1920 07 10 perkeltas į Tiekimų valdybą, 
paskirtas tiekimo viršininko vyr. padėjėju, 1922 01 01 — ypatingų reikalų 
karininkas prie kariuomenes vado. 1922 10 13 baigė Aukštųjų karininkų 
kursus (II laida), 10 20 perkeltas į Artilerijos valdybą, 11 20 paskirtas eiti 
3 artilerijos pulko vado pareigas, 1922 12 05 - artilerijos viršininko padė- 
jėjas, nuo 1923 03 03 — kartu Artilerijos terminologijos komisijos pirmi- 
ninkas. 1923 05 18 pakeltas į plk. leitenantus. Nuo 1924 m. studijavo LU 


"5 LE, t. 34, p. 255, t. 37, p. 658; LKK, t. 8, p. 251. 

Matematikos-gamtos fakultete. 1924 03 13 perkeltas į Karo mokyklą eta- 
tiniu lektoriumi. 1927 02 12 paskirtas Aukštųjų karininkų kursų etatiniu 
lektoriumi, dėstė fiziką, chemiją, aukštąją matematiką, analizinę ir brai- 
žomąją geometriją. 1930 11 23 pakeltas į pulkininkus. Nuo 1931 01 01 
dėstė karo topografiją ir optikos instrumentus. 1933 08 24 pačiam pra- 
šant paleistas į administracijos karininkų atsargą. 1934-1940 m. moky- 
tojavo Lietuvos mokytojų profsąjungos Kauno gimnazijoje suaugusiems, 
nuo 1940 09 16 - Kauno 8 vidurinės mokyklos mokytojas. Apdovanotas 
Gedimino 3 laipsnio ordinu (1933), Lietuvos nepriklausomybės medaliu 
(1928); Rusijos kariuomenėje — šv. Anos 3, 4 laipsnio, šv. Stanislovo 3, 4 
laipsnio ordinais. Likimas nežinomas"“. 


Žadeika Vaclovas (18389 06 30 Alytaus aps., Krokialaukio vlsč., Dau- 
girdų k. - 1943 07 25 Taišeto lag., Irkutsko sr., Rusijoje), generalinio štabo 
pulkininkas. Baigęs Marijampolės gimnaziją studijavo Peterburgo univer- 
siteto Matematikos-gamtos fakultete. 1916 09 01 mobilizuotas į Rusijos 
kariuomenę, pasiųstas į Pavelo karo mokyklą Peterburge. 1917 06 O1 ją 
baigus suteiktas praporščiko laipsnis, paskirtas | pėst. atsargos pulko jau- 
nesniuoju karininku, 07 14 — į mokomąją komandą. 1917 09 01-10 15 
dalyvavo I pasaulinio karo kovose Šiaurės fronte. 1917 11 06 perkeltas į 
atskirąjį lietuvių batalioną Galicijoje. 1917 11 20-1918 02 18 ėjo 2 kuo- 
pos jaunesniojo karininko, kuopos vado padėjėjo pareigas. 1918 03 12 de- 
mobilizuotas. Grįžęs į Lietuvą 1919 01 27 savanoriu įstojo į Lietuvos ka- 
riuomenę, paskirtas I pėst. pulko adjutantu. 1919 10 18 suteiktas vyr. lei- 
tenanto laipsnis. 1919 01 27-1920 06 25 dalyvavo nepriklausomybės ko- 
vose. 1920 02 17 paskirtas 2 kuopos vadu. 1920 06 25 perkeltas į krašto 
apsaugos ministro kanceliariją, paskirtas kanceliarijos viršininko padėjė- 
ju. 1920 11 08 perkeltas į Karo mokyklą, paskirtas | kuopos 3 būrio vy- 
resniuoju karininku, buvo lietuvių kalbos lektorius. 1921 05 21 perkeltas 
į kariuomenės generalinį štabą, paskirtas karo cenzoriumi. 1922 05 01 pa- 
keltas į kapitonus. 1923 12 15 perkeltas į kariuomenės generalinio štabo 


"6 LKK, r. 8, p. 264. 

I (Mobilizacijos) skyrių organizacinės dalies vedėju. 1924 10 01 paskirtas 
I (Mobilizacijos) skyriaus atskaitomybės dalies vedėju. 1925 05 15 pakel- 
tas į majorus. 1925 12 22 paskirtas vyr. kariuomenės štabo Rikiuotės sky- 
riaus viršininku. 1926 10 01-1928 08 01 su KAM stipendija studijavo ir 
baigė Prahos karo akademiją (Škola Valeėna). Grįžus 1928 09 15 paskir- 
tas 4 pėst. pulko vado padėjėju. 1928 11 09 įskaitytas į generalinio šta- 
bo karininkus. 1929 06 09 perkeltas į vyr. kariuomenės štabą, paskirtas 
ypatingų reikalų karininku, 02 26 — šarvuočių taktikos vadovėliams reng- 
ti komisijos nariu, 05 29 — ypatingų reikalų karininku prie vyr. kariuo- 
menės štabo viršininko. 1929 11 23 pakeltas į gen. štabo plk. leitenan- 
tus. Leidinių „1920 m. lenkų-rusų karo apžvalga“ (1929), „Chemijos gin- 
klo vartojimas kautynėse“ (1930) autorius. Bendradarbiavo karinėje pe- 
riodinėje spaudoje. Mokėjo rusų, čekų, prancūzų ir vokiečių kalbas, susi- 
kalbėdavo ir lenkiškai. Mėgo muziką, meną. Kaupė klasikos įrašų patefo- 
no plokšteles, bendravo su savo pusbroliu choro dirigentu, muzikologu, 
kurį laiką Valstybės teatro direktoriumi Viktoru Žadeika (1891 ar 1893— 
1972), rašytoju kun. Julijonu Linde-Dobilu (1872-1932), skulptoriumi 
Juozu Zikaru (1881-1968). 1930 06 27 V. Žadeika paskirtas eiti vyr. ka- 
riuomenės štabo IV (Tarnybų) skyriaus viršininko pareigas. 1931 08 17— 
09 02 dalyvavo švedų kariuomenės manevruose Švedijoje. 1932 05 24 pa- 
keltas į gen. štabo pulkininkus. 1933 02 01 patvirtintas vyr. kariuomenės 
štabo IV (Tarnybų) skyriaus viršininku. 1934 10 25 paskirtas II pėst. divi- 
zijos štabo viršininku, 1935 05 16 — 4 pėst. pulko vadu. Sovietų Sąjungai 
okupavus Lietuvą 1940 06 30 paskirtas 3 pėst. pulko vadu. Likviduo- 
jant Lietuvos kariuomenę 1940 11 15 paskirtas RA 29 ŠTK štabo che- 
mijos tarnybos viršininku. 1941 06 14 Varėnos poligone suimtas, išvežtas 
į lagerį Norilske, Krasnojarsko kr. 1943 05 23 perkeltas į lagerį Taišete, 
Irkutsko sr. 1943 05 15 SSRS NKVD Ypatingojo pasitarimo nuteistas 
10 metų. Žuvo lageryje. Apdovanotas Vyčio Kryžiaus 5 laipsnio (1923), 
Gedimino 4 laipsnio (1929) ir 3 laipsnio (1934), Švedijos Vazos 3 laips- 
nio ordinu (1932), Vytauto Didžiojo 3 laipsnio (1937), Šaulių žvaigždės 
(1938) ordinais, Lietuvos nepriklausomybės (1928), Latvijos išsivadavi- 
mo karo 10-mečio (1929), Savanorių (1940) medaliais, Latvijos Aizsargų 

nuopelnų kryžiumi (1939)/" 

1991 m. pastatytame memoriale Norilske įrašyta ir V. Žadeikos pa- 
vardė. 1996 07 05 Daugirduose, dalyvaujant dukroms Laimai (jau mi- 
rusi) ir Ramintai, vaikaičiams, kitiems artimiesiems, visuomenės atsto- 
vams, V. Žadeikos gimtinėje buvo atidengta atminimo lenta. 1997 11 23 
Vilniuje, A. Mickevičiaus gatvėje prie namo Nr. 19, kuriame V. Žadeika 
gyveno, atidengta memorialinė lenta su jo bareljefu"*. 


Žebriūnas (Žebrauskas) Pranas (1901 05 20 Telšių aps., Alsėdžių 
vlsč., Paežerių k. — 1981 04 11 Vilniuje), kapitonas. Baigė Skuodo pro- 
gimnaziją. 1921 10 18 įstojo į Karo mokyklą. 1923 01 09-19 su kitais 
kariūnais dalyvavo Klaipėdos išvadavime. 1923 10 15 baigė Karo mo- 
kyklą (V laida), gavo pėstininkų leitenanto laipsnį. Tarnavo 5 pėst. pul- 
ke. 1925-1927 m. dirbo Kaune, LSS. 1927-1930 m. buvo LŠS IV rink- 
tinės vadas Tauragėje, kartu buvo kūno kultūros ir karinio rengimo mo- 
kytojas Tauragės aukštesniojoje komercijos mokykloje. 1928 m. suteik- 
tas vyr. leitenanto laipsnis. 1930-1933 m. vėl tarnavo LŠS Kaune. Nuo 
1933 09 27 tarnavo vyr. kariuomenės štabe. Išlaikęs atitinkamus egzami- 
nus, 1935 11 23 gavo kapitono laipsnį. 1939 09 12 Valstybinėje egzami- 
nų komisijoje prie Švietimo ministerijos gavo brandos atestatą, prieš tai 
joje išlaikęs visus gimnazijos kurso egzaminus. Sovietų Sąjungai okupavus 
Lietuvą, 1940 10 09 iš kariuomenės atleistas. 1941 01-06 dirbo draudi- 
mo inspektoriumi Telšių aps. savivaldybėje. Kilus Vokietijos-SSRS karui 
dalyvavo Birželio sukilime, iki 1941 08 15 tarnavo raštvedžiu Telšių ko- 
mendantūroje. 1941 08-11 dirbo Telšių aps. savivaldybės ūkio vedėju, 
1941 11-1944 03 - jos darbo inspektoriumi. Nuo 1944 03 tarnavo raš- 
tvedžiu Vietinės rinktinės Telšių aps. komendantūroje. Antrosios sovietų 
okupacijos pradžioje gyveno Telšių aps., Želvaičių k., mokytojavo Telšių 


7 LE, t. 35, p. 141-142; LKK, t. 8, p. 320. 

"Š Januškevičienė V. Lietuvos kariuomenės generalinio štabo pulkininko Vaclovo 
Žadeikos (1889-1943) gyvenimo puslapiai // Mokslo ir technikos raida Lietuvoje. 
Vilnius, 2009, p. 99. 

gimnazijoje. 1945 01 06 suimtas, 1945 07 10 LSSR NKVD karo tribu- 
nolo nuteistas 10 metų lagerio ir 5 metams tremties, kalėjo Vorkutlage ir 
Minlage, Komijoje. Nuo 1954 10 12 buvo tremtyje Intoje, Komijoje. 

P. Žebriūnas buvo apdovanotas Gedimino 4 laipsnio ordinu (1937), 
Lietuvos nepriklausomybės medaliu (1930), Klaipėdos išvadavimo bron- 
zos medaliu. 

P. Žebriūno sūnus Arūnas Vytautas (g. 1930) — kino režisierius, docen- 
tas, aktyvus Sąjūdžio dalyvis"?. 


Žilys Antanas (1887 07 24 Kretingos aps., Kartenos vlsč., Raguviškių 
k. — ?), leitenantas. Baigė gimnazijos 4 klases Palangoje. 1913 09 28, iš- 
laikius atitinkamus egzaminus, Maskvos universiteto Medicinos fakulteto 
tarybos nutarimu suteiktas provizoriaus padėjėjo laipsnis. Dirbo vaistinėse 
Kretingoje, Varniuose, Peterburge, Maskvoje. Mobilizuotas į Rusijos ka- 
riuomenę 1916 05 01 baigė Aleksandro karo mokyklą Maskvoje praporš- 
čiko laipsniu, paskirtas 148 atsargos pulko priešdujinės komandos virši- 
ninku. Nuo 1917 02 tarnavo 20 brigadoje Viazmoje, vėliau 292 atsargos 
pulke. Nuo 1917 03 25 tarnavo I Rybinsko pasienio pulke. 1917 07 25 
pakeltas į paporučikius. 1918 02 15 demobilizuotas. Iki 1921 08 20 dir- 
bo vaistinėje. 1921 09 26 grįžo į Lietuvą. 1921 10 12 mobilizuotas į 
Lietuvos kariuomenę, paskirtas Kauno m. komendantūros I sargybos kuo- 
pos jaunesniuoju karininku. 1921 12 30 suteiktas vyr. leitenanto laipsnis. 
1922 02 03 paskirtas komendantūros ginklininku, 11 01 — komendan- 
tūros kuopos jaun. karininku. 1923 07 06 perkeltas į 2 pėst. pulką, pa- 
skirtas 3 kuopos, 10 19 - 7 kuopos jaunesniuoju karininku. 1924 01 31 
pačiam prašant paleistas į pėstininkų karininkų atsargą. 1924 05 07— 
1929 02 16 tarnavo provizoriaus padėjėju Centriniame vaistų sandėlyje. 
1929 01 28 priimtas į kariuomenę, paskirtas Karo ligoninės vaistinės asis- 
tentu. 1931 01 01 pagal Karininkų laipsnių įstatymą vyr. leitenanto laips- 
nis pakeistas į leitenanto. 1932 10 28 pačiam prašant paleistas į sanitari- 
jos karininkų atsargą, 1936 12 31 — į dimisiją. Apdovanotas Lietuvos ne- 


"? Kas yra kas Lietuvoje, 2002. Kaunas, 2002, p. 762; LKK, t. 8, p. 328. 

priklausomybės medaliu (1928). Likimas nežinomas“". 


Žlabys Juozas (1899 04 24 Šiaulių aps., Žagarės (kt. šaltinyje — 
Skaistgirio“!) vlsč., Gimbučių k. — 1992 09 09 Kaune), kapitonas, žur- 
nalistas, rašytojas. 1915 m. baigė Žagarės prekybos mokyklos 5 klases. 
Skelbė eilėraščius bei straipsnelius „Lietuvos ūkininke“ ir „Rygos naujie- 
nose“. 1919 06 19 savanoriu įstojo į Lietuvos kariuomenę, paskirtas raš- 
tininku. 1920 11 15 įstojo į Karo mokyklą. 1921 12 18 ją baigęs (IV 
laida) gavo kavalerijos leitenanto laipsnį, paskirtas 3 raitelių pulko I es- 
kadrono jaunesniuoju karininku. 1922 06 11 perkeltas į | husarų pul- 
ką. 1923 02 19 komandiruotas į Klaipėdą, ėjo 1 eskadrono vado parei- 
gas. 1923 12 03 paskirtas pulko bibliotekininku, spausdinosi „Karyje“, 
„Mūsų žinyne“, „Karde“ ir kt. laikraščiuose. 1924 01 12 perkeltas į mo- 
komąjį eskadroną, ėjo eskadrono vado pareigas, paskirtas kulkosvaidžių 
grupės viršininku, 1924 12 09 — 2 eskadrono būrio vadu, ėjo pulko adju- 
tanto pareigas. 1926 02 16 pakeltas į vyr. leitenantus. 1926 07 15 bai- 
gė Aukštųjų karininkų kursų Bendrąjį skyrių (VI laida). 1927 02 17 pa- 
skirtas vyr. karininku, ėjo 2 eskadrono vado pareigas. 1927 07 18 paskir- 
tas mokomosios komandos vyresniuoju karininku. Nuo 1929 04 03 ėjo 
3 eskadrono vado pareigas. 1929 11 23 pakeltas į kapitonus. 1930 03 12 
patvirtintas mokomosios komandos viršininku. 1931 04 15-05 09 buvo 
priešcheminės apsaugos karininkų kursuose prie Ginklavimo valdy- 
bos. 1931 06 12 dalyvavo karininkų žirginio sporto varžybose Įsrutyje, 
Vokietijoje, 08 20 — Rygoje, Latvijoje. 1931 12 01 paskirtas mokomojo 
eskadrono, 1932 11 02 - 3 eskadrono vadu. 1933 03 17 baigė slidininkų 
kursus (I laida) prie Vytauto Didžiojo karininkų kursų. 1934 02 27 pa- 
skirtas pulko komendantu, 04 03 — pulko švietimo karininku. 1934 06, 
nors vadinamajame voldemarininkų maište tiesiogiai nedalyvavo, komisi- 
jos įvykiams tirti nutarimu laikytas areštuotu savo bute. 1934 07 09 pa- 
leistas į kavalerijos karininkų atsargą. 1934 m. eksternu baigė gimnazi- 


5 LKK, t. 8, p. 351-352. 
S LE, t. 35, p. 376. 

ją. Nuo 1934 m. dirbo „Lietuvos aido“ žurnalistu. 1934 11 16 priimtas 
į Lietuvos žurnalistų sąjungą. Bendradarbiavo spaudoje, daug rašė kari- 
ne tematika „Karyje“, „Mūsų žinyne“, „Karde“. Nuo 1935 VDU Teisių 
fakulteto Ekonomikos skyriaus studentas. Literatūrinio sąjūdžio „Keturi 
vėjai“ dalyvis. Modernistinės („nervuotos“*?) poemos „Anykščių šile- 
lis“ (1930), prozos rinkinio „Gyvenimo novelės“ (1940) autorius, pasi- 
rašinėjo Juozo Žengės slapyvardžiu. „Savo poezija Ž. priklauso prie pa- 
čių žymiausių mūsų futuristų, — rašoma LE. — Jo futurizmas yra grynai 
lietuviškas; dažniausiai pasitaikantys motyvai — meilė, gamta; šiai lite- 
ratūros srovei būdingo mašinizmo — nė žymės. Gražiausi Ž. eilėraščiai 
(Pavasario gramatika, Pavasario futurizmas, dangaus pavasaris etc.) liu- 
dija gana žymų futuristinio poeto temperamentą. Didžiausios jo poezijos 
dorybės — originaliai sukonstruota metafora bei sugebėjimas kurti poeti- 
nę nuotaiką eilėraščio formos dinamika“8?. Kilus Vokietijos-SSRS karui 
1941 07-1943 01 dienraščio „Į laisvę“ redaktorius. Prasidėjus antrajai so- 
vietinei okupacijai įsidarbino Karo muziejuje vyr. moksliniu bendradar- 
biu. 1945 05 04 Kauno m. NKGB suimtas. 1945 05 26 išvežtas į lagerį 
Kožvoje, Vorkutlage, Komijoje. 1946 05 10 SSRS MVD karo tribunolo 
prie kombinato „Vorkutugolį“ nuteistas 10 metų lagerio ir 5 metams trem- 
ties. Nuo 1949 07 01 kalėjo lageryje Rečlage, Komijoje, dirbo anglių ka- 
syklose. 1954 11 28 iš lagerio paleistas, gyveno Ajag-Jagos mstl. 1958 grį- 
žo į Lietuvą. Atkūrus nepriklausomybę nuo 1990 m. Lietuvos rašytojų są- 
jungos narys. Poezijos rinktinės „Pavasarių gramatikos" (1992) autorius. 
1991 11 22 suteiktas dimisijos plk. leitenanto laipsnis. Palaidotas Raktuvės 
kapinėse Žagarėje. Jo pageidavimu ant paminklo užrašyta: „Lietuvos sava- 
noris karininkas ir poetas Juozas Žlabys“. Apdovanotas Vytauto Didžiojo 
5 laipsnio ordinu (1931), Lietuvos nepriklausomybės medaliu (1928)*“. 


Pirmiausia pastebėsime, kad plk. Itn. J. M. Laurinaičio ir J. Šarausko 


$2 Ten pat, p. 376. 
33 Ten pat, p. 376. 
4 LKK, t. 8, p. 362. 

biografijos jau buvo pateiktos pirmosiose dviejose mūsų ciklo monografi- 
joseš?. Plk. ltn. K. Abaro (Abaravičiaus), gen. št. plk. ltn. J. Listopadskio, 
div. gen. M. Rėklaičio, mjr. P. Rusecko, mjr. J. Tomkaus ir plk. P. Tvarono 
biografijos buvo pateiktos pirmojoje, o brigados generolų S. Dirmanto ir 
K. Navako bei plk. ltn. J. Variakojo — antrojoje monografijoje. Tai liudija 
apie šių karininkų ypatingą aktyvumą karinės pedagogikos srityje. 

Kaip ir pirmosiose dviejose monografijose, apibendrinsime čia apra- 
šytųjų asmenų likimus. Daugiausia jų bėgdami nuo bolševikinio tero- 
ro po karo atsidūrė Vakaruose — net 28 (38,36 proc.). K. Navakas mirė 
Lenkijoje, taip ir nepasiekęs Vakarų. Iš pasiekusiųjų juos 21 per Vokietiją 
atvyko į JAV: E. Adamkavičius, A. Audronis, K. Banaitis, J. Bukota, 
J. Butėnas, S. Dirmantas, J. Gabrys, M. Grigaliūnas, V. Ingelevičius, 
A. Jurskis, V. Kamantauskas, K. Kepalas, P. Kirvelaitis, J. M. Laurinaitis, 
P. Linkevičius, J. J. Mašiotas, K. Pažemėnas, J. Rapšys, M. Rėklaitis, 
K. Tallat-Kelpša, J. Variakojis, J. Vėbra, o S. Antanaitis, P. Gužas, 
E. Vimeris liko Vokietijoje, V. Janavičius išvyko į Australiją, L. Valkūnas — 
į Angliją. Deja, visi jau yra mirę. Sibiro tremties, lagerių, bolševikinių ka- 
lėjimų baisumus patyrė 18 (24,66 proc.) asmenų. P. Liatukas, I. Pašilys, 
J. Šarauskas, J. Tomkus buvo bolševikų nukankinti ir nužudyti, K. Abaras, 
A. Gustaitis, V. Lapinskas, M. Mataitis, P. Ruseckas, V. Žadeika žuvo 
tremtyje ar lageriuose, iš jų grįžo ir persekiojami baigė savo gyvenimą 
Lietuvoje L. Bistras, B. Brazys, P. Budrevičius, S. Dabušis, J. Namajūnas, 
S. Šilingas, P. Žebriūnas, J. Žlabys. Slapstydamiesi Lietuvoje represijų iš- 
vengė 2 asmenys — P. Jakštas ir J. Kancleris. Karo pradžioje RA greto- 
se buvo sužeistas ir mirė J. Valiulis. Taigi net 49 (67,12 proc.) yra arba 
labai daug, arba daugiau ar mažiau nukentėję nuo bolševizmo. Prieš 
karą ar jo metu mirė J. Brundza, J. Kasakaitis, P. Klimaitis, P. Kvedaras, 
A. Mačiuika, P. Mironas, S. Naginskas, S. Nastopka, J. Pranckevičius, 


55 Ažubalis A., Kazlauskaitė-Markelienė R., Petrauskaitė A., Puzinavičius B., 
Žigaras E. Karo pedagogika Lietuvoje (1918-1940 m.). Vilnius, 2007; Ažubalis A., 
Kazlauskaitė-Markelienė R., Žilėnienė V. Karinis rengimas Lietuvos mokykloje 
(1929-1940 m.). Vilnius, 2009. 

D. Šidlauskas, J. Štuopis. Nežinomas 5 asmenų (6,85 proc.): J. Jakubėno, 
J. Trečioko, O. V. Vachauzo, J. Vėžio ir J. Žilio likimas. Iš kariuomenės 
dar Nepriklausomojoje Lietuvoje buvo pašalintas, teistas M. Jagučanskas. 
LSSR vyriausybėje dirbo A. Kundrotas. A. Gerdaitis dirbo kolūkio pir- 
mininku. Karinį rengimą aukštosiose mokyklose sovietmečiu dėstė 
J. Listopadskis, bet vėliau kaip „nacionalistas“ buvo iš šių pareigų atleis- 
tas. Aukštojoje mokykloje docentu dirbo Z. Kuzmickis. Atrodo, kad rim- 
tesnių represijų, parodęs lojalumą sovietų valdžiai, išvengė P. Tvaronas. 

Galime pasidžiaugti, kad šioje monografijoje jau galėjome pasinaudoti 
užbaigtu puikiu aštuonių tomų enciklopediniu leidiniu „Lietuvos kariuo- 
menės karininkai“ bei taip pat truputį pasididžiuoti, kad kai kurias jame 
pateiktas biografijas mums pavyko ir šiek tiek papildyti. 


Išvados 1 83 


IŠVADOS 


1. Jau svajojant apie būsimą nepriklausomą Lietuvą ir kuriant dar 
Rusijos kariuomenės sudėtyje lietuviškus dalinius, imta galvoti apie lietu- 
viškosios karybos terminijos kūrimą. 

2. Atkūrus Lietuvos nepriklausomybę ir kuriantis bei stiprėjant Lietuvos 
kariuomenei, imtasi aktyviai kurti lietuviškus karybos terminus. Ypač 
svarbų vaidmenį suvaidino tos veiklos organizatoriai mjr. P. Ruseckas, 
plk. Itn. J. M. Laurinaitis ir plk. J. Šarauskas. Pamažu susiformavo ir di- 
desnis aktyvas iš karininkų bei inteligentų civilių. Karybos terminijos 
klausimai aktyviai aptarinėti karinėje periodinėje spaudoje. Nors ne vis- 
kas, kas tuomet buvo svarstoma ir priimta, yra prigiję dabar, tačiau rody- 
tos didelės pastangos nusipelno pagarbos. Beje, panašiai buvo ir su visų 
kitų sričių terminais, pvz., matematikos, fizikos ir t. t. 

3. Aktyviai imtasi ir diegti lietuvių kalbą kariuomenės gyvenime. 
Karininkai, kurie buvo mokęsi nelietuviškose mokyklose, taip pat ne lietu- 
vių tautybės karininkai privalėjo arba pakankamai išmokti lietuvių kalbą, 
Lietuvos istoriją bei geografiją, arba palikti tarnybą Lietuvos kariuomenė- 
je. Tikriausiai neatsitiktinai šioje srityje didžiausią principingumą parodė 
krašto apsaugos ministras, buvęs taip pat švietimo ministru dr. L. Bistras. 

4. Monografijoje aptartos 73 biografijos asmenų, aktyviausiai daly- 
vavusių visoje aukščiau minėtoje veikloje. Neatsitiktinai net 49 (67,12 
proc.) jų labai ar kiek mažiau nukentėjo nuo sovietinių okupantų: lietuvy- 
bė, kova už ją visada buvo norinčių pavergti Lietuvą baisiausias priešas. 

5. Monografijoje pateikta medžiaga turi pirmiausia istorinę reikšmę, 
tačiau dar didesnė, autorių manymu, jos hodegetinė (auklėjamoji) reikš- 
mė, parodanti būsimiesiems karininkams ar jau tikriems kariams, kiek 
daug pastangų sudėta kuriant lietuvišką karybos terminiją, diegiant ją ir 
apskritai lietuvių kalbą į Lietuvos kariuomenę: kai kas tam paaukojo svei- 
katą ar patyrė didelių grėsmių, kitaip, daugiausia nepalankia linkme, pa- 
sukusių likimą. 

SANTRAUKA 


Monografijoje paliečiami bendrieji lietuviškos terminijos kūrimo klau- 
simai. Daugiausia dėmesio skiriama karybos lietuviškosios terminijos kū- 
rimo istorijai ir pasiektiems šioje srityje rezultatams. Aptariant šį klausimą, 
remtasi pulkininko leitenanto J. M. Laurinaičio straipsniais, paskelbtais ka- 
rinėje periodinėje spaudoje iki 1940 m. Taip pat naudotasi ir kitų autorių 
straipsniais, archyviniais dokumentais, memuarine literatūra bei karinės 
periodinės spaudos informacija. Aptariama, kaip lietuvių kalbos buvo mo- 
komi Lietuvos kariuomenės karininkai. Pirmuoju nepriklausomos Lietuvos 
egzistavimo dešimtmečiu ši problema buvo itin aktuali: dauguma karinin- 
kų buvo baigę nelietuviškas mokyklas, kai kurie jų buvo ir nelietuviai. 


Prasminiai žodžiai: lietuviškoji terminija, karybos terminija, terminų 
kūrimas, Lietuvos kariuomenė, karininkai. 


Santrauka-Summary 18 5 


SUMMARY 


In the monograph, general issues of creation of Lithuanian termino- 
logy are discussed upon. The attention is focused on history of creati- 
on Lithuanian military terminology and the results of the achievements 
in this sphere. In discussing this issue, the articles by colonel lieutenant 
J. M. Laurinaitis published in Lithuanian military periodicals before the 
year 1940 were used as a base. Articles by other authors, archival docu- 
ments and memoirs as well as information from military periodicals were 
used, too. Teaching Lithuanian the officers of Lithuanian Army is discussed 
upon as well. In the first decennary after restoration of the Independence 
of Lithuania, this problem was urgent: a majority of officers had finished 
non-Lithuanian schools and some of them were not Lithuanians. 


Keywords: Lithuanian terminology, military terminology, their creation, 
Lithuanian Army, ofhcers. 

SUTRUMPINIMAI 


AAAA - Algirdo Ažubalio asmeninis archyvas 

AK - Aukštieji kursai 

ALIAS — Amerikos lietuvių inžinierių ir architektų sąjunga 

ALTS - Amerikos lietuvių tautinė sąjunga 

ANBO - ANtanas, BrOnė - A. Gustaičio konstruotų lėktuvų pavadi- 
nimai, sudaryti paimant jo ir žmonos vardų padidintas raides 

A.PPL.E. - American Professional Partnersbip for Lithuanian Education 
(Amerikos mokytojų pagalba Lietuvos mokyklai) 

CK - Centro komitetas 

CV - centro valdyba 

LDK - Lietuvos didysis kunigaikštis 

JAV - Jungtinės Amerikos Valstijos 

KA - krašto apsauga 

KAM - Krašto apsaugos ministerija 

KGB - Komitet gosudarstvennoj bezopasnosti (Valstybės saugumo ko- 
mitetas) 

KPI - Kauno politechnikos institutas 

LAF - Lietuvos aktyvistų frontas 

LAK - Lietuvos aviaklubas 

LCVA - Lietuvos centrinis valstybės archyvas 

LE - Lietuvių enciklopedija 

LKK - Lietuvos kariuomenės karininkai 

LLKS - Lietuvos laisvės kovotojų sąjunga 

LKP - Lietuvos komunistų partija 

LMS - Lietuvos mokytojų sąjunga 

LSSR - Lietuvos sovietų socialistinė respublika 

LU - Lietuvos universitetas 

LŽŪA - Lietuvos žemės ūkio akademija 

MA - Mokslų akademija 

MGB - Ministerstvo gosudarstvennoj bezopasnosti (Valstybės saugumo 
ministerija) 


Sutrumpinimai 1 87 


MLTE - Mažoji lietuviškoji tarybinė enciklopedija 

NATO - North Atlantic Treaty Organization (Šiaurės Atlanto sutarties 
organizacija) 

NKGB - Narodnyj komissariat gosudarstvennoj bezopasnosti (Valstybės 
saugumo liaudies komisariatas) 

NKVD - Marodnyj komissariat vnutrennych del (Vidaus reikalų liau- 
dies komisariatas) 

RA — Raudonoji armija 

SSRS - Sovietų Socialistinių Respublikų Sąjunga 

ŠTK - šaulių teritorinis korpusas 

TLE - Tarybų Lietuvos enciklopedija 

UNRA - United Nations Relief and Rebabilitation Administration 
(Jungtinių Tautų pagalbos ir atkūrimo administracija) 

VDU - Vytauto Didžiojo universitetas 

VLE - Visuotinė lietuvių enciklopedija 

VLIK - Vyriausiasis Lietuvos išlaisvinimo komitetas 

Kaimynėliai 135 
Kaišiadorys 37, 41, 143 
Kalvarija (Suvalkų) 120, 158 
Kamajai 41, 136 
Kampiniai 136 
Kapliai 168 
Karaganda 121 
Karaliaučius (Konigsberg) 115 
Kartena 178 
Kaselis (Kassel) 157 
Kaukazas 9, 132, 150 
Kaunas 5, 7, 13-16, 27, 33, 36, 
53, 64, 85, 94, 99, 114-127, 129, 
131-134, 136-140, 142-155, 157, 
160-168, 171-173, 175, 178-180, 
186, 188, 193 
Kazachija 119, 121, 158 
Kazanė 114, 166 
Kazlų Rūda 37, 42 
Kėdainiai 30, 122, 126, 159, 160, 


165, 169 
Kelmė 161, 162 
Kybartai 125, 148, 166 
Kijevas 94, 124, 130, 158, 159, 173 
Klaipėda 34, 135, 138, 140, 152, 
160, 164—166, 174, 177-179 
Klivlandas (C/eveland) 163 
Komariškiai 159 
Komija 121, 123, 143, 178, 180 
Konektikutas (Connecticuf) 170, 
172 
Kostroma 167 
Kožva 180 
Krasnojarskas 119, 164, 176 
Kražiai 139 
Kreipšiai 128 
Krekenava 155 
Kretinga 178 
Kriukai 149 
Kryžių kalnas 169 
Krokialaukis 116, 175 
Krokuva (Krakėw) 143 
Krosna 121 
Kulva 75 
Kupiškis 36, 41, 64 
Kurkliai 157 
Kurniškiai 143 
Kuros upė 43 
Kuršas (Kurzeme) 145 
Kvėdarna 36, 142, 153 
Kvietiškis 41 
L 
Latvija 115, 124-127, 131, 142, 

145, 153, 156, 157, 160, 163, 
164, 169, 170, 174, 176, 177 
Laukuva 163 
Lazdijai 119, 171 
Leipcigas (Leipzig) 65, 115, 117, 
122, 161 
Leipalingis 123 
Leipūnai 166 
Lemborkas (LęborĄ) 152 
Lena 113 
Lenkija (Polska) 10, 139, 151, 152, 
181 
Liepoja (L/epūja) 114, 118, 119, 
134, 161 
Linkaičiai 172 
Linkmenys 36 
Linkuva 167 
Lizdeikiai 143 
Lježas (Liėge) 130 
Los Andželas (Los Angeles) 117, 
154 
Lubiankos kalėjimas 128 
Lukiškių kalėjimas 143 

M 
Maišiagala 156 
Maladečina 168 
Marijampolė 4, 115, 120, 126, 
136, 140, 141, 144, 148, 151, 
163, 173-175, 191 
Masačusetsas (Massachusetts) 125, 
134 
Maskva 113, 120, 123, 124, 126, 
128, 138, 142, 145, 150, 154, 

157, 161, 162, 164, 173, 178 
Mažeikiai 114, 161 
Mažoji Lietuva 34, 51, 131, 134 
Merkinė 62 
Meškučiai 125, 174 
Meškuičiai 169 
Mičiganas (Michigan) 124 
Mikališkė 141 
Mikšiūnai 124 
Minlagas 178 
Minskas 160, 169 
Miuldorfas (Mū/dorf) 117 
Miunchenas (Miūncben) 125, 137 
Molėtai 129 
Monpeljė (Montpellier) 134 
Musninkai 135, 156, 170 

N 
Naujaulyčiai 43 
Nemajūnai 43 
Nevočiai 43 
Nikolajevskas 153 
Niu Heivenas (New Haven) 172 
Niujorkas (New York) 129, 136, 137 
Niurtingenas (Nūrtingen) 134 
Norilskas 113, 141, 176, 177 
Norvudas (Norwoode) 134 
Novočerkaskas 135 
Novosibirskas, Novonikolajevskas 
13, 154 

O 
Obeliai 161 
Obelinė 126 

Odesa 158 

Ohajas (Ohio) 125 
Olštynas (Olsztyn) 172 
Omskas 153, 154 
Onuškis 43 
Oranienbaumas 142 


Orša 169 


P 
Pabaltijis 145 
Padievaitis 143 
Padievytis 163 
Paežeriai 120, 177 
Pajevonys 173 
Pajiesis 162 
Pakeklys 140 
Pakriauniai 43 
Pakruojis 143 
Palanga 74, 120, 142, 178 
Panemunėlis 158 
Panemunis 150 
Panevėžys 13, 30, 41, 113, 116, 
132, 133, 140, 149-150, 152- 
153, 155, 156, 168, 169, 171 
Papartynai 138 
Papilys 165 
Papio ežeras 43 
Parausiai 12 
Paryžius (Paris) 121, 122, 127, 
133, 163, 172 
Pasvalys 41 
Pavytė 155 
Pažėrai 36 


Penza 143 

Pernu (Pžrnu) 169 

Peterburgas, Sankt Peterburgas, 
Petrogradas, Leningradas 114, 
127, 130-133, 136, 138, 142, 
144, 150-152, 158, 159, 167, 
174, 175, 178 


Petrašiūnai119 
Petrauka 136 
Petronys 167 
Pikeliai 114, 115 
Pilviškiai 137 
Pikeliškės 129 
Pilėnai 145 
Piniava 168 
Plockas (P/ocĄ) 139 
Plokščiai 36 
Plungė 134, 145 
Polockas 159 
Poltava 164 
Praha 117, 176 
Prancūzija (France) 124, 125, 127— 
129, 131, 134, 146, 171, 172 
Prienai 141, 162 
Prostornenskas 158 
Prūsija (Preussen) 7 
Pumpėnai 133, 152 
Punia 159 

R 
Radeikiškė 113 
Radviliškis 150 
Raguviškiai 178 
Raitininkai 62 

Raktuvės kapinės 180 

Ramygala 171 

Raseiniai 62, 122, 123, 130, 139, 
143, 147, 164 

Rasų kapinės 139, 168 

Raščiūnai 165 

Rečlagas 180 

Reivyčiai 161 

Rembuvas (Rembėw) 139 
Repšėnai 173 

Rybinskas 178 

Ryga (Riga) 13, 129, 144, 149, 
161, 163, 178 

Rykantai 171 

Rinkuškiai 151, 169 

Rytprūsiai 150 

Rytų Galicija 151, 169 

Rytų Rusija 13 

Rodūnė 53 

Rokiškis 128, 130, 131, 136, 150, 
156, 170, 188 

Roslavlis 117 

Rovnas 114, 135 

Rozalimas 154 

Rumšiškės 134 

Rumunija (Romūnia) 130, 163, 
164 

Rusija 7, 9, 10, 14, 26-28, 33— 
35, 100, 114, 115, 118, 120, 123, 
124, 126, 128, 130, 132, 135, 
136, 138, 139, 142, 144, 149— 
151, 153, 154, 159, 162-166, 
169, 173-175, 178, 183 

S 
Salakas 157 
Saločiai 154 
Samara 153 
San Paulas (S40 Paulo) 147, 148 
Sartai 161 
Sasnava 126 
Seda 152 
Seinai (Sejmy) 119, 132, 137, 162 
Seirijai 123, 171 
Serovas 149 
Sibiras 9, 13, 14, 31, 135, 138, 
144, 149, 152-154, 157, 164, 
170, 181, 191 
Silsdenas (Si/sden) 168, 169 
Simnas 126 
Sintautai 117, 138 
Skaistgirys 43, 179 
Skapiškis 128 
Skersabaliai 43 
Skirvainiai 130 
Skraičionys 113 
Skuodas 177 
Smalininkai 166 
Smilgiai 150 
Smolenskas 9, 10, 142 
Sovietų sąjunga, SSRS 115, 116, 
119, 122, 128, 131, 132, 149, 
151, 156, 167-169, 172, 176, 
177, 180, 187 
Sorbonos universitetas 122 
Sosva 149 
Stara Rusa 128 

Stramiliai 131 
Stulgiai 75 
Subačius 156 
Sudervė 156 
Suodžiai 115 
Suomija (Suomi) 151 
Suostas 43 
Suvainiškis 43 
Suvalkai (Suwa/k/) 132, 158, 159, 
173 
Svėdasai 52 
Svyriai 143 
Š 
Šakiai 115, 117, 138, 143, 148, 
165 
Šakmušis 137 
Šamanka 141 
Šeštokai 42, 128 
Šešuolėliai 170 
Šėta 168 
Šiaudaliai 147 
Šiauliai 2, 13, 115, 124126, 141, 
143-145, 149, 159, 167, 179 
Šiaurės Atlantas 187 
Šiaurės Kaukazas 161 
Šiaurės Pečiora 119 
Širvintos 114, 126, 136, 146, 152, 
170 
Šiladis 43 
Šilagalys 43 
Šilalė 147 
Šilutė 131 
Šiupyliai 43 


Šunskai 174 
Švedija (Sverige) 128, 176 
Šveicarija (vok. Schweiz, pranc. 
Suisse, it. Svizzera, retomoraniškai 
Svizzra) 118, 171 
Švenčionėliai 145 
Švenčionys, Šventėnai 35, 41, 113, 
139 
Šventežeris 119, 132 
T 
Taišetas 113, 114, 175, 176 
Tartu (Zaržu) 7, 118, 149, 150, 
161, 193 
"Taškentas 145 
Tauragė 143, 147, 148, 151, 153, 
162, 163, 177 
"Tbilisis 120, 132 
Telšiai 74, 81, 134, 145, 177, 178 
Telžiai 154 
Templis (Zėmple) 134 
Tilžė (7Tž6i4) 131 
"Tobolskas 141 
Tolimieji Rytai 13 
"Tomskas 152 
"Trakai 135, 153 
Traupis 131, 173 
Troja (7roia) 98 
"Truskava 168 
"Tūbinės 43 
Tulūza (Zoulouse) 171 
Tverečius 35 

U 
Ubiškė 74 
Ufa 153, 158 
Ukmergė 43, 81, 114, 115, 135, 
146, 152, 165, 170, 173 
Ukraina 114, 122, 124, 162 
Upyna 43 
Utena 122, 126, 157, 165 
Užpaliai 52 

V 
Vabalninkas 136 
Vadaktėliai 43 
Vainiuodė (Vainode) 145 
Vaitiekupiai 117 
Vaitiškiai 148 
Vakarų Europa, Vakarai 50, 122, 
137, 138, 156, 181 
Vakarų Lietuva 34 
Volingfordas (Wallingford) 172. 
Valkininkai 166 
Valtūnai 157 
Varėna 147, 155, 176 
Varniai 81, 178 
Varšuva (Warszawa) 135, 141, 151 
Vatikanas (Vaticano) 119 
Veiveriai 138, 142, 157, 158, 164 
Vendenas (Wenden) 151 
Vengrija (Magyarorszag) 51, 160 
Vepriai 146 
Verchnij Sardykas 153 
Veseliškės 150 
Viazma 178 

Viekšiai 149 
Vievis 156, 171 
Vidžiai 151 
Vilijampolė 166 
Vilkanastrai 123 


Vilkaviškis 120, 125, 137, 162, 


166, 173 
Vilkiškiai 152 


Vilnius 1, 2, 4, 5, 7, 14, 15, 27, 
30-33, 35, 38, 40, 41, 46, 49, 61, 
69, 113-116, 118, 119, 122, 124, 
129, 131, 132, 136, 138-140, 
142, 143, 146, 147, 150-153, 
157-162, 164, 166, 168-170, 


177, 181, 188-192 
Vinčesteris (Winchester) 172 
Virbalis 28, 34 


Vitebskas 10, 26, 144, 151, 159, 


164 
Viurcburgas (Wūrzburg) 172 
Vladivostokas 153 


Vokietija (Deutschland) 51, 115— 
117, 120, 122, 124, 125, 128- 
130, 132, 133, 135, 142, 144, 
149, 151, 152, 155, 156, 168, 


178, 180, 181 
Vorkuta 31, 121 
Vorkutlagas 178, 180 


Voronežas 10, 16, 26, 118, 121- 
123, 139, 155, 159, 162, 169, 173 


Vozgeliai 122 
Vusteris (Worceste7) 114, 115 


Z 
Zabalionys 132 
Zarasai, Azarasai, Ežerėnai 31, 33, 
35, 151, 154, 157, 158 
Zibalai 170 
Zokniai 125 
Ž 
Žagarė 141, 179, 180 
Žagariškiai 36 
Žasliai 143, 156 
Žeimelis 167 
Žeimiai 136 
Želvaičiai 178 
Žemaitija, Žemaičiai 36, 118, 125 
Žemaitkiemis 141 
Ženeva (Genėve) 99, 118, 130, 
190 
Židikai 114 
Žiūriai 136 

Už LAiSYĘ MIATIS NEPRAŽŪS TA veltui! 


V. 
BaRoLiukKAi, MEILĘ ATGAIVINKIM, 
Visas PIKTYBES IŠNAIKINKIM — 
Dona AiLNUMS, SIELOS SKAISTUMAS 
TEBus KAAEIVIŠKAS GAAŽUMAS, 
Ik KAIP visi MES SUSIPRASIM, 
į ŠviEsią LAIMĘ KELIĄ RASINM, 
TuomET TVIATĄ aus MŪS' JiEeA 


la ožiAVęėsis MUMIS Lik TUvA!,, 


ra kulkoss, kuapa 


Ištrauka iš 9-ojo pėstininkų Lietuvos kunigaikščio Vytenio pulko 
laikraščio „Tėvynės Gynėjas“. 1920 m. rugpjūčio 23 d. (VDKM) 


